
n-au mai fost trecuţi de filosoful german şi la bibliografia 
adăugată fiecărui capitol în parte. 


Cei patru oameni de însemnătate crucială au 
exercitat o influenţă istorică de o incomparabilă 
cuprindere şi profunzime. E posibil ca şi alţi 
oameni de o înaltă valoare să fi fost la fel de 
importanţi pentru cercuri mai mici. Dar diferenţa 
în ce priveşte durabilitatea şi extensiunea in- 
fluentei de-a lungul mileniilor este într-atât de 
uriaşă, încât evidenţierea acestora patru ţine de 
claritatea conştiinţei universal-istorice. 


SOCRATE 


Izvoare: Platon (mai ales: Apărarea lui Socrate, Criton, Phaidon, 
Banchetul, Phaidros, Theaitetos, — şi Dialogurile timpurii). Xenofon 
(Memorabilii, Banchetul, Apologia Socratis). Aristofan (Norii). 
Aristotel (Metafizica). 

Bibliografie critică: Ivo Bruns. - Ed. Meyer (IV, 427 ş.u., 435 
$.u.). - Heinrich Maier. - Stenzel. - Werner Jaeger. - Gigon. 


1. Date biografice (469-399). — Tatăl lui Socrate era cio- 
plitor în piatră, iar mama, moaşă. Aşadar nu era nicidecum 
de origine nobilă, dar era cetăţean al Atenei. Ducând un stil 
de viaţă modest, era independent din punct de vedere 
material datorită unei mici moşteniri şi a feluritelor sub- 
ventii de stat de care beneficiau toţi atenienii. Şi-a îndeplinit 
îndatoririle ostăşeşti luptând ca hoplit în Războiul pelopo- 
nesiac la Delion şi Amphipolis. Şi-a îndeplinit inevitabilele 
îndatoriri politice deţinând în 406 conducerea în Consiliu 
(Sfat) şi luând partea dreptăţii împotriva mulţimii furioase 
care a cerut şi obţinut execuţia comandanților de osti din 
bătălia de la insulele Arginuse. N-a căutat însă niciodată să 
ajungă într-o poziţie însemnată în stat sau în armată. 
Nevasta lui, Xantippa, n-a jucat nici un rol în viaţa sa. 

Demn de remarcat e că ştim cum arăta Socrate. E primul 
filosof pe care-l avem în faţa ochilor aşa cum arăta el fizic. 
Era urât, cu ochii bulbucaţi. Nasul cârn, buzele groase, 
pântecele proeminent, statura îndesată îl făceau să semene 
cu silenii şi satirii. Suporta uşor cu o sănătate de nezdrun- 
cinat eforturile şi frigul. 


Imaginea pe care-o avem despre Socrate este cea a 
bărbatului mai vârstnic. Nu ştim nimic despre tinereţea 
lui. A crescut în Atena puternică, bogată, întloritoare de 
după Războaiele persane. Avea aproape patruzeci de ani 
când s-a declanşat fatalitatea Războiului peloponesiac 
(431). Abia începând cu această perioadă a ajuns să fie o 
figură publică cunoscută. Cel mai vechi document care ni 
s-a transmis despre el îl constituie Norii lui Aristofan 
(423), în care este batjocorit. A trăit declinul şi catastrofa 
Atenei (405). La şaptezeci de ani, democraţia i-a intentat 
un proces din cauza necredintei sale. A murit in 399 bând 
paharul cu cucută. 

2. In ce priveşte dezvoltarea lui spirituală nu putem decât 
să facem unele deductii. Socrate cunoştea filosofia naturii 
a unui Anaxagoras şi Archelaos. A asistat la apariţia 
fulminantă a sofisticii şi şi-a însuşit meşteşugul ei. Nici 
una, nici alta nu l-au satisfăcut. Filosofia naturii nu-i era 
de ajutor sufletului omului. Sofistica, ce-i drept, izbutea 
să realizeze lucruri mari prin faptul că punea întrebări. 
Dar modalitatea punerii întrebărilor o făcea să se-nşele fie 
crezându-se în posesia unei noi aşa-zise cunoaşteri, fie 
prin aceea că ea nega orice valabilitate a tradiţiei. 
Asistând la acest vârtej ideatic, Socrate nu dispunea de 
nici o doctrină nouă, şi nici chiar de ştiinţa unei metode, 
ceea ce în sine ar fi putut însemna o contribuţie de pe 
acum suficientă. 

În gândirea lui Socrate trebuie să se fi produs într-o bună 
zi o cotitură. Când şi-a dat seama de lipsa de însemnătate a 
filosofiei naturii în ce priveşte problemele serioase, când a 
sesizat procesul de descompunere inerent sofisticii, el nu 
avea în minte adevărul ca pe o alternativă precis determinată. 
Dar a fost pătruns de conştiinţa chemării sale, a unei misiuni 
divine. Având certitudinea acestei chemări precum profeţii, 
el totuşi nu avea ca ei ceva de vestit. Nici un zeu nu i-a dat 

misiunea să le transmită oamenilor ceea ce el poruncise. 
Socrate nu are decât misiunea să caute - el însuşi un om — 
împreună cu oamenii. Să întrebe neîndurător, să scoată la 
iveală tot ce-i ascuns. Să nu pretindă omului credinţă în ceva 
ori în Socrate însuşi, în schimb să-i ceară să gândească, să 
se-ntrebe şi să se cerceteze, să facă în aşa fel încât omul să se 
bizuie pe sine însuşi. Deoarece însă sinele acesta nu se află 
decât în cunoaşterea adevărului şi binelui, va deveni el însuşi 
abia acela care ia în serios un astfel de proces de gândire şi 
vrea să se lase determinat de adevăr. 

3. Discutia. — Discutia socratică a constituit realitatea 
fundamentală a acestei vieţi: el a dialogat cu meşteşugari, 
oameni de stat, artişti, sofişti, hetaire. Ca mulţi alţi atenieni 
şi-a petrecut viaţa în stradă, în pieţe, în gimnazii, a luat 
parte la banchete. Era o viaţă dusă în discuţii cu orişicine. 
Dar discuţia aceasta avea să fie una de un fel nou, cu totul 
neobişnuit pentru atenieni: o discuţie tulburătoare până-n 
adâncul sufletului, neliniştitoare, subjugătoare. Dacă reali- 
tatea discuţiei fusese până atunci forma de viaţă a atenia- 
nului liber, acum, ca modalitate a filosofării socratice, ea a 
devenit altceva. Prin chiar natura lucrurilor această mo- 
dalitate e necesară adevărului însuşi, ce nu i se dezvăluie 
decât omului în parte în discuţia cu un altul. Pentru a se 
clarifica, Socrate avea nevoie de oameni, şi era convins că 
ei la rândul lor aveau nevoie de el. Şi mai ales adolescenţii. 
Socrate vroia să educe. 

Ceea ce înseamnă pentru el educaţie nu este un efect 
oarecare incidental pe care cel ştiutor îl exercită asupra 
neştiutorului, ci mediul în care comunicând împreună, 
oamenii ajung să se descopere pe ei înşişi prin aceea că 
adevărul li se dezvăluie. A dolescenţii îl ajutau dacă el vroia 
să-i ajute. lar asta se- ntâmpla în felul acesta: descoperind 
dificultăţile în ceea ce-n aparenţă era de la sine înţeles, 
derutând, forțând omul să gândească, învăţându-l să caute, 

punând tot mereu întrebări fără a evita răspunsurile, spri- 
jinit pe acea ştiinţă fundamentală, că adevărul e cel ce-i 
uneşte pe oameni. Din această realitate fundamentală s-a 
născut după moartea lui Socrate opera dialogurilor, al căror 
maestru avea să devină Platon. 

Socrate nu se-ndreaptă împotriva mişcării generale a 
sofisticii, precum o va face mai târziu Platon. El nu în- 
temeiază un partid, nu face propagandă şi nu vine cu 
justificări, nu întemeiază o şcoală ca instituţie. Nu propune 
nici un program de reforme statale, nici un sistem de cu- 
noaştere. Nu i se adresează nici unui public, nici adunării 
poporului. În Apărarea lui Socrate spune: „Întotdeauna nu 
mă adresez decât omului în parte”, si tot acolo explică 
ironic şi de ce face aşa: pentru că nimeni n-ar putea fi sigur 
de viaţa sa dacă i s-ar adresa unei mulţimi în chip deschis 
şi cinstit; de aceea cel ce luptă pentru dreptate şi vrea fie şi 
numai pentru scurtă vreme să rămână în viaţă, va trebui să 
se limiteze la comunicarea cu omul în parte. Putem înţelege 
asta într-un mod mai cuprinzător. Falsitatea stării actuale 
de lucruri, indiferent dacă e vorba de o constituţie de- 
mocraticä, aristocratică sau tiranicä, nu poate fi înlăturată 
prin mari acţiuni de natură politică. Premisa oricărei a- 
meliorări constă în educarea individului în aşa fel încât el 
să se autoeduce, în trezirea la realitate a substanţei încă 
ascunse a omului — şi anume pe calea cunoaşterii care 
totodată e şi făptuire lăuntrică, a ştiinţei care totodată e şi 
virtute. Cine ajunge să fie un om adevărat, ajunge totodată 
şi un cetăţean adevărat. 

In acest caz însă lucrurile atârnă de omul în parte, de 
individ, independent de succesul său şi de influenţa pe care 
o exercită în stat. Independenţa celui care se autoguver- 
nează (eukrateia), adevărata libertate, care se dezvoltă o dată 
cu înţelegerea lucrurilor, este temelia ultimă pe care omul 
se sprijină stând în faţa Divinitätii. 

4. Substanța vieții socratice. — Dacă filosofia înseamnă 
„doctrină“, atunci Socrate nu-i filosof. El nu-şi găseşte un 
loc în cadrul istoriei filosofiei greceşti ca istorie a unor 
poziţii teoretice. Socrate reprezintă starea „aflării pe drum“ 
[Auf- dem-Wege-Sein] a unei gândiri ce are ştiinţa nestiintei 
sale. Socrate cunoaşte limitele unde sfârşeşte posibilitatea 
demonstrării, dar unde substanţa din care se hrăneşte el nu 
face decât să reziste cu o şi mai luminoasă strălucire oricărei 
interogatii. 

Substanta aceasta este pietatea lui Socrate, care se 
manifestä in primul ränd prin convingerea cä pänä la 
urmă adevărul i se va dezvălui unei statornice puneri în 
discuţie a lumii, şi că omului care are conştiinţa onestă a 
nestiintei sale i se va vädi nu nimicul, ci cunoaşterea 
esenţială a vieţii. In al doilea rând, prin credinţa în zei şi 
în caracterul divin al polis-ului. lar în al treilea rând se 
manifestă prin daimon. 

In primul rând. — Când Menon din Dialogul platonician 
discută cu Socrate despre virtute (arete), el ajunge în im- 
pas datorită întrebărilor lui Socrate şi îi spune: „Auzisem 
eu înainte chiar de a te întâlni că nu faci altceva decât să 
te pui pe tine însuţi şi pe alţii în încurcătură. lar acum 
parcă mi-ai făcut o vrajă, nişte farmece, parcă m-ai robit 
pe de-a-ntregul unui descântec, în aşa fel încât mi-e plină 
mintea de nedumerire. Dacă putem glumi un pic, îmi pare 
că semeni leit, şi la chip, şi altfel, cu peştele acela mare şi 
turtit care trăieşte în mare şi se cheamă torpilă. Căci şi el 
amorteste pe oricine se apropie de el şi îl atinge. (...) Dacă 
te-ai purta la fel într-o altă cetate, ca străin, mă tem că te-ar 
închide ca vrăjitor.“ La care Socrate spune: „N-am să-ţi 
răspund cu altă comparaţie. In ce mă priveşte, dacă peş- 
tele-torpilă amorteste el însuşi atunci când îi amorteste pe 
ceilalţi, atunci semăn cu el; dacă nu, nu semăn. Fiindcă eu 
n-am la îndemână nici un răspuns atunci când îi pun în 

încurcătură pe alţii.““ Ajuns într-o astfel de stare, Theai- 
tetos spune: mă cuprinde ameteala, iar Socrate îi räs- 
punde că acesta-i începutul filosofiei. 

Din descumpănire se dezvoltă înţelegerea lucrurilor. 
Asta ne e arătat de exemplu în Menon: un sclav, care mai 
intâi răspunde sigur pe el la o întrebare matematică, 
ajunge în impas, îşi recunoaşte nestiinta, pehtru ca mai 
apoi să găsească prin intermediul altor întrebări soluţia 
corectă. După acest model se produce străfulgerarea ade- 
vărului în discuţie. Partenerii de discuţie încă nu-l cunosc. 
Dar adevărul e prezent, ambii îi dau târcoale şi sunt 
conduşi de el. 

Socrate se străduie să stimuleze procesul căutării, dar 
întreprins de om cu convingerea că va şi găsi ceea ce caută. 
El compară (în Theaitetos) această activitate cu arta 
moşitului. Theaitetos nu ştie ce răspuns să dea, nu crede 
că-i în stare să-l găsească, nu l-a aflat nici de la alţii, dar cu 
toate astea nici nu-l părăseşte dorinţa de a-l afla. „Te 
încearcă durerile facerii“, spune Socrate, „pentru că eşti nu 
gol, ci cu rod.“P Iar apoi Socrate descrie felul în care discută 
el cu adolescenţii. Cercetează ca o moaşă dacă e vorba de o 
sarcină sau nu, are putinţa ca prin leacurile lui „să trezească 
ori să potolească durerile““, poate să deosebească naşterea 
adevărată de cea părelnică. Astfel cercetează dacă spiritul 
tânărului dă născare unui rod părelnic ori mincinos. El 
însuşi e sterp de înţelepciune, de aceea e dreaptă mustrarea 
ce i se aduce că nu face decât să le pună altora întrebări. 
Căci „divinitatea mă sileşte să-i moşesc pe alţii; să dau 
a Traducere de Liana Lupaș şi Petru Cretia. În: Platon, Opere, vol. II, 

ediţie îngrijită de Constantin Noica şi Petru Cretia, Editura Ştiinţifică 
şi Enciclopedică, Bucureşti 1976, pag. 386. 
b Platon, Theaitetos, traducere de Marian Ciucă. În ed. cit. vol. VI, pag. 


190. 
c Ibidem, pag. 190-191. 

naştere, însă, mă împiedică.“ De aceea, cei care stau in 
preajma lui par să fie la început încă si mai neinstruiti, dar 
asta doar pentru că se eliberează de cunoaşterea falsă; „cu 
toţii însă, stând mai mult împreună cu mine şi cu ajutorul 
pe care Divinitatea îl dă cui vrea ea, este de mirare cât de 
mult înaintează (...); şi este limpede că de la mine nu au 
învăţat niciodată nimic (...). În ce priveşte însă moşitul lor, 
Divinitatea şi cu mine suntem pricina.“ 

Socrate nu oferă ceva de la el, ci îl lasă pe celălalt să 
zămislească. Când îl determină pe cel aparent ştiutor să 
devină conştient de nestiinta sa, făcându-l prin aceasta să 
descopere singur adevărata cunoaştere, omul acela nu face 
decât să dobândească dintr-o miraculoasă profunzime ceea 
ce în fapt şi ştia de pe acum, dar fără ca încă să ştie că ştie. 
Prin aceasta ni se spun următoarele: cunoaşterea trebuie s-o 
descopere fiecare în el însuşi, ea nu poate fi transmisă ca un 
produs oarecare, ci poate doar să fie trezită. Când se pro- 
duce acest fenomen, este vorba de reamintirea unor lucruri 
ştiute parcă din vremuri ancestrale. Asta explică şi faptul 
că pot căuta filosofând —, fără să ştiu. O idee sofistică era 
aceea că nu pot căuta decât ceea ce ştiu; dar dacă ştiu, nu e 
nevoie să caut; iar dacă nu ştiu, nici nu pot să caut. În 
schimb, filosofând caut ceea ce de pe acum ştiu. Dar n-o 
ştiu decât în inconstienta unei amintiri aşa-zis ancestrale, şi 
aş dori acum s-o ştiu în limpezimea constientei prezente. 

Interogatiile, dezagregärile, verificările întreprinse de 
Socrate se intemeiazä de aceea pe convingerea cä pentru 
omul a cärui gändire rämäne onestä, cu ajutorul Divinitätii 
si prin proprie înţelegere a lucrurilor, adevărul ajunge să fie 
actualizat. La asta nu duce gândirea ineficace ce operează cu 


a Ibidem, pag. 192. 
b Ibidem, pag. 192. 

cuvinte, ci gândirea de substanţă sprijinită pe fundamentul 
lucrurilor. De aici provine şi convingerea amintită. 

În al doilea rând. — Socrate credea în zeii tradiţionali, le 
aducea ofrande, respecta autoritatea sanctuarului delfic, 
lua parte la sărbători. Acel ceva ce omul nu poate nici să-l 
facă, nici să vrea să-l facă, şi din care totuşi îşi dobândeşte 
substanţa orice voinţă şi gândire, poate fi îngropat sau 
ocolit, după cum au procedat mulţi sofişti. Dar omului îi e 
cu putinţă şi să respire în acel ceva, să-l urmeze cu venerație 
să simtă aici temeiul lucrurilor fără de care totul ar ajunge 
lipsit de orice bază. Asa a făcut Socrate. De aici şi gran- 
dioasa, minunata „naivitate“ conştientă de sine a lui 
Socrate, provenită dintr-o evidenţă întemeiată istoric, 
izvorând nepercepută din adâncul fiinţării. Acolo unde 
propria înţelegere a lucrurilor nu duce la nici o decizie, se 
cuvine să urmăm credinţa strămoşilor şi legile statului. 

Socrate rămâne indisolubil legat de statul din care pro- 
vine, de statul lui Solon, al Războaielor contra perşilor, al 
lui Pericle, de statul unei legalităţi întemeiate din timpuri 
imemoriale şi tot mereu reîntărite, existenţa lui Socrate 
nefiind posibilă decât datorită acesteia. De aici şi respectul 
lui Socrate în faţa legii. În procesul Arginuselor n-a îngăduit 
să se treacă la vot, deoarece în condiţiile date acesta ar fi 
fost nelegal. A refuzat ca prin fuga din închisoare să se 
sustragă legilor existente, chiar dacă astfel în cadrul lor se 
producea o nedreptate. Nimic nu-l putea abate din cale. 
Tirania celor Treizeci i-a interzis activitatea de învăţător, iar 
democraţia l-a osândit la moarte. Nu aparţinea nici unui 
partid. Dar a susţinut neabătut ideea de lege întruchipată 
in forma istorică a polis-ului atenian. Socrate — care i se 
adresa fiecăruia în parte, care a făcut din răspunderea 
personală o răspundere absolută, care supunea totul ve- 
rificării critice în faţa tribunalului unui adevăr ce i se arată 
celui ce gândeşte cu onestitate — n-a vrut nici să transforme 

precum Alcibiade statul într-un instrument al voinţei per- 
sonale de putere, gata să acţioneze chiar şi împotriva sta- 
tului natal, şi nici să ajungă un cosmopolit fără de pământ 
sub picioare. Nu i-ar fi dat niciodată prin minte să plece de 
acolo cu sufletul înverşunat împotriva statului său de 
baştină, de exemplu în Sicilia, precum Eschil la bătrâneţe, 
ori în Macedonia, ca Euripide. În mod cert socotea că exis- 
tenta lui coincide cu a Atenei. În faţa alegerii: exilul sau 
moartea, Platon îl pune în Apărarea lui Socrate să aleagă 
moartea: „Frumoasă viaţă aş mai avea, de altfel, plecând în 
exil la vârsta mea, schimbând cetate după cetate şi alungat 
de peste tot.“â În Criton îl pune pe Socrate să invoce legile. 
Numai datorită lor există statul, datorită lor s-a născut 
Socrate ca cetăţean atenian dintr-o căsătorie legală, a putut 
tatăl său să-i ofere o instrucţie. Prin faptul că n-a plecat în 
exil, preferând încă din timpul procesului mai curând 
moartea unei sentinţe de expulzare în afara ţării, el s-a 
situat de partea legilor. De aceea nici nu revendică aceeaşi 
dreptate şi împotriva legilor, ci se consideră obligat să li se 
supună. Căci se cuvine să se supună sentinţei judecătoreşti 
la fel după cum omul se supune şi ordinului să meargă la 
război şi să-şi pună viaţa în joc. Îi e la fel de neîngăduit să 
recurgă la violenţă împotriva patriei ca şi împotriva tatălui 
şi a mamei — chiar dacă socoteşte că nu i se face dreptate. 
Asta îl deosebeşte pe Socrate de sofişti. Chiar dacă ar 
putea trece şi drept unul de-al lor datorită lipsei de menaja- 
mente în manifestarea îndoielii critice, el totuşi nu 
părăseşte niciodată solul istoric, recunoscând cu pietate 
legile polis-ului al căror înţeles şi-l lămureşte meditând 
asupra lor. Mai întâi se cuvine afirmat fundamentul pe care 


d Traducere de Francisca Băltăceanu. În: Platon, Opere, vol. 1, 1975, ed. 
cit., pag. 39. 

mă sprijin, din care mă trag, care rămâne totdeauna 
prezent, fără de care alunec în neant. 

Tocmai asta-i remarcabil şi caracteristic la Socrate: el 
împinge critica sa până la extrem, şi cu toate astea trăieşte 
situându-se permanent sub o instanţă absolută ce s-ar 
putea numi adevăr, bine, rațiune. Ea semnifică o respon- 
sabilitate absolută a gânditorului; dar Socrate nu ştie în faţa 
a ce, şi vorbeşte de zei. Orice s-ar întâmpla în realitate, 
acesta rămâne pentru el punctul lui de sprijin, care nu se 
destramă în nesfârşita transformare a lucrurilor. 

Când însă se produce catastrofa, când asupra lui se 
abate nedreptatea, când propriul polis îl nimiceşte, el se 
comportă după principiul: mai bine să înduri decât să 
comiti o nedreptate. Socrate nu trăieşte nici o pornire de 
revoltă împotriva statului său, împotriva lumii şi a 
Divinităţii. Pentru el nenorocirea nu ajunge să constituie un 
obiect de discuţie în sensul că Divinitatea ar avea nevoie de 
o justificare. Merge la moarte fără revoltă sau înverşunare. 
Pentru el nu există nici deznădejdea legată de problema 
teodiceei, şi nici soluţia ei consolatoare. Dimpotrivă, el 
trăieşte cu calmul senin întemeiat pe certitudinea necir- 
cumstantialä pe care o are în privinţa dreptăţii. E indiferent 
cum sunt repartizate în lume bunurile fericirii, esenţială nu 
e decât viaţa trăită după norma adevărului, normă care ti 
se limpezeşte prin procesul de gândire. Dacă omul vrea o 
garanţie, o ştiinţă, cunoştinţe religioase despre Divinitate, 
nemurire, despre sfârşitul tuturor lucrurilor, Socrate îi 
refuză toate acestea. Rostul omului este să îndrăznească să 
mizeze pe faptul că binele este. Nestiinta pozitivă trimite 
tot mereu înspre acel punct unde eu sunt eu însumi, pentru 
că recunosc binele ca fiind adevărul, şi ştiu unde depinde 
de mine ca să-l şi fac. 

In al treilea rând. — Socrate nu socoteşte că ceea ce trebuie 
făcut într-o situaţie concretă particulară ar putea fi stabilit 

în toate cazurile printr-o gândire justă. Zeii însă îţi vin în 
ajutor. Acest ajutor reprezintă acea limită unde nu mai 
există decât supunere lipsită de înţelegerea lucrurilor. 
Socrate relatează despre daimonul care încă din copilărie i 
s-a adresat în clipele hotărâtoare: „... Un glas care, ori de 
câte ori se face auzit, mă opreşte să fac ceea ce aveam de 
gând, dar niciodată nu mă îndeamnă să fac ceva.”? De 
exemplu, glasul acesta l-a oprit ori de câte ori a vrut să se 
afirme în sfera publică politică. În ce-i priveşte pe discipolii 
care l-au părăsit pentru ca apoi să caute iarăşi să reia 
legăturile cu el, daimonul i-a interzis continuarea rapor- 
turilor cu unii dintre ei, iar cu alţii le-a îngăduit. Faptul că 
glasul a tăcut în timpul procesului i s-a părut ciudat şi 
încurajator: „Darul profetic obişnuit al daimonului, în tot 
timpul dinainte, îmi vorbea cât se poate de des şi mi se 
împotrivea stăruitor, chiar în lucruri mici, dacă eram pe 
punctul de a face un lucru pe care nu trebuia să-l fac; acum 
însă, a căzut asupra mea ceea ce vedeţi şi voi, ceva despre 
care s-ar putea închipui că este răul cel mai mare; iar semnul 
Zeului nu mi s-a împotrivit nici în zori când am ieşit din 
casă, nici când am venit aici, la judecată, nici cât timp am 
vorbit, orice aş fi fost pe punctul de a spune; (...) nu se putea 
să nu mi se împotrivească semnul obişnuit, dacă n-aş fi fost 
pe cale să fac un lucru bun.“ (Apărarea lui Socrate?) Cu greu 
a mai existat cineva înaintea mea — e de părere Socrate —, 
care să fi avut parte de un astfel de glas prevenitor. 
(Republica) 

Glasul acesta nu oferă cunoaştere. Nu îndeamnă la o 
anumită acţiune. El nu spune decât „nu“. lar acest „nu“ e 
spus nu în general, ci pentru o situaţie concretă prezentă. El 
interzice un mod de a vorbi, de a proceda care ar fi spre rău. 


a Ibidem, pag. 32. 
b Ibidem, pag. 42. 

lar Socrate i se supune acestui glas interdictiv fără să 
înţeleagă ratiunile interdictiei. Glasul nu este o instanţă o- 
biectivă, e incomunicabil altora. El nu e valabil decât în ce 
priveşte modul de a proceda al lui Socrate însuşi, nu şi pentru 
alţii. Socrate nu l-ar putea invoca in scopul unei justificări, ci 
poate doar să relateze despre el, în chip de referinţă. 

5. Procesul. — Cu unica excepţie a sfârşitului viaţa lui 
Socrate n-a fost dramatică. Procesul ce i s-a intentat pe motiv 
de blasfemie a dus la condamnarea la moarte. Acest 
deznodământ n-a fost întâmplător, el îşi are o îndelungată 
istorie anterioară. Norii lui Aristofan (423) ne înfăţişează un 
Socrate preocupat de filosofia naturii, de fenomenele cereşti 
si de lucrurile de sub pământ, un Socrate care îi neagă pe zeii 
tradiţionali aşezând în locul lor aerul şi norii, care predă arta 
cum să izbândeşti într-o cauză chiar dacă e nedreaptă, şi care 
primeşte bani pentru învăţăturile sale. Dar acel Socrate pe 
care îl cunoaştem a făcut tocmai contrariul tuturor acestora. 
Cu timpul, învinuirile ce i s-au adus s-au înmulţit: că Socrate 
i-ar deprinde pe tineri cu trândăvia, că s-ar folosi de inter- 
pretarea dată unor poeţi pentru a-şi întemeia pe aceasta 
învăţăturile lui criminale, că printre discipolii lui s-ar fi 
numărat oameni atât de duşmănoşi faţă de popor precum un 
Alcibiade şi Critias. Această uimitor de neadevărată imagine 
şi-ar putea avea explicaţia în faptul că pe când era mai tânăr, 
Socrate se simţea într-adevăr ca acasă în domeniul filosofiei 
naturii şi al sofisticii, dar mai ales în faptul că trecea drept 
reprezentant al noii mişcări filosofice în general, care era 
respinsă de umoarea populară. Poporul l-a confundat pe 
biruitorul sofisticii cu sofistica însăşi. Căci felul în care o 
biruise printr-un nou etos al gândirii era insuportabil. 
Socrate punea neîncetat întrebări, forțând atenţia asupra 
problemelor fundamentale ale omului fără însă a le 
soluţiona. Dezorientarea produsă, conştiinţa inferioritätii pe 
care o resimteau oamenii precum şi exigenta sa imperativă 

au produs nemulţumire şi ură. Una din reacţii e cea a lui 
Hippias: Ai vrea tot mereu numai să-i întrebi pe alţii şi să-i 
pui în încurcătură, fără ca tu însuţi să dai vreo lămurire şi fără 
ca să-ţi spui părerea despre nimic. N-am nici un chef să mă 
las dus de nas. (Xenofon) Aşa că în 399 Socrate a fost adus în 
fața judecății sub învinuirea că violează legile deoarece nu 
crede în zeii autohtoni, că apără credinţa într-un nou soi de 
daimon, şi că ademeneşte tineretul. 

In mod vădit Socrate a ignorat decenii la rând toate 
aceste învinuiri. Cât timp a trăit, n-a existat nici un fel de 
literatură scrisă care să-i apere filosofia. El însuşi n-a scris 
un cuvânt. Nu s-a retras cu superioritate din viaţa publică, 
n-a cultivat în cercuri închise o şcoală a sa, ci mereu s-a 
expus în stradă unei largi sfere publice. Chiar dacă o făcea 
totdeauna numai în discuţia cu omul în parte, în felul ăsta 


el totuşi nu le-a dat pace atenienilor. 
Apărarea lui Socrate culminează cu fraza că Divinitatea 


i-a încredinţat misiunea să-şi dedice viaţa cercetării de sine 
şi a celorlalţi. „... Acest lucru mi-a fost rânduit de Zeu, atât 
prin răspunsul oracolului, cât şi prin vise, ca şi în orice chip 
în care a rânduit vreodată voinţa divină câte unu: om să 
facă ceva.“ lar el acceptase această misiune. De aceea 
trebuia ca el să reziste pe poziţie, fără a lua în seamă nici 
primejdia, nici moartea. „(...) Mă voi supune mai degrabă 
Zeului decât vouă şi, câtă vreme voi mai avea suflare în 
mine şi voi mai fi în stare, nu voi înceta pentru nimic în 
lume să filosofez şi să vă îndemn, precum şi să atrag atenţia 
mereu oricui mi-ar ieşi în cale, spunându-i după obicei: «O, 
preabunule, (...) de cuget, şi de adevăr, şi de suflet ca să fie 
cât mai frumos, nu te îngrijeşti şi nu-ţi pasä?»"b 

a Ibidem, pag. 34. 

b Ibidem, pag. 30. 

În apărarea lui trece apoi la atac împotriva judecătorilor: 
„Căci, să ştiţi bine, dacă mă veţi ucide cumva pe mine care 
sunt cum v-am spus, nu-mi veţi face mie mai mult rău decât 
vouă înşivă.“€ Ei ar putea ce-i drept să-i ia viaţa, ori să-l 
trimită în exil şi să-l priveze de drepturile cetăţeneşti. Şi se 
prea poate ca unii să socotească asta drept o mare 
nenorocire. „Dar eu nu... socotesc aşa; cu mult mai mare 
nefericire e să faci ceea ce face acesta [Melatos - n.t.], acum, 
încercând să osândească un om la moarte pe nedrept.“P În 
felul acesta atenienii ar păcătui împotriva darului pe care 
Divinitatea li l-a acordat o dată cu misiunea lui Socrate: 
„Căci dacă mă veţi ucide pe mine, nu veţi mai găsi lesne un 
alt om care, cu adevărat — chiar dacă ar părea o vorbă 
caraghioasă — să fie pus de Zeu pe lângă cetate întocmai ca 
pe lângă un cal, mare şi de soi dar care, din pricina mărimii, 
ar fi cam leneş şi ar trebui să fie trezit de un tăun; la fel mi 
se pare că m-a aşezat Zeul pe lângă cetate pe mine, unul 
care nu va înceta de fel să vă trezească şi să vă convingă, şi 
să vă mustre (...). Voi însă, mäniafi ca nişte oameni treziţi 
din somn când abia au aţipit, veţi lovi poate in mine (...); 
apoi însă ati continua să dormiti tot restul vieţii (...).”“ lar 
ca acum să-i implore pe judecători printre lacrimi, după 
cum e obiceiul, asta n-ar fi cuviincios, n-ar fi drept, n-ar fi 
un act pios. „Căci doar nu e pus acolo judecătorul ca să 
împartă dreptatea după bunul lui plac, ci ca să judece; şi el 
a jurat să nu ţină partea cui i S-ar năzări lui, ci să facă 
dreptate după lege.“d 

Moartea lui Socrate i-a determinat imaginea şi influenţa 
exercitată. El este martirul filosofiei. Dar părerea că ar fi fost 
vorba de un asasinat judiciar comis de democraţia ateniană 


Ibidem, pag. 31. 
Ibidem, pag. 31. 
Ibidem, pag. 31. 
Ibidem, pag. 36. 


oile Bo u) 


contra celui mai însemnat dintre cetăţenii ei a fost şi ea pusă 
sub semnul îndoielii: Socrate, susţin unii, S-ar fi putut salva 
fără dificultate printr-o apărare corespunzătoare. El însă i-a 
batjocorit pe judecători cu aroganță, sfidând puterea 
oamenilor. N-a recurs la nici una din puntile ce i-au fost 
oferite. Nici nu s-a sustras condamnării la moarte prin fuga 
ce i-ar fi fost lesnicioasă. Nu s-a arătat în nici un fel dispus 
să se supună convențiilor nescrise ale colectivitätii. Aşadar 
Socrate şi-a provocat el însuşi moartea, şi-a dorit-o; şi că 
deci n-ar fi vorba de un asasinat judiciar, ci de o sinucidere 
judiciară. O atare concepţie, care în locul ucigaşului îl 
declară vinovat pe cel ucis, nesocoteşte faptul că Socrate n-a 
acceptat ca prin cuvenita acomodare cu neadevărul comun 
să-şi piardă chemarea sa divină de a lucra în folosul 
adevărului. A fost un martir adevărat, adică un „martor“. 

Dar acele argumente aduse împotriva tezei asasinatului 
judiciar sunt totuşi demne de atenţie — nu însă în judecarea 
lui Socrate, ci a celui ce citeşte despre el. Ca tot ce ţine de 
Socrate, nici apărarea lui nu e lipsită de pericole pentru 
înţelegerea noastră a celor de după el. Acea apărare nu-i 
valabilă decât împreună cu filosofarea lui Socrate. Inteleasä 
în mod abstract, ea-l face pe cititor să ajungă la o stare 
interioară falsă, la indignare, îndârjire, la o falsă stare 
inältätoare. In loc să se lase pătruns de atitudinea socratică 
fundamentală, cititorul, dimpotrivă, devine el însuşi or- 
golios, arogant, percepându-l involuntar pe Socrate ca fiind 
trufaş. Cititorul ajunge astfel să se bucure de invectivele 
aduse poporului şi judecătorilor. Şi se-nşală extrăgând prin- 
cipii generale din apărarea lui Socrate, din care îşi alcătuieşte 
apoi un model de viaţă abstract. Doar cel ce gândeşte socratic 
ar putea acţiona şi muri precum Socrate fără falsitate. Chiar 
şi Platon tot n-ar mai fi făcut lucrurile în felul lui Socrate. 

O altă concepţie este cea formulată cel dintâi de Hegel: 
Atena avea dreptate, căci îşi apăra propria-i substanţă; 

Socrate avea şi el dreptate, căci el iniţia o nouă eră care 
presupunea distrugerea acelei substanţe. O astfel de ab- 
solutizare a istoriei şi de obiectivare estetică în conflictul 
tragic pare a fi cu totul inadecvată în raport cu sfârşitul lui 
Socrate. Uriaşa transformare a spiritului epocilor nu 
înseamnă şi dreptatea absolută a fiecărei epoci în parte, şi 
prin aceasta existenţa mai multor dreptäti. Ceea cesare 
valabilitate pentru oameni străbate toate epocile atunci 
când oamenii se înfăţişează în chip de oameni. Ceea ce se 
făptuieşte e aşezat sub o judecată mai înaltă decât cea a unei 
concepţii istorice. Ceea ce e adevărat şi bine, şi ceea ce e fals 
Şi mârşav nu e îngăduit să fie ascuns într-o viziune tragică. 

O împăcare cu condamnarea la moarte a lui Socrate nu-i 
posibilă decât prin intermediul lui Socrate însuşi. A murit 
fără înverşunare şi fără să acuze pe nimeni: „...Nu sunt cätusi 
de puţin mâniat pe cei care au votat împotrivă-mi şi nici pe 
cei care m-au acuzat”? — acesta a fost ultimul lui cuvânt. Căci 
el este convins că pentru omul cînstit nu există răul, iar cauza 
lui nu va fi abandonată de zei la voia întâmplării. 

Dar penultimul său cuvânt a fost: „Vă spun deci vouă, 
oameni care mă trimiteţi la moarte, că va veni asupra 
voastră, îndată după moartea mea, o pedeapsă mult mai 
grea (...). Vor fi mai mulţi cei care vă vor cere socoteală, şi 
anume aceia pe care acum îi fineam eu în loc, însă voi nu 
v-aţi dat seama; şi vor fi cu atât mai aspri cu cât sunt mai 
tineri, şi cu atât mai mare va fi supărarea voastră. Dacă vă 
închipuiţi aşadar că, ucigând oameni, veţi opri pe cineva să 
vă mustre că nu trăiţi drept, atunci nu judecaţi bine.“ 

6. Transfigurarea platonică a lui Socrate. — Imaginea lui 
Socrate în Dialogurile lui Platon nu se constituie pe baza 
unei relatări care să redea realitatea istorică a scenelor, a 


a Ibidem, pag. 43. 
b Ibidem, pag. 41. 

discuţiilor în succesiunea lor, a celor spuse. Dacă însă aici 
nu e vorba de o relatare obiectivă, nu e totuşi nici pură 
invenţie literară. Ceea ce a inventat Platon, a fost inventat 
în spiritul realităţii acestei misterioase personalități a 
gândirii, pentru care e imposibil să stabilim o paralelă. 
Această imagine ne apare din ansamblul Dialogurilor care 
se completează reciproc. lar dacă am vrea să distingem 
diferite figuri în succesiunea temporală a Dialogurilor, ca 
mai târziu în operele de artă plastică, trebuie remarcat că 
acestea sunt totuşi menținute laolaltă ca ipostaze modifi- 
cate ale unei unităţi. Acest întreg dezvoltat plurivalent îl 
reprezintă însăşi realitatea transfigurată. Devine absurd să 
mai pretinzi aici o realitate investigabilä — ca facticitate — în 
mod istoric-fillologic, având drept etalon precizia unei 
înregistrări fotografice şi fonografice. Cine neagă realitatea 
istorică nu poate fi convins prin nici un fel de dovezi. A 
trebuit să existe un Platon, pentru ca el să vadă şi să 
mijlocească realitatea lui Socrate. Ceea ce a văzut Platon 
putem acum vedea şi noi — prin el şi împreună cu el: Socrate 
înainte de moarte (Apărarea lui Socrate, Criton, Phaidon) — şi 
în viaţă (Banchetul, Phaidros). 

Moartea lui Socrate ne oferă imaginea detaşării senine pe 
fondul unei nestiinte pline de o indicibilă certitudine. 

Neştiinţa e temelia şi sfârşitul oricărei discuţii despre 
moarte. Socrate reflectează: cei ce se tem de moarte îşi 
închipuie că ştiu ceea ce omul nu ştie. Poate că moartea e 
cea mai mare fericire, iar ei se tem de ea de parcă ar şti că e 
cel mai mare rău. Se pot lua în considerare câteva 
posibilităţi: ori moartea e totuna cu nimic, fără a mai exista 
nici o senzaţie a ceva, ca un somn fără vise; în acest caz, 
timpul în totalitatea sa nu pare să fie mai lung, decât o 
noapte de somn din cel mai bun. Ori însă moartea înseamnă 
migraţia sufletului într-un alt loc, acolo unde se află toţi cei 
răposaţi, unde judecători din cei drepţi pronunţă adevărul, 

unde îi poţi întâlni pe cei judecaţi şi daţi morţii pe nedrept, 
unde viaţa continuă în discuţii pentru a se mai afla chiar şi 
aici cine-i omul înţelept, şi unde ti se-mplineste fericirea de 
nedescris de a putea discuta cu cei mai buni dintre oameni. 
Oricum ar sta însă lucrurile cu moartea, pentru omul bun 
nu există vreun rău nici în viaţă, nici în moarte. 

Socrate, care urmează să bea de îndată paharul cu 
cucută, ar vrea să-şi convingă prietenii că nu socoteşte 
situaţia lui prezentă ca pe o nenorocire. Amintindu-le de 
legenda despre lebedele care mor cântând, el le spune celor 
ce-l jelesc: „Tare mi-e că voi mă socotiți, în ce priveşte arta 
prevestirii, mai prejos de lebede. Căci ele, când simt că au 
să moară, cântă mai des şi mai puternic decât au cântat 
vreodată, bucuroase că se vor duce lângă zeul ale cărui 
slujitoare sunt. (...) Cât despre mine, eu mă cred închinat 
aceluiaşi zeu ca şi lebedele şi slujindu-l deopotrivă cu ele 
şi, prin harul lui, nu mai nepriceput prevestitor decât aceste 
păsări şi nu mai trist, la despărţirea de viaţă, decât ele.”® 

Când Socrate îşi desfăşoară dovezile despre nemurire, 
motivul calmului său senin pare să fie certitudinea cu 
privire la nemurirea sufletului, „care-i mai presus de orice 
îndoială“. Dar caracterul acesta absolut al nemuririi este de 
aşa natură, că certitudinea se întemeiază pe făptuirea a ceea 
ce e drept şi pe căutarea prin gândire a adevărului. 
„Dovezile“ nu sunt decât asigurări ulterioare. Doveditä 
rational, certitudinea nu eo posesiune. Dimpotrivă, Socrate 
vorbeşte în mod expres de „cutezanta” dea trăi cu privirea 
îndreptată asupra nemuririi. Căci ideile despre nemurire 
reprezintă „o credinţă pe deplin indreptätitä, ce merită să 
cutezi a i te dărui. Pentru că această cutezantä ¢ frumoasă, 
iar spiritul are nevoie pentru liniştea lui de astfel de 


a Phaidon, traducere de Petru Cretia. În: Platon, Opere, vol. IV, ed. cit., 
pag. 92. 

reprezentări, care au asupra lui efectul unor incantaţii. € 


Dar pentru a împiedica instalarea oricărei certitudini ca 
posesiune a ştiinţei, Socrate readuce totul la starea de 
suspensie a unei dispoziţii de fond senine: „Dacă ce spun 
se dovedeşte adevărat, e foarte bine să mă fi convins de asta. 
lar dacă, dimpotrivă, morţilor le este dat numai nimicul, 
atunci măcar n-am să vă fiu, vouă celor de faţă, prea 
dezagreabil, umplând cu tânguiri această clipă dinaintea 
morţii. De altfel această nedumerire a mea (...) va pieri 
foarte curänd.”P 

Criton l-a întrebat pe Socrate cum doreşte să fie 
înmormântat. Răspunsul lui a fost: „Întocmai cum doriţi. 
Fireşte însă, numai dacă izbutiti să mă prindeti, dacă nu vă 
scap. (Spunând asta începu să râdă potolit... şi adăusă) Nu 
reuşesc cu nici un chip să-l conving pe Criton că eu, Socrate, 
sunt acesta de acum, care stă de vorbă cu voi, care încearcă 
să păstreze bunul şir al celor spuse. Pentru el, Socrate este 
însă cel pe care o să-l vadă peste-un ceas ca pe un trup fără 
viaţă. (...) Să fii voios, să-ţi spui că nu pe mine mă ingropi, 
ci numai trupul meu, şi să-l îngropi cum ţi-o plăcea tie mai 
mult şi cum vei socoti mai potrivit cu obiceiul.”“ 

Starea sufletească a prietenilor adunaţi în jurul lui 
Socrate în aceste ceasuri dinaintea morţii sale e un amestec 
straniu de disperare şi avânt. Lacrimile şi o fericire de 
neînțeles i-au transpus într-o realitate de neconceput. Ei nu 
izbutesc să vadă desluşit, cuprinşi deopotrivă de fericirea 


a Phaidon. Am tradus acest pasaj din germană, după varianta folosită 
de Karl Jaspers, deoarece există unele deosebiri între aceasta şi 
traducerea românească care sună astfel: „Crezând asta, cred că 
merită să îţi asumi oarecare risc. Căci e un risc frumos şi tot ce ţine 
de el trebuie să ni-l repetăm ca pe o incantatie.” - Platon, Opere, vol. 
IV, ed. cit., pag. 135. 

b Ibidem, pag. 101. 

c lbidem, pag. 136-137. 

credinţei pe care-o împărtăşesc cu Socrate şi de durerea 
nesfârşită de a-l pierde pe acest bărbat unic. 

Moartea nu are nimic tragic pentru Socrate. „Voi, Sim- 
mias, Cebes, ceilalţi, voi, fireşte, veți porni şi voi cândva, 
fiecare, pe acest drum, dar nu acum. (...) Cât despre mine 
iată, ceasul a venit şi, cum ar zice un erou de tragedie, soarta 
mea mă cheamă.“* Asta înseamnă că termenul morții a 
ajuns să îi fie indiferent. Socrate îi e superior timpului. 

El îşi opreşte prietenii să-l jelească. „Se cuvine să murim 
în reculegere şi pace. Hai, liniştiţi-vă, şi fiţi stăpâni pe voi.“P 
Căci Socrate caută comuniunea în adevărul senin; jeluirile 
în schimb nu-i unesc pe oameni. Îşi ia prietenos rămas bun 
de la Xantippa, văicăreala a ajuns să-i fie străină. Avântul 
sufletului nu reuşeşte decât în procesul de gândire, atât 
timp cât îţi mai e dat să gândeşti, şi nu läsändu-te pradă 
durerii cu mintea pustie. E drept că în fiintarea noastră in 
lume noi oamenii ajungem să fim coplesiti de o astfel de 
durere şi să ne jeluim. Dar în momentele ce preced sfârşitul 
starea asta trebuie să-nceteze; iar în clipa cea din urmă omul 
trebuie să fi ajuns la calmul acceptării, al consimtirii cu 
destinul. Socrate oferă acest exemplu grandios: tocmai în 
situaţia în care durerea pustiitoare pare a fi reacţia cuvenită, 
se dezvoltă acolo o mare linişte iubitoare ce-ţi deschide 
sufletul. Moartea nu mai e importantă. Ea nu-i va fi ascunsă 
privirii, dar adevărata viaţă nu e viaţă înspre moarte, ci 
înspre bine. 

In timp ce, aflat în faţa morţii, Socrate pare de pe acum 
cu totul desprins de viaţă, el îşi păstrează cu toate acestea 
o stare de iubitoare receptivitate în faţa oricărei mărunte 
realităţi umane, aşa de exemplu în faţa bunätätii şi atenţiei 
pline de grijă a paznicului. Socrate se gândeşte şi la 
a Ibidem, pag. 135. 

b ibidem, pag. 139. 

lucrurile ce se mai cuvin făcute: „Cred că e mai bine ca, 
înainte de a bea otrava, să mă späl, să nu mai dau femeilor 
de lucru cu spălarea unui les.” 

Patetismul e absorbit fără urmă de perspectiva practică 
asupra lucrurilor şi de glumă. Ambele sunt iradieri ale 
calmului. Liniştea sufletească a lui Democrit se situează pe 
planul mai candid al unei fiintäri umane conştiente de sine, 
vrednice, capabile de automoderatie. Ea nu a cunoscut 
aceste zguduiri din străluminarea cărora s-a născut acea 
linişte mai profundă, mai ştiutoare a lui Socrate. Socrate e 
liber datorită certitudinii în nestiinta acelui lucru, înspre 
care tintind a cutezat să-şi mizeze întreaga viaţă, iar la 
sfârşit şi moartea. 

Phaidon, împreună cu Apărarea lui Socrate şi Criton, se 
numără printre puţinele documente de neînlocuit ale 
omenirii. Acei oameni din Antichitate care filosofau le-au 
citit până în secolele târzii, învățând de aici cum să moară 
cu liniştea sufletească a acceptării destinului propriu oricât 
de nefast. 

Să nu ne înşelăm în privinţa atmosferei de răceală a 
acestei atitudini. Dar nu putem citi aceste scrieri fără a fi 
pătrunşi până în miezul gândirii. Aici se manifestă o exi- 
gentä lipsită de fanatism, o virtualitate supremă fără 
încremenire în morală, o stare de deschidere a sinelui în faţa 
acelui punct unic al absolutului. Mai înainte de a-l atinge 
pe acesta, omul nu trebuie să se abandoneze pe sine, dar o 
dată ajuns aici are putinţa să trăiască şi să moară liniştit. 

Socrate cel din timpul vieţii este la Platon, în ciuda 
claritätii apariţiei sale, o figură misterioasă până şi sub 
raport fizic. Sănătatea sa indestructibilă îi îngăduie traiul 
lipsit de pretenţii şi rezistenţa la băutură. După o noapte de 
chef duce o discuţie filosofică profundă cu Aristofan şi 


a Ibidem, pag. 135. 

Agathon. Când şi aceştia doi cad pradă somnului, se ridică 
şi pleacă. Intră in /ykeion, se îmbăiază şi-şi petrece ziua 
întreagă după cum obişnuieşte s-o facă, şi după toate aces- 
tea seara pleacă spre casă să se odihnească. — E în stare să 
se comporte într-un mod foarte neobişnuit. Pe drum 
încetineşte pasul, se opreşte meditând, priveşte țintă 
înaintea sa. O noapte întreagă poate sta aşa. Când au venit 
zorile, „s-a rugat la Soare şi a plecat“. ~ E urât ca un silen şi 
totodată de o fascinantă putere de atracţie. — Nu poate fi 
încadrat în nici o categorie, e ciudat (atopos), incomprehen- 
sibil; ceea ce el este şi spune şi face pare că ar putea avea 
totdeauna şi o altă semnificaţie. 

In Banchetul Platon îl pune pe Alcibiade să ne relateze 
cine e acest Socrate; la beţie, Alcibiade — tânăr nobil care i-a 
devenit necredincios lui Socrate — vorbeşte despre el fără 
retineri, adresându-i-se chiar lui, cuprins de infläcärarea 
unei iubiri pe care el însuşi nu şi-o înţelege: 


„Socot pe Socrate aidoma acelor chipuri de sileni aşezaţi prin 
atelierele sculptorilor pe eare aceştia îi dăltuiesc cu naiuri şi flaute 
în mâini. Dacă-i deschideţi însă, ei au pe dinăuntru nişte mici 
statui de zei. (...) 

Când însă te-ascultă cineva pe tine [Socrate], ori aude pe altul 
repetändu-ti cuvintele, fie el cel mai prost vorbitor, şi fie 
ascultătorul o femeie, un bărbat, un tânăr, suntem izbiţi cu toţii 
si, stäpäniti de vrajă, ascultăm. 

Cât despre mine, prieteni, de nu m-aş teme c-am să vă par cu 
totul ametit de băutură, aş fi în stare să jur chiar acum şi să vă 
mărturisesc ce urme adânci au săpat în sufletul meu cuvintele lui 
si sub ce farmec mă simt chiar în clipele acestea! 

Când îl ascult, inima mea bate mai tare decât a corybanţilor. 
Lacrimi îmi pică din ochi sub vorbele sale. Dacă mă uit împrejur, 
bag de seamă că şi alţii, mulţi alţii dintre cei ce-l aud, resimt 
acelaşi lucru. Când ascultam câteodată pe Pericle sau pe ceilalţi 

oratori de frunte, îi gäscam desävärsiti în cuvântări. Dar ci 
niciodată nu m-au făcut să trec prin astfel de emoţii. Niciodată 
sufletul nu mi-a vibrat atât de puternic la cuvântările lor, niciodată 
nu s-a zbătut ca şi cum ar fi căzut în robie. Dimpotrivă, acest 
Marsyas de aci nu o dată m-a adus într-o astfel de stare 
sufletească, încât chiar viaţa să-mi pară nesuferită, aşa cum sunt 
si aşa cum o trăiesc. Si nu vei spune, Socrate, că astea nu-s 
adevărate! Acum chiar simt că, de-ar fi să te ascult vorbind, nu 
m-aş mai stăpâni ci aş fi încercat de aceleaşi simtäminte. Dar el 
mă sileste să recunosc că, în vreme ce-mi lipsesc atâtea, eu nu mă 
îngrijesc de mine şi am timp pentru afacerile atenienilor. Cu forţa 
deci, şi fugind ca de sirene, cu urechile astupate, eu plec, mă fac 
nevăzut; şi mi-e frică să stau aci, mi-e frică să nu m-apuce anii 
târzii ai bätränetii pe lângă dânsul. Din câtă lume există, eu numai 
în faţa lui încerc sentimentul ruşinii, pe care — nu-i aşa? — nimeni 
nu-l bănuieşte în mine. Ei bine, de el mă ruşinez. În adâncul 
conştiinţei îmi dau seama că nu-s în stare să opun ceva poruncilor 
lui; dar cum mă depărtez puţin, sunt covärsit de onorurile ce-mi 
face mulţimea, şi-atunci fug de el, fug cât mai departe, iar când 
dau ochii cu el, mă ruşinez şi recunosc că are dreptate. Câteodată 
aş fi chiar bucuros să ştiu că el nu există printre oameni. Dar cine 
ar suferi mai mult decât mine de s-ar întâmpla una ca asta? Încât 
singur nu mă mai dumiresc cum să mă port faţă de acest om. 

(...) Fiţi sigur că nici unul dintre voi nu-l cunoaşte. Ci eu, 
fiindcă am apucat să iau Cuvântul, am să vi-l dezvălui. 

Voi observați că Socrate are purtări de îndrăgostit faţă de 
tinerii frumoşi: stă necontenit pe lângă dânşii şi rămâne uluit când 
îi vede. Pe de altă parte, el ignoră totul, nu ştie nimic, după cât 
are aerul. Nu-i aşa că seamănă şi aici cu un silen? Nici o deosebire. 
Pe dinafară, el este învăluit într-o înfăţişare asemenea celeia pe 
care sculptorul o dă silenului; dar dacă-l deschideţi, câtă intelep- 
ciune, iubiţi comeseni, este îngrămădită înăuntru! Aflaţi că nici 
frumuseţea corpului nu-l interesează deloc; nimeni n-ar putea 
crede cât de mult o dispretuieste. Nu-l interesează nici dacă unul 

este bogat, nici dacă arc parte de vreo cinstire din acelca pentru 
care lumea de rând îl fericeşte. Toate astea el le consideră bunuri 
fără de preţ, iar despre noi, ca oameni, spune că nu suntem nimic. 
Vă asigur! Ironizänd şi jucându-se cu toţi oamenii, aşa-şi trăieşte 
el viaţa întreagă. Dar când urmăreşte un gând serios, dacă cineva 
îl deschide înăuntru, e de neînchipuit să vezi ce statui sunt acolo! 
Ci cu Ic-am văzut odată... şi mi-au apărut divinc, de aur, frumoase 
şi atât de minunate (...).“a 


Imaginea lucidă pe care ne-o oferă Xenofon e foarte 
diferită de imaginea transfigurată a lui Platon, dar 
necontrazicând-o în punctele esenţiale. Xenofon vede 
aspectele de prim-plan, Platon contemplă profunzimea. 
Xenofon ne înfăţişează un om moral, dar care în virtutea 
libertăţii sale de cunoscător de oameni e lipsit de rigorism. 
Platon în schimb vede omenescul unei naturi inepuizabile, 
şi-ntr-aceasta mai mult decât natura. Xenofon nu 
înregistrează decât detalii şi idei izolate, observă des- 
toinicia, sănătatea şi capacitatea de înţelegere, şi ar fi dispus 
să judece imperfectiunea şi defectele lui Socrate cu aceeaşi 
înţelegere, dar nu găseşte nimic de acest fel. Platon 
pătrunde până în miezul fiinţei socratice, care devine 
perceptibilă în parabole — în formele ei de manifestare nu e 
comprehensibilă decât în mod simbolic —, şi se găseşte astfel 
în faţa graniţelor unde judecata sfârşeşte în contemplarea 
extraordinarului. Xenofon e în cunoştinţă de cauză, şi l-a 
însuşit pe Socrate culegând şi relatând totul despre el. 
Platon însă e pătruns, iar Socrate stârneşte în el un impuls 
care abia prin intermediul întregii vieţi a lui Platon va da la 
iveală tot ceea ce era conţinut în realitatea şi adevărul lui 
Socrate. Xenofon ne descrie un raţionalist un pic pedant, 


a Banchetul. În: Platon, Dialoguri, după traducerile lui Cezar 
Papacostea, revizuite şi întregite cu două traduceri noi şi cu Viaţa lui 
Platon de Constantin Noica; ELU, Bucureşti, 1968, pag. 301-303. 

care se gândeşte la ceea ce e util, Platon în schimb pe cel 
călăuzit în gândire de eros, atingând în procesul gândirii 
lumina binelui desăvârşit. Ambii se opresc la om, nu-l 
divinizează; dar pentru Xenofon omul însuşi şi posibilul lui 
adevăr este o fiinţă transparentă, explorabilă în totalitate 
din punct de vedere rational-moral, în timp ce pentru 
Platon el este o fiinţă ce se rosteşte dintr-un adânc in- 
epuizabil, trăind în avântul dinspre impenetrabilitate spre 
insondabil [im Aufschwung aus der Unergründlichkeit ins 
Unergründliche hin lebendes Wesen]. 

7. Istoria influenţei exercitate de Socrate. — Moartea lui 
Socrate a făcut ca influenţa sa filosofică să iasă la lumină în 
mod exploziv. Teribilul eveniment a determinat cercul de 
prieteni ai lui Socrate să-şi asume misiunea de a-i da lumii 
de ştire despre filosof, de a depune mărturie despre el, de 
a tilosofa în spirit socratic. Acum apare şi iiteratura 
socratică, în cadrul căreia Platon avea să fie figura cea mai 
de seamă. Prezicerea lui Socrate s-a adeverit: prietenii săi 
n-aveau să dea pace cetăţii. Deşi nu exista nici o operă scrisă 
a lui Socrate, nici o doctrină şi încă şi mai puţin un sistem, 
de aici a început cea mai puternică mişcare a filosofiei 
preceşti. Şi ea durează până astăzi. 

Dar partea ciudată e următoarea: Socrate nu se reflectă 
nicidecum univoc în discipolii săi. Nu apare o şcoală, ci o 
pluralitate de şcoli. Şi toate se referă la Socrate ca fiind la 
originea lor. E realizată o lume a unor posibilităţi contradic- 
torii din punct de vedere ideatic. Însăşi figura lui Socrate 
apare în varii ipostaze. Singurul element comun rămâne 
acesta: cu toţii au trăit in contact cu Socrate experienţa că 
au devenit altfel. Ceea ce a început să se producă îndată 
ınpä moartea lui Socrate, nemaisfârşind niciodată si 
facând până azi imposibilă o unanimitate de păreri asupra 
walitätii lui Socrate, este tocmai această diversitate de 
nesters a influenţei sale. 

Unul din punctele din care se naşte diversitatea este 
gândirea sa. Datorită acesteia cei cu care a avut Socrate 
contact au devenit alţi oameni. Această gândire îi conferă 
omului independenţa în a deveni una cu ceea ce e 
esentialul. In procesul de gândire noi oamenii ne exercităm 
posibilitatea noastră supremă, dar tot gândirea ne duce şi 
la neant. Gândirea e adevăr numai atunci când conţine ceea 
ce prin ea dobândeşte prezenţă, dar e mai mult decât 
gândire. Platon numeşte asta: binele, eternitatea fiinţării; 
dar asta e o minunată interpretare platonică a lui Socrate. 
Prin Socrate gândirea a ieşit la lumină, cu o supremă exi- 
gentä şi însoţită de o supremă primejdie. A ajunge în con- 
tact cu el are drept urmare acea înaripare pe care au 
cunoscut-o toţi socraticii. Imediat după Socrate, in modul 
acesta de gândire s-a produs o multiplă fragmentare. Oare 
au crezut cu toţii că deţin gândirea socratică, iar în realitate 
nici unul nu dispunea de ea? Aici să se afle oare neîncetata 
forţă de propulsie, care nici până azi n-a ajuns la ţintă, dar 
căreia îi reuşeşte o intensificare până în zonele incomen- 
surabilului? 


Să enumerăm şcolile socratice: Xenofon nu ne oferă decât o 
relatare despre ele; dar ele se caracterizează prin concretizarea 
anumitor moduri de gândire: şcoala din Megara (Eukleides) a 
dezvoltat logica şi eristica, a inventat aporiile semnificative (min- 
cinosul), iar în cadrul aceleiaşi şcoli, Diodoros Cronos a tratat 
despre ciudăţeniile ideii posibilului. — Şcoala elicä (Phaidon) a 
întreprins cercetări dialectice. — Şcoala cinică (Antisthenes) a 
păşit pe calea simplităţii lipsite de orice pretenţii şi a inde- 
pendentei interioare, a negării educaţiei şi culturii. Din această 
şcoală provine Diogene din Sinope. — Şcoala cirenaică şi-a dez- 
voltat etica pornind de la natură şi de la condiţiile plăcerii — 
„hedonismul“. — În ce-l priveşte pe Platon, care prin cuprindere, 
profunzime şi capacitate evolutivă, contrar tuturor abordărilor 

unilaterale, avea să conducă spre viitor marele curent al filosofării 
socratice, el nu nimereste în nici una din acele fundături. — Nici 
una din aceste filosofii nu este cea a lui Socrate. Fiecare din ele 
trebuie privită ca reprezentând o posibilitate inclusă în gândirea 
lui, gândire ce se reflectă în aceste multiple imagini. 


Altfel s-au petrecut lucrurile în perioada ce a urmat. 
Imaginile lui Socrate s-au interpus între noi şi realitatea sa, 
din care nu mai vedem decât o licărire. De aceea, mulţi 
dintre filosofii Antichității - aproape toţi —, au putut să vadă 
în Socrate, în ciuda duşmăniei lor reciproce, o încarnare a 
idealului de filosof. Aşa a rămas el fixat în unicitatea sa de-a 
lungul secolelor. 


Părinţii Bisericii îi atribuiau lui Socrate o înaltă semnificaţie. 
Vedeau în el un precursor al martirilor creştini, care ca şi aceştia 
murise pentru convingerile sale, fiind acuzat tot ca şi ei de 
trădarea credinţei tradiţionale. Mai mult încă: numele lui Socrate 
e amintit alături de cel al lui Hristos. Socrate şi Hristos sunt şi 
unul şi altul împotriva religiei greceşti (Justin). „Nu există decât 
un Singur Socrate“ (Tatian). Origene descoperă puncte comune 
între Socrate şi lisus. Constientizarea socratică a nestiintel umane 
îl pregăteşte pe om pentru credinţă (Theodoret). Cunoaşterea de 
sine a lui Socrate reprezintă calea spre cunoaşterea lui Dumnezeu. 
Socrate şi-a dat seama că omul nu se poate apropia de divin decât 
cu spiritul pur, nemaculat de patimi pământeşti. El şi-a mărturisit 
propria sa neştiinţă. Deoarece însă din discuţiile purtate de el n-a 
putut fi dobândită nici o idee clară asupra bunului suprem, şi 
pentru că el nu face pretutindeni decât să incite, să susţină o opinie 
pentru ca apoi iarăşi s-o infirme, fiecare şi-a extras din el ceea ce 
i-a convenit (Augustin). 

Cât timp primele secole creştine au stat în umbra Antichității, 
a mai fost prețuit şi numele lui Socrate. În Evul Mediu strălucirea 
numelui său s-a stins. Era pomenit doar ocazional: Jehuda Halevy 


33 


vedea în Socrate pe reprezentantul celei mai desävärsite intelep- 
ciuni umane, căreia însă divinul îi e inaccesibil. Numele lui 
Socrate reapare din perioada Renaşterii. A revenit la viaţă o dată 
cu filosofarea independentă. Astfel Erasmus a scris despre el: 
Sancte Socrates, ora pro nobis. Montaigne vedea în gândirea 
socratică scepticismul şi naturaletea, şi în aceasta mai ales 
scninătatea capacităţii de a muri. În timpul iluminismutui, Socrate 
a fost considerat drept gânditor al independenţei şi libertăţii 
morale. Pentru Mendelssohn el era bărbatul cxcelentci morale şi 
al dovezilor aduse în sprijinul Jui Dumnezeu şi al nemuririi 
(Phaidon). Dar toate acestea n-au fost decât începutul. Abia 
Kierkegaard a descoperit o cale primordială de acces la Socrate 
si ne-a dat cea mai profundă interpretare a lui Socrate de până 
acum din întreaga perioadă modernă, a ironiei şi maieuticii: sale, 
a efectului exercitat prin imboldul pe care-l stârnea de a găsi 
adevărul, şi nu ca mijlocitor al adevărului. Nietzsche a văzut în 
Socrate pe marele adversar al conţinutului tragic al lumii greceşti, 
pe intelectualistul şi fondatorul ştiinţei — vedea în el o fatalitate a 
lumii greceşti. S-a luptat întreaga sa viaţă cu Socrate, fiindu-i 
apropiat şi totodată având conştiinţa că acesta îi era adversarul 
cel mai radical. „Socrate mi-e atât de apropiat, încât aproape 
totdeauna mă lupt cu el.“ — Ce va mai deveni filosofia în viitor 
trebuie să reiasă şi din modul în care se va exercita influenţa lui 
Socrate. 


Retrospectiv putem spune că Socrate — cunoscut şi deloc 
cunoscut în realitatea sa — a devenit într-un fel acea figură, 
în care epocile şi oamenii şi-au proiectat propriile dorinţe 
şi preocupări: cu privire la creştinul cucernic, smerit, — la 
bărbatul raţiunii conştient de sine, la genialitatea 
personalităţii daimonice, — la vestitorul omeniei, — ba une- 
ori privitor chiar la omul politic care-şi ascunde sub masca 
de filosof planurile de cucerire a puterii. N-a fost nimic din 
toate acestea. 


34 


Ceva nou a adus cercetarea filologică modernă. De la 
Schleiermacher încoace ea continuă să lucreze la imaginea 
lui Socrate punându-şi întrebarea: ce se poate afla pe baza 
izvoarelor despre realitatea istorică a lui Socrate? Această 
cercetare dezvoltă metodele criticii istorice şi încearcă să 
prezinte rezultatul ei sub forma unei imagini a lui Socrate 
epurate de poezie şi legendă. 


În mod uimitor de aici nu rezultă câtuşi de puţin o imagine 
ştiinţifică unanim recunoscută a lui Socrate. Dimpotrivă, rezul- 
tatul constă în încercarea de lămurire în acest caz a posibilităţii 
sau imposibilității existenţei unei imagini istorice, precum şi 
într-o multitudine de imagini contradictorii. Zadarnic am încerca 
să punem de acord între ele reconstructiile critice ale gândirii lui 
Socrate. Valoarea de izvor a unui Platon, Xenofon, Aristofan, 
Aristotel e de fiecare dată fie scoasă în evidenţă, fie respinsă. 
Concluzia cea mai radicală a tras-o Gigon: deoarece nu există nici 
o relatare istorică despre Socrate, ci numai nişte texte literare, şi 
deoarece n-au existat vreodată nici însemnări de nici un fel ale 
lui Socrate însuşi, este imposibil să construim o filosofie a lui 
Socrate. Gigon recunoaşte, ce-i drept, că n-a putut fi cu totul 
întâmplător că Aristofan l-a ales tocmai pe Socrate drept 
reprezentantul unei filosofii anccredintei, formată dintr-un ames- 
tec de cunoaştere a naturii, de elucidare a fenomenelor şi de 
sofistică, că tocmai Socrate şi nu un alt sofist a fost condamnat la 
moarte în 399, şi că tocmai el a ajuns să se constituie — în cadrul 
unci literaturi la fel de însemnate prin rangul şi amploarea ei — 
în imaginea emblematică a adevăratului filosof. Din ce cauză 
însă, spune Gigon, asta n-o mai ştim. Va trebui să renuntäm la un 
Socrate istoric. 

Faţă de această poziţie există şi încercările de a combina în 
mod critic cele ce ne-au fost transmise despre Socrate, de exem- 
plu după formula lui Schleiermacher: „Ce ar mai fi putut fi 
Socrate pe lângă ceea ce ne relatează Xenofon, fără însă a 

contrazice trăsăturile de caracter şi preceptele de viaţă pe care 
Xenofon le prezintă ca fiind în mod cert socratice? Şi ce-ar fi 
trebuit să fie, pentru ca să-i fi oferit lui Platon prilejul şi dreptul 
să-l înfăţişeze aşa cum o face în Dialogurile sale?“ Eruditii care 
nu vor să renunţe la asta trebuie să dea dovadă de necesarul „tact 
istoric“, pentru ca prin comparatia şi combinarea elementelor să 
poată proiecta figura unui Socrate istoric. 

Dacă ştiinţa se caracterizează prin stringentä, atunci fie că ea 
are aici drept rezultat ceva cu totul insignifiant, o acumulare de 
topoi şi anecdote care existau încă mai dinainte şi care i-au fost 
acum aplicate şi lui Socrate, fie însă că ea se neagă pe sine însăşi, 
afirmând că extrage de aici mai mult decât i-o îngăduie metodele 
critice, iar atunci rezultatul e o multitudine de imagini irecon- 
ciliabile, presupus critice — aşadar nu o cunoaştere ştiinţifică. 

In acest caz, Socrate reprezintă de exemplu o treaptă 
premergătoare spre filosofia lui Platon, este descoperitorul căii 
ce duce la noţiune (Zeller, conform cu Aristotel); ori nu e un 
filosof, ci un revoluţionar, un profet moral, creator al unui etos al 
autostăpânirii şi al lipsei de pretenţii faţă de sine însuşi, al 
autoeliberării omului (Heinrich Maier); ori este Socrate cel din 
Dialogurile lui Platon în ansamblul lor, este deci creatorul teoriei 
ideilor, al teoriei despre nemurire, al statului ideal — tot ceea ce 
relatează Platon fiind aşadar luat drept adevăr istoric (Burnet, 
Taylor’). Faţă de toate aceste poziţii Werner Jaeger recomandă 
procedeul metodic raţional: Socrate are ceva din toate astea, dar 
cu rezerve (nu-i pot fi atribuite lui Socrate mai cu seamă teoriile 
filosofice din Dialogurile mai târzii ale lui Platon, începând cu 
teoria ideilor); din toate cele scrise şi gândite despre Socrate 
trebuie să fi existat câte ceva, o disponibilitate în el. Aici trebuie 
plecat de la realitatea extraordinarei influenţe exercitate de 
Socrate, care a fost atestată în mod nemijlocit. Prin aceasta Jaeger 
orientează în mod decis atenţia asupra aspectului factic, după cum 
totodată el şi depăşeşte pe bună dreptate cadrul strict al filologiei, 

în măsura în care aceasta e ştiinţă şi demonstrează faptele cu 
stringentä. 


8. Insemnätatea perenä a lui Socrate. - Dupä studierea 
izvoarelor fiecare va reţine o imagine a lui Socrate. Oricât 
ar mai rămâne şi o serie de alte disponibilităţi în suspensie, 
şi în ciuda faptului că avem ştiinţă de gradul de incer- 
titudine, ni se fixează totuşi o imagine a lui Socrate pe care 
o socotim ca fiind reală, şi nu ca pe o imagine literară fictivă. 
Chiar dacă, raportată la o concretete univocă reală, figura 
lui Socrate pare să rămână ascunsă, totuşi în faţa ochilor ne 
apare inevitabil forţa lui omenească, personalitatea lui 
seducătoare. Nici nu este posibil să nu-ţi faci nici o imagine 
despre Socrate cel istoric. Mai mult încă: a-l avea în faţa 
ochilor pe Socrate constituie una din premisele indispen- 
sabile ale filosofării noastre. E poate îngăduit să spunem: 
nici o filosofare nu-i azi cu putinţă fără Socrate, fie el 
perceptibil chiar şi numai ca o slabă licărire dintr-un trecut 
îndepărtat! Felul în care cineva îl receptează pe Socrate îi 
determină o caracteristică esenţială a gândirii sale. 


Încă imediat după moartea sa s-a format şi o receptare 
nefilosofică a lui Socrate, după cum reiese din nişte dialoguri 
pseudoplatonice: 

Kleitophon îi reproşează lui Socrate: tu inciti omul, dar nu-i 
arăţi ce trebuie să facă. O fi poate frumos să lauzi dreptatea şi 
buna înţelegere între prieteni. Şi e adevărat ceea ce spui, că e 
ridicol să te-ngrijesti de toate celelalte lucruri, iar sufletului să 
nu-i porţi de grijă. — Kleitophon ar vrca însă acum să ştie în ce 
constă făptuirea dreptăţii, şi nu aude decât asta: în a face ceea ce 
c prielnic, obligatoriu, folositor, avantajos. N-aude nimic despre 
scopul anume. De aceca Kleitophon îl întreabă: oare imboldul să 
fie totul? Întreaga noastră viaţă să nu constca decât în misiunea 
de a-i îmboldi pe cei lipsiţi încă de imbold, iar misiunca acestora, 

la rândul lor, să facă acelaşi lucru cu alţii? De aceca Kleitophon 
îi spune lui Socrate: când e să dai un imbold năzuinţei spre virtute, 
într-aceasta n-ai egal. Pentru omul încă neimboi lit spre virtute 
eşti de nepretuit. Dar pentru cel ce a primit de pe acum acest 
impuls aproape că ai putea fi chiar o piedică în calca lui de a 
ajunge la țelul suprem al virtuţii. — De accea ar vrea ca de acum 
înainte Socrate să renunţe faţă de el la discuţiile ce nu'sunt decât 
stimulatoare şi pregătitoare, şi să-i împărtăşească ceea ce trebuie 
să-i urmeze stadiului de pregătire. Kleitophon vrea indicaţii. — 
Sub o formă amabilă aici se vădeşte ceva ce până astăzi revine 
tot mereu. Lumea aşteaptă ceva de la filosofie pe care aceasta nu-l 
poate oferi, şi-şi exprimă apoi dezamăgirea. Omul ar vrea să i se 
„furnizeze“ adevărul, la care totuşi nu poate decât accede primor- 
dial prin propria-i acţiune läuntricä a gândirii. 

De o astfel de dezamăgire se apropie şi o altă reacţie. Omul 
forţează obţinerea celor râvnite, îi atribuie lui Socrate o aură 
magică, îl transformă într-un mäntuitor sau vrăjitor. Aga se petrec 
lucrurile în Theages. Aici se spune: în compania lui Socrate multi 
au făcut progrese uimitoare Chiar şi atunci când nu se-ntâmpla 
decât să se afle împreună în aceeaşi casă, mai mari încă dacă erau 
în aceeaşi încăpere cu el, şi mai mari când cineva îl privea pe 
Socrate, şi cele mai mari progrese când omul sta alături de el şi-l 
atingea. — lată deci cum forţa unei discuţii care trezeşte mintea 
omului e răstălmăcită ca fiind magia unei prezenţe colorate erotic. 
Acestei transformări îi corespunde obiectivarea daimonului 
socratic într-un oracol. Nu mai avem aici de-a face cu acei glas 
ce nu spune decât „nu“ şi e valabil numai pentru Socrate, ci de 
un organ ce i-a fost dat pentru ca Socrate să-l utilizeze în folosul 
altora. Cineva, se afirmă, chiar ar fi murit pentru că nu s-a supus 
în acţiumie sale glasului daimonului, ale cărui spuse Socrate i le 
impärtäsise. 

Pare mat întâi că e vorba de o modificare aproape neînsemnată 
în conceptia despre Socrate, şi prin aceasta despre filosofie. ia 
fapt însă aici se cască o prăpastie între fiinfarca vie a raţiunii în 

realitatea lui Socrate, şi acea figură înconjurată de legende şi 
posedând puteri magice. De importanţă majoră în influenţa 
exercitată de Socrate este faptul că având în vedere personalitatea 
sa, aceste încercări de mitizare au trebuit până la urmă să se 
împotmolească. Ele au fost posibile, fără însă a se putea impunc 
în mediul de luciditate a raţiunii iubitoare pe care o iradiază 
Socrate. 


Dinspre Socrate se exercită asupra noastră eliberarea 
deplină şi totodată misterul gândirii. De la el încoace, 
pentru cel iniţiat în această gândire naivitatea cunoaşterii 
nu mai este posibilă. Gândirea aceasta eliberată a ajuns 
acum să-şi fie ei înseşi marea întrebare pe care şi-o pune. 
Exigenţa ca omul să-şi întemeieze viaţa pe ceea ce încolţeşte 
în gândire şi numai în gândire, de a face din credinţa în 
rațiune originea şi măsura lucrurilor, nu poate fi împlinită 
prin însuşirea gândirii ca pe o tehnică asupra căreia eşti 
gata orientat şi de care dispui. E adevărat că de-atunci 
încoace autoluminarea gândirii a diferențiat între ele, a 
elucidat şi a făcut într-un fel disponibile metodele 
cunoaşterii şi operaţiunile logice, permiţând astfel o uriaşă 
intensificare a gândirii. Dar totdeauna mai există şi 
cuprinzătorul fond al gândirii, fără de care ceea ce a fost 
înțeles in mod exclusiv logic ajunge să fie o simplă tehnică 
şi devine fără sens în multiplicitatea unei abilităţi lipsite de 
idee directoare. Gândirea nu poate fi închisă într-o 
desăvârşită gândire a gândirii. 

De aceea, această gândire socratică nu reprezintă o 
întemeiere a „ştiinţelor“, pe care în fapt o reuşise de mult 
cercetarea ionică. Dar din direcţia noii gândiri ştiinţele au 
primit un impuls încă necunoscut până atunci. 

Această gândire nu înseamnă nici întemeierea unei 
lecturi filosofice a scrierii cifrate a fiintärii, pe care 
filosofia presocratică o realizase de pe-acum în stil mare. 

Dar în gândirea socratică meditaţia aceasta metafizică a 
fost retopită, găsindu-şi totodată şi justificarea. 

Gândirea presocraticilor a fost naivă — după cum o 
reflectă gândirea gândirii din partea sofiştilor. Socrate a 
penetrat ambele cu o limpezime luminoasă, care la rândul 
ei se vădea a fi o formidabilă nouă naivitate; de la Socrate 
încoace omul, care-şi este lui însuşi dăruit pe fondul 
demersului său continuu de a se menţine gata pregătit 
[der sich in seinem Sich-bereit-Machen geschenkt wird], are 
putinţa să trăiască din această naivitate. Cu ajutorul 
reflectiei nelimitate a sofiştilor pe care şi-a insusit-o, 
Socrate n-a urmărit disoluția substanţei umane, ci a 
încercat să realizeze şi să trezească substantialitatea 
gândirii înseşi prin chiar lucrarea ei lăuntrică. 

Ce este gândirea e o problemă care a fost abordată de toţi 
filosofii socratici apäruti ulterior. Dar ea a rămas nerezolvată 
până astăzi în ce priveşte praxis-ul gândirii reale. Încă nimeni 

n-a izbutit să formuleze în mod corespunzător printr-un 
demers teoretic, ce este de fapt această gândire. 

Dar ea rămâne mereu o gândire. Caracterizându-l pe 
Socrate ca pe inventatorul noţiunii (adică inventatorul 
discursului ce depăşeşte aspectul particular, precum şi al 
determinării generalului), Aristotel a înregistrat în ter- 
menii propriei sale gândiri ceva ce poate că el însuşi nici 
n-a mai înțeles după ce Platon avea să-i confere acelui 
lucru cea mai splendidă înflorire. 

Gândirea socratică trece dincolo de limite, e atrasă de 
adevăr, pe care nu-l atinge decât în formele unei nestiinte 
ştiutoare, susţinută de încrederea că adevărul şi realitatea 
i se dezvăluie gândirii oneste. De aceea gândirea aceasta 
se exercită într-un spaţiu care înseamnă mai mult decât 
gândire. Gândirea e răspunzătoare să audă în ea însăşi 
acest altceva, — şi se face vinovată dacă alunecă în pura 
abstracţie a noţiunilor şi în jocul lor lipsit de fundament. 

Această gândire se vede pusă în faţa a două căi greşite, 
pe care le poate însă evita. Pe de-o parte ea poate aluneca 
în moralismul ca justificare abstractă a ceea ce e corect. lar 
pe de alta îşi poate căuta justificarea în irațional. 
Evitändu-le pe ambele, ea rămâne orientată asupra 
posibilităţii de a gândi ceea ce în orice autentic act de 
gândire se actualizează ca certitudine şi intangibilitate. 

Este o gândire ce nu-i permite omului să se închidă în 
el. Ea nu admite fereala celui ce nu rabdă prea marea 
apropiere, ea tulbură voinţa oarbă de fericire, com- 
placerea în instinctual şi ingustimea în interesele fiintärii 
în lume. Gândirea aceasta deschide, ea cere în mod im- 
perios primejdia în spaţiul deschis. 

In cercul de influenţă al lui Socrate există autocon- 
vingere liberă, şi nu aderare. Aici e posibilă prietenia în 
mişcarea adevărului — şi nu formarea unei secte întru 
credinţă. În limpezimea luminoasă a posibilului omenesc, 
Socrate îl întâlneşte pe celălalt de la egal la egal. Nu vrea 
discipolatul aceluia. De aceea caută să-şi neutralizeze 
prin autoironie chiar şi forţa copleşitoare a fiinţei sale. 

BUDDHA 


Izvoare: Canonul budist. 
Bibliografie critică: Oldenberg. Beckh. Pischel. 


Nu există nici un text care să redea cu certitudine spusele lui 
Buddha. Documentul conţinând cele mai vechi izvoare de care 
dispunem îl reprezintă voluminosul Canon pali, iar în cuprinsul 
acestuia în mod special Dighanikaya (Franke). Cercetătorii ne 
informează cu privire la textele existente, la diferitele curente ale 
tradiţiei din nord şi din sud, apoi cu privire la întâia realitate 
concret-istoricä: Aşoka şi influenţa budistă exercitată de acesta 
la două sute de ani de la moartea lui Buddha. Cercetătorii ne mai 
informează apoi şi despre marile transformări ale budismului. 
Realitatea lui Buddha trebuie extrasă pe cale critică, prin 
climinarea a ceea ce ţine în mod vădit de legendă precum şi a ceea 
ce s-a dovedit că aparţine unor perioade mai târzii. Dar cât de 

eparte trebuie împinsă această eliminare, asta încă n-a fost 
stabilit într-un mod fără drept de apel. Iar cel ce urmăreşte aici 
numai date absolut certe, ajunpe până la urmă în punctul în care 
tot eliminându-le pe cele nesigure nu mai rămâne cu nimic. 

Premisa unei imagini corecte despre Buddha ceste să te laşi 
pătruns de fondul perceptibil median a tot ceea ce în textele 
existente poate fi pus pe seama iu! Buddha — ce-i drept nicăieri 
în mod sigur, dar în esenţă totuşi convingător. Doar acest mod de 
abordare îți oferă posibilitatea unei priviri asupra problemei. Că 
în acest caz ne găsim în faţa reflexului unci realităţi personale 
singulare, şi că acelo unde există reflexui trebuie să fi fost reală 
şi iradıerea, asta-i tot atât de evident pentru unii pe cât e de 
imposibil s-o demonstrezi celor ce-o ncagä. Până şi în imaginea 

legendară miraculoasă a transcendentalului Buddha, cel 
întreţesut cu evenimentialul cosmic, e posibil să descoperim câte 
ceva din procesele de dezvoltare şi simbolistica unei realităţi 
primordial umane. 


1. Povestea vieţii. — Buddha (cca. 560-480) provine dintr-o 
familie nobilă a clanului sakya. Împreună cu älte familii 
conduceau la Kapilavastu un mic stat in apropiere de 
puternicul imperiu Kosala. Tinutul se aflä la poalele 
munţilor inzäpeziti ai Himalaiei, care strălucesc acolo din 
depărtare tot timpul anului. Copilul, apoi adolescentul 
Gautama a trăit fericirea unei existenţe pământeşti 
îmbelşugate, aşa cum o ducea această nobilime. Din 
căsătoria timpurie provine fiul său Rahula. 

Fericirea i-a fost zguduită atunci când a devenit 
conştient de starea fundamentală a fiintärii în lume. 
Gautama descoperă bätränetea, boala, moartea. Îşi spune: 
nu se cuvine să simt oroare şi dezgust în faţa urâtei 
nefericiri a trupului, căci doar şi eu voi îmbătrâni, mă voi 
îmbolnăvi, voi muri. „Şi gândindu-mă la toate acestea, am 
simţit cum îmi piere tot curajul de a mai înfrunta viaţa.“ 
Ca urmare, a luat hotărârea (care în India cunoştea forme 
tradiţionale), să-şi părăsească casa, ţinutul natal, familia şi 
fericirea, spre a-şi găsi mântuirea prin asceză. Avea pe 
atunci douăzeci şi nouă de ani. Aflăm dintr-o relatare: „In 
anii de tinereţe, pe când forţa lui era în plină înflorire iar el 
trăia întâia prospeţime a vieţii, ascetul Gautama a plecat 
din ţara-i natală într-acolo unde n-avea să mai existe ţară. 
Cu toate că părinţii săi n-au vrut aceasta, vărsând lacrimi 
amare şi jeluindu-se, ascetul Gautama şi-a tăiat părul şi 
barba şi s-a îmbrăcat în straie galbene.“ 

Fiind iniţiat de învăţători în exerciţiile ascezei, în yoga, 
el s-a supus mortificării vreme de multi ani, trăind in 
pădure. „Când zăream vreun păstor ori pe vreun om ce 

venise după lemne, o luam la goană dintr-o pădure într-alta, 
dintr-o vale într-alta, de pe o creastă pe alta. Şi de ce asta? 
Pentru ca nici ei să nu mă vadă, nici eu să nu-i văd.“ În 
sihăstrie se împlineşte meditaţia: „Cu adevărat, e frumos 
acest petic de pământ, frumoasă această pădure; apele 
râului sunt limpezi, găseşti locuri plăcute de scaldă; de 
jur- imprejur se aflä sate. Acesta-i un loc bun pentru omul 
nobil aflat in căutarea mântuirii.“ În astfel de locuri 
zăboveşte Gautama în aşteptarea clipei cunoaşterii, „cu 
limba strivită de cerul gurii“, „retinändu-si, tintuindu-si, 
chinuindu-se să-şi fixeze“ gândurile cu forţa. 

În zadar însă. Mortificările trupului n-au dus la 
iluminare. Dimpotrivă, Gautama a înţeles că în asceza care 
nu-i decât asceză, adevărul rămâne ascuns, că a te supune 
constrângerii vide e un lucru ineficient. Şi atunci a săvârşit 
ceva teribil din punctul de vedere al acestei credinţe in- 
diene: a luat o masă îmbelşugată spre a-şi redobândi forţele. 
Ascetii prieteni l-au părăsit pe renegat. Gautama era singur. 
Meditatia o practica acum fără asceza în puritatea ei. 

Într-o noapte, aflat sub un smochin, i-a venit în timpul 
meditatiei iluminarea. Dintr-o dată şi pe deplin, această 
irumpere a făcut ca privirii sale spirituale să i se dezvăluie 
cu limpezime corelatia universală: ceea ce este, de ce este, 
felul în care se într-amestecă fiinţele în oarba lor sete de 
viaţă, rătăcind pe cărările sufletului şi nimerind în mereu 
noi renaşteri ale nesfârşitei metempsihoze, — ce este 
suferinţa, de unde vine ea şi cum poate fi suprimată. 

Această cunoaştere e formulată ca o învățătură: nu-i 
potrivită nici viaţa petrecută în plăcerile şi desfătările lumii, 
nici cea dusă într-o asceză în care omul se chinuie pe sine 
însuşi. Una e lipsită de nobleţe, cealaltă e plină de suferinţe, 
şi nici una nu duce la ţintă. Calea descoperită de Buddha se 
găseşte la mijloc. Este Cărarea mântuirii. Ea porneşte de la 
credinţa ce încă nu-şi este sieşi limpede, că orice fiintare în 

lume înseamnă suferinţă şi că esenţială e eliberarea de 
suferinţă. Calea aceasta, trecând prin hotărârea omului de 
a trăi o viaţă dreaptă în vorbă şi faptă, duce la adâncirea în 
treptele meditatiei, şi pe baza acesteia la cunoaşterea a ceea 
ce l-a tulburat pe om încă din faza credinţei de la începutul 
drumului: a adevărului despre suferinţă. Aşadar calea 
parcursă e luminată de cunoaştere abia la sfârşit. Cercul s-a 
închis, desăvârşirea a fost atinsă. Cunoaşterea aceasta e 
pasul prin care se iese din sfera nesfârşitei deveniri şi 
dispariţii pentru a intra în veșnicie, se iese din fiintarea în 
lume spre a ajunge în nirvana. 

Gautama, devenit acum Buddha (Iluminatul), va şedea 
şapte zile sub smochin cu picioarele încrucişate sub el, 
simțind bucuria mântuirii. lar apoi? Ajuns prin iluminare 
la certitudinea eliberării sale, vrea acum să păstreze tăcerea. 
Cunoaşterea la care a pătruns îi este străină lumii. Cum l-ar 
putea ea oare înțelege? El vrea să „ocolească zadarnice 
strădanii“. Lumea îşi are mersul ei. In teribila lor pere- 
grinare obligatorie de-a lungul eonilor unei periodice dis- 
trugeri şi renasteri, cei mänati orbeste, neştiutorii, sunt 
irezistibil täräti de roata reincarnärilor pe suişurile şi co- 
borâşurile existenţei lor. Ceea ce omul face în respectiva 
existenţă prezentă îi determină în chip de Karma urmă- 
toarea renaştere, la fel după cum şi existenţa prezentă a fost 
la rândul ei determinată de existența anterioară. Lumea nu 
se schimbă, dar în lăuntrul ei mântuirea e posibilă pentru 
cel iniţiat. Eliberat de alte renaşteri, el intră in nirvana. 
Această cunoaştere Buddha a dobândit-o în sihăstrie. „Nu 
leg prietenie cu nici un om.“ Ştie de eliberarea lui, şi asta „e 
de-ajuns, n-o voi propovădui altora care trăiesc în iubire şi 
ură — pentru ei această învăţătură rămâne o taină”. 

Dar Buddha nu se poate menţine în solitudinea unei 
eliberări dobândite pentru sine însuşi. E cuprins de milă 
pentru tot ce-i viu. Se hotărăşte, ce-i drept fără tragere de 

inimă, să-şi propovăduiască învăţătura. Nu-şi face mari 
„perante, iar mai apoi, când predicile lui au un succes atât 
de uriaş, el prezice că învăţătura cea adevărată nu se va 
putea păstra îndelung. Dar păşeşte totuşi mai departe pe 
calea aceasta a propovăduirii ce vrea să le ofere oamenilor 
ajutor: „In lumea căzută-n întunecime vreau să fac să 
rasune toba cea fără de moarte.“ 

Predica şi-o începe la Benares. I se alătură primii dis- 
cipoli. Buddha va mai trăi mai bine de patru decenii 
colindând din loc în loc, făcându-şi cunoscută învăţătura în 
vastele ţinuturi ale părţii răsăritene ale Indiei de Nord. Din 
punct de vedere spiritual, de acum încolo în el nu se mai 
petrece nimic nou. Conţinutul predicilor îl constituie 
învăţătura sa încheiată, varierea ei se produce pe un fond 
ce rămâne neschimbător. De aceea, despre această perioadă 
nu se poate relata decât în ansamblul ei. Buddha îşi 
propovăduieşte învăţătura sub formă de prelegeri, poves- 
tiri, pilde, aforisme; aflăm despre discuţii purtate de el, 
despre multe întâmplări şi situaţii, despre convertiri. El se 
foloseşte de limba populară, nu de sanscrită. Felul lui de a 
pândi e plastic, dar el utilizează şi conceptele dobândite în 
filosofia indiană. 

Decisivă însă pentru marea influenţă istorică exercitată 
de Buddha s-a dovedit a fi întemeierea unor forme stabile 
de comunităţi monahale. Discipolii mărturisitori îşi 
părăsiseră cu toţii ţinutul natal, îndeletnicirile şi familia. 
Colindau prin lume, ducându-şi viaţa în sărăcie şi castitate, 
invesmäntati cu straiele galbene de călugări, putând fi 
recunoscuţi şi după tonsură. Ei atinseseră stadiul 
cunoaşterii eliberatoare, nu mai vroiau şi nu-şi mai doreau 
nimic în această lume. Trăiau din cerşit, purtând în mână 
vasul în care oamenii le puneau câte ceva de-ale gurii atunci 
când treceau prin sate. Aceste comunităţi au avut de la bun 
început regulile şi orânduielile lor, felul în care se exercita 

în sânul lor conducerea şi controlul. Lor li se alăturau şi laici 
care nu deveneau călugări. Printre aceştia se aflau regi, 
negutätori bogaţi, aristocrați, hetaire faimoase. Cu toţii 
făceau danii bogate comunităţilor monahale, care în felul 
acesta au ajuns să posede parcuri şi case în care se puteau 
adăposti în anotimpul ploilor, şi unde se puteau întâlni cu 
mulțimile sosite spre a primi din partea lor învăţătura. 

Răspândirea acestui sistem de comunităţi monahale a 
întâmpinat rezistenţă. „In popor s-a stârnit nemulţumire: a 
sosit ascetul Gautama să ne procopsească cu lipsa de copii, 
cu väduvia, cu pieirea semintiilor. Toti acesti tineri alesi se 
duc la ascetul Gautama spre a trăi în sfinţenie.“ Când 
apărea mulţimea de călugări, poporul îşi bătea joc de ei: „Ia 
priviţi la cäpätänile lor plesuve, la mutrele lor plouate şi 
lâncede! Cât sunt de duşi pe gânduri, ca pisica ce pândeşte 
şoricelul.“ Buddha însă a stabilit principiul ca omul să nu 
lupte: „Eu nu mă sfădesc cu lumea, auziti, voi călugări. Ci 
lumea se sfădeşte cu mine. Să ştiţi de la mine că cine vesteşte 
adevărul nu se sfădeşte cu nimeni în lume.“ Erau folosite 
armele spirituale în confruntarea din discuţii. Atunci când 
a apărut Buddha nu s-a găsit să-i stea împotrivă nici o forță 
spirituală unitară. În religia vedică existau multe orientări, 
existau de pe acum şi comunităţi de asceti, existau 
numeroasele filosofii, exista şi tehnica sofistică de a-ţi 
deruta interlocutorul punându-i întrebări la care orice 
posibil răspuns ducea la contradicții. Deoarece însă Bud- 
dha a respins practica jertfelor din religia vedică şi însăşi 
autoritatea Vedelor, o dată cu el s-a produs într-adevăr o 
separare radicală de religia tradiţională. 

Textele ne oferă o imagine plastică despre cum se 
desfăşurau în realitate viaţa şi îndeletnicirile călugărilor şi 
ale lui Buddha. Anotimpul ploilor care dura trei luni îi silea 
să-şi caute adăpostul î în case şi parcuri. Acolo existau săli 
spatioase, cămări cu provizii, iazuri cu lotusi. În timpul 

celorlalte luni ale anului, călugării colindau ţinuturile. 
Peste noapte erau gäzduiti în casele credincioşilor sau dor- 
meau în aer liber. Acolo unde se întâlneau mulțimile de 
călugări era o gălăgie nemaipomenită. De câte ori se-arăta 
Buddha, care iubea liniştea, se auzeau tot mereu îndemnuri 
la tăcere. Regi, negutätori şi nobili soseau in caleşti ori 
cocotati pe elefanţi spre a se-ntâlni cu călugării şi cu Bud- 
dha. Buddha însuşi ieşea zilnic la cerşit, mergând „cu vasul 
în mână din casă în casă, fără a se ruga de oameni, cu 
privirea în pământ, aşteptând tăcut în picioare dacă i se 
unea o îmbucătură de mâncare în vasul său“ (Oldenberg). 
In timpul călătoriilor, în jurul lui se strângeau numeroşi 
discipoli. Adepții laici însoțeau alaiul cu care şi provizii. 

Moartea lui Buddha şi perioada imediat premergătoare 
ei s-au păstrat în amintirea oamenilor. Anul morţii sale, în 
jurul lui 480 î.H., e socotit a fi o dată certă. Ultima sa 
călătorie e descrisă cu exactitate. Vrea mai întâi să-şi biruie 
boala grea ce-i pricinuia dureri violente, căutând să se 
menţină în viaţă. Apoi însă se desprinde de această dorinţă. 
„De acum în trei luni Desävärsitul va intra în nirvana.” Din 
mers mai aruncă pentru ultima oară o privire indärät asu- 
pra oraşului iubit Vesali. Ajunşi într-un cräng porunceste: 
„Pregăteşte-mi culcuşul între doi pomi gemeni, cu 
căpătâiul spre nord. Sunt istovit, Ananda.” Şi se întinde pe 
jos ca un leu. Buddha rosteşte ultimele sale cuvinte. 

Flori cad peste el, iar din văzduh se aud melodii cereşti. 
Dar altele sunt cinstirile ce i se cuvin: „Invätäceii care-i 
implinesc învăţătura, aceia sunt cei ce-i aduc 
Desăvârşitului cea mai înaltă cinstire.” 

Unul dintre discipoli plânge, iar el îi spune: „Opreşte-te, 
Ananda, nu te mai jelui şi tângui. Oare nu ţi-am spus încă 
dinainte? Trebuie să ne despärtim de tot ceea ce îndrăgim. 
Cum ar fi cu putinţă ca ceea ce-i născut, devenit, alcătuit, 
supus vremelniciei, să nu piară?“ 

Discipolii îşi închipuie că o dată cu moartea lui Buddha 
învăţătura îşi va pierde maestrul. „Să nu credeţi astfel. 
Invätätura şi orânduiala pe care v-am invätat-o, aceea va fi 
maestrul vostru atunci când voi pleca dintre voi.“ 
„Desăvârşitul nu-şi spune: vreau să stăpânesc peste comu- 
nitate. M-am şubrezit de-acum; am optzeci de ani. Fiţi voi 
aşadar, Ananda, propria voastră lumină, propriul vostru 
adăpost. Lăsaţi adevărul să vă fie lumină şi adăpost.“ 

Ultimele lui cuvinte au fost: „Vremelnică-i orice 
alcătuire; străduiţi-vă färä-ncetare.” Suind apoi de la o 
treaptă a contemplatiei la alta, Buddha a intrat în nirvana. 

2. Învățătura şi meditaţia. — Învățătura lui Buddha 
semnifică eliberarea omului prin dobândirea înțelegerii 
lucrurilor. În sine cunoaşterea potrivită reprezintă de pe 
acum mântuirea. Dar originea şi metoda acestei ştiinţe 
mântuitoare nu corespund deloc cu noţiunea familiară 
nouă de ştiinţă. Aceasta nu e demonstrată prin procese de 
gândire logice şi prin observare empirică, ci se raportează 
la experienţa dobândită prin transformările stării de 
conştiinţă şi pe treptele de meditaţie. Această meditaţie i-a 
adus lui Buddha cel aşezat sub smochin iluminarea. Numai 
prin adâncirea în meditaţie a izbutit el să găsească 
învăţătura pe care apoi a împărtăşit-o celorlalţi. Pentru 
Buddha, ca şi pentru toţi yoghinii indieni, starea de 
meditaţie implica o comunicare cu fiinţe şi lumi de origine 
transcendentală. Aflat în astfel de stări, el privea lucrurile 
„cu ochiul divin, clarvăzător, transcendental”. 

Ştiinţa şi speculatia filosofică se menţin în interiorul 
formei de conştiinţă ce ne este dată. Filosofia indiană însă 
e de parcă ar lua în mâini această conştiinţă însăşi, 
depăşind-o prin exerciţii de meditaţie care duc la forme 
superioare. Constiinta devine o mărime variabilă, fiind 
supusă prelucrării în decursul operaţiilor meditative. Prin 
acestea se urmăreşte şi depăşirea gândirii raţionale şi 

totodată a ataşării omului de spaţiu şi timp — o simplă 
treaptă a conştiinţei — prin intermediul perceperii transcen- 
dente a unei serii ascendente a supraconstiintei. 

Răspunsul la problemele fundamentale ale existenţei 
trebuie căutat în acele izvoare mai adânci, datorită cărora 
abia îşi dobândesc enunturile rationale semnificaţia şi jus- 
tificarea. De aceea lucrurile pe care Buddha vrea să le 
reveleze prin învăţătura sa s-ar pierde în nişte fraze iute 
rostite şi iute gândite în abstractia lor. „Adâncă e învăţătura 
aceasta, anevoios de contemplat, anevoios de înţeles, plină 
de pace lăuntrică, minunată, de necuprins în simpla 
cugetare, subtilă, accesibilă doar celui înţelept.“ 

Dar în ce priveşte acest mod de înţelegere a lucrurilor, 
adevărul, atât cel al gândirii filosofice în stadiul de 
conştiinţă normală, cât şi cel al percepţiei din starea de 
meditaţie, e condiţionat de purificarea întregii vieţi prin 
făptuirea morală. Falsitatea nu poate fi depăşită exclusiv 
prin procese de gândire şi nici prin tehnica transformării 
stării de conştiinţă, ci ambele nu reuşesc decât pe fondul 
unui suflet purificat. 

Această împletire a învăţăturii cu cuprinzătorul [das 
Umgreifende], care el însuşi nu constituie conţinutul unei 
cunoasteri enuntabile, e exprimată prin propoziţia: Bud- 
dha nu le împărtăşeşte oamenilor un sistem de cunoaştere, 
ci o cale a mântuirii. Pe această cale, în limitele căreia îşi află 
loc cunoaşterea şi mai multe modalităţi ale ei, credinciosul 
ajunge la ţintă, dar nu în mod primar prin intermediul 
operaţiilor logice, acestea având totuşi un sens numai pe 
acest drum şi la locul potrivit. 


Această cale a mântuirii se numeşte Cărarea nobilă cu opt braţe: 
credinţă dreaptă, decizie dreaptă, vorbă dreaptă, faptă dreaptă, viaţă 
dreaptă, näzuintä dreaptă, amintire dreaptă, adâncire dreaptă. Într-un 
alt context calca aceasta c descrisă într-o formă mai clară şi totodată 

mai cuprinzătoare: treapta premergătoare şi premisa © constituie 
concepţia corectă în ce priveşte credinţa, ştiinţa încă obscură despre 
existenţa suferinței şi despre posibilitatea suprimärii ei. Credinţa 
aceasta se transformă abia la capătul Cărării în cunoaştere, devenind 
o înțelegere luminoasă a apariţiei şi suprimării suferinţei în corelaţie 
cu fiintarea în ansamblu. La temelia acestei credinţe Cărarea are 
patru braţe: atitudinea corectă în gândire, vorbe şi fapte (etosul, sua), 
— adâncirea corectă prin escaladarea treptelor de meditaţie 
(samadhi), — cunoaşterea (pañña), — eliberarea (wimutti), Eliberarea 
se dobândeşte prin cunoaştere, cunoaşterea prin meditaţie, meditaţia 
e înlesnită prin ducerea unei vieţi drepte. 


Această imagine unitară a Cărării mântuirii este însă ea 
însăşi o formă de fixare didactică. Adevărul lui Buddha nu 
se întemeiază exclusiv pe conţinutul meditaţiei în condiţiile 
neglijării gândirii aflate în stadiul de conştiinţă normală. 
Căci raţiunea nu e respinsă atunci când sunt depăşite 
limitele ei. Va fi de îndată iarăşi nevoie de ea, căci vor trebui 
comunicate cele percepute în experienţa acelei depäsiri a 
raţiunii. Şi n-ar fi corect nici să întemeiem adevărul lui 
Buddha exclusiv pe gândirea speculativă, deşi el se 
articulează în formele acesteia. Adevărul acesta nu e pe 
deplin cuprins nici în etosul vieţii monahale. Meditaţia, 
raţiunea, speculatia filosofică, etosul monahal, toţi aceşti 
factori îşi au caracterul lor propriu, nu se-ntemeiază în mod 
univoc unul pe celălalt ci se manifestă deopotrivă şi unii 
alături de ceilalţi, la fel ca şi diferitele forme de yoga din 
întreaga gândire indiană (disciplinarea forţelor fizice, calea 
faptelor morale, dezvoltarea cunoaşterii, adâncirea în 
iubire [bakti], calea adâncirii în transformările stării de 
conştiinţă în procesul meditatiei). 

Raportul dintre conținuturile treptelor de meditaţie şi 
gândurile inteligibile în starea normală de conştiinţă, ori 
raportul dintre percepțiile dobândite prin operaţiile apli- 

cate stării de conştiinţă şi cele dobândite prin operaţii apli- 
cate rezultatului gândirii nu e univoc. Dar putem constata 
cum învăţăturile despre treptele lumii, de exemplu, îşi au 
echivalentul lor în percepții obţinute pe treptele de 
meditaţie, unde la fiecare nivel se dezvăluie o nouă lume 
transcendentalä. Procesul de gândire prin care se face 
abstracţie de o anume realitate pentru a o depăşi, în mod 
formal poate fi efectuat ca atare şi fără ca omul să fi avut 
acele percepții. Ideile logice creează spaţiul prin eliberarea 
din inläntuirea finitudinii. Dar întipărirea, fixarea, deplina 
certitudine a conținuturilor adevărului se dobândesc abia 
prin meditaţie. Nu se poate afirma că una ar avea un 
caracter primar, iar cealaltă ar fi numai consecinţa. Una o 
confirmă şi o probează pe cealaltă. Ambele, fiecare în felul 
său, îl introduc pe om în procesul de iniţiere. 

Esenţial rămâne faptul că în practica speculaţiei, a 
meditatiei şi a etosului, de fiecare dată e voinţa omului cea 
care îşi fixează şi atinge ţinta. Omul dispune de propria sa 
putere de a acţiona şi de a adopta o anumită conduită, de a 
se adânci în meditaţie şi de a gândi. El munceşte, se luptă, 
e ca un alpinist. De aici şi permanentul îndemn al lui 
Buddha la încordarea tuturor forţelor. Căci toate trebuie 
puse în joc. Nu toţi care încearcă, şi ajung la țintă. Există ce-i 
drept şi acele cazuri rare de iluminare spontană fără 
încordarea voinţei, aceasta mai ales sub impresia predicii 
lui Buddha însuşi. În aceste cazuri ţinta e atinsă dintr-o 
dată, pentru ca mai apoi, în decursul acestei vieţi, ea să 
continue să se ilumineze mai mult doar prin repetiţie. 


Nu vom caracteriza decât succint meditaţia lui Buddha şi a 
budismului (Heiler‘, Beckh’). Procedura şi percepțiile pe 
diferitele trepte, al căror număr variază în funcţie de braţele 
Cărării, au fost în linii mari descrise în mod concordant în cadrul 
budismului ca şi al yogăi indiene. 

Meditaţia nu e o tehnică care să ducă la reuşită ca atare. E 
primejdios să dispui metodic de propria stare de conştiinţă, să 
produci o anume Stare, să faci să dispară o alta. Asta-l va distruge 
pe omul care practică aşa ceva neavând premisa necesară. Aceas- 
ta constă în conduita de viaţă în ansamblul ei, în puritatea ei. Un 
factor esenţial al acestei conduite este „cumintenia vigilentă“. Ea 
se continuă în meditaţie, dobândind prin asta cea mai mare 
cuprindere. Conştienţa [Bewußtheit] penctrează corporalitatea, 
luminând inconştientul până în ultimele sale cotloane. În orice 
caz, principiul atât al etosului, cât şi al meditaţie! şi al speculatiei 
este de a împinge luminarea până la fondul ultim. Treptele de 
meditaţie nu trebuie să fie beţia simţurilor, extazul, trăirea uncer 
Stări bizare ca cele provocate de haşiş şi opium, ci trebuie să 
însemne cea mai limpede [hellste?] cunoaştere, intrecänd în lim- 
pezime luminoasă [Helligkeif?] orice stare normală de conştiinţă, 
si asta prin concretetea reprezentării, şi nu prin simplă părere 
despre ceva. Cerinta atotcuprinzätoare este aicı aceasta: să nu 
lăsăm nimic care să somnoleze în inconştientul nostru şi care să 
desfăşoare apoi cu noi un joc funest; să urmărim tot ceea ce facem 
Şi percepem cu cea mai trează conştiinţă. 


De aceea autenticitatea în gândirea celor ma: profunde 
lucruri ca si în toate acţiunile şi cuvintele cotidiene era o 
cerinţă fundamentală adresată călugărilor budişti. Exi- 
gentele lor mai impuneau şi castitatea, evitarea băuturiior 
ameţitoare, să nu fure, să nu rănească nici o fiinţă (ahimsa) 
— la care se adăugau patru moduri de atitudine lăuntrică: 
iubirea (prietenia), mila, participarea la bucuria celuilalt, 
impasibilitatea în faţa a ceea ce e impur şi rău. Prin 

a Hell, Helligkeit, termeni pe care K. Jaspers îi foloseşte in repetate 
rändun în această lucrare, au pentru filosoful german deopotrivă 
ambelc semnificaţii (de lumină şi impezime). in traducere am foiosit 
alternativ, după caz, „limpede“ sai: „Iuminos“, şi uneori, când mi 
s-a părut necesar. ambii: termeni alăturaţi. 

meditaţie, aceste patru „incomensurabile“ se propagă în 
infinit. Ele constituie atmosfera acestui fel de existenţă: 
nesfârşita bländete, nonviolenta, vraja care le atrage pe 
animale îmblânzindu-le sălbăticia, mila, starea de spirit 
prietenoasă faţă de tot ce e viu, față de oameni şi animale, 
ca Şi faţă de zei. 

Textele abundă în poveşti miraculoase şi magice, care 
aici ca şi pretutindeni sunt legate de această formă de 
mistică. Buddha însă spune: adevărata minune o face cel 
ce-i conduce pe alţii la credinţa dreaptă şi la purificarea 
lăuntrică, cel care dobândeşte pentru sine meditaţia, 
cunoaşterea, eliberarea. În schimb, multiplicările propriei 
persoane, zburatul prin aer şi mersul pe apă, citirea 
gândurilor şi altele asemănătoare le sunt comune 
deopotrivă persoanelor pioase şi saltimbancilor. 

3. Învățătura aşa cum a fost ea enunțată. — Învățătura lui 
Buddha din texte se prezintă şi sub forma unei cunoaşteri 
expuse în mod inteligibil pentru starea normală de 
conştiinţă, în propoziţii şi în succesiuni raţionale de idei. 
Partea ciudată a acestei cunoaşteri rămâne, ce-i drept, fap- 
tul că se raportează la originea ei aflată în adâncirea într-o 
stare de conştiinţă intensificată. Dar dacă certitudinea 
înţelegerii lucrurilor izvorăşte de-acolo, din contemplatia 
transcendentalä în starea de deplină extinctie a sinelui, în 
schimb conţinutul acestei certitudini s-ar părea că este 
totuşi accesibil gândirii în starea normală de conştiinţă. In 
locul unei percepții transcendentale, în prelegerile didac- 
tice se desfăşoară un discurs conceptual. Se simte în ele o 
plăcere a noţiunilor, a abstractiunilor, a enumerărilor, a 
speculațiilor, ce ţine întru totul de tradiţia filosofică indiană 
si se nutreşte din ea. Dacă însă această învăţătură a lui 
Buddha e comprehensibilă şi fără transcendentä, ea totuşi 
rămâne fără efect în acest mod. Gândirea înţeleasă ca 
gândire raţională a conştiinţei noastre limitate nu este vasul 

care să poată capta satisfăcător acest conţinut. Căci ce 
înseamnă acest conţinut, asta se dezvăluie abia în acea 
gândire a meditatiei adâncite în sine, a cărei versiune 
raţională nu poate fi decât un palid reflex şi o trimitere la 
ea. De aceea nu trebuie să uităm de originea şi corelatiile 
acestei cunoasteri atunci când reflectând asupra ei ne-o 
însuşim în simplitatea ei raţională. 

a) Perspectiva lui Buddha asupra fiintärii în lume e 
exprimată în adevărul despre suferinţă: 


„Acesta-i adevărul despre suferinţă: naşterea e suferinţă, 
bätränetea e suferinţă, boala e suferinţă, a fi legat de cei neiubiti 
e suferinţă, a fi despărţit de cei iubiţi e suferinţă, a nu dobândi 
ce-ţi doreşti e suferinţă. 

Acesta-i adevărul despre apariţia suferinţei: setea e cea care 
duce la renaştere, dimpreună cu plăcerea şi dorinţa, setea de 
plăceri, setea de devenire, setea de vremelnicic. 

Acesta-i adevărul despre suprimarea suferinţei: a suprima 
această sete prin nimicirea deplină a dorinţei, a o lăsa să se- 
ndepărteze, a se lepăda, a se desprinde de ea, a nu-i oferi adăpost. 

Acesta-i adevărul despre calea suprimării suferinţei: este 
Cărarea nobilă cu opt braţe care se cheamă: credinţă dreaptă, 
decizie dreaptă, vorbă dreaptă, faptă dreaptă, viaţă dreaptă, 
näzuintä dreaptă, amintire dreaptă, adâncire dreaptă.“ 


Acest fel de a înţelege lucrurile nu decurge din obser- 
varea unor realităţi izolate ale fiintärii în lume, ci din con- 
templatia în ansamblu. El nu reprezintă o stare de spirit 
pesimistă, ci o contemplare cognitivă a suferinţei 
atotcuprinzătoare. Contemplarea se manifestă într-o stare 
de spirit senină, căci prin cunoaştere se produce eliberarea. 
Acestei contemplări îi este cu putinţă să formuleze în 
linişte, în mereu alte variatiuni, starea fiintärii în lume: 

„ Totu-ı în flăcări. Ochiul e în flăcări, lucrurile vizibile... Cum 
de s-a aprins totul? Datorită focului dorinţei, a focului urii, 
datorită naşterii, bätränetii, morţii, durerii, jeluirii, suferinţei, 
amărăciunii şi deznädejdii s-a aprins totul.“ 


Dar cauza ultimă este aceasta: oamenii, ca şi tot ce-i viu, 
se află într-o stare de orbire, de nestiintä, sunt înşelaţi de 
lucrurile de care se agaţă, de ceea ce nu este niciodată, ci se 
află mereu într-un du-te-vino absolut vremelnic, în 
neîncetată devenire. 

De aceea nici nu există decât o singură eliberare: 
suprimarea nestiintei prin cunoaştere. Nu în detalii, nu pe 
ici-colo trebuie cunoaşterea să schimbe ceva. Ci numai 
starea fundamentală a contemplatiei înseşi, cu perspectivă 
asupra întregului, poate să producă o dată cu transfor- 
marea ei şi mântuirea. Mântuirea aceasta constă în 
eliberarea omului de felul său de a se agăța de lucruri, în 
«desprinderea sa de tot ceea ce-şi doreşte în deşert, spre a 
putea astfel dobândi înţelegerea asupra stării, a originii, şi 
a anihilării acestei întregi fiintäri în lume. Nestiinta în sine, 
orbirea, înlănţuirea în vremelnicie, cramponarea de aceasta 
reprezintă originea, iar cunoaşterea desăvârşită — 
anihilarea acestei fiintäri în lume. 

b) Această corelaţie, apariția ființării marcate de suferință 
datorită nestiintei, si reanularea ei prin dobândirea 
cunoaşterii, e reflectată ca interdependentä cauzală într-o 
serie cu multiple verigi — în aşa-numita „formulă cauzala”: 


„Din nestiintä apar configurärile; din configuräri apare con- 
ştiinţa; din conştiinţă apar numele şi corporalitatea; din nume şi 
corporalitate apar cele şase regiuni ale simţurilor; din cele şase 
icpiuni ale simţurilor apare atingerea; din atingere apare senzaţia; 
din senzaţie apare setea; din sete apare înşfăcarea; din înşfăcare 
apare devenirea; din devenire apare naşterea; din naştere apar 

bätränctca şi moartea, durerea şi jeluirca, suferinţa, amărăciunca 
şi deznädejdea.“ 


Această relaţie cauzală formată din douăsprezece verigi 
[braţe] ni se pare foarte stranie. Interpretarea dată: aici nu 
e vorba despre vreun proces cosmic al devenirii universale 
în general, ci doar despre ciclul marcat de suferinţă al 
reîncarnărilor (samsara). De nelecuit sunt boala, bätränetea 
şi moartea. Ce trebuie să existe pentru ca să se-ntâmple 
astea? Naşterea. De unde provine naşterea? Din devenire..., 
şi tot aşa mai departe până ce se ajunge la prima cauză — 
nestiinta. Dacă acum vom parcurge în sens invers seria, 
pornind de la această origine, atunci din neştiinţă decurg 
configurările (sanskara), adică forţele modelatoare incon- 
ştiente care clădesc casa vieţii. Acestea provin din viaţa 
anterioară, producând în viaţa actuală mai întâi conştiinţa; 
aceasta percepe totul în nume şi în figura corporalului cu 
ajutorul celor cinci regiuni ale simţurilor în care se 
subimparte. Urmează atingerea, de aici senzaţia, apoi de 
aici dorinţa şi înşfăcarea. La rândul ei aceasta e în viitor 
cauza devenirii (în chip de karma), ducând apoi la o nouă 
naştere, la bătrâneţe şi moarte. Aceasta-i învăţătura cu 
privire la care se spune: „Despre adevărurile ce izvorăsc 
dintr-o cauză, despre cauza lor, şi despre cum sfârşesc ele 
— aceasta-i învăţătura lui Buddha.” Tot ceea ce este, este 
geneză condiţionată. 

Cunoaşterea lanţului cauzal şi a cauzei ultime poate 
suprima întreaga această cumplită nălucire. Dacă nestiinta 
e suprimată, atunci de aici urmează suprimarea întregului 
lanţ cauzal apărut din nestiintä, şi anume în ordinea 
verigilor. 

In această învăţătură e obiectivată semnificaţia 
cunoaşterii iluminate pe care se fondează orice mântuire. 
Această cunoaştere în sine nu e doar o ştiinţă despre ceva, 

«10 făptuire, şi anume o făptuire absolută. Ea este identică 
cu anularea fiintärii nemântuite în lume. Nu sinuciderea o 
poate anula, căci astfel ea n-ar face decât să se continue prin 
noi renaşteri cu noi suferinţe şi moarte. Ea nu sfârşeşte 
decât prin şi în cunoaştere. 

Nu e pusă şi intrebarea: de unde provine nestiinta din 
inceput, din care se succed apoi toate verigile nefericirii? 
Nu se discută nimic despre ceea ce ar putea apărea ca un 
caz analog cu păcatul originar — prăbuşirea antediluviană 
dintr-o stare de desăvârşire eternă, în neştiinţă. S-ar părea 
insă că pentru gândirea care caută reprezentarea în con- 
creteţe [vorstellendes Denken], care se interogheazä în con- 
linuare asupra verigilor şirului, această cădere trebuie 
concepută ca un eveniment prin care se declanşează 
nemântuirea [/leillosrgke:t]. Dar aici sfârşeşte într-adevăr 
ınterogatia budistă. Acestei cunoaşteri îi e de ajuns că a 
descoperit certitudinea eliberării. Acel eveniment, oricare 
ı- ar fi cauza, oricum nu e înţeles ca o vină; la drept vorbind, 
cine-ar putea fi vinovat aici? 

c) lar aceasta-i următoarea întrebare: ce este acest 
„tine“? Ce este sinele? Cine sunt eu? Există cu adevărat un 
„eu“? Răspunsurile pe care le dă Buddha sunt uimitoare. 
II neagă sinele. 

Invätätura e formulată astfel: nu există sinele. Fiintarea 
in Jume se compune din factori care figurează în verigile 
lanţului cauzal, şi anume din cele cinci simţuri şi din obiec- 
tele lor (corporalitatea, senzaţia [Empfindung], percepţia 
\Wahrnehmung]), mai departe apoi din forţele modelatoare 
ıncongtiente (samskara) care sunt active in predispozitii, 
impulsuri, instincte, adică în puterile constructive ale 
vitalității, — şi în cele din urmă din constiintä. Toți aceşti 
Lx tori se dizolvă în moarte. Ca unitate şi fond median ei 
nu dispun de un sine, ci de karma care prin renaşiere crecază 
o nouă reunire vremeinică. 


Dar formularea aceasta ascunde un înţeles care în alte 
contexte şi cu aceleaşi noţiuni e formulat în mod decis. 
Acolo Buddha nu neagă eul, dar arată cum nici o gândire 
nu răzbate până la eul propriu-zis. „Corporalitatea nu-i 
sinele... senzațiile nu-s sinele... reprezentările... 
configurările — forţele modelatoare inconstiente — nu-s 
sinele... cunoaşterea — conştiinţa spirituală pură nu-i 
sinele... (nu constituie o unitate invariabilă a eului). Ceea ce 
e supus transformării, asta nu-i al meu, asta nu-s eu, nu-i 
sinele meu.” Aşadar ceea ce nu-i sinele e conceput aici prin 
raportare la un sine propriu-zis. Intrebarea cu privire la 
acesta rămâne deschisă, ne este însă indicată direcţia unde 
se afla sinele propriu-zis. Nu-i gândit de-a dreptul ca atare, 
sinele suprapunându-se cu nirvana. 


În descrierea treptelor meditatiei se vorbeşte despre trei trepte 
ale sinelui: mai întâi de sinele ca fiind acest trup; — în al doilea 
rând, de sinele ca trup spiritual care în timpul meditatiei e extras 
din trupul fizic „precum firicelul din tulpină“, el aparţinând sferei 
formelor transcendentale; — în al treilea rând, de sinele 
„nemodelat, constituit din conştiinţă“, care aparţine nemărginirii 
eterului cosmic. Aici devine limpede că fiecare sine îi aparține 
câte unei trepte de meditaţie. Are valabilitate ca atare, dar nu este 
în sine. Nu apare aici nici un sine „propriu-zis“. Pentru existenţa 
senzorială, trupul este eul. Pe prima treaptă a meditatici eul 
spiritual, non-corporal, eteric întrupat dobândeşte realitate, iar cel 
anterior dispare în neființă. Spiritualitatca aceasta este si ea la 
rândul ei anulată în sferele superioare. Nici în meditaţie nu pare 
că eul ar fi negat, ci mai degrabă el apare distinct în relativitatea 
sa, şi prin aceasta pe trepte diferite. Eul propriu-zis nu e atins 
decât pe cea mai înaltă treaptă, care se suprapune cu nirvana. 


Dacă aşadar învăţătura nu poate să ne spună, ori pur şi 
simplu nu ne spune, ce este eul însuşi, se pune atunci 

intrebarea: cine are parte de mântuirea eliberării? Cine e 
salvat? Nu un eu, nu un sine, nu omul în parte? 

Persistă în texte această tensiune, existentă în obiec- 
livarea celor gândite între propoziţiile: nu există eu, — şi: în 
existenţele anterioare am fost cutare şi cutare. In acest caz 
legătura dintre existentele renäscute este atunci pe de-o 
parte o karma impersonală, care — ca Unul — face ca fiintarea 
în lume a celor vii să apară de fiecare dată din nou, iar pe 
de alta mai este şi amintirea datorită căreia existenţa actuală 
o consideră pe cea precedentă ca fiind identică cu sine. 

d) Ce este cu adevărat? — Fluxul devenirii, care niciodată 
nu este fiintare. Aparenţa eului, care în realitate nu e un 
sine. Ce este, aceea este laolaltă şi amägire şi nestiintä şi 
nemântuire. Devenirea este lanţul existentelor de moment, 
aşa după cum sunt ele concepute de budismul de mai târziu 
—,ea este capură instantaneitate [Momentanheit] a nefiintei 
a tot ceea ce pare să fie. Nu există nimic care să se menţină, 
nimic care să rămână identic cu sine. Nicăieri nu există un 
punct fix. Eul sau sinele reprezintă amăgirea produsă de 
ceva vremelnic şi în permanentă schimbare, care se 
consideră a fi un eu. 

Nimic altceva nu stă la baza fluxului devenirii şi a 
aparentei eului. Dar ambele trebuie abolite spre a trece în 
ceva de o cu totul altă natură, referitor la care îşi pierd 
valabilitatea toate acele forme de gândire aflate în sfera 
acestei amägitoare deveniri şi fiintäri în eu. Acolo nu mai e 
valabilă nici fiintarea, nici nefiintarea. Această stare i se 
arată cunoaşterii iluminate şi e atinsă în nirvana. 

e) Cunoaşterea înseamnă contemplatie clarväzätoare pe 
treapta cea mai înaltă a meditatiei. Dar cunoaşterea 
reprezintă şi în starea normală de conştiinţă iluminarea 
gândirii ce transformă întreaga conştiinţă a fiintärii şi 
întreaga conştiinţă de sine. 

Acestei cuncasteri i se înfăţişează lumea acelei samsara, 
toate sferele universului şi căile renaşterilor de la elemente 
si până la sferele divine şi regatele infernale. Această 
cunoaştere vede cauza şi mersul suferinţei, vede tot ceea ce 
cuvintele învăţăturii nu ne comunică decât într-un mod 
impropriu. u 


Cum arată această cunoaştere aflăm din pilde: „E ca şi atunci 
când ai în faţă un iczer cu apă curată, limpede, nctulburată de 
nimic. Cel ce stă la malul lui şi nu e orb, distinge în el scoici de 
mărgăritar şi alte scoici, prundişul şi peştii.“ Aşa cum vede cineva 
acest iezer, aşa vede şi initiatul universul până în străfundurile 
ultime şi în cele mai amănunțite fenomene particulare ale sale. 
Astfel „călugărul al cărui spirit a ajuns să fie iluminat, eliberat de 
pâcla individualului, receptiv, de neclintit, îşi îndreaptă privirca 
într-acolo.“ Privirea lui străpunge perspectiva legată de fiintarea 
în vremelnicie pentru a ajunge la acea perspectivă superioară 
asupra fiintärii, datorită căreia el vede lămurit în faţa ochilor 
suferinţa, originea şi suprimarea suferinţei. Astfel atinge el „rodul 
pământesc al vieţii spirituaie“. 


f) Nirvana. — În faţa acestei cunoaşteri se deschide 
nirvana, adică eliberarea definitivă şi acel ceva, înspre care 
se produce eliberarea. Dar cum poate vorbi Buddha despre 
nirvana? 

Dacă vorbeşte, el trebuie s-o facă aflat în spaţiul 
conştiinţei amăgitoare. Dacă vorbeşte despre nirvana, ea 
devine sau o fiintare sau nimic. 

Verbalizarea trebuie să adopte aici un caracter cu totul 
special: să exprime ceva care pentru genul nostru de păreri 
orientate asupra obiectelor nu înscamnă nimic, — şi prin 
asta totuşi să exprime tot ceea ce e cu adevărat esenţial. Dar 
în ce constă aceasta? 

Am aflat de pe-acum că la baza aparentei deveniri şi a 
sinelui nu se află nimic. Nu există putinţă de scăpare pe acest 
fond, şi nici într-un tărâm de dincolo. Dar devenirea şi sinele 
pot totuşi să fie suprimate în ansamblul lor, trecând în acel 
ceva unde o dată cu aparenta sfârşeşte şi gândirea pe care 
ne-o exercitäm în lăuntrul sferei fiinţănii noastre în lume. 

Trebuie ca aceste paradoxuri de neconceput pentru gân- 
direa logică să ne fie prezente în minte dacă vrem să simţim 
sensul cuvântărilor despre nirvana. Câteva exemple: 


„Există un lăcaş, unde nu e nici pământ nici apă, nici lumină 
nici aer, nici nesfârşirea spaţiului nici nesfârşirea raţiunii, nici 
orisice-ar fi, nici suprimarea deopotrivă a reprezentării ca şi a 
nonreprezentării... E fără de temelie, de urmare, de reazem: 
acesta-i sfârşitul suferinţei.“ 

„Există un lăcaş... Nu numesc asta venire, nici plecare, nici 
stare, nici năzuire, nici naştere. E fără de temelie, fără reazem. 
Acesta-i sfârşitul suferinţei... Ceca ce nu se agaţă de nimic, nu se 
clatină. Unde nu e clătinare e linişte. Unde e linişte nu e plăcere. 
Unde nu e plăcere nu e venire şi plecare... aici nu-i nici moarte şi 
nici naştere... nu-i nici un aici, nici un dincolo, nici un între-una- 
si-alta. Acesta-i sfârşitul suferinţei.“ 


E inevitabil ca aici să apară forme de gândire specifice 
în genere speculatiei asupra fiintärii. Despre nirvana se 
afirmă că este nondualitate, nici fiintare nici nefiintare (ca 
în Upanişade), necognoscibilă în lume cu mijloacele lumii, 
din această cauză nefiind obiect al cercetării ci al cer- 
titudinii ultime celei mai intime. „Există un nenăscut, un 
nedevenit, un nefăcut, un nealcătuit. Dacă n-ar exista asta, 
nu s-ar putea imagina nici o scăpare“ (ca la Parmenide). Dar 
a vorbi despre această eternitate înseamnă să ratezi tocmai 
prin verbalizare ţinta ce-ar trebui nimerită. 

Aici întrebările încetează. Cine continuă să mai întrebe, 
primeşte următorul răspuns: „N-ai ştiut să respecţi limitele 
interogatiei. Căci în nirvana transformarea sfântă îşi află 
temelia sigură; nirvana e ţinta ei finală, nirvana e sfârşitul 
ei.” De aceea, celui care n-a atins nirvana nu-i rămâne decât 
tăcerea şi acceptarea limitelor sale: „Pe cel ajuns să se 
împărtăşească din linişte nu-l mai măsoară nici © măsură. 
Nu există cuvinte să poţi vorbi despre el. Nimicit a fost tot 
ceea ce gândirea ar putea pătrunde: tot astfel nimicită a fost 
şi orice cărare a vorbirii.“ 

8) Nu o metafizică, ci o cale a mântuirii. — Toate gândurile 
relatate se referă la eliberare. S-o spunem încă o dată: 
Buddha nu se-nfätiseazä ca învăţător al unei ştiinţe, ci ca 
propovăduitorul căii mântuirii. 


Terminologia căii mântuirii e extrasă din medicina indiană: 
constatarea suferinţei, simptome şi cauze, punerea problemei 
dacă suferinţa e vindecabilă, indicarea căii de tămăduire. Com- 
paratia aceasta e deseori prezentă în filosofie (la Platon, la stoici, 
la Spinoza). 


Buddha respinge acea cunoaştere care nu e necesară 
mântuirii. lată, de exemplu, câteva enunturi cu privire la 
care nu a dat nici o lămurire, şi implicit şi câteva din 
întrebările pe care le-a respins: „Lumea este veşnică” şi 
„Lumea nu este veşnică“, sau: „Lumea e limitată“, „Lumea 
e nelimitată“, sau: „Desăvârşitul este după moarte“, 
„Desävärsitul nu este după moarte”. 

Buddha consideră chiar dăunătoare tratarea teoretică a 
unor probleme metafizice. Ea ajunge să fie o nouă 
încătuşare, deoarece gândirea metafizică se agaţă tocmai de 
acele forme de gândire, din care a te elibera înseamnă chiar 
calea spre mântuire. 

Accasta se vădeşte în ceartă şi dispută. Deoscbirile de păreri 
il tentează pe om să considere că poziţia proprie e unica poziţie 
justă. Oamenii se declară unii pe alţii drept nerozi, discută în 
contradictoriu fiind dornici de aplauzele celorlalți, îşi ridică frun- 
tca cu scmetie atunci când au ieșit învingători. În astfel de ocazii 
omul recurge, abandonându-le succesiv, când la un argument, 
când la altul, după toana lui de moment şi rob al acesteia, 
situându-se acum pe o poziţie, iar ceva mai târziu pe o alta, 
aidoma maimutei ce sare din cracă-n cracă. lar cearta-i fără de 
sfârşit. 


Dar esenţial în ce priveşte refuzul de a răspunde 
întrebărilor metafizic-teoretice este următorul fapt: ele nu 
sunt utile pe drumul spre nirvana. Ele îl rețin pe om din 
drum, îl fac să scape prilejul mântuirii. 


„E ca şi când un bărbat ar fi rănit de o săgeată otrăvită, iar 
prietenii săi ar chema medicul. Dacă însă acel bărbat ar zice: «Nu 
voi lăsa să mi se scoată săgeata din rană atât timp cât nu-l cunosc 
pe cel care a tras în mine, cât timp nu cunosc arcul cu care a tras 
în mine», omul acela ar muri mai înainte să afle ceea ce vrea. Tot 
astfel stau lucrurile şi cu cel care ar spune: «Nu voi păşi ca 
învățăcel al lluminatului pe calea sfinteniei atât timp cât 
Iluminatul nu-mi va lămuri înţelesul cuvintelor „Lumea e 
vesnicä“...». Mai înainte ca Desävärsitul să poată lămuri aceasta, 
omul acela ar muri. Fie acum că e întemeiată părerea: «Lumea e 
veşnică», ori însă părerea: «Lumea nu e veşnică» — oricum ar sta 
lucrurile, fapt e că există naştere, există bătrânețe, există moarte, 
există suferinţă şi jeluire, durere, amărăciune şi deznădejde, 
despre care vă propovăduiesc că pot fi biruite încă de-aici de pe 
acest pământ. Lăsaţi dar ce nu vi-am lămurit, nelămurit să 
rămână.“ 

Dar dacă nu le împărtăşeşte aceste lucruri, nu înscamnă 
şi că el nu le-ar şti, le spune Buddha. Puterea tacerii, care a 
jucat în viaţa lui Buddha un rol atât de mare, se dovedeşte 
aici a fi de un efect miraculos în comunicarea pândirii sale. 
Neatingerea de cauza ultimă a lucrurilor face ca aceasta să 
rămână o problemă deschisă. Nonverbalizarea nu o face să 
dispară, ci dimpotrivă, să fie percepută ca un teribil fundal. 
Se consideră că e cu putinţă să găseşti — afländu-te în lume 
- calea pe care păşind, lumea dispare. Buddha le 
împărtăşeşte oamenilor ştiinţa privitoare la mersul pe acest 
drum. Dar din moderație el le refuză cunoaşterea despre 
fiintarea în ansamblu. 

4. Problema noului în învățătura lui Buddha. — Nu a existat 
nimic nou în mod special în învăţăturile lui Buddha, în 
terminologia, în formele de gândire, în reprezentările, în 
activitatea sa. Existaseră şi până atunci asceti şi comunităţi 
de asceti, şi tehnica vieţii într-un ordin monahal. Sihaştrii 
din pădure puteau proveni din toate castele, fiind recunos- 
cuti drept sfinţi indiferent de originea lor. Exista si 
mântuirea prin cunoaştere. Exista yoga (calea treptelor 
meditatiei). Existau şi reprezentările despre cosmos, eoni şi 
lumea zeilor, pe care Buddha le-a preluat ca atare. 
Invätätura în ansamblul ei poate lăsa impresia unei 
desăvârşiri a modului de viaţă indian întemeiat pe 
transcendentä, a unei încheieri a filosofiei indiene. 

Categoria „noului“ ca măsură a valorii ne este proprie 
doar nouă, occidentalilor moderni. Dar chiar dacă lipsa de 
noutate se confirmă până în detaliu în cadrul acestui 
fenomen atât de însemnat pe care l-a reprezentat apariţia 
lui Buddha, chiar şi în acest caz tot va trebui să considerăm 
ca pe ceva nou ceea ce avea să exercite o influenţă atât de 
colosală. 

a) In început se găseşte personalitatea plină de forță a lui 
Buddha. Legendele despre el ne fac să simţim efectul 

nemaipomenit exercitat de acest om real. El îi arată omului 
ce trebuie să facă. Dar totodată lasă deschisă problema a 
ceea ce cu adevărat este în ansamblul fiintärii şi al nestiintei. 
ŞI tocmai prin aceasta pare să subjuge Sakyamuni (Tacitur- 
nul din neamul sakya). 

Viaţa şi-o modelează printr-o uriaşă încordare a voinţei. 
In legenda despre noul-näscut, înțeleptul Asita prezice că 
el va deveni fie un stăpânitor al lumii, fie un Buddha. Dar 
Buddha considera că voinţa de a cuceri lumea, de a o 
modela, nu reprezintă de fel voinţa deplină şi suverană a 
omului. Aceasta nu există decât acolo unde omul se biruie 
pe sine, nu se lasă înrobit nici de sine însuşi, şi nici de 
însărcinările lumii. „Să înfrângi mândria eului sfidător, 
asta-i cu adevărat fericirea supremă.” 

Desăvârşita biruire de sine nu lasă să se mai întrevadă 
nimic din strădania încordată ce-a fost depusă în acest scop. 
Viaţa spiritualizată a lui Buddha, eliberată de dependentele 
de senzorialitate, de interesele fiintärii în lume, de depen- 
dentele faţă de sine însuşi şi de mândria sa, ni se arată în 
noblețea, în răceala senină şi nesfârşita bländete a firii sale. 
EI păstrează distanţă faţă de sine în toate realităţile sale pe 
care şi le-a înfrânt, şi distanţă faţă de oameni, de ale căror 
viaţă personală şi ascunzişuri individuale nici nu se-atinge. 
In stadiul în care se găseşte el la maturitate, Buddha nu mai 
cunoaşte căutarea. Este de o seninătate de netulburat, vede 
cu limpezime atotluminătoare tot ceea ce este şi se petrece 
in mod necesar, vede asta fără stäruintä şi încordare din 
partea sa. El insusi a devenit impersonal: nenumărați alţi 
Buddha au mai făcut în trecut şi vor mai face în viitor ceea 
ce el face acum. E de parcă ar dispărea ca individ printre 
nenumăratele mulţimi ale unor Buddha asemenea lui. El 
este acest Buddha unic, dar numai ca o simplă repetare. 
„lără casă şi cămin, cu spiritul desprins de lume, astfel 
pasesc, intangibil pentru făpturile omeneşti.“ Pe Buddha 

nu-l poţi recunoaşte: „Pe el, pe Buddha care străbate in- 
finitul, pe cel fără de urmă, cum l-aţi putea oare sesiza?” 

De această imagine a personalităţii lui Buddha ţine şi 
lipsa oricăror trăsături caracteristice. Lipseşte ceea ce-i este 
propriu, inconfundabil, lipsesc manifestările personale. Nu 
există deosebiri fundamentale între Buddha şi discipolii săi 
smeriti, şi nici între discipoli între ei. Cu toţii sunt mici 
Buddha. Buddha apare ca tip, nu ca personalitate. lar el se 
confruntă cu alte tipuri — cu cei răi, cei necredincioşi, cu 
sofiştii. Ne aflăm aici aşadar în faţa paradoxului că per- 
sonalitatea lui şi-a exercitat influenţa prin dispariţia tuturor 
trăsăturilor individuale. Negarea eului constituie un prin- 
cipiu fundamental al acestui adevăr. Experienţa 
fundamentală trăită de Buddha n-a fost aceea a unei fiintäri 
individuale istorice, ci aceea a adevărului aflat in extinctia 
sinelui. Este vorba aici de forţa unei personalităţi lipsite de 
conştiinţa individualitätii aşa după cum o au occidentalii 
ori chinezii. 

b) Nou este faptul că Buddha a făcut pe de-a-ntregul şi 
radical ceea ce în particular şi în mod condiţionat se mai 
făcuse şi înaintea lui. A renunţat la tradiţie cu autoritatea 
ei, mai ales în ce priveşte castele şi puterea supremă a zeilor. 
Nu le-a combătut, le-a admis ca pe nişte realităţi în mersul 
lumii. Dar cu toate că nu le-a respins, le-a făcut să devină 
neesentiale. 

Radical a fost modul în care li s-a adresat tuturor. Ceea 
ce avusese valabilitate pentru anumiţi indivizi izolaţi, 
devine acum posibil pentru oricine. Ceea ce se petrecuse 
până la el în mici grupuri de sihaştri din pădure, se încerca 
acum să fie aplicat in mod public - în oraşe şi în timpul 
peregrinărilor, printre oameni — de nişte comunităţi 
monahale la care mulţimea dădea năvală. S-a produs o 
nouă realitate existenţială: viaţa dusă de mari cete de 
călugări care se intretineau din cerşit; grija materială pe care 

adepţii laici le-o purtau celor care înfăptuiau în absolut 
învăţătura, ducându-şi viaţa în sărăcie, castitate şi lipsin- 
du-se de ţară şi de lume. 

Practic majoritatea călugărilor proveneau din rândul 
celor două caste superioare. Rolul cel mare îl joacă „tinerii 
nobili“. Buddha însuşi se trage dintr-un neam ales. Con- 
form cu învăţătura de mai târziu a budismului, un Buddha 
nu se poate naşte decât ca brahman sau ca nobil. Budismul 
a fost o învăţătură aristocratică şi a rămas astfel, în sensul 
că numai oamenii de un nivel spiritual superior îl pot 
intelege. Dar faptul că mesajul li se adresează de principiu 
tuturor celor care dispun în acest sens de înzestrarea 
corespunzătoare, şi anume oamenilor în general, asta reiese 
din îndrumarea dată de Buddha ca fiecare să înveţe 
cuvântul lui Buddha în propria sa limbă. 

Pentru întâia oară în istorie a devenit astfel posibilă 
idcea de umanitate precum şi o religie universală. Barierele 
de castă, de neam, ale oricărei apartenente la un fundal 
istoric în lăuntrul unei orânduiri sociale, au fost sfărâmate. 
Ceca ce fusese până atunci în India un adevăr păzit cu grijă 
pentru cei care aveau privilegiul lui, avea acum să ajungă 
adevărul împărtăşit tuturor în mod public. 

Dacă vom compara această învăţătură cu religiile 
universale de mai târziu ale stoicilor, ale creştinilor, ale 
islamului, vom observa că trăsătura distinctivă a lui Bud- 
dha este că el avea în vedere nu doar toţi oamenii, ci in 
general orice formă de viaţă, zei ca şi animale, că socotea că 
mântuirea pe care o descoperise îi privea pe toți. 

A te adresa tuturor e totuna cu a te adresa fiecăruia în 
parte. Alegerea făcută de Buddha şi viaţa decurgând de aici 
au ajuns să constituie un model: acela al ieşirii din sfera 
leilor casei, ale familiei, ale societăţii. Fiecărui om care-l 
ascultă el i se adresează ca unuia care potential se situează 
la fel de pe din afară: asta nu depinde decât de propria-ti 

decizie. Prin neîndurătorul lui sau-sau, Buddha îl 
revendică pe om în întregime. Ceilalţi îşi pot dobândi 
merite ca adepţi laici, şi mai ales prin susţinerea materială 
a călugărilor, dar abia prin renasterea într-o nouă existenţă 
ei vor avea şansa unei mântuiri superioare. Buddha i se 
adresează individului în parte, aceluia care are această 
putinţă şi care crede cu adevărat şi în mod nelimitat, 
indemnändu-l să pägeascä pe dată, neîntârziat, încă din 
această viaţă, pe Cărarea mântuirii. 

In măsura în care omul îl urmează, interioritatea îi e 
solicitată şi determinată să coboare în adânc pe un drum 
tot mai impracticabil pentru ceilalţi, prin formule şi revelări 
de înţelesuri în care fondul ultim, decisiv, continuă totuşi 
să păstreze muţenia. 

Dar credinţa acestei căi de mântuire e o ştiinţă. Când 
Buddha a respins universul speculativ tradiţional de idei 
ca pe un domeniu al disputelor inutile şi dezastruoase, el 
totuşi a menţinut principiul acestei filosofii indiene, că 
mântuirea în sine reprezintă o ştiinţă, că eliberarea 
înseamnă cunoaştere şi că e atinsă chiar prin aceasta. De 
aceea el a respins jertfele, rugăciunea şi tehnicile magice, 
adresându-se dimpotrivă fiecărui om în parte, care el sin- 
gur va trebui să dobândească cunoaşterea prin gândire, 
prin modul de viaţă, prin adâncirea în meditaţie. 

Buddha i s-a adresat omului în parte şi a predicat în 
cercuri restrânse. Prelegerea didactică şi discuțiile 
pregăteau acea înţelegere a lucrurilor pe care fiecare trebuie 
s-o dobândească prin propria sa lucrare. Ne-a fost adeseori 
descris cum puterea cuvântului lui Buddha uşura acest 
proces, cum invätäceilor, fiecăruia în parte, li se deschideau 
ochii: „E minunat, uirnitor, e de parcă faci să sc ridice ceva 
aplecat în jos (îndrepţi ceva strâmbat) sau dezvălui un lucru 
ascuns (dezveleşti lucruri acoperite), sau îi arăţi celui rătăcit 

drumul, sau aprinzi o lumină în beznă - astfel şi-a vestit 
“antul învăţătura în felurite chipuri.” 

c) Deoarece propovăduirea învăţăturii i se adresează 
omului in parte şi tuturor în parte, deoarece ea se ştie pe 
wne ca o lumină ce trebuie s-ajungă în lume şi să lumineze 
pielutindeni, un alt element nou îl constituie şi voința 
murtonară conştientă. De aceea a întemeiat Buddha încă de 
ls inceput comunitatea monahală, care e deopotrivă am- 
bele: cale a mântuirii pentru omul în parte, şi răspândirea 
ınvalälurii în peregrinările prin lume. 

Pentru misiune e importantă concentrarea gândurilor 
atipra esentialului. Ideile fundamentale trebuie formulate 
cu o extraordinară simplitate şi tot mereu repetate, pentru 
i avea efect. Forţa comunicativă şi-o dobândesc cu ajutorul 
pildei, al aforismului, al poeziei şi apelând la fondul 
uonoprafic bogat conservat de tradiţie — croind din ele- 
mente tradiţionale vesmäntul acelor idei fundamentale. 

». Istoria influenţei exercitate de învăţătură. — Răspândirea, 
„ı prin aceasta transformarea şi ramificarea budismului, con- 
“utuie o temă majoră a istoriei religiilor din Asia (Köppen, 
kenn, Hackmann; iar în Chantepie: Sten Konow, Franke, 
Iloıenz). Cu excepţia unei singure däti, când din iniţiativa 
iun suveran puternic (Asoka) învăţătura lui Buddha a fost 
promovalä în mod deliberat, propagarea ei este în ansamblu 
un lorınidabil proces care se petrece pe täcute. 

Iextele ne frapează prin singularitatea unei stări de 
«purit, care sub această formă n-a mai apărut nicăieri altun- 
«bei a în lume, găsindu-şi acum ecoul în vasta întindere a 
Aae O nouă atitudine în fața vieţii şi o predispozitie 
wwtabizică fundamentală devin o componentă a vieţii 
Chimei şi Japoniei, şi îmblânzesc popoarele Tibetului, 
"benei, Mongoliei. 

Dar s-a petrecut ceva foarte straniu. In India, care l-a 
produs, budismul s-a stins din nou. În măsura în care India, 

dintr-un copleşitor instinct, a vrut să rămână indică, să 
trăiască adică în caste împreună cu vechii zei în cadrul 
totalitätii gândite filosofic, budismul a dispărut acolo. El 
fusese conceput în plan universal-uman, se înstăpânise 
timp de secole pe mari porţiuni ale Indiei, şi a continuat să 
tinteascä universal-umanul şi atunci când s-a stins în India 
fără violenţă în decurs de un mileniu. Pretutindeni în Asia 
el a devenit eliberatorul unei zone sufleteşti de profunzime, 
care somnolase până atunci, — dar pretutindeni a fost şi 
combătut şi împins deoparte atunci când näzuintele 
naţionale ale popoarelor căutau să-şi croiască un drum (în 
China şi Japonia). 

In secolele din jurul naşterii lui Hristos, budismul s-a 
scindat într-un budism de nord şi unul de sud, 
mahayana ‚(Marele vehicul pentru traversarea apelor 
samsara-ei înspre ţara mântuirii) şi în hinayana (Micul 
vehicul). În raport cu hinayana, formă într-un mai înalt 
grad originară şi pură, mahayana apare ca o prăbuşire în 
sfera întruchipărilor religioase. Ciudat este că de-a lungul 
timpurilor hinayana, care continuă să existe până astăzi în 
Ceylon şi peninsula Malacca, a conservat în principal 
tradiţia fără a aduce ceva nou, în timp ce mahayana intră 
într-o fază de dezvoltare formidabilă, în virtutea căreia nu 
numai că sunt satisfăcute necesităţile religioase ale mas- 
selor, dar şi filosofia speculativă sublimatä cunoaşte o nouă 
înflorire. Hinayana poate apărea ca o îngustare, mai întâi 
din cauza menţinerii rigide a canonului o dată stabilit, iar 
apoi şi din cauza accentului pus pe desăvârşirea 
individuală până la atingerea stadiului de arhat. Mahayana 
în schimb se deschide aproape nelimitat în faţa a ceea ce 
pentru început mai reprezintă alteritatea şi noul, ţintind în 
modul cel mai hotărât la mântuirea tuturor fiinţelor, nu 
doar la mântuirea individuală. În mahayana sunt dezvol- 
tate unele nuclee ideatice ale lui Buddha, pe care hinayana 

le-a neglijat -- mai ales hotărârea lui Buddha ca din milă faţă 
de lume şi spre salvarea zeilor şi a oamenilor, să li se dedice 
tuturor în orice mod eficient cu putinţă. In mahayana găsim 
şi germeni ai ideilor sublime care cu mult mai târziu, în 
sânul sectelor mahayanite, au fost gândite sub toate aspec- 
tele de Nagarjuna şi de alţii. 

Totuşi, ceea ce este esenţial în procesul marii dezvoltări 
înregistrat de mahayana este faptul că filosofia Cărării 
mântuirii a lui Buddha a fost transformată într-o religie. 
Vom descrie în mod succint cum se prezintă aceasta în 
raport cu învăţătura lui Buddha: 

a) Autoritate şi supunere. — O dată cu întemeierea or- 
dinului monahal fusese fondat şi sentimentul de apar- 
tenentä la o comunitate a celor care, fiecare pentru sine, 
urmau să ajungă la mântuire prin cunoaştere. Curând însă 
fidelii lui Buddha au încetat să mai gândească pe proprie 
răspundere, şi au acceptat o autoritate trăind practic în 
supunere faţă de aceasta. Ei îşi aflaseră „refugiul in Bud- 
dha, în învăţătură, în comunitate“. 

b) Dispariţia credinţei în propriile forte. Buddha se 
transformă în Divinitate. - Conform cu învăţătura lui Bud- 
dha, nu rugăciunile, harul, jertfele şi actele de cult îi aduc 
omului mântuirea, ci numai cunoaşterea. Aceasta în sine 
chiar este mântuirea. Ce-i drept, nu e vorba de o cunoaştere 
sub forma unei ştiinţe raţionale pe care omul să şi-o poată 
iute însuşi prin intermediul limbii, ci de cunoaşterea ca 
iluminare. Dar aceasta îl eliberează pe om nu abia prin 
consecinţele ei, ci chiar prin ea însăşi. Această modalitate 
de a şti este de pe acum mântuire prin faptul că se percepe 
pe sine însăşi drept mântuire. Ştie că o dată cu aceasta e 
eliberată de dorinţă, de devenire, de suferinţă. 


De aceea Buddha îşi încheie relatarea cu privire la 
cunoaşterea sa iluminată („Nimicitä e renaşterea, împlinită-i 

transformarea sfântă, împlinită datoria, nu mă voi mat întoarce în 
această lume“) cu propoziţia: „Asta am ajuns să cunosc.“ 

Orice călugăr care a atins cunoaşterea are dreptul să li se 
adreseze puterilor configuratoare (samskara) — a căror forţă 
inconstientä a clădit această fiintare vie în lume si care în absenţa 
cunoaşterii mântuitoare ar continua s-o clădească mercu din nou 
într-un şir nesfârşit de renaşteri —, spunându-le: „Ziditorule, acum 
râd de tine! Căci am ajuns să te cunosc, şi mie nicicând nu-mi vei 
mai clădi casă de os! Sfărâmate-s toate grinzile temnitei!“ 

Această cunoaştere îi stă omului în puteri. Ea se 
dobândeşte prin propria înţelegere a lucrurilor, şi în 
temeiul vigorii cu care omul îşi trăieşte propria viaţă. Nici 
un zeu nu-ţi oferă înţelegerea aceasta, chiar şi zeii înşişi au 
nevoie de ea. Buddha însă le-o împărtăşeşte celorlalţi. 
Oricine o aude, va trebui el însuşi s-o dobândească în mod 
primar. De aici îndemnul cel mai din urmă al lui Buddha: 
Sträduiti-vä neîncetat. Sub acest aspect învăţătura lui Bud- 
dha e o filosofie. Stă în puterea şi voinţa omului s-o 
dobândească. 

Dacă însă credinţa în mântuirea prin propriile puteri e 
zdruncinată, gândirea budistă va trebui să se schimbe. Cel 
astfel zdruncinat va chema acum în ajutor Divinitatea. Dar 
zeii nu există decât ca nişte fiinţe care şi ele însele au nevoie 
de mântuire — ca nişte fiinţe până la urmă neputincioase. 
Budistul aşadar caută ajutor, fără însă a renunţa la ideea sa 
despre omul care se mântuie el însuşi prin cunoaştere. 
Asta-i reuşeşte prin aceea că Buddha însuşi e transformat 
în Divinitate, şi astfel se naşte practic o nouă lume divină, 
dar fără nume de zei. Buddha, care nu vrusese decât să-şi 
împărtăşească învăţătura, devine asttel o figură divină 
situată mai presus de toţi zeii. Acum credința în înţelegerea 
de către Buddha a lucrurilor a ajuns să nu mai fie o credinţă 
filosofică, ci credinţă in Buddha. Nu doar propria gândire 

mai decide acum, ci şi ajutorul dat de Buddha cel transcen- 
dental. 

Buddha însuşi n-a vrut de fel să lege cunoaşterea la care 
ajunsese de propria-i persoană. Cuvintele lui dinaintea 
morții, consemnate de tradiţie, stau mărturie în acest sens. 
Buddha vrusese să aşeze în locul persoanei învățătorului — 
învăţătura. Dar lucrurile nu s-au oprit la acea venerație 
omenească pentru învăţător, care să-l pregătească pe om 
spre a putea primi şi a-şi însuşi învăţătura, ci încă de 
timpuriu impresia acelei limpezimi copleşitoare a 
personalităţii lui Buddha a avut drept urmare exacerbarea 
acesteia. Aproape inepuizabile sunt epitetele ce-l însoțesc 
pe Buddha încă din vechile texte: Cel pe deplin Trezit, 
Desävärsitul, Cel Desävärsit în cunoaştere şi transformare, 
Cunoscătorul lumilor, Atotvăzătorul; datorită lui i se 
dezvăluie omului Marele ochi, Marea limpezime 
luminoasă, Marea strălucire — Biruitorul, Cel Nebiruit, 
Imblänzitorul fără de asemănare al sălbaticilor oameni; 
Invätätorul zeilor şi al oamenilor, Cel fără de pereche, fără 
de seamăn, Neasemuitul, Cel mai bun dintre oameni. 

Acest învăţător atât de venerat va ajunge curând după 
moartea sa obiect al cultului. Relicvele sale vor fi plasate în 
punctui central al unor temple. Încă din secolul al III-lea 
iI |. exista credinţa că el ar fi reîncarnarea unei fiinţe divine 
(similar cu acele avatara din credinţa în Visnu), care a luat 
aceasta asupra sa spre mântuirea tuturor vietăţilor. Orice 
Buddha pământesc îşi are replica sa în universul transcen- 
gental, el putând fi contemplat ca atare în starea de 
meditaţie (dhyana) şi purtând numele de dhyani-buddha. 
Dhyani- buddha al terestrului Gautama este Amidha-Bud- 
dha sau Amithaba, stăpânitorul paradisului de la Apus, a 
Lării Sukhavah unde ei îi primeste pe credincioşi după moar- 
‘ea tor. Renäscuti in caliciul unor fleri de lotus, ei trâiesc 
acolo în beatitudine până ce sunt copti pentru a intra 

definitiv în nirvana. Numeroasele transformări ale acestor 
făpturi-Buddha transcendentale au semnificaţia aceasta: 
ele reprezintă figuri care-l ajută pe om şi cărora el li se 
adresează în rugăciunile sale -, şi este vorba de lumi 
întrupate ale beatitudinii paradisiace, care se află mai 
aproape de noi decât misterioasa nirvana. 

Prin aceste transformări legenda lui Buddha se 
amplifică până la a cuprinde o desfăşurare bogată în eveni- 
mente, aflată în corelaţie cosmică cu cerul divin, şi cu 
participarea zeilor, a celor cu darul vederii, a diavolului 
(Mara) şi a demonilor - ca un şir de întâmplări vräjite şi 
pline de minunätii. 

c) Procesul de transformare prin care budismul a ajuns să 
fie religia umanităţii asiatice a dus la asimilarea străvechilor 
motive ale tradițiilor religioase ale popoarelor - atât a celor 
aparţinând civilizaţiilor superioare cât şi a celor proprii 
popoarelor primitive. Asimilarea aceasta a fost posibilă 
datorită semnificației pe care Buddha o dăduse lumii. 
Eliberarea radicală de lume a avut drept urmare o la fel de 
radicală toleranţă faţă de lume. Căci tot ce era lumesc se 
întemeia pe acelaşi fond de nestiintä, era amägire şi văl ce 
ascundea, şi se cerea biruit. Indiferenta faţă de neadevär ca 
atare înlesnea biruirea acestuia, oricare ar fi fost 
modalitatea sub care el s-ar fi prezentat. Acesta-i motivul 
pentru care budismul dispunea de o capacitate de asimilare 
nelimitată a tuturor religiilor, filosofiilor şi modurilor de 
viaţă întâlnite în calea sa. Ele toate erau considerate a fi 
trepte pentru saltul înspre acea ţintă, care pentru gândirea 
noastră occidentală se pierde în imensitate, în infinit. Orice 
idee, orice etos, orice religie, chiar şi din cele mai primitive, 
toate constituiau posibile trepte premergătoare, inevitabile 
ca atare — dar nu şi ţinta însăşi. 

Ecoul la tăcerea lui Buddha nu e doar liniştea acelei 
stăpâniri asiatice a interioritätii, ci şi lărmuiala polifonă, 

multicoloră a unor conţinuturi religioase fantastice. În fapt, 
ceeace trebuia biruit ajunsese să fie tocmai substanţa vitală. 
Formele religioase, la început străine, se transformă în 
veşminte ale gândirii budiste, şi în curând în aceasta însăşi. 
Un exemplu sugestiv îl reprezintă Tibetul: vechile practici 
vräjitoresti se transformă în practici budiste, comunitatea 
monahală într-o Biserică organizată cu stăpânire lumească 
(prezentând atât de numeroase similitudini cu Biserica 
catolică, încât creştinii uluiti au văzut aici o lucrare a 
diavolului prin care acesta imitase realitatea creştină 
creând o replică distorsionată a ei). 

d) Rolul omului. — O dată cu aceste transformări se 
modifică şi rolul pe care înţelege să şi-l asume credinciosul. 
Toţi oamenii, toate fiinţele au perspectiva să atingă treapta 
premergătoare unui viitor Buddha, adică să devină un 
Bodhisattva, care nu intră în nirvana doar pentru că el vrea 
să mai renască o dată ca Buddha spre a le aduce celorlalţi 
mântuirea. Oricine îşi poate stabili această ţintă, iar pe 
drumul lui va primi şi ajutorul harului celor ajunşi de pe 
acum Bodhisattva, pe care-i va invoca. 


Eroismul şi mila reprezintă trăsăturile de caracter ale unor 
Bodhisattva, care se expun grozăviilor acestei lumi până ce toate 
fiinţele au fost eliberate. Budistul credincios nu-şi mai găseşte 
motivaţia în idealul ascetului solitar, ci în cel al atotmilostivului 
Bodhisattva. În timp ce ascctului solitar i se adresa învăţătura 
despre treptele meditaţiei, acestuia îi corespunde învăţătura 
despre treptele existenţei până la nivelul unui Bodhisattva, pe 
care făpturile-Buddha îl primesc ca pe unul de-al lor, şi care 
poposeste în regiuni celeste pentru ca până la urmă să-şi facă 
apariţia în lume în chip de Buddha omenesc (Schayer). 


Pentru credincios dezgustul de viaţă e un indiciu al 
persistentei negative în existenţă. Indiferenta faţă de lume 

e mai presus şi de ura şi de iubirea faţă de lume, mai presus 
de melancolie şi de dezgust de viaţă. 

Deoarece Buddha restrânge potenţialul pozitiv al 
omului la un singur aspect, acela de a dobândi mântuirea 
prin non-posesie, non-fixare, non-rezistentä, rezultă că a 
construi în lume, a configura lumea, devine ceva lipsit de 
sens, — după cum lipsită de sens va fi şi o viaţă împlinită 
în istoricitatea ei, îmbogăţită prin pătrunderea în 
fenomenal, la fel ca şi dorinţa de cunoaştere ştiinţifică ce 
se extinde nelimitat, ori istoricitatea iubirii singulare, ori 
responsabilitatea în adâncirea în istorie. Lumea e lăsată 
să fie aşa cum este. Buddha trece prin ea fără a se gândi 
la o reformă pentru toţi. El îl învaţă pe om să se desprindă 
de ea, nu s-o transforme. „Aşa cum frumoasa floare albă 
de lotus nu e maculată de apă, la fel nu mă murdăreşte 
nici pe mine lumea.“ 

Dar practic budistii trăiesc totuşi în lume. Eliberarea 
lor de lume cu o seninătate deplină cuprinde două 
posibilităţi: prima - în cazul călugărilor — constă în 
alunecarea în pasivitatea non-participării, în renunţarea 
la iniţiativă, în îndurarea vieţii şi în răbdare, în somn; iar 
a doua — în cazul budistilor laici —, în participarea la lume 
fără a fi absorbit de ea. Astfel nirvana devine pentru ei 
prezentă în „non-fixare”, ei implinindu-si totodată în 
mod activ existenţa în lume. Războinicul (samuraiul 
japonez, de exemplu), artistul, orice om activ - ei toţi 
trăiesc ca budişti într-o stare de imperturbabilitate eroică. 
Ei fac de parcă n-ar face. Acţionează ca şi cum n-ar acționa. 
Participă şi nu participă. Viaţa ca şi moartea nu-i atinge. 
O suportă imperturbabil pe una ca şi pe alta. 

e) Ce mai rămâne din filosofia inițială? — Constatând 
transformarea universului budist, în care premergător 
nirvanei îşi are locul o reprezentare bogat configurată a 
divinului aşa cum apare în mod grandios în literatură şi 

artă, ajungi să te întrebi: ce legătură mai are asta cu 
Buddha? Răspunsul ar putea fi următorul: în această 
lume a divinitätilor în nenumăratele rituri şi forme de 
cult, în instituţiile şi sectele apărute, şi în comunităţile 
monahale încă mai rămâne mereu perceptibilă o rămăşiţă 
din originea filosofică, ceva din forţele spirituale a căror 
iradiere — provenind dinspre întâia lor sublimă realizare 
- se mai face simțită chiar şi în cele mai primitive 
configurări. Este puterea miraculoasă a dăruirii de sine, 
felul de a se dizolva în eternitate. Şi este iubirea budistă 
in chip de suferinţă şi bucurie universală împreună cu tot 
ce e viu, atitudinea aceasta a non-interventiei. Există 
deasupra Asiei o strălucire a bländetii, în pofida tuturor 
prozăviilor şi ororilor care s-au întâmplat acolo ca şi 
pretutindeni, şi care încă se mai întâmplă. Budismul a 
devenit unica religie universală care n-a cunoscut 
violenţa, persecuția ereticilor, Inchiziția, procesele 
vrăjitoarelor, cruciadele. 

Tine de esenţa originii acestei gândiri faptul că aici n-a 
intervenit niciodată o sciziune între filosofie şi teologie, 
intre libertatea raţiunii şi autoritatea religioasă. Problema 
«deosebirii dintre ele aici nu s-a pus. Filosofia însăşi era şi 
lucrare religioasă. Se menţine principiul: cunoaşterea în 
„ine înseamnă de pe acum eliberare şi mântuire. 

6. Ce înseamnă pentru noi Buddha şi budismul? — Nici o 
clipă nu trebuie să uităm distanţa care ne desparte: pentru 
Buddha condiţiile necesare înţelegerii lucrurilor sunt e- 
xercitiille de meditaţie şi modul de a-ţi trăi viaţa în in- 
diferenţă faţă de lume şi renunțând la asumarea de 
misiuni în lume. Ar fi insuficient să încerci, de exemplu 
intr-un stil de gândire ştiinţific, să studiezi până unde poţi 
ajunge cu câteva exerciţii de yoga. Ar fi insuficient să 
dezvolti o atitudine de indiferenţă în faţa lumii şi să te 
dedici contemplării. Cine n-a îndeplinit ani în şir în mod 

corespunzător exerciţiile de meditaţie dimpreună cu 
premisele credinţei şi cu etosul modului de viaţă, cine 
deci n-a fost în situaţia să afle cât de departe poate ajunge 
astfel, acela nu poate înţelege din această învăţătură decât 
ceea ce e comunicabil prin idee ca atare. Nu trebuie să 
uităm niciodată că în Buddha şi în budism curge un izvor 
căruia nu i-am permis să existe şi în noi cei de-aici — şi că 
aici se află aşadar o limită a putintei noastre de înţelegere. 
Trebuie să fim conştienţi de extraordinara distanţă la care 
ne aflăm de acest tip de demers, dacă e să-l luăm în serios, 
şi să respingem apropierile ieftine şi grăbite. Ar trebui să 
încetăm de a mai fi ceea ce suntem, pentru a ne putea 
împărtăşi în mod esenţial din adevărul lui Buddha. 
Deosebirea nu este cea dintre nişte poziţii raţionale, ci 
aceea dintre chiar modurile de viaţă şi de gândire. 

Dar nici nu trebuie ca această distanţă să ne facă să 
uităm de faptul că suntem cu toţii oameni. Pretutindeni e 
vorba de aceleaşi probleme existenţiale ale omului. Buddha 
a descoperit şi realizat în practică o soluţie grandioasă, pe 
care avem datoria s-o cunoaştem şi s-o înţelegem după cât 
ne stă în puteri. 

Intrebarea e în ce măsură putem înţelege ceea ce noi 
înşine nu suntem şi nu înfăptuim. Pretentia noastră este 
că această înţelegere ar fi posibilă până la un grad 
nelimitat de apropiere, cu condiţia să evităm să ne pripim 
şi să nu acceptăm un caracter aparent definitiv al 
înţelegerii. În procesul acesta de înţelegere noi ne 
menţinem treze virtualitäti ale noastre înşine, şi totodată 
respingem absolutizarea drept adevăr exclusiv a propriei 
noastre istoricitäti obiectivate. 

Putem afirma că tot ce se spune în textele budiste i se 
adresează conştiinţei lucide normale şi că de aceea ar trebui 
să-i fie şi accesibil într-un anumit grad. 

E un faptimportant că această cale de viaţă a lui Buddha 
a fost posibilă şi a devenit o realitate, şi că până şi astăzi în 
Asia, pe ici-colo, încă mai e cu putinţă o viaţă budistă. 
Cunoaşterea acestui fapt ne dezvăluie caracterul 
problematic al fiintärii omului. Omul nu este ceea ce la 
urma urmei este, ci este deschis. Pentru el nu există doar o 
unică soluţie, o unică modalitate de realizare de sine corectă. 

Buddha reprezintă modalitatea de realizare a unei 
existente umane care, aflată în lume, nu admite nici un fel 
de misiune în raport cu lumea, ci care, în lume fiind, 
părăseşte lumea. Această existenţă nu luptă, nu se 
împotriveşte. Nu vrea decât să ajungă la extinctia acestei 
fiintäri în lume provenite din nestiintä; îşi doreşte însă o 
extinctie atât de radicală, încât nici măcar nu duce dorul 
morţii, căci şi-a găsit — dincolo de viaţă şi de moarte — un 
lăcaş al eternității. 

Şi chiar dacă dinspre Occident se simte o vibraţie ce-ar 
putea părea similară - în seninätatea, în desprinderea de 
lume a misticii, în neîmpotrivirea la rău a lui lisus —, în 
Occident toate acestea n-au însemnat decât cel mult un 
germene sau o circumstantä printre altele, în timp ce în 
Asia ele s-au dezvoltat într-un întreg, devenind astfel cu 
totul altceva. 

De aceea, relaţia aceasta de stimulatoare tensiune în 
raport cu celălalt rămâne şi la scară mare - între o sferă 
comunitară a spiritului şi alta — asemenea relaţiei la nivel 
personal dintre un om şi un altul. La fel după cum, în 
pofida oricărei prietenii şi apropieri şi încrederi şi 
bunävointe, se poate face brusc simțită şi în relaţiile per- 
sonale o distanţă — ceva în genul unei desprinderi, a 
celuilalt ca şi a mea însumi, ceva de parcă o neputinţă de a 
Ji altfel s-ar separa, nevränd totuşi în ultimă instanţă să 
recunoască asta, deoarece nu încetează nici cerința unei 
raportări în comun la fondul median al eternității, şi din 

această pricină nici căutarea în continuare a unei 
înţelegeri mai adecvate —, la fel se petrec lucrurile şi între 
Asia şi Occident. 

CONFUCIUS 


Izvoare: Canonul chinez, iar din acesta mai ales Lun yu. — În plus: 
Ssu Ma Sien [Sima Qian] (tradus de Wilhelm în cartea sa despre 
Confucius). ~ Traduceri [in limba germană — n.tr.]: Wilhelm. Haas. 

Bibliografie critică: Wilhelm. Crow. Stiibe. Von der Gabelentz. 
©. Franke. 


Poate părea un lucru imposibil să încerci să-ţi formezi o 
imagine despre figura istorică a lui Confucius, pe care straturile 
succesive de tradiţie au supus-o neîncetat unor modificări. Cu 
toate că activitatea lui a cuprins atât redactarea unor texte 
aparținând patrimoniului clasic chinez cât şi scrierile sale proprii, 
totuşi nu suntem în posesia nici măcar a unui rând despre care să 
putem afirma cu certitudine că ar fi al său. Deosebirile de păreri 
dintre sinologi sunt considerabile şi în ce priveşte câteva chestiuni 
concrete importante: Franke, de exemplu, consideră că Confucius 
nici măcar n-a cunoscut i'King, despre care totuşi tradiţia afirmă 
că ar fi constituit obiectul său de studiu în ultimii ani de viaţă. lar 
l:orke e de părere că Lao Zi — care, iarăşi în conformitate cu 
tradiția, a fost bătrânul şi veneratul maestru al lu; Confucius — ar 
[i trăit după el la un interval de timp apreciabil. Situaţia e de aşa 
natură, încât pot fi aduse argumente plauzibile şi pro şi contra. 
Vom putea totuşi să ne formăm o imagine a figurii istorice, fie ea 
şi incertă în detaliu, dacă ne vom orienta în funcţie de acele pasaje 
din textele esenţiale ce-i pot fi atribuite persoanei lui în modul cel 
mai convingător. Asta ne va înlesni -perceperea formidabilei 
unităţi a personalităţii sale — ceea ce deseori vine în contradicţie 
cu uncle perspective chinezeşti de mai tîrziu asupra lui. Vom 
putea descoperi atât în vechea biografie a lui Ssu Ma Sien din 

ultimul secol 1.H. cât şi în Lun yu unele trăsături personale, 
neinventate. De asemenca vom putea să ne reprezentăm tabloul 
vietn spirituale din timpul în care a trăn şi gîndit, şi să ne formăm 
o imagine despre adversarii lui, care proiectează şi ci o lumină 
asupra existenţei sale. 

1. Viaţa. — Confucius (cca. 551-479) s-a născut şi a murit 
în statul Lu. La vîrsta de trei ani şi-a pierdut tatăl, fiind 
crescut de mama sa în condiţii de sărăcie. Încă de copil îi 
plăcea să aducă vase cu ofrandă şi să imite comportamentul 
ceremonial. La nouăsprezece ani s-a căsătorit; a avut un fiu 
şi două fiice. N-a avut o relaţie apropiată nici cu soţia, nici 
cu copiii săi. Era mare de statură şi de o forţă fizică consi- 
derabilă. 

La 19 ani a intrat în slujba unei familii de nobili, ca 
intendent al ogoarelor şi cirezilor. La 32 de ani a ajuns 
preceptor al vechilor rituri la fiii unui ministru din Ţara Lu. 
La 33 de ani a întreprins o călătorie în capitala imperială 
Luoyang, pentru a studia instituţiile, datinile şi tradiţiile 
Imperiului Zhou (vechiul! imperiu chinez unitar) -imperiu 
practic scindat în numeroase state mai mari şi mai mici care 
se luptau între ele — a cărui capitală ajunsese să nu inai fie 
decât un centru religios. Tot atunci se spune că i-ar fi făcut 
o vizită lui Lao Zi. impreună cu principele din Lu, Con- 
fucius, care avea pe atunci 34 de ani, s-a refugiat într-un stat 
vecin de teama unor familii influente de nobili. Acolo a 
ascultat muzică şi a învăţat practicarea acestei arte, find 
atât de entuziasmat de ea încât uita până şi de mâncare. 
Reintors acasă in Lu, s-a dedicat timp de cincisprezece ani 
exclusiv studiului. 

La 51 de ani a ocupat din nou o funcţie în statul Lu, a 
ajuns ministru al Justiției şi în cele din urmă canselai. 
Eficienta lui a întărit puterea principetui. Famitüle nobile 
au fost înfrânte, oraşele lor au rămas fără fortificații. [ara 

inflorea. Politica externă dădea roade. Îngrijorat de această 
prosperare a statului Lu, principele unui stat vecin i-a 
trimis în dar principelui din Lu optzeci de fete frumoase 
iniţiate în arta dansului şi a muzicii, şi treizeci de trăsuri a 
câte patru cai, animalele fiind toate superbe. Darurile i-au 
tăcut atâta plăcere principelui, încât acesta a început să 
neglijeze treburile guvernării iar de Confucius nici nu mai 
asculta. Acesta a trebuit să-şi părăsească postul după o 
perioadă de patru ani de activitate strălucită. A plecat din 
(ară îndreptându-se spre hotare fără grabă, cu întreruperi, 
având încă speranţa că va fi rechemat. 

A urmat apoi o perioadă de peregrinări de doisprezece 
ani, de la vârsta de 56 la 68 de ani. A colindat din stat în stat 
ca să găsească un loc în care să-şi aplice învăţătura pe plan 
politic. Destinul lui a constat din speranţe de moment 
urmate tot mereu de stări de deprimare, din întâmplări 
aventuroase şi agresiuni îndreptate împotriva lui. Se 
cunosc multe istorisiri despre această perioadă: cum 
călătoreşte însoţit de discipolii săi, care-l îndeamnă şi 
consolează, cum încalcă el un jurământ la care-l fortaserä 
alţii, cum principele din Wei şi soţia lui Nan Ze, femeie de 
o proastă reputaţie, traversează în trăsură piaţa oraşului, 
punându-l pe Confucius să-i urmeze în altă trăsură — în 
timp ce poporul râde batjocoritor: „Desfrâul în frunte iar 
virtutea după el.” Unul dintre discipoli îi reproşează aceas- 
ta maestrului. Confucius părăseşte şi acest loc. Anii trec, 
dar Confucius nu-şi pierde credinţa în menirea lui de 
educator politic şi organizator al imperiului. Din când în 
când exclamă totuşi: „Lăsaţi-mă să mä-ntorc, să mä-ntorc 
acasă.“ Când în cele din urmă a ajuns la bătrâneţe, la 68 de 
ani, fără să fi obţinut nici un rezultat, se reîntoarce în 
provincia natală exprimându-şi într-o poezie tristeţea că 
«după îndelungate peregrinări prin nouă provincii nu vede 

acum, ajuns la capătul drumului, nici o ţintă: oamenii sunt 
neintelegätori iar anii trec în goană. 

Ultima perioadă a vieţii şi-a petrecut-o în Lu, trăind 
retras. N-a acceptat nici o funcţie de stat. Părea că se 
petrecuse în el o mare schimbare. Odinioară, un sihastru 
spusese despre el: „Oare nu acesta-i bărbatul care ştie că 
lucrurile nu merg şi care totuşi îşi vede mai departe de 
treaba lui?” Într-adevăr, în aceasta a şi constat măreţia lui 
Confucius de-a lungul tuturor acestor ani: în a fi acţionat 
mereu în acest mod. Acum însă, bătrânul renuntase. A 
studiat misterioasa Carte a schimbărilor şi şi-a definitivat 
demersul său sistematic de înfiinţare a noului sistem de 
educaţie —, pe plan literar — prin redactarea scrierilor 
conservate de traditie, iar pe plan practic, prin activitatea 
didacticä desfäguratä in cercul säu de discipoli. 

Intr-o dimineaţă, Confucius a simţit că i se apropie 
sfârşitul. A ieşit în curte cântând încetişor acest cântec: 
„Muntele mare se va prăbuşi, bârna trainică se va frânge, 
iar înțeleptul piere precum o plantă.“ Când un discipoli s-a 
adresat îngrijorat, i-a răspuns: „Nu se-arată nici un suveran 
înţelept, şi nimeni din întreg imperiul nu vrea să mă facă 
să fiu învățătorul său. Mi-a sosit ceasul morţii.“ S-a culcat 
apoi şi a murit la opt zile după asta, la vârsta de 73 de ani. 

2. Ideen fundamentalä a lui Confucius: salvarea omului pe 
calea înnoirii Antichității. — În acea perioadă de restrişte a 
destrămării Imperiului, cu frământările şi neorânduielile 
ei, Confucius a fost unul dintre numerosii filosofi itineranti 
care vroiau să le aducă oamenilor mântuirea cu sfaturile 
lor. Pentru toţi aceşti filosofi calea era cea a cunoaşterii, iar 
pentru Confucius — calea cunoaşterii Antichității. 
Întrebările esenţiale pe care şi le punea erau: ce este vechiul? 
Cum trebuie să ţi-l însuşeşti? In ce fel poate fi el realizat? 

Acest mod de abordare a vechiului era în sine ceva nou. 
Lucrurile trăite şi făptuite de om sunt transformate, o dată 

ce omul a devenit conştient de ele. Dacă există conştiinţa 
acestor lucruri, atunci nu mai există naivitate. Dacă ele au 
devenit simplă obisnuintä, ştiinţa le va reimprospäta şi le 
va face să fie demne de încredere. Dacă au fost uitate, vor 
fi readuse în amintire şi refăcute. Oricum ar fi însă înțelese, 
o dată înţelese, ele nu mai sunt aceleaşi. 

Transpunând din tradiţia clasică ideile constientizate 
drept fundamentale, Confucius realizează într-adevăr o 
nouă filosofie care se-ntelege pe sine în identitatea cu cea 
străveche. Ideile proprii nu vor fi reliefate ca idei proprii. 
Profeţii evrei au vestit cele revelate de Domnul, iar Con- 
fucius — glasul Antichității. Supunerea în faţa vechiului îl 
împiedică pe om să fie arogant şi să ridice din propria-i 
nimicnicie o teribilă pretenţie. Ea sporeşte şansele de a găsi 
crezare şi aderentä la toţi cei care încă mai trăiesc în sub- 
stanta unei origini. Gândirea proprie, născută exclusiv din 
nimicul inteligenţei, e zadarnică. „N-am mâncat şi n-am 
dormit pentru a putea să mă gândesc; nu slujeşte la nimic: 
mai bine-i să înveţi.” Dar învăţătura şi gândirea merg 
impreună. Una o cere pe cealaltă. Pe de-o parte: „A gândi 
lâră să înveţi e istovitor şi primejdios.“ lar pe de alta: „A 
învăța fără să gândeşti e în van.” 

„Sunt un om care transmite mai departe tradiţia, şi nu 
unul care creează ceva nou: sunt un suflet devotat şi iubesc 
Antichitatea.” Prin astfel de cuvinte Confucius îşi exprimă 
atitudinea sa fundamentală de pietate. Substanţa fiinţei 
noastre se găseşte în obârşia istoriei. Confucius elaborează 
o imagine a istoriei prin care să pună în evidenţă adevărul 
unic. Făcând aceasta, el acordă doar puţină atenţie marilor 
inventatori ai carului, plugului, corăbiei - lui Fu Xi, Shen 
Nung (plugarul divin), Huang Ti. Adevărata istorie începe 
pe ntru el o dată cu întemeietorii societăţii şi ai guvernării, 
ai datinilor şi orânduielilor. În î început se profilează figurile 
ideale ale lui Yao, Shun, Yü: ei au zărit în cer prototipurile 

veşnice. Îi laudă pe aceşti bărbaţi cu vorbele cele mai alese. 
„Numai Cerul e mare, şi doar Yao i-a fost pe măsură." 
Aceşti supremi întemeietori şi suverani au ales fiecare la 
rândul său drept urmaşi ai lor pe cel mai bun dintre oameni. 

Nenorocirea a început o dată cu dinastia Xia, când a fost 
introdus principiul moştenirii tronului. În mod inevitabil 
asta a dus la scăderea calităţii suveranilor. Până la urmă 
lucrurile au sfârşit cu un tiran; Cerul a vrut ca acesta, 
nefiind bun de cârmuitor, să fie răsturnat printr-o schim- 
bare radicală care a reaşezat pe tron un suveran adevărat, 
pe Tang, întemeietorul dinastiei Shang. Deoarece însă prin- 
cipiul moştenirii tronului a fost menţinut, situaţia s-a 
repetat. Ultimul din dinastie, iarăşi un tiran perfect, a fost 
înlocuit în secolul al XII-lea î.H. prin dinastia Zhou. Aceasta 
a creat o nouă bază prin înnoirea a de pe acum străvechii 
lumi chineze. În perioada în care trăieşte Confucius, această 
lume a ajuns din nou neputincioasă din cauza scindării 
Imperiului într-un număr mare de state. Confucius înţelege 
să acţioneze în spiritul înnoirii. În dorinţa sa de înnoire el 
se raportează la întemeietorii dinastiei Zhou, în speciai la 
acel principe Zhou, care a guvernat în numele nepotului 
său încă minor fără a-i uzurpa în mod perfid tronul. Prin 
scrierile şi faptele sale el a ajuns să fie un exemplu de urmat 
pentru Confucius însuşi. 

In primul rând, această concepţie despre istorie a lui 
Confucius este „critică“: el deosebeşte între ce a fost bun şi 
cea fost rău, selectează ceea ce merită să rămână în amintire 
ca un model demn de urmat, sau drept exemplu des- 
curajant. În al doilea rând, el ştie că nimic nu trebuie refăcut 
identic în aspectele sale formale. „Un bărbat din zilele 
noastre care s-ar reintoarce la căile Antichității ar fi un 
smintit şi singur s ar nenoroci.” Este vorba de o repetare a 
adevărului etern, şi nu de imitarea trecutului. Ideile eterne 
au fosi doar mai vizibile in Antichitate. El vrea acum să le 

lacă să strălucească din nou in obscuritatea acestui timp, 
vrea să se desâvârşească pe sine însuşi prin ele. 

Dar această concepţie despre adevărul etern ca un tot 
inchegat conţine o dinamică ce se vădeşte în modul în care 
omul trebuie să-şi însuşească vechiul. Dinamica asta nu 
duce la o încheiere, ci are un efect propulsiv. Confucius 
descoperă o soluţie vie a marii probleme a acelei autorităţi, 
care să reprezinte puterea nu doar în virtutea deţinerii 
monopolului asupra folosirii forţei. Pentru prima oară în 
istorie o mare filosofie ne face să realizăm cum ceea ce e cu 
adevărat nou - în coincidenţă cu tradiţia provenită din 
izvorul a ceea ce e etern valabil — ajunge să constituie 
substanţa fiintärii în lume, — este vorba de o formă de viaţă 
conservatoare, animată de o liberalitate receptivă. 

Dacă adevărul a fost vizibil în trecut, atunci calea spre 
adevăr constă în studierea trecutului, dar diferentiind în 
cadrul lui adevărul de falsitate. Calea este cea a învăţării, 
dar asta nu înseamnă să ajungi să posezi pur şi simplu nişte 
cunoştinţe despre ceva, ci are sensul unei asimilări. 
Adevărul — care există de pe acum — nu trebuie învăţat pe 
dinafară, ci trebuie înfăptuit lăuntric şi prin aceasta realizat 
si în afară. 

Firul călăuzitor al acestei „invätäri” autentice îl 
reprezintă cărţile şi şcoala. Cărţile au fost create de Con- 
fucius, care a selectat şi redactat după criteriul adevărului 
st al eficienței vechile scrieri, documente, cântece, oracole, 
prescriptii pentru datini şi obiceiuri. lar educaţia a 
intereiai-o prin şcoală -- şi mai întâi prin şcoala sa 
particulară în care tinem urmau instrucţia unor viitori 
sameni de stat. 

Astful raodul de învăţare şi de predare a devenit o 
problemă funaamentală. 

Ceca ce înţelege Confucius prin învățare nu poate fi realizat 
fără premisele unei vieţi morale a elevului. Tânărul trebuie să-şi 
iubească părinţii şi fraţii. Trebuie să fie sincer şi punctual. Cine 
nu ştie să se poarte, niciodată nu va ajunge cu învățatul la esenţă. 
Când un elev se aşază pe locul altuia mai mare decât cl, se spune 
despre el: „Nu se sträduieste să facă progrese, vrea să reugcascä 
la repezeală.“ Ducând o viaţă morală, elevul va trebui să înveţe 
artele — riturile, muzica, tragerea cu arcul, conducerea carelor de 
luptă, caligrafia şi socotitul. Numai pe această bază se vor putca 
dezvolta şi studiile literare. 

Studiul întreprins cu chibzuinţă cunoaşte dificultăţile în acest 
proces şi le rabdă în decursul unei lupte ce nu se încheie niciodată. 
Cel ce iubeşte învăţătura ştie zi de zi ce-i lipseşte; el nu uită ceea 
ce ştie, căci mereu îşi cere sieşi socoteală. Drumul e anevoios: 
„Cine învaţă nu înseamnă că şi ajunge la adevăr; cine ajunge la 
adevăr nu-i încă în stare să-l şi întărească; cine-l întăreşte nu 
înseamnă că şi ştie să-l cântărească de la caz la caz.“ De aceea 
tânărul trebuie să înveţe ca şi cum nu va izbuti în veci s-ajungă 
la ţintă, ba chiar ar trebui să se teamă că ar putea-o pierde. Dar 
Confucius îl încurajează pe un elev care crede că nu-i vor ajunge 
puterile: „Cui nu-i ajung puterile, acela se va opri la jumătatea 
drumului; tu însă te autolimitezi de la bun început.“ Greselile nu 
trebuie să-l paralizeze pe elev: „Să comiţi o greşeală şi să n-o 
indrepti (să nu te schimbi), abia asta înseamnă să grescsti.“ ÎI 
laudă pe elevul său favorit spunând: „N-a comis nici o greşeală 
o a doua oară.“ 

Confucius vorbeşte despre raporturile sale cu elevii. „Cine 
nu vrea cu tot dinadinsul să înveţe ceva, pe acela nu-l instruiesc; 
cine nu se sträduie cu adevărat să se exprime, pe acela nu-l ajut. 
Dacă i-am arătat unul din colţuri şi nu-i în stare să le descopere 
el singur pe celelalte trei, atunci am isprăvit cu explicaţiile.“ Dar 
a te dovedi elev bun nu înseamnă să dai răspunsul pe loc: „Am 
vorbit o zi întreagă cu Hui, iar el nu mi-a răspuns nimic, ca un 
nătărău. L-am observat apoi pe când era singur; atunci a fost în 

stare să dezvolte învăţătura mea. Nu-i un nătărău.“ Confucius nu 
laudă peste măsură. „Dacă laud pe cineva, înscamnă că l-am 
verificat.“ 

Confucius îşi descrie şi propriile studii. Ştiinţa n-o are din 
născare, abia acum, ca iubitor al Antichității, sc sträduie în mod 
scrios s-o dobândească. E atent la tovarăşii săi de drum, pentru a 
surprinde la unul lucrurile bune şi a le urma, iar la un altul pe cele 
rele şi a le face el însuşi altfel. Ştiinţa primordială i-a fost refuzată. 
„A asculta multe, a alege cele bune şi a le urma, a vedea multe şi 
a le păstra în minte — asta cel puţin e treapta a doua a intelep- 
ciunii.“ Progresul lui s-a realizat cu încetul, o dată cu succesiunca 
diferitelor vârste ale vieţii sale: „Aveam cincisprezece ani şi-mi 
pusesem în cap să învăţ, la treizeci de ani ajunsesem la fermitate, 
la patruzeci nu mai aveam îndoieli, la cincizeci am cunoscut legea 
Cerului, la şaizeci mi s-a deschis auzul; la şaptezeci mi-am putut 
urma dorinţele inimii fără să ma: încalc măsura.“ 

Sensul oricărei învățături e practica. „Dacă cineva ştie pe de 
rost toate cele trei sute de poezii din Cartea cântecelor, dar nu se 
pricepe la treburile sale de guvernator, ori nu ştie să dea 
răspunsurile cuvenite atunci când se găseşte ca trimis în 
străinătate — la ce-i mai foloseşte unui astfel de om întreaga sa 
învăţătură?“ 

Atunci când omul învaţă, importantă e modelarea lăuntrică. 
„De ce oare, copii, nu studiati cântecele? Ele ne îmbărbătează, ne 
ajută să ne verificäm pe noi înşine, ne învaţă să fim sociabili, ne 
învață să uräm, şi ne mai învaţă să-i slujim acasă tatălui, iar în 
afara casei, principelui.“ „Toate cele trei sute de poezii ale Cărţii 
cântecelor pot fi cuprinse într-asta: să nu nutreşti gânduri rele.“ 

Pe de altă parte, fără învățătură toate celelalte virtuţi plutesc 
în ceaţă şi degenerează neîntârziat: fără învăţătură atitudinea 
dreaptă devine grosolănie, curajul nesupunere, fermitatea manie, 
omenia prostie, înţelepciunea zăpăceală, sinceritatea 
autodistrugere. 

Vom urmări acum mai îndeaproape cum este exprimată 
noutatea acestei filosofii a lui Confucius sub forma 
vechiului. Va trebui mai întâi să prezentăm etosul moral- 
politic şi punctul său culminant constând în idealul 
„omului nobil“, în al doilea rând ideile dominante fun- 
damentale, în al treilea, felul cum frumoasa desăvârşire a 
acestui univers de idei planează în suspensie din cauza 
conştiinţei limitelor pe care o are Confucius, el fiind 
conştient de limitele educaţiei şi putintei de comunicare, de 
limitele cunoaşterii, conştient şi de propriul său eşec şi de 
felul în care atinge acele lucruri care totodată îi pun sub 
semnul întrebării şi îi susţin întreaga sa operă. 

3. Etosul moral-politic al lui Confucius. — Esenţiale sunt 
riturile (li) şi muzica. E vorba de modelarea si nu de 
stârpirea naturii individuale date. Etosul se realizează în 
raporturile dintre oameni şi în cadrul guvernării. El se 
vădeşte în figura umană individuală sub forma idealului 
„omului nobil“. 

a) Li. — Ordinea e conservată prin rituri (li, imperative 
ale conduitei). „Un popor nu poate fi condus decât prin 
rituri, şi nu prin ştiinţă.” Riturile creează spiritul de an- 
samblu şi sunt la rândul lor insufletite de acesta. Individul 
devine om abia prin virtuțile comunităţii. Aceste li 
înseamnă educarea permanentă a tuturor oamenilor. Ele 
sunt formele datorită cărora se creează în toate sferele 
existenţei cuvenita stare de spirit, participarea cu adevărat 
la lucruri, încrederea, respectul. Ele îl călăuzesc pe om în 
virtutea unui fond general, care se dobândeşte prin 
educaţie şi devine o a doua natură, aşa încât fondul acesta 
general e resimţit şi trait ca apartinând propriei fiinţe, şi nu 
ca o constrângere. Formele acestea îi conferă individului 
tărie, siguranţă şi libertate 

Confucius a atras luarea-aminte a oamenilor asupra acestor [i 
in ansamblul lor, cl le-a studiat, cules, formulat şi ordonat. Arc în 
tata ochilor întregul univers al riturilor şi datinilor chinezeşti: 
buna-cuviintä cu care omul se mişcă, salută, se manifestă ca fire 
sociabilă, şi asta în diferite moduri în funcţie de situaţie; modurile 
aducerii de jertfe, ale celebrărilor, ale särbätoririlor; riturile 
căsătoriei, naşterii, morţii şi înmormântării; regulile cârmuirii; 
rânduielile muncii, războiului, ale programului zilnic, ale anotim- 
purilor, treptelor vieţii, ale familiei, ale tratării oaspeţilor; 
funcţiile capului de familie, ale preotului; formele de viaţă ale 
Curţii, ale tagmei funcţionarilor. Faimoasa şi mult poncgrita 
orânduială a vieții chinczeşti în forme prestabilite s-a conservat 
de-a lungul mileniilor, dominată de un rost ordonator care se 
regăseşte în toate; omul nu poate ieşi din cadrul acestei orânduieli 
nici măcar pentru o clipă fără a suferi prejudicii. 


Dar pentru Confucius aceste /: nu au câtuşi de puţin un 
caracter absolut. „Omul se deşteaptă prin cântece, se- 
ntăreşte prin li, se desăvârşeşte prin muzică.“ Simpla 
formă, la fel ca şi simpla ştiinţă, nu are nici o valoare dacă 
e lipsită de caracterul primordial care s-o insufleteascä, de 
omenia care să se manifeste în ea. 

Devine om cel „ce biruindu-şi sinele se încadrează în 
limitele acestor li, ale legilor moralității”. Şi chiar dacă, de 
exemplu, tot dreptatea reprezintă problema principală, 
totuşi „omul nobil se lasă călăuzit în exercitarea ei de li“. 
Aceste li şi conţinutul (primordialitatea) trebuie să fie in 
echilibru. „Cel la care precumpăneşte conţinutul, e 
necioplit, iar cel la care precumpăneşte forma, acela-i un 
copist (un filfizon al spiritului).“ Principalul în exercitarea 
formelor îl constituie „libertatea şi uşurinţa“, dar „nu-i 
potrivit să nu reglementezi această libertate cu ajutorul 
ritmului unor forme stabile.” 

„la ce-i folosesc li unui om lipsit de iubire de oameni?“ 
Poziţia excepţională a unui om fără caracter ales, cultul împlinit 
fără venerație, datini de ingropäciune neinsotite de întristarea 
inimii — asemenea lucruri cu nu doresc să văd.“ Când cineva 
aduce o jertfă şi nu e totodată şi lăuntric prezent, e ca şi cum n-ar 
fi jertfit nimic. 

Necesitatea echilibrului dintre /i şi primordialitate il de- 
termină pe Confucius să accentueze când una când cealaltă din 
laturi. „Pe cei care au croit un drum pe tărâmul acestor li şi al 
muzicii îi socotim a fi neciopliti; iar pe cei care aici au păşit pc 
drumul dinainte stabilit îi socotim oameni aleşi. De-ar fi să aleg, 
ma! Curând îi urmez pe cei care cei dintâi au croit un drum.“ Dar 
apei iarăşi, forma e apreciată ca formă în sine: Ze Kung era pentru 
desfiinţarea datinii de a jertfi o oaie la fiecare început de lună. 
Atunci maestrul i-a spus: „Dragul meu Ze, tie-ti pasă de oaie, mie 
de datinä (li).“ 


Confucius incä nu opereazä diferentieri intre rituri, 
moralitate si lege. Cu atât mai limpede i se înfăţişează însă 
rădăcina lor comună. Nu găsim la el nici deosebirea dintre 
estetic- nonobligatoriu şi etic-obligatoriu, dintre frumos şi 
bine. Dar cu atât mai limpede este că frumosul nu e frumos 
fără a fi bun, iar binele nu-i bun fără a fi frumos. 

b) Muzica. — Confucius vede în muzică împreună cu i 
factorul educativ de prim ordin. Spiritul comunităţii e 
determinat de muzica auzită; spiritul individului găseşte 
aici elementele constitutive care-i orânduiesc viaţa. De 
aceea intră în atribuţiile stăpânirii să promoveze ori să 
interzică muzica după caz: „A folosi muzica shan cu rit- 
murile ei, a interzice muzica zhong, căci sunetul acesteia e 
imoral.“ 


in Liji găsim nişte lamuani in spnitul lui Confucius: „Cine 
înțelege muzica, acchua i se dezväluie tainele moralității.“ 

„Muzica Supremă e totdeauna uşor s-o asculti şi moralitatea 
supremă e totdeauna simplă; muzica supremă îndepărtează 
mânia, moralitatea supremă îndepărtează cearta.“ „În sfera 
văzutelor domnesc moralitatea şi muzica, în cea a neväzutelor 
spiritele şi zeii.“ „Când muzica e confuză, poporul devine nedis- 
ciplinat... E stârnită plăcerea dezmätatä, iar forţa spirituală a 
armonici e nimicită.“ „Când asculţ: sunctele Imnurilor, spiritul si 
voinţa sporesc.“ Dar la fel ca şi li, nici muzica nu c în sine ceva 
absolut: „Un om lipsit de iubire de oameni — la ce-i foloseşte 
aceluia muzica?“ 


c) Natură şi modelare. — Confucius aprobă tot ce-i natural. 
Tuturor lucrurilor li se atribuie ordinea, măsura, locul lor, 
nimic nu-i respins. De aici rezultă: autodepăşire, dar nu 
asceză. Modelarea face ca natura să devină bună, siluirea 
în schimb produce nenorocire. Ura şi mânia îşi au şi ele 
dreptul lor de a fi. Omul bun ştie să iubească şi să urască la 
modul potrivit, de exemplu: „Îi urăşte pe cei care, fiind ei 
înşişi josnici, îi ponegresc pe cei superiori lor; îi urăşte pe 
cei curajoşi dar fără moralitate; îi urăşte pe fanaticii plini de 
temeritate, care sunt mărginiţi la minte.” 

d) Raporturile cu oamenii. — Acestea constituie pentru 
Confucius elementul de viaţă esenţial. „Omul nobil nu-l 
neglijează pe aproapele său.“ Dar în cadrul unor astfel de 
raporturi dai peste oameni buni şi răi. Ce-i drept aici e 
valabil principiul: „Să nu-ţi faci prieten din omul care nu 
ţi-e pe potrivä”, dar în ce priveşte un alt principiu — „A avea 
legături cu cei care o merită, şi a-i ţine deoparte pe cei ce nu 
o merită“ —, Confucius e mai degrabă de altă părere: „Omul 
nobil îl cinsteşte pe omul vrednic de cinstire şi îi rabdă pe 
toți oamenii.“ Se comportă însă chibzuit cu fiecare: „Omul 
nobil poate fi minţit, dar nu înşelat. Omul nobil sprijină 
ceea ce e frumos în om, cel vulgar ceea ce e urât.” De aceea 
şi spiritul unei comunităţi de oameni se dezvoltă într-una 

sau cealaltă din aceste direcţii. „Omenia e ceea ce 
infrumuseteazä un loc. Cel care are posibilitatea să aleagă 
şi nu se stabileşte într-un astfel de loc, acela nu-i înțelept.” 


Raporturile dintre oameni: comportă următoarele tipuri fun- 
damentale: privitor la vârstele omului: „Bătrânilor aş vrea sa le 
ofer linişte; faţă de pricteni îmi doresc să fiu devotat; iar pe cei 
tineri Să-i iubesc cu tandrete.“ — Purtarca dreaptă faţă de părinţi: 
să-i slujeşti în timpul vieţii, să-i înmormântezi după cum sc 
cuvine atunci când mor, să le aduci apoi jertfe. Nu-i de-ajuns să-ţi 
hrăneşti părinţii; „dacă lipseşte veneratia, care ar mai fi atunci 
deosebirea faţă de animale?“ Când s-ar părea că preşesc, e 
îngăduit să obiectezi, dar arătându-le consideraţie, şi trebuie să Ic 
urmezi voinţa. Fiul acoperă greşelile tatălui. — Faţă de prieteni: 
să nu ai prieteni care nu sunt cel puţin la fel de buni ca tine. Baza 
o constituie fidelitatea. Prietenii îşi vor „reaminti reciproc 
îndatoririle cu deplină credinţă şi-şi vor îndrepta cu pricepere 
paşii unul altuia“. Există o responsabilitate în raporturile pe care 
le întreţii sau nu le întreţii cu cineva. „Dacă sc poate vorbi cu un 
om iar tu nu vorbeşti cu el, înseamnă că ai irosit un om; dacă în 
schimb nu se poate vorbi cu cineva tar tu totuşi o faci, înseamnă 
cä-ti iroseşti vorbele.“ Greşită e linguscala, amabilitatea si 
politetea exagerată, e greşit să-ţi ascunzi sila şi s-o faci pe 
prietenul. Pe prieteni te poţi bizui: „Când vine anotimpul rece, 
ştii că pinii şi chiparoşii rămân veşnic verzi.“ — Faţă de stăpânire: 
„Un bun slujbaş îl slujeşte pe principele său mergând pe calea cea 
dreaptă; dacă asta nu-i cu putinţă, se va retrage din funcţie.“ „Nu-l 
va înşela“ pe principe, „dar i se va opune pe faţă“, „nu va ţine 
pentru sine nişte dojeni folositoare“. „Dacă ţara se află pe drumul 
cel bun, să vorbească şi să acţioneze cu îndrăzneală; dacă însă 
tara nu se află pe drumul bun, atunci să procedeze cu îndrăzneală 
dar să-şi alcagă cuvintele cu grijă.“ — Faţă de subalterni: omul 
nobil nu stârneşte mânia slujitorilor săi dându-le de înţeles că 
n-are nevoie de ei, dar nici nu-i cere cuiva să facă lucrurile în mod 

desăvârşit (în timp ce omul vulgar, dimpotrivă, atunci când sc 
foloseşte de alţii le pretinde perfecțiunea), el ține scama de 
capacităţile lor şi nu-i va respinge pe nişte vechi confidenti fără 
motive bine întemeiate. Cunoaşte însă şi greutăţile în raporturile 
cu räiı slujitori: „Dacă te arăţi prea apropiat de ei, devin de o 
familiaritate grosolanä; iar dacă eşti reţinut în purtäri, le stärnesti 
nemulţumirea.“ 

Frapantă e indiferența lui Confucius faţă de femei. El nu se 
pronunţă cu privire la relaţiile dintre soţi, face aprecieri 
defavorabile despre femei, nu simte decât dispreţ pentru 
sinuciderea unei perechi de îndrăgostiţi, îi place să afirme că nici 
o fiinţă nu-i mai greu de tratat ca femeia. Atmosfera din jurul lui 
e masculină. 


e) Guvernarea. ~ Totul se raportează la guvernarea 
politică şi decurge din aceasta. Confucius gândeşte în 
cadrul polaritätii a ceea ce trebuie făcut şi a ceea ce trebuie 
lăsat să se dezvolte. O bună guvernare nu-i posibilă decât 
în condiţiile unei stări de convietuire salutare, determinată 
de li, de muzica potrivită, de raporturile dintre oameni. 
Această stare trebuie lăsată să se dezvolte. Chiar dacă nu 
poate fi creată, ea totuşi poate fi favorizată sau perturbată. 


Un mijloc al guvernării îl constituie legile. Dar acestea nu au 
decât urmări limitate. Şi în sine ele sunt nefaste. Mai bun e 
exemplul de urmat. Căci unde este ca legile să conducă mersul 
țării, acolo poporul se va sustrage fără ruşine pedepselor. In 
schimb acolo unde pe oameni îi călăuzeşte exemplul, poporul se 
va ruşina si va căuta să se-ndrepte. Când se recurge la lege, asta 
înseamnă de pe acum că ceva nu-i în ordine. „Nu sunt mai bun 
decât un altul să ascult o plângere. Dar ceca ce mă interesează 
înainte de toate este să fac în aşa fel, încât să nu apară necesitatea 
nici unei plângeri.“ 

O guvernare dreaptă trebuie să se îngrijească de trei lucruri: 
de suficientă hrană, de o forţă armată suficientă, şi de păstrarea 
încrederii poporului în stăpânire. Dacă trebuie renunţat la ceva 
din acestea trei, atunci mai întâi la armată, apoi la hrană („dintot- 
deauna oamenii au trebuit să moară“), dar niciodată nu se va putea 
renunţa la încredere: „Când poporul n-are încredere, nu mai e 
posibilă nici un fel de cârmuire.“ Aceasta aşadar e ordinca în care 
sunt aşezate problemele esenţiale. Dar în alcătuirca planului de 
guvernare nu poţi începe prin a revendica încrederea. În gencral 
aceasta nici nu trebuie revendicată, ci determinată să se dezvolte 
în mod spontan. În ce priveşte stabilirea unui plan, primul lucru 
este: „Să faci ca poporul să prospere“, — iar al doilea: „Să-l 
instruieşti.“ 

Buna guvernare presupune un principe bun. El lasă să curgă 
izvoarele naturale ale bogăției. Alege cu grijă muncile pe care să 
le incredinteze oamenilor; astfel ei nu vor ajunge să cârtească. 
Principele acesta e un om superior fără a fi trufaş, adică nu-i 
tratează dispretuitor pe oameni, fie că e vorba de multi ori puţini, 
de oameni însemnați ori din cei mărunți. Impune respect fără să 
se manifeste violent. Stă liniştit precum Steaua Polară, lăsând ca 
totul în jur să se mişte în ordine. Deoarece vrea el însuşi binele, 
poporul devine şi el bun. „Când stăpânitorii iubesc bunele 
moravuri, poporul se va lăsa condus cu uşurinţă.“ „Când cineva 
este un om drept, nici nu-i nevoie să poruncească şi lucrurile tot 
vor merge.“ 

Bunul principe se pricepe să-şi aleagă funcţionarii potriviti. 
Fiind el însuşi un om vrednic, îi va promova pe cei vrednici. 
„Omul drept trebuie înălțat pentru ca să-i apese pe cei strämbi, 
căci atunci cei strâmbi se îndreaptă.“ „Mai înainte de toate 
îngrijeşte-te de funcţionarii potriviti, iar micile greşeli trece-le cu 
vederea.“ Dar: „Omul nobil nu intră în raporturi cu cel care e gata 
să facă lucruri urâte.“ 

Cine ştie ce-i binele şi doreşte să-l facă, acela nu va putea să 
guverneze împreună cu cei răi: „O, adunătura aceasta! Cum ar fi 

cu putinţă să-l slujesti pe principe împreună cu ei?“ Aceştia n-au 
altă grijă decât să sc chivernisească cu vreo funcţie, iar când au 
obținut-o nu sc mai gândesc decât la cum să facă să n-o piardă. 
Nu există faptă rca de care astfel de oameni să nu fie în stare. De 
aceca un sfetnic va spunc atunci când lui Confucius urmează să 
i se incredinteze o funcţie: „Dacă vreţi să faceți asta, va trebui să 
nu-l ingräditi în mişcări punându-i alături oameni mici la suflet; 
atunci lucrurile vor merge.“ 

Observațiile lui Confucius cu privire la o guvernare înţeleaptă 
sunt numeroase. Toate conţin îndrumări morale de natură 
generală, ca de exemplu: „Nimic nu trebuie făcut în pripă — aşa 
nu vei ajunge la nimic. Nu trebuie să te preocupe micile foloase, 
căci nici o lucrare mare nu poate reuşi astfel.“ 


În toate Confucius îl are în vedere pe omul de stat care, 
fiind ales de către principe şi slujindu-l pe acesta, dirijează 
mersul lucrurilor dispunând de acordul şi înţelegerea prin- 
cipelui. Marele om de stat se arată în reinstaurarea şi con- 
solidarea stării moral-politice în ansamblu. 

Confucius stabileşte două principii ale intervenţiei 
omului în realitatea istorică, exercitată în sensul acestei 
transformări a stării de ansamblu spre un mai bine. Mai 
întâi: omul capabil trebuie să stea la locul potrivit. „Când 
cineva e aşezat pe tron, dar nu posedă forţa spirituală 
necesară, atunci să nu îndrăznească să întreprindă 
schimbări în cultură. La fel şi când cineva dispune de forţa 
spiritului, dar nu deţine autoritatea supremă, nici acestuia 
nu-i e îngăduit să întreprindă schimbări în cultură.” In al 
doilea rând: relaţiile publice trebuie să fie de aşa natură, încât 
în general să şi existe posibilitatea de a interveni. Acolo 
unde ca urmare a realităţii oamenilor din acel moment nu 
există nici o şansă de a acţiona raţional şi eficient împotriva 
relei stări a lucrurilor, adevăratul om de stat rămâne as- 
cuns. El aşteaptă. Nu acceptă să acţioneze împreună cu 

răul, nu se întovărăşeşte cu oamenii josnici. - În aceste 
principii regăsim ceva din ideile lui Platon: situaţia 
oamenilor nu se va îndrepta până ce nu vor ajunge filosofii 
regi sau regii filosofi. De aceea l-a tot căutat Confucius 
întreaga lui viaţă pe principele căruia să-i pună la dispoziţie 
puterea spiritului său. Dar zadarnic. 

f) Omul nobil. — Tot binele, adevărul, frumosul, Con- 
fucius îl vede conţinut în idealul omului nobil (jun zi). In el 
se află reunite ideea omului superior şi aceea a omului de 
rang înalt în ierarhia socială, noblețea naşterii şi cea a fiinţei, 
purtarea de „gentleman“ şi starea de spirit a inteleptului. 

Omul nobil nu e un sfânt. Sfântul se naşte şi este ceea ce 
este, omul nobil însă abia prin autoeducatie devine ce este. 
„A deţine adevărul este calea celestă, a căuta adevărul e 
calea omului. Cine deţine adevărul va izbuti şi fără sforţări 
să facă ceea ce trebuie, va izbândi fără să mai trebuie să 
chibzuiascä.” Cine caută adevărul, acela alege binele şi-l 
ține în bună păstrare. El cercetează, pune întrebări critice, 
chibzuieşte cu grijă şi acţionează cu hotărâre după cum a 
chibzuit. „Alţii poate că izbutesc asta din prima dată, eu 
însă trebuie s-o fac de zece ori; altora poate că le reuşeşte la 
a zecea oară, eu însă trebuie s-o fac de o mie de ori. Dar cine 
are cu adevărat stăruința să păşească pe această cale, 
aceluia, chiar de-ar avea o minte proastă, cugetul toti se va 
limpezi; şi chiar de-ar fi slab, tot va ajunge puternic.“ 

Omul nobil e descris cu feluritele lui trăsături de carac- 
ter, moduri de gândire şi gesturi: 


E pus în contrast cu omul vulgar. Omul nobil se pricepe la 
dreptate, cel vulgar la profit. Cel nobil e calm şi senin, cel vulgar 
tot timpul încercat de spaime. Omul nobil e sociabil fără să fie cu 
nimeni de o familiaritate trivială, cel vulgar sc bate pe burtă cu 
toată lumea, fără însă să fie sociabii. Omul nobil e demn fără 
trufie, cel vulgar trufaş fără demnitate. Omul nobil rămâne ferm 

in nenorocire, cel vulgar în schimb se pierde cu firea. Omul nobil 
se cercetează pe sinc, cel vulgar îi cercetează pe alţii. Omul nobil 
c atras în sus, cel vulgar în jos. _ 

Omul nobil e independent. Indurä deopotrivă necazurile 
indelungi şi o îndelungată fericire, trăieşte fără spaime. Îl 
mâhneşte propria sa neputinţă, dar nu şi faptul că ceilalţi nu-l 
CUNOSC. 

Face lucrurile după cum socoteste că trebuie făcute şi nu cere 
nimic de la alţii; nu nutreste în el mânie. În sus nu se mânie pe 
Cer, nici în jos pe oameni. 

Nu acceptă să intre în nici o rivalitate, decât cel mult, dacă 
aşa-i să fie, la o tragere cu arcul, de exemplu. Dar şi când se întrece 
cu cineva, cl tot rămâne un om nobil. 

Îi place să fie încet la vorbă şi iute la faptă. Evitä ca vorbele 
să-i întreacă faptele. Urmează principiul: mai întâi să acţioneze, 
şi abia apoi îşi va potrivi vorbele după cele făptuite. 

E plin de veneratic în faţa voinţei Cerului şi în faţa oamenilor 
insemnati. 

Omul nobil nu se pierde în lucruri depărtate, absente. Se 
situează într-un aici şi acum, în situaţia reală. „Calea omului nobil 
c ca o lungă călătorie: trebuie s-o-ncep! din apropiere.“ „Calea 
omului nobil îşi are începutul în problemele bărbatului şi femeii 
obişnuiţi, dar ajunge până ła depărtări unde străpunge şi cerul si 
pământul. 

„Omul nobil se orientează în tot ce face după poziţia sa... Fie 
că el va trăi în bogăţie şi onoruri... în sărăcie si înjosire... printre 
barbari... în suferință şi nevoi... omul nobil nu va ajunge 
nicicând în situaţia să nu se găsească pe sine însuşi.“ Rămâne 
statornic în toate şi oricând. „Când ţara se află pc drumul cel buu, 
ci va rămâne acelaşi care a fost şi înainte să cunoască reuşita... 
lar când ţara merge pe drumul rău, el nu se va schimba nici dacă 
ar trebui să moară.“ 

4. Ştiinţa esenţială. - Expunerea noastră de până aici s-a 
concentrat asupra a ceea ce sub forma unei intelepciuni 
aforistice scrierile atribuite lui Confucius ne împărtăşesc ca 
pe un etos moral-politic. Această înţelepciune însă e 
străbătută de câteva idei esenţiale care dobândesc un carac- 
ter abstract. 

a) Marea alternativă. — Confucius se ştie aflat în faţa marii 
alternative: să se retragă din lume în solitudine, ori să 
trăiască laolaltă cu oamenii în această lume şi s-o modeleze. 
Decizia lui e clară. „Doar nu poţi trăi cu păsările şi jivinele 
câmpului. Dacă e să nu fiu laolaltă cu oamenii, atunci cu 
cine altcineva?“ Concluzia este: „Cine nu se gândeşte decât 
la cum să-şi păstreze puritatea vieţii sale, acela face ca 
raporturile esenţiale dintre oameni să ajungă în 
neoränduialä.” S-ar părea că în vremuri grele nu-ţi rămâne 
nimic altceva de făcut decât să trăieşti retras, îngrijindu-te 
de propria-ti mântuire. Despre doi astfel de pustnici Con- 
fucius spune: „Transformändu-se pe sine ei au ajuns la 
puritate, retrăgându-se din lume au ajuns la lucrurile 
corespunzătoare împrejurărilor. Eu însă sunt altfel. Pentru 
mine nu există nimic care să fie posibil sau imposibil in- 
diferent de împrejurare.“ in ce-l priveşte, toleranța 
manifestată faţă de pustnici nu-l face decât să ajungă la 
convingerea că: „Dacă lumea ar fi în ordine, atunci eu n-aş 
mai fi necesar pentru a o schimba.“ 

Orientându-se înspre oameni şi lumea lor, Confucius 
dezvoltă o serie de idei ce se cuvin evidenţiate drept ştiinţa 
sa esențială. Aceste idei se referă la natura omului, — apoi la 
necesitatea rânduirii comunităţii, — apoi la felul în care 
adevărul e prezent în limbă, — apoi la forma de bază a 
gândirii noastre, anume că adevărul există în rădăcina şi în 
ramificatiile sale, în absolutul originii şi în relativul 
fenomenului, — şi în cele din urmă la acel Unul care ţine 
totul laolaltă şi la care se raportează totul. Şi de fiecare dată 

omul şi comunitatea lui reprezintă pentru Confucius 
problema esenţială. 

b) Natura omului. — Natura omului se numeşte ren. Ren 
inseamnă „omenie“ şi totodată „moralitate“. Semnul grafic 
are înţelesul de „om” şi „doi“, adică: a fi om înseamnă a fi 
în comunicare. Intrebarea cu privire la natura omului îşi 
află răspunsurile în primul rând în iluminarea fiinţei [Er- 
hellung des Wesens] omului aşa cum este şi cum totodată 
trebuie ea să fie, iar în al doilea rând în prezentarea 
diversităţii existenţei sale. 


În primul rând: omul trebuie să devină om. Căci el nu-i 
precum animalele: acestea sunt aşa cum sunt, astfel că instinctele 
le rânduiesc existenţa fără o conştiinţă gânditoare. Dimpotrivă 
omul se constituie chiar şi pentru sine însuşi în misiune. De aceea 
cl nu poate să-şi afle sensul în convietuirea cu animalele. Acestea 
se adună laolaltă, sunt legate între ele în mod reflex sau se 
împrăştie care încotro. Oamenii însă îşi modelează convietuirea 
şi o condiţionează, dincolo de orice instincte, de faptul că trebuie 
să fie oameni. 

Fiintarea ca om e condiţia oricărui bine determinat. Numai cel 
ce se află în ren poate iubi şi uri cu adevărat. Ren e 
atotcuprinzător, nu o virtute printre altele, ci sufletul tuturor 
virtuţilor. 

Deoarece ren constituie esenţa omului, el se găseşte totdeauna 
foarte pe aproape. Cine e cu adevărat preocupat de asta, pentru 
acela ren e mereu prezent. 

De aceea ren va fi descris în toate formele sale deosebite de 
apariţie: în pietate, în înţelepciune şi în procesul învăţării, în 
dreptate. Sunt indicate cinci caracteristici ale omeniei la un 
principe: demnitatea — şi ca urmare principele nu va fi descon- 
siderat; mărinimia — şi va câştiga în favoarea sa mulţimea; ones- 
titatea — si va dobândi încrederea oamenilor, sârguinţa — şi va 
obţine reuşita; bunăvoința — şi va fi capabil să folosească oamenii 

în mod potrivit. Confucius nu tratează o derivare a virtuţilor. Ren 
este originea cuprinzătoare. Abia dintr-acolo venind se 
transformă în adevăr orice destoinicie, reglemenuaritate, corec- 
titudine. Dintr-acolo provinc absolutul fără un scop practic ime- 
diat: „Omul moral aşază greutăţile înainte şi răsplata la urmă.“ 

A acţiona în conformitate cu ren nu înseamnă să'acţionezi 
după o anumită lege, ci în functic de acel lucru datorită căruia 
abia toate legile instituite dobândesc valoare, fiind în acelaşi timp 
private de caracterul lor absolut. Deşi indetinibil, Confucius 
schiteazä totuşi caracterul acestui ren: îl vcde existând în ceca ce 
el numeşte măsură şi stare de mijloc [mediană]. „Măsura şi starea 
de mijloc sunt punctul culminant al naturii umane.“ Ele 
acţionează din interior în afară: „Starea în care speranţa şi mânia, 
întristarea şi bucuria încă nu sunt active se numeşte starea de 
mijloc. Starea în care ele se manifestă, reuşind însă să obţină în 
toate ritmul potrivit, se numeşte armonie.“ Deoarece în acest caz 
se vădesc lucrurile cele mai lăuntrice, aici, la origine, decizändu- 
se totul, măsura şi starea de mijloc pretind atitudinea cea mai 
scrupuloasă: „Nu există nimic mai vădit decât ceea ce e tainic, 
nimic mai limpede decât ceea ce este cel mai ascuns; de accea 
omu! nobil e grijuliu cu ceea ce el este doar pentru sine însuşi.“ 

Confucius nu reuşeşte să descrie această misterioasă stare 
mediană decât apelând la ideea unei poziţii de mijloc situate între 
extreme, de exemplu: Shun „apuca o problemă de ambele capet 
şi acţiona faţă de oameni conform stării de mijloc.“ Un alt 
exemplu: „Să fii mărinimos şi blând când îi înveţi pc alții, şi să 
nu le-o plätesti celor ce acţionează urât: în asta constă forţa de 
Miazăzi. Să dormi şi să mori în grajd şi îmbrăcat în piele, fără să 
fii nevoit s-o faci — într-asta stă forţa de Miazănuapte. Dar omul 
nobil stă la mijloc şi nu îniciină de nici o parte.“ 

Caracterul extraordinar al măsurii şi stării de mijloc e for- 
muiut astfel: „Se prea poate ca cineva să pună ordine într-o 
împărăție, ori să renunţe ia demnități şi onoruri, ori să păşească 

pe tăișuri de cuţit — şi cu toate astea să nu stăpâncască încă măsura 
sı starca de mijloc.“ 

In al doilea rând: ce-i omul se vădeşte în diversitatea fiintärii 
de om. Oamenii Sunt apropiaţi unii de alţii datorită acestui ren 
carc e esenţa lor. Dar ci se şi despart unii de alţii „din cauza 
obisnuintci“, apoi şi datorită a ccea ce sunt ficcare din ci ca 
individ în parte — cu specificitatea, vârsta, treapta atinsă de fiinţa 
st ştiinţa lor. 

Vârstele omului: „În tinereţe, când forţele vitale încă nu s-au 
consolidat, fereşte-te de voluptate; la vârsta bărbăţici, când forţele 
vitale au atins apogeul, de agresivitate; iar la bătrâneţe, când 
tortele pier, de zgârcenie.“ — Omul se cuvine să privească 
tinereţea cu sfială. „Dar dacă unul a ajuns la patruzeci, cincizeci 
de ani, şi încă nu s-a auzit nimic de el, atunci fireşte că nu mai e 
nevoic să-l priveşti cu sfială.“ „Cine e urât de oameni la patruzeci 
de ani, aşa va rămâne până la sfârşitul vieţii sale.“ 

Tipuri umane: Confucius distinge patru trepte ale fiinţei 
umane. Pe cea mai înaltă se află sfinţii care încă din născare sunt 
in posesia cunoaşterii. Personal Confucius n-a văzut nici un 
asemenea sfânt, dar nu se îndoieşte de existenţa lor în timpurile 
străvechi. Pe a doua treaptă se găsesc cei care trebuie mai întâi 
să înveţe pentru a ajunge în posesia cunoaşterii. Celor situaţi pe 
a treia treaptă le vine greu să înveţe, dar nu se lasă descurajati. 
Celor de pe a patra treaptă le şi vine greu să înveţe şi nici nu se 
străduie de fel. Cei de pe cele două trepte mijlocii se află pe drum, 
se mişcă înainte, şi pot să şi eşucze. „Numai înţelepţii supremi si 
nerozii cei mai de jos rămân neschimbati.“ 

Confucius înregistrează şi unele caracteristici ale firii umane. 
De exemplu: Excesele unui om îi corespund naturii sale. 
„Initiatului îi place să privească apa, căci iniţiatul se află în 
miscare. Celui pios (omului moral) îi plac munţii, căci natura lui 
e liniştită.“ 

c) Absolutul din origine şi relativul din fenomen. — Adevărul 
şi realitatea sunt una. Ideea de una singură e ca şi cum nici 
nu ar fi. Rădăcina mântuirii omului se află în „cunoaşterea 
care influenţează realitatea“, adică în adevărul ideilor care 
se produc ca făptuire lăuntrică, transformatoare. Ceea ce e 
adevărat în interior, asta se configurează în afară. 

Formele de gândire şi formele de fiintare se manifestă în cadrul 
tiparului fundamental: „Lucrurile au rădăcini şi ramificații.“ 
Absolutul originii pătrunde în relativitatea fenomenelor. 
De aceea e importantă o atitudine de seriozitate onestă în 
privinţa primordialului şi de liberalitate în raport cu 
fenomenele. 

„Prin adeverirea ideilor se înţelege ca omul să nu se 
autoamăgească“. Omul nobil e mereu atent cu sine, cu ceea 
ce face doar pentru sine însuşi. “E de parcă ai fi privit de 
zece ochi — cât e de serioasă şi de teribilă această chestiune!“ 
Demnitatea lăuntrică se obţine prin respectul de sine cu 
ajutorul automodelării. „Când cineva se cercetează lăuntric 
şi nu descoperă aici nimic rău, de ce ar mai fi trist, de ce s-ar 
mai teme?“ Dar Confucius vede şi cât e de greu, de im- 
posibil de ajuns la asta. 

Dacă rădăcina e bună, asta vrând să însemne: dacă ea e 
cunoaşterea care e realitate, atunci ideile devin adevărate, 
atunci conştiinţa ajunge să fie cea dreaptă iar omul să se 
cultive. Alte urmări sunt că şi casa va fi atunci bine 
rânduită, statul pus în ordine, iar în lume va fi pace. De la 
Fiul Cerului şi până la omul de rând, pentru toţi cultivarea 
omului reprezintă rădăcina. Cine nu-l poate educa pe 
colocatarul său, nu va putea educa nici alţi oameni. Când 
însă „în casa bărbatului serios domneşte omenia, atunci în 
tot statul va înflori omenia”. 

Cu privire la fenomene. — Deoarece criteriile şi impulsurile 
provin din rădăcină sau origine, dintr-un adânc şi o 
întindere ce se sustrag unei formulări definitive, de aceea 

nici nu vor fi niciodată suficiente regulile prin care să poţi 
calcula ce trebuie făcut. Adevărul şi realitatea nu pot să se 
lixeze definitiv într-o anume fiintare [Sosein] şi în enunturi 
dogmatice. De aceea fixarea e respinsă. Confucius „nu avea 
păreri, nici prejudecăţi, nici incäpätänäri”. „Omul nobil nu 
e în mod absolut nici pentru, nici împotriva a ceva pe lumea 
asta. Elia partea numai a ceea ce e drept.” Omul nobil există 
„pentru toţi şi nu e pärtinitor.” Păstrează o atitudine 
deschisă. Căci este „reţinut atunci când nu înţelege ceva.” 
Rămâne flexibil. Căci „are un caracter ferm, fără a fi 
încăpățânat“, „e om de înţeles, fără a intra în familiaritäti”, 
e „conştient de sine, fără a ţine să-şi impună părerea cu 
orice preţ“. Absolutul se manifestă în relativitatea la care 
sunt reduse toate lucrurile calculabile — nu pentru a le 
suprima prin arbitrar, ci pentru a le călăuzi prin inter- 
mediul celor supraordonate. 

d) Necesitatea ordinii. — Ordinea e necesară deoarece 
ființa omului nu e reală decât în comunitatea umană. 
Primul principiu pe care ea se întemeiază şi pe care „il poţi 
urma toată viaţa“ este: „Ce ţie nu-ţi place, altuia nu face.“ 
Constiinta egalităţii (shu) îi uneşte pe oameni astfel încât ei 
acţionează conformându-se acestei reguli. „Ceea ce urăşti 
la cei de deasupra ta, aia nu le-o face celor de sub tine. Ceea 
ce urăşti la vecinii din dreapta, aia nu le-o face vecinilor din 
stânga.“ 

O formulare pozitivă, corespunzând acesteia negative, 
o găsim la confucianişti: „lubitorul de oameni îi întăreşte 
pe oameni, deoarece doreşte el însuşi să fie întărit; el îi ajută 
pe oameni să izbândească în acţiunile lor, deoarece doreşte 
el însuşi să izbândească.“ 

Când însă Lao Zi îi învaţă pe oameni să răsplătească 
dusmänia cu binefaceri, Confucius răspunde: „Cu ce atunci 
vei mai răsplăti binefacerea? Nu, duşmănia se cere 
răsplătită după dreptate, iar binefacerea cu binefacere.” — 

Un al doilea principiu al ordinii este următorul: deoarece 
oamenii sunt atât de diferiţi, o bună guvernare nu-i cu 
putinţă decât prin folosirea de trepte ale puterii. Cu cât cel 
ce deţine puterea e aşezat pe o treaptă mai înaltă, cu atât 
trebuie el să fie un bărbat mai exemplar, mai iniţiat, mai 
omenos. Trebuie „să-i fie pildă poporului, mergând în 
fruntea sa şi incurajändu-l. N-are voie să ostenească.“ 

Totdeauna nu va exista decât un număr mic din cei care 
sunt capabili de autodepăşire, care au învăţat să facă ceea 
ce este bine şi ştiu ce fac. În schimb, „poporul poate fi făcut 
să urmeze ceva, dar nu şi să-nţeleagă acel lucru“. Rapor- 
tarea de bază a bărbatului exemplar la popor e aceasta: 
„Natura principelui e precum vântul, cea a mulţimii 
precum iarba. Când vântul suflă asupra-i, iarba se culcă la 
pământ.” Nu există ordine decât datorită autorităţii. 

Totul e ca funcţia omului şi meritele lui să coincidă. De 
aceea e necesar ca ordinea să nu fie răsturnată. „Cine nu 
deţine o funcţie oficială, să nu se ocupe de planuri de 
cârmuire.” E necesar ca „cei buni să fie înălţaţi, cei in- 
capabili să fie coboräti, - iar cei nepricepuţi să fie instruiți”. 

De aceea însă bărbatul capabil de guvernare se distinge 
prin independenţă lăuntrică faţă de opinia publică. „Acolo 
unde toţi urăsc, trebuie să cercetezi; acolo unde toţi iubesc, 
trebuie să cercetezi.“ La întrebarea: „Cum este cel pe care 
compatrioţii săi îl iubesc?” Confucius răspunde: „Asta încă 
nu spune nimic“, iar la întrebarea: „Cum este cel pe care 
compatrioţii săi îl urăsc?“ la fel: „Nici asta încă nu spune 
nimic. Mai bine e atunci când cineva e iubit de cei buni 
dintre compatrioţii săi şi urât de cei răi.” 

Un al treilea principiu al ordinii este acesta: intervenţia 
nemijlocită în procese aflate de pe acum în curs de 
desfăşurare nu mai poate avea efect decisiv. Vine prea 
târziu. Se poate ce-i drept acţiona în forţă, prin legi şi 
pedepse, dar asta va avea totodată şi un efect funest, căci 

cei astfel violentati vor începe să se ferească iar fätärnicia 
va deveni generală. Marile efecte nu pot fi obţinute decât 
mijlocit. Ceca ce se mai află încă în germene, încă mai poate 
fi orientat într-o altă direcţie sau stimulat în dezvoltare. 
Intr-un astfel de caz se poate obţine un efect decisiv. 
Originile omeneşti ce au drept urmare toate celelalte 
lucruri trebuie lăsate să se dezvolte. 

e) Rectificarea cuvintelor folosite. — La întrebarea cu ce 
trebuie început atunci când o situaţie nefastă cere ca 
lucrurile să fie reordonate, Confucius a dat acest răspuns 
ciudat: cu rectificarea cuvintelor. Trebuie scos la iveală ce 
se aflä în cuvinte. Principele e principe, tatăl tată, omul om. 
Limba însă e permanent siluită, cuvintele primesc sensuri 
care nu le corespund. Fiinţare şi limbă se despart. „Cine are 
fiintare läuntricä, are şi cuvinte; cine are cuvinte, nu tot- 
deauna are şi fiintare lăuntrică.“ 

Când limba e în dezordine, totul devine nefast. „Când 
cuvintele (denumirile, noţiunile) nu sunt corecte, atunci 
judecätile nu sunt clare, faptele nu-i reuşesc omului, pedep- 
sele nu-şi ating scopul iar poporul nu ştie cum să se mai 
poarte.“ 

„De aceea omul nobil îşi alege astfel cuvintele, ca ele să 
nu dea naştere la îndoieli, şi îşi formează judecätile astfel, 
ca ele să poată fi aplicate fără şovăire. Omul nobil nu rabdă 
nici o imprecizie în vorbirea sa.“ 

f) Unul — de care depinde totul. - Când e vorba de atâtea 
lucruri, de atâtea virtuţi, de tot ceea ce trebuie învăţat şi 
făcut, Confucius spune: „ţi închipui poate că am învăţat şi 
că acum le ştiu? Nu, ci eu posed Unui, pentru a putea 
pătrunde totul.” Deci nu multe lucruri, ci Unul. Dar ce e 
acesta? La asta Confucius nu dă un răspuns constant. Îşi 
îndreaptă privirea înspre acel ceva şi-ţi atrage luarea a- 
minte asupra lucrului de care depinde tot restul, dar când 
răspunde o face prin cele pomenite de pe acum în ex- 

punerea noastră. „Întreaga mea învăţătură e cuprinsă într- 
un singur lucru”: în zhung (starea de mijloc), — sau eventual 
în acel unic cuvânt shu (egalitate, reciprocitate, iubirea 
aproapelui). Sau nu face decât să-şi rezume învăţătura: 
„Cel ce nu cunoaşte voinţa Cerului nu poate trece drept un 
om nobil; cel ce nu cunoaşte legile cuviintei (li), nu-i cu 
putinţă să se fi întărit de pe acum ca om; cine nu se pricepe 
să desluşească vorbele oamenilor nu poate să-i cunoască pe 
oameni.“ Rezumatul învăţăturii poate suna şi astfel: 
moralitatea este iubire de oameni, înţelepciunea - 
cunoaştere de oameni. Toate acestea însă nu sunt acel Unul. 

O trimitere indirectă la Unul există în replica ironică la 
reproşul ce i se face lui Confucius că, ce-i drept, ar fi el un 
bărbat însemnat, dar care n-a făcut nimic deosebit prin care 
să-şi fi câştigat faima. La asta Confucius răspunde: „Oare 
de ce meserie să mă apuc? De condusul carelor de luptă sau 
de tragerea cu arcul? Mă bate gândul să m-apuc totuşi de 
condusul carelor de luptă.“ 

Acel Unul îl bănuim la Confucius mai degrabă acolo 
unde devine perceptibil fundalul, sau o instanţă ultimă: pe 
aceasta el o poate sesiza — în analogie cu ideea de wu wei 
(nonactiune) a lui Lao Zi — la un suveran sfânt din vechime 
(deşi tot el precizează că azi aşa ceva nu mai există): „Cel 
care fără a face ceva a păstrat ordinea în împărăție, acela a 
fost Shun. Căci într-adevăr: ce-a făcut? A vegheat plin de 
venerație asupra lui însuşi, îndreptându-şi grav faţa spre 
Miazăzi — şi-atâta tot.“ — Unul mai e apoi perceptibil şi în 
modul în care Confucius devine conştient de limite. 

5. Constiinta limitelor la Confucius. — S-ar putea părea că 
expunerea noastră de până aici a prezentat filosofia lui 
Confucius ca pe o ştiinţă care se consideră pe sine însăşi 
desăvârşită, şi a cărei stare de spirit fundamentală ar fi că 
totul se poate aranja şi că aşa se va şi întâmpla. Dar o 

asemenea imagine despre filosofia lui Confucius ar fi 
inexactă. 

a) Confucius n-a considerat niciodată că ar poseda 
ştiinţa desăvârşită şi nici măcar că aşa ceva ar fi posibil. 
„Ceea ce ştii, socoteşte-o drept ştiinţă, iar ceea ce nu ştii, 
drept nestiintä: asta înseamnă ştiinţă.“ 

b) Confucius are în faţa ochilor nenorocirea lumii. Ea 
îşi are cauza în eşecul omului. Confucius se plânge: „Că 
bunele aptitudini nu sunt cultivate, că cele învăţate n-au 
efect, că omul îşi cunoaşte datoria şi nu-i atras de ea, că în 
el există lucruri rele şi nu-i în stare să şi le îndrepte - toate 
astea sunt lucruri care mă îndurerează.“ Câteodată chiar 
i se pare că nu mai vede nici un singur om drept. „S-a 
sfârşit. Incă n-am întâlnit pe vreunul care să fi fost în stare 
să-şi vadă propriile greşeli şi, aplecându-se asupra sa, 
să-şi atribuie sieşi vina.” Nicăieri nu te poţi bizui pe 
iubirea de oameni şi pe oroarea în faţa neomeniei. „Incă 
n-am văzut pe nimeni care să iubească valoarea morală la 
fel de mult ca şi frumuseţea femeii.“ Se uită în jur după 
acel bărbat care ar putea fi un suveran, şi nu zăreşte pe 
nimeni. Nu i-a fost dat să vadă un om divin; dar bine ar 
fi dac-ar putea vedea măcar un om nobil, dar nici de 
acesta nu se vede nici o urmă, şi nu întâlneşti nici măcar 
vreun om din cei stăruitori. 

Dar Confucius nu vrea de fel să creadă că lumea ar fi 
rea. Doar epoca în care trăieşte e decăzută, aşa cum s-a mai 
întâmplat şi în vremurile dinainte. De aici: „Că adevărul nu 
răzbate azi, asta [Confucius] o ştie.“ 

c) Lucrurile ultime nu constituie niciodată tema 
principală pentru Confucius. Ajuns la limite, e cuprins de 
sfiala de a vorbi. Numai arareori vorbea maestrul despre 
fericire, soartă, bunătatea pură. Când ajungea să discute 
despre moarte, despre natură şi rânduiala lumii, dădea 
răspunsuri care lăsau totul în suspensie. Dar nu pentru că 

ar fi fost înclinat să facă pe misteriosul („Nu există nici un 
lucru pe care să-l ascund de voi”), ci pentru că asta e în 
natura lucrurilor. Nu e vorba aici numai de motivele false 
(curiozitatea, dorinţa de a evita ceea ce-i necesar de făcut în 
prezent, încercarea de a te eschiva de la a da piept cu viaţa) 
care îl fac pe om să se intereseze de acele lucruri ultime. 
Esentialä aici e dimpotrivă imposibilitatea de a vorbi con- 
cret despre ceea ce niciodată nu ajunge să se constituie în 
mod adecvat în obiect. De aici şi refuzul lui Confucius al 
cuvintelor şi propozitiilor şi al oricărei directitäti, atunci 
când e vorba de probleme metafizice. Dacă vrem să numim 
o asemenea atitudine agnosticism, trebuie spus în acest caz 
că ea nu înseamnă indiferenţă în faţa incognoscibilului, ci 
dimpotrivă o stare de consternare ce nu doreşte să 
răstălmăcească cele abia atinse transformându-le într-o 
pseudostiintä, nu vrea să le piardă vorbind despre ele. Să 
recunoaştem: la Confucius abia dacă e perceptibil impulsul 
spre nemärginire, spre cufundarea in incognoscibil, 
întrebarea devoratoare a marilor metafizicieni, dar în 
schimb se simte prezenţa lucrurilor ultime în pioasa 
îndeplinire a riturilor, şi în cugetări care în situaţii de 
strâmtorare îţi orientează privirea asupra acelora fără să 
spună prea mult în mod explicit. 


Confucius împărtăşea reprezentările religioase tradiţionale. 
Nu se îndoia de existenţa spiritelor, de semne prevestitoare. Dar 
atitudinea sa faţă de toate acestea e marcată de o tendinţă contra 
superstitiei şi de o ciudată distantare. „Învățătorul nu vorbea 
niciodată despre puteri magice şi demoni ai ncfirii.“ „A sluji altor 
spirite decât celor ale propriilor strămoşi înseamnă linguşeală.“ 
Intrebat cu privire la cum trebuie slujite spiritele el răspunde: 
„Când încă nu ştiţi să-i slujiti pe oameni, cum aţi putea sluji 
spiritele!“ Privitor la înţelepciune spune: „Să te consacri datoriei 
faţă de oameni, să venerezi demonii şi zeii şi să te ţii la distanţă 

de ci — asta se poate numi înţelepciune.“ E ambiguu dacă prin asta 
intelege o distanţă reverentioasä, ori mai degrabă că e bine să-i 
ignori pe cât posibil. Nu există însă nici o îndoială în ce priveşte 
seriozitatea ce-o depune în cultul religios: știe că aducerea de 
jertfe arc o mare importanţă. dar nu ştie în ce constă această 
importanţă. „Cine ar cunoaşte însemnătatea marii jertfe (adusă 
strămoşului dinastiei), acela ar fi în stare să cârmuiască lumca la 
fel de uşor precum i-ar fi să privească până aci“, şi Confucius 
arată spre palma lui întinsă. Esenţială pentru el este participarea 
interioară. „Când inima ţi-e tulburată, atunci jertfa e îndeplinită 
după datină. De aceea numai înțeleptul e în stare să pătrundă până 
la capăt înțelesul jertfei.“ Se relatează: „Chiar şi dacă nu avea la 
el decât orez simplu şi castraveți, el tot îşi aducea jertfa de hrană 
cu multă venerație.“ 

Confucius vorbind despre Cer: „Numai Cerul e mare.“ 
„Anotimpurile îşi au mersul lor, iar lucrurile toate se nasc. Dar 
întâmplându-se astea, oare Cerul rosteşte vreun cuvânt?“ Bogăția 
şi vaza de care se bucură cineva sunt în puterea Cerului. Cerul 
poate să nimicească. E impersonal acest Cer. I se spune tian, 
numai o singură dată e numit Shangdi (Stăpân, Domn). Soarta pe 
care i-o meneste omului (ming sau fien-ming) este impersonalä. 
„Asta-i predestinare“ e o expresie care revine descori la Con- 
fucius: când unul din discipoli se îmbolnăveşte grav, el spune 
despre acesta: „Viaţa îi e în mare cumpănă. Asta-i predestinare, 
ca un astfel de bărbat să aibă aşa o boală!“ „Când e ca adevărul 
să se răspândească, ori când e să piară — asta-i predestinare.“ 

Arareori vine vorba despre rugăciune. Într-un loc se spune: 
„Cine păcătuieşte faţă de Cer, nu are pe nimeni la care ar mai 
putea să se roage“, iar altundeva: „A trecut mult timp de când 
obişnuiam să mă rog.“ (Wilhelm ce-i drept traduce altfel: „A 
trecut mult timp de când mă rog“) astfel fiind refuzat un discipol 
care doreşte să li se roage zeilor şi spiritelor terestre pentru 
maestrul lui bolnav. Căci lui Confucius îi e străină rugăciunea 
prin care omul le cere zeilor ceva sau, într-o măsură încă mai 

mare, rugăciunea magică. Viaţa sa, vrea cl să spună (asta în caz 
că traducerea lui Wilhelm corespunde sensului), a fost dintot- 
deauna rugăciune. Un confucianist japonez din secolul al IX-Ica 
scrie în spiritul lui Confucius: „Numai inima de-ar păşi ncabătut 
pe cärarca adevărului — şi nu va fi nevoie să vă rugaţi, căci zeii 
tot vă apără“ (Haas). 


„Moartea şi viaţa — asta-i predestinare”, „Din 
străvechime toţi oamenii trebuie să moară“, astfel de 
enunturi exprimă detaşarea lui Confucius faţă de moarte. 
Moartea e acceptată fără tulburare, ea nu se află în aria unei 
semnificări esenţiale. I se-ntâmplă ce-i drept să deplängä 
sosirea ei prematură: „Că ceva poate încolţi fără a mai 
ajunge la înflorire, — că poate înflori fără a mai ajunge să se 
pârguiască, — vai, asta se-ntämplä.” Fiind grav bolnav, 
respinge planul unor discipoli ai săi de a-i pregăti o 
înmormântare fastuoasă la care ei s-ar da drept miniştri: 
„Oare vrem acum să-nşelăm Cerul? — Chiar dacă nu voi 
avea parte de o înmormântare princiară, tot n-am să mor 
pe-o margine de drum.“ Pentru el moartea e fără spaime: 
„Când pasărea moare, viersul îi e tânguitor; când omul 
trage să moară, vorbele lui sunt bune.” N-are sens să-ţi pui 
întrebări asupra morţii: „Când încă nu cunoşti viaţa, cum 
ai putea cunoaşte moartea?“ 


Întrebat fiind dacă morţii ştiu de jertfele ce li se aduc, el 
răspunde: „Nu-i treaba noastră să ştim aceasta.“ Răspunsul la 
întrebare e dat în acest fel dintr-un considerent pur practic —, 
ținând cont de urmări, e! conchide că în această privinţă cel mai 
bun răspuns e să nu dea nici unul: „Dacă răspund că «da», va 
trebui să mă tem că unii fii plini de pietate îşi vor risipi averea 
pentru cei räposati, — iar dacă răspund că «nu», va trebui atunci 
să mă tem că fiii lipsiţi de pictate nu-şi vor mai îndeplini 
îndatoririle faţă de răposaţi.“ 

6. Despre personalitatea lui Confucius. - Tradiţia a con- 
semnat unele fraze pe care Confucius le-a spus despre sine, 
şi altele pe care discipolii le puneau pe seama învățătorului. 


Era conştient de chemarea sa. Aflat odată în pericol de 
moarte, el spune: „De vreme cc regele Wen nu mai este, oare nu 
mic mi-e încredinţată atunci cultura? Dacă Cerul ar fi vrut să 
nimicească această cultură, atunci ea nu i-ar fi revenit unuia 
născut târziu. Dacă însă Cerul nu vrea să nimicească această 
cultură, ce pot atunci să-mi facă oamenii lui Kuang?“ În vise 
dialoghează cu principele de Zhou, modelul său. Zadarnic 
aşteaptă semne prevestitoare ale vocației sale: „Pasărea Fong nu 
vine, din râu nu apare nici un semn: s-a zis cu mine.“ Apare un 
kilin (cel mai minunat semn prevestitor), dar e ucis la o vânătoare; 
Confucius plânge. 

Cu toată conştiinţa chemärii pe care o are, Confucius € 
modest. În ce priveşte instruirea sa e de părere că se poate măsura 
cu alţii, dar n-a atins încă acea treaptă a omului nobil care-şi 
transpune ştiinţa în acţiune. „Nu pot spune despre mine decât că 
m-am străduit cu nesaţ să ajung astfel, şi că nu ostenesc niciodată 
să-i învăţ pe alţii.“ 

În repetate rânduri discipolii îi fac reproşuri. Vizita făcută 
doamnei Nan Zi o justifică astfel: „Cerul m-a silit să fac greşelile 
pe care le-am făcut.“ Se justifică în ce priveşte călcarea unui 
jurământ spunând că jurământul i-a fost smuls cu forţa. 

Când un discipol îi aminteşte supărat de un moment de proastă 
dispoziţie pe care l-a avut, Confucius răspunde: „Asemănarea cu 
un câine într-o casă îndoliată — aşa-i într-adevăr, aşa-i.“ Un altul 
îi spune: „Sunteţi atât de grav, de cufundat în gânduri. Sunteţi atât 
de voios, de plin de o înaltă speranţă, aveţi o stare de spirit atât 
de cuprinzătoare.“ Privitor la faptul că un discipol a fost descusut 
despre Confucius, el opiniazä: „De ce nu i-ai răspuns: e un om 
care învaţă ce-i adevărul fără să ostenească niciodată s-o facă, 
care-i învaţă pe oameni fără să i se lehămetisească, care-i atât de 

plin de sârg că din această cauză uită până şi să mănânce, care-i 
atât de voios că uită de toate grijile şi care de aceca nici nu bagă 
de seamă cum bätränetca sc apropie cu încetul.“ 

Confucius e conştient de propriul eşec. Într-o situaţie în care 
viaţa îi e ameninţată îi întreabă pe învăţăceii săr: „Oare duc o viaţă 
greşită? De ce am ajuns să ne aflăm la o atât de mare ananghie?“ 
Primul discipol e de părere că el încă n-a atins adevărata bunătate, 
de aceca nict oamenii n-au încredere în el, şi n-a ajuns încă nici 
la adevărata înțelepciune, şi de asta nu fac oamenii ceea ce le 
spune. Dar Confucius răspunde: sfinţi şi înţelepţi din trecut au 
sfârşit în chipul cel mai groaznic. E vădit că nici la bunătate nu 
se răspunde în mod obligatoriu prin încredere, şi nici la Intelep- 
ciune prin ascultare. Al doilea e de părere că învăţătura maestrului 
e atât de copleşitoare, încât nimeni pe lume nu-i în stare să-i facă 
faţă. Învățătura ar trebui deci să fie un pic coborâtă la un nivel 
mai accesibil. Confucius obiectează: plugarul bun ştie să semene, 
dar nu să facă recolta. Omul nobil ştie să-şi modeleze învăţătura, 
dar nu poate face ca ea să fie primită. A urmări ca ea să fie primită 
înseamnă să nu-ţi indrepti atenţia în depărtare. Al treilea e de 
următoarea părere: „Învățătura vă e foarte mare, de accea lumea 
n-o poate cuprinde. Dar continuaţi să actionatı în conformitate cu 
ea. Ce dacă nu e înţeleasă? Pe omul nobil îl recunoşti după faptul 
că nu e înţeles de ceilalţi.“ Confucius zâmbeşte. 

El ştie că nu totdeauna înţelcpţii răzbat în lume. Sub tiranul 
Zhou Sin au existat trei bărbaţi de cea mat înaltă moralitate. Unul 
a fost executat, un altul s-a retras din lume, cel de-al treilca a 
rămas la Curte făcând pe bufonul şi acceptând să fie tratat ca atare. 

Nu totdeauna şi-a acceptat Confucius eşecul cu detaşare, ci a 
meditat asupra lui şi a căutat să-l desluşească. Nu a avut din capul 
locului şi nu totdeauna aceeaşi atitudine în această privinţă. 

| se-ntämplä să se și plângă: „Omul nobil suferă din cauză că 
trebuie să părăscască lumea fără ca numele să-i fie pomenit! 
Oamenii nu merg pe calea mea. Prin ce voi deveni cunoscut 
posterităţii?“ 

Când sc jeluieste: „Nimeni, vai. nu mă cunoaşte!” tot cl îşi 
păscşte consolarea spunând: „Nu cârtesc împotriva Cerului, nu le 
port pică oamenilor. Am cercetat lucrurile aci jos şi mă aflu în 
legătură cu cele de sus. Cerul e cel ce mă ştie.“ 

Îşi impune moderatie: „A învăţa şi a exersa necontenit, oare 
nu-ți dă şi asta satisfacţii? Şi când se mai întâmplă apoi să se şi 
adune în jurul tău tovarăşi de drum, veniţi de la mari depărtări — 
oare nu-i şi asta o fericire? Dacă însă oamenii nu ştiu nimic de 
tine şi tu totuşi nu te laşi pradă amărăciunii — nu-i oare nobil să 
procedezi aşa?“ „Nu vreau să mă las întristat de faptul că lumea 
nu mă ştie; întristat ar trebui să fiu numai dacă cu nu i-aş cunoaşte 
pe ceilalţi.“ 

Acceptă ca bufonul să-i strige: „Renuntä, renunţă la strădania- 
(i desartä! Cine vrea să slujească azi statului nu face decât să se 
pună în primejdie.“ Acceptä ca Lao Zi să-i spună: „Cei deştepţi 
si cu mintea ascuţită se aflä la un pas de moarte, căci Ic place să-i 
judece pe altii.“ Dar rostul şi-l vede în misiunea lui de a contribui 
la ordinea omenească în lume. Aici nu succesul e esenţial. 
Omenie înseamnă să te simţ: responsabil alături de ceilalţi de 
starea colectivităţi. „Un bărbat de omenie nu ţine la viaţă cu 
prețul încălcării omenici. Ba chiar au existat şi din cei care pentru 
a-şi desävärsi omenia şi-au dat trupul pradă morţii.“ 

Atitudinea de bază rămâne aceasta: să fii pregătit, iar „dacă 
se doreşte să fii folosit, să ici parte activă; dacă însă nu vor să ştie 
de tine, să rämät retras.“ 

Esentiale însă sunt următoarele: „Omul nu-i stăpân decât 
peste propria-i inimă. Fericirea şi nefericirea nu dau măsura 
valoriı omului.“ Nu totdeauna nefericirea exterioară e un rău, ca 
poate fi st o „încercare“ (Sün Zi). Deznădejdea nu trebuie să 
ajunga radicală. Chiar şi în cazuri limită mai există speranţă. 
„Există situaţii în care oamenii ajung să se ridice din nişte 
împrejurări disperate la cea mai înaltă menire a lor.“ 

Judecätile moderne despre Confucius sunt uimitoare. E 
prea puţin prețuit ca rationalist. „Nici personalitatea, nici 
opera lui nu se disting prin trăsături de o autentică gran- 
doare. A fost un moralist cuminte, care a crezut că ar putea 
restabili ordinea zdruncinată cu murmurul lui despre vir- 
tute, ceea ce după cum au dovedit-o evenimentele n-a 
reuşit s-o facă decât vijelia puterii“ — e de părere Franke. 

Într-adevăr, influenţa lui Confucius nu s-a exercitat în 
felul în care se gândise el la asta în clipele sale de cea mai 
mare speranţă. Ca şi în timpul vieţii, şi după moarte cele 
urmărite de el au cunoscut un eşec. Şi numai transformarea 
survenită în timp a făcut ca opera lui să-şi exercite efectul. 
Cu atât mai mult avem datoria să nu pierdem din vedere 
nucleul originar care n-a dispărut niciodată cu totul în 
cursul transformării, menţinându-l drept criteriu de 
evaluare. Pe baza cugetărilor existente selectate, 
orientându-ne în funcţie de cele mai substanţiale şi mai 
caracteristice, putem indräzni să ne formăm o imagine 
despre Confucius. Dar ea n-ar putea exista dacă ne-am 
sprijini pe formulările rigide şi plate care probabil că provin 
din perioade mai târzii. Numai printr-o selecţie şi or- 
donarea obiectivă a cugetărilor şi relatărilor a putut rezulta 
o imagine stabilă, al cărei nucleu trebuie admis ca fiind real, 
căci altfel această imagine nu s-ar fi putut naşte. 

Confucius nu nutreşte pentru sine însuşi grija celui ce 
fuge de lume. Şi nu elaborează nici tehnici de organizare 
economică, nici o legislaţie, şi nici o ordine statală formală, 
ci se preocupă cu pasiune de ceea ce nu poate fi urmărit în 
mod direct, ci doar indirect favorizat să se dezvolte, şi de 
care depinde tot restul — de spiritul întregului în cadrul 
stării moral-politice şi de condiţia interioară a fiecărui om 
în parte, ca element dintr-un întreg. Confucius nu dispune 
de o experienţă religioasă primordială, nu a avut revelații, 
nu trece printr-o renaştere a fiinţei sale, nu este un mistic. 

Nu este însă nici un rationalist, ci este călăuzit în gândirea 
sa de cuprinzătorul comunităţii [von dem Umgreifenden der 
Gemeinschaft], prin care abia omul ajunge să fie om. 
Pasiunea lui e frumuseţea, ordinea, adevărul şi fericirea în 
lume. Şi toate acestea se întemeiază pe ceva ce nu-şi pierde 
semnificaţia prin eşec şi moarte. 

Luciditatea îl face pe Confucius să se limiteze la 
posibilităţile omului în lume. Ele prudent şi reţinut, dar nu 
din teamă ci din spirit de răspundere. Ar dori pe cât posibil 
să evite lucrurile îndoielnice şi primejdioase. Caută să 
dobândească experienţă şi de aceea ascultă totdeauna cu 
atenţie ce spun oamenii. E avid de informaţii privitoare la 
Antichitate. La el interdicțiile sunt mult mai rare decât 
îndemnurile de a face cutare şi cutare lucru dacă vrei să 
ajungi om. Are în el dorinţa de măsură şi de a fi permanent 
pregătit, şi e animat nu de instinctul pentru puterea în sine, 
ci de voinţa exercitării adevăratei autorități. 

Firea lui lasă o impresie luminoasă, deschisă, naturală. 
El respinge orice divinizare a persoanei sale. E de parcă ar 
trăi în public, în stradă, ca om cu slăbiciunile lui. 

Ce a făcut Confucius? Spre deosebire de Lao Zi s-a 
implicat în conflictele lumii, fiind îmboldit de ideea 
chemării sale de a călăuzi spre mai bine starea oamenilor. 
A întemeiat o şcoală pentru viitori oameni de stat. A editat 
cărţile clasice. Dar încă mai însemnat e faptul că în China 
Confucius reprezintă prima licărire vizibilă formidabilă a 
raţiunii în întreaga ei întindere şi virtualitate — şi asta la un 
bărbat din popor. 

7. Confucius şi adversarii săi. - Confucius i-a combătut pe 
alţii şi a fost la rândul lui combătut. E vorba mai întâi de 
luptele vădite împotriva nimicurilor vieţii şi a invidiei con- 
curenților. Apoi însă mai avem de-a face şi cu manifestarea 
polaritätii profunde, aflate in natura problemei, dintre 
Confucius şi Lao Zi. 

a) Adversarii combätuti de Confucius sunt oameni care 
socotesc că lumea e oricum coruptă şi care participă cu 
iscusintä la mersul ei, sofiştii care găsesc motive pro şi 
contra oricărui lucru, care îi derutează pe oameni cu privire 
la criteriile dreptăţii şi nedreptätii, ale adevărului şi 
falsitätii. 


Pe când Confucius se afla odată într-o functie, a pus să fie 
executat un aristocrat care reprezenta un pericol pentru stat. El 
şi-a motivat decizia în felul următor: mai rele ca furtul şi tälhärıa 
sunt nesupunerea în convingeri însoţită de perfidie, caracterul 
mincinos însoţit de iscusinta vorbei, memoria scandalurilor 
însoţită de întreţinerea de relatii cu un cerc larg de cunoscuţi, 
încuviințarea nedreptätii însoţită de prezentarea acesteia într-o 
lumină favorabilă. lar ace! bărbat reunea intr-insul toate aceste 
fărădelegi. „Pe unde se oprea, forma o partidă; amägea mulţimea 
vânturând vorbe fățarnice; prin împotrivirea lui înverşunală 
răstălmăcea dreptatea şi-şi impunea propriul punct de vedere. 
Când oamenii vulgari se strâng în hoarde, e prilej de supărare.“ 

Lui Confucius i s-a reproşat că omul nu-şi poate însuşi 
învăţătura lui nici chiar în cursul unei vieţi îndelungate, că nici 
ani în şir n-ar fi suficienţi pentru a studia formtie (riturile). Că 
ambele nu folosesc la nimic poporului. Că în ce-! priveşte ar fi 
incapabil de o guvernare rațională si de o activitate practică. Că 
duce statul la sapă de lemn din cauza ceremoniilor fastuoase de 
înmormântare. Că ar colinda ţara în chip de consilier aşa cun: fac 
toţi litcraţii, spre a se îmbogăţi, şi că ar duce o viaţă de parazit. 
Că ar avea o fire trufaşă şi ar căuta să-i impună mulțimii prin 
veşminte bătătoare la ochi şi o purtare afectata. 


b) Legenda ne relatează vizita pe vare tânărul Confucius 

i-a făcut-o bătrânului Lao Zi (Zi Zhang; traduceri se găsesc 
` t + meraga x ‚ 

la von Strauß şi Waley ). Lao Zi îl îndrumă pe Confucius. 

El nu aprobă proiectele, căutările şi studiile lui Confucius. 
Cărţile sunt îndoielnice, nu sunt decât urmele de paşi lăsate de 
marii înaintaşi. Aceia le-au întipărit, iar cei de azi nu fac decât să 
vorbească. Dar: „Învățăturile tale se ocupă de lucruri care nu 
inscamnă cu nimic mai mult decât nişte urme de paşi în nisip.“ 
„Cele citite de tine nu-s decât ecoul părelnic al unor oameni de 
mult plecaţi dintre cei vii. Ceea ce ar fi meritat să fie păstrat de 
tradiţie a pierit o dată cu ei în mormânt; restul a nimerit în cărţi.“ 

Esentialä însă e ştiinţa fundamentală. Lao Zi îi reproşează lui 
Confucius că nu cunoaşte dao. Confucius ar perverti principiul 
dao prin caracterul absolut al exigenţelor sale morale. Căci pentru 
cel ce iubeşte dao, iubirea de oameni şi dreptatea nu sunt decât o 
consecinţă, ele în sine nefiind nimic. Când Confucius cere ca 
fiecare om să fie iubit în mod nepärtinitor, Lao Zi îi replică tăios: 
„Să vorbeşti de fiecare om în parte este o exagerare prostească, 
iar hotărârea de a fi totdeauna nepärtinitor, în sine e de pe acum 
un soi de părtinire. Cel mai bine e să observi cum se face că cerul 
şi pământul îşi continuă mersul lor veşnic, că păsările îşi urmează 
stolul iar vitele cireada, şi că pomii şi tufişurile rămân la locul lor. 
Vei învăţa atunci să te laşi călăuzit de puterea lăuntricului şi să te 
supui mersului naturii; şi curând vei ajunge în punctul unde nu 
va mai fi nevoie să te ostenesti tot lăudând iubirea de oameni şi 
dreptatea.“ „Toată această vorbărie despre iubire de oameni şi 
dreptate, aceste veşnice împunsături de ac nu fac decât să întărâte. 
Lebăda nu are nevoie să se spele zilnic pentru a rămâne albă.“ 

Doar ncfăcând nimic (nonactiune, wu wei) ţi se dezvăluie dao. 
Tot restul nu sunt decât lucruri exterioare. Ochiul orbit de pleavă 
nu mai zăreşte cerul; când e piscat de țânțari, omul nu doarme 
noaptea: la fel îl chinuie pe om şi iubirea de oameni şi dreptatea. 
Acestea îl exasperează şi-l fac să piardă dao. Natura umană 
se-mpotriveste simplci morale neîntemceiate în dao. Dacă însă 
lumea în dao, adică simplicitatea naturii, nu-i pierdută, atunci 
moravurile se vor înfiinţa de la sinc, îşi va face apariţia virtutea. 

Abia „când n-a mai fost respectat marele dao s-au ivit 
bunăvoința şi dreptatea; când au apărut ştiinţa şi deşteptăciunea 
s-a născut marca artificialitate.“ Când scacă izvorul lui dao, 
degeaba mai apelează oamenii la surogatul iubirii de oameni şi 
al dreptăţii. Se-ntâmplă ca şi cu peştii: când seacă izvorul iar apa 
din iaz începe să scadă, abia atunci peştii încep să stabilească între 
ei nişte raporturi — se stropesc unii pe alţii spre a se umezi, se 
înghesuie unii într-alţii pentru ca apa să-i acopere. Mai bine însă 
este când uită unii de alţii în apa din râuri şi lacuri. De aceea 
purtarea dreaptă e ca oamenii să trăiască pur şi simplu în dao — 
fără artificialitate şi constrângere, fără gândire şi cunoaştere a 
binelui şi răului. „În vechime dao era urmat nu spre a lumina 
poporul, ci pentru a-l lăsa să rămână in nestiintä.“ 


Lao Zi e socotit a fi adevăratul, unicul adversar al lui 
Confucius. Dar polemica ulterioară dintre daoişti şi con- 
fucianişti şi-a aruncat umbra asupra acelor dialoguri legen- 
dare. Taberele potrivnice de mai târziu s-au depărtat 
ambele de origine. Daoiştii de mai târziu se retrăseseră din 
lume, erau asceţi, deveniseră necromanti, alchimişti, 
deținători ai secretelor longevitätii, magicieni şi saltim- 
banci. Confucianiştii de mai târziu erau oameni care trăiau 
în lume, o orânduiau adaptându-i-se şi orientându-se 
înspre lucruri eficiente, îşi apărau propriile interese, erau 
literați şi funcţionari care deveniseră nişte normatori seci, 
egoişti, avizi de putere, nişte oameni care ştiau să deguste 
plăcerile existenţei. 

Luând în considerare toate acestea şi ţinând seama de 
atitudinea interioară a celor doi mari filosofi putem spune că 
Lao Zi şi Confucius sunt ce-i drept poli opusi, dar din cei care 
formează un tot şi care se revendică unul pe celălalt. E greşit 
să-i atribuim lui Confucius acele îngustimi de gândire care 
au apărut abia în confucianism. Dimpotrivă, trebuie făcută 
următoarea obiectie împotriva ideii că Lao Zi ar fi conceput 

dao dincolo de bine şi rău, iar Confucius ar fi moralizat dao-ul: 
Confucius lasă neatins acest dincolo-de-bine-şi- rău atunci 
când stabileşte în lume sarcina ca prin cunoaşterea binelui şi 
răului să se ajungă la ordine în comunitate. Căci pentru el 
aceasta nu reprezintă de-a dreptul absolutul. Cuprinzătorul 
[das Umgreifende] e pentru el un fundal şi nu o temă, 
reprezintă o limită şi un motiv de reţinere plină de sfială, şi 
nu 0 sarcină nemijlocită. Se afirmă că singurul element 
metafizic al învăţăturii lui Confucius ar fi că suveranul este 
reprezentantul Cerului care îşi manifestă satisfacția sau in- 
satisfacția prin fenomene naturale (recolte bogate sau 
catastrofe datorate secetei ori inundaţiilor). Dar în cazul ăsta 
trebuie spus că acest element, care abia în confucianism a 
ajuns predominant, n-a însemnat la Confucius decât cel mult 
manifestarea exterioară a acelei profunzimi metafizice co- 
mune lui Confucius şi Lao Zi. Deosebirea este cea dintre calea 
directă spre dao a lui Lao Zi şi calea indirectă, trecând prin 
ordinea omenirii, a lui Confucius — şi, decurgând de aici, 
dintre consecinţele practice opuse ale concepţiei fundamen- 
tale comune. 

Ceea ce Lao Zi aşază în dao mai înainte şi mai presus de 
orice, este acel Unul al lui Confucius. Dar Lao Zi se 
adânceşte în el, în timp ce Confucius se lasă călăuzit plin 
de venerație de acel Unul pentru a intra în lucrurile acestei 
lumi. Regăsim şi la Confucius în unele momente tendinţa 
spre retragerea din lume, şi mai regăsim în zona limitei şi 
ideea celui care acţionează prin nonactiune, menţinând 
astfel lumea în ordine, ca la Lao Zi. Chiar dacă cei doi 
privesc în direcţii opuse, ei totuşi se află aşezaţi pe aceeaşi 
temelie. Unitatea celor doi s-a mai repetat în China şi la alte 
mari personalităţi — dar nu într-o filosofie care să-i fi 
cuprins sistematic pe ambii, ci în înţelepciunea chineză a 
unei vieţi ce se luminează în procesul gândirii. 

8. Istoria influenței exercitate. — La vremea sa Confucius 
n-a fost decât un filosof printre mulţi alţii, şi în nici un caz 
ce] care să se bucure de cel mai mare succes. Dar pornind 
de la el s-a dezvoltat confucianismul care a dominat în 
China timp de două mii de ani, până la sfârşitul puterii sale 
politice în 1912. 


Schematic ctapele dezvoltării confucianismului sunt 
următoarele: — În primul rând: în secolele de după Confucius, 
confucianismul a fost configurat teoretic de către Mencius (cca. 
372-289 î.H.) şi Xun Zi (cca. 310-230 î.H.), care ambii au făcut 
să sporească influenţa moştenirii şcolii lui Confucius. Gândirea 
confuciană a devenit acum mai abstractă, diferentiatoare, 
sistematică. Cele mai frumoase şi mai limpezi formulări în 
spiritul lu: Confucius se găsesc în Da hio si Zhung-yung. 
Cugetările lui Lun yu, mai aproape de spiritul lui Confucius şi 
poate că în parte chiar apartinändu-i textual, sunt laconice, 
sacadate, oferind bogate posibilităţi de interpretare. Sunt idei in 
statu nascendi — similar celor aparţinând unora din presocratici 
—, în sine de pe acum încheiate, dar cu infinite posibilităţi de 
dezvoltare a conţinutului lor. Elaborarea într-o formă sistematică 
nu putea decât ca o dată cu îmbogățirea lor conceptuală să ducă 
la o sărăcire a ceea ce la origine încă mai exista din abundență. 
Aceasta-i cauza pentru care Confucius ajunge să fie la con- 
tinuatorii săi imediat următori ce-i drept mai limpede, dar 
totodată şi mai limitat. Acest confucianism a fost o mişcare 
spirituală a unor literați, dar revendicänd pentru sine conducerea 
treburilor de stat. Împăratul Xin-shi-huang-di (221- 210 î.H.) a 
încercat să distrugă confucianismul. Scrierile confuciene au fost 
arse, urmând astfel să se pună capăt transmiterii lor pe mai 
departe. După moartea sa cärmuirca marelui despot s-a prăbuşit 
într-un război civil sălbatic. Dar opera tiranului — transformarea 
vechiului stat feudal într-un stat functionäresc — a dăinuit. — În al 
doilea rând: s-a întâmplat acum ceva uimitor: noul stat birocratic 

creat de ace! despot a încheiat sub dinastia Han (206 1.11. — 220 
d.H.) o alhanţă cu confucianismul. Astfel confucianismul care 
fusese înlăturat a fost reinstaurat. Noua alcătuire a puterii de stat, 
care şi-a dobândit autoritatea datorită spiritului contucian, s-a 
dezvoltat aşadar din cauze şi situaţii pe care Confucius personal 
nu le cunoscuse. El nu cunoscuse decât statul feudal. Con- 
fucianismul a dobândit acum noua sa configurare ideatică o dată 
cu puterea factică a guvernării. Literatii au devenit funcţionari ai 
birocraţiei. Ei au dezvoltat o ortodoxie doctrinară mergând până 
la tanatism — ceca ce slujea totodată şi intereselor afirmării tagmei 
lor. Confucianismul a fost adaptat în scopul instruirii 
funcţionarilor. Sistemul şcolar a fost organizat ca un sistem 
educational de stat, iar doctrina dezvoltată în scopul reglementării 
şi sanctificării statului. — În al treilea rând: în epoca dinastiei 
Song (960-1276) contucianismul s-a dezvoltat în toate direcţiile, 
în mod deosebit în cea metafizică şi a filosofici naturii. Totodată 
a fost fixată ortodoxia doctrinară pe baza lui Mencius. Inten- 
sificarea liniei ortodox-doctrinare exclusiviste şi anchilozarca 
definitivă s-au petrecut în perioada manciuriană (1644-1912). 
China se prezintă pe sine Occidentului sub chipul acesta al unci 
încremeniri spirituale. La început Europa şi-a însuşit această 
doctrină conform căreia China fusese dintotdeauna aşa, dar asta 
numai până ce sinologii au dezvăluit formidabila istorie 
adevărată a Chinei. 

Aşadar confucianismul posedă o îndelungată istorie în decur- 
sul căreia trece prin transformări, la fel ca şi creştinismul şi 
budismul. Lunga durată a asimilării lui in China l-a îndepărtat 
mult de ceea ce a reprezentat la origine filosofia lui Confucius. A 
fost o luptă dusă pe plan spiritual pentru dreapta învăţătură, iar 
pe plan politic pentru autoafirmarea tagmei literatilor. Istoria 
spirituală a Chinei cunoaşte marile ei avânturi artistice, poetice, 
filosofice în mare parte practic datorită acestui confucianism, sau 
în opoziţie deliberată faţă de el. În perioadele de reflux ale vicţii 
spirituale, la fel ca şi catolicismul în Occident, confucianismul e 

mereu din nou prezent în China. Dar atinge si el — precum 
catolicismul prin Thoma — propriile culmi spirituale prin Zhu-X1 
(1130-1200). 


Orice impuls înalt îşi are propriile-i pericole. Faptul că 
de-a lungul secolelor predomină alterările duce în mod 
greşit la ideea că ele ar fi existat încă de la origine. Drept 
care lui Confucius i se mai aduc şi obiecţii de acest fel: că 
gândirea sa ar fi „reacționară“, absolutizând trecutul, că are 
drept efect încremenirea şi moartea a ceea ce e viu, că e o 
gândire fără viitor. De aceea, ea ar paraliza tot ceea ce e 
creator, viu, propulsiv. Gândirea sa, se mai spune, îşi 
stabileşte in mod deliberat drept tel ceea ce în trecut şi-a 
avut odată adevărul său, dar nu-l mai poate avea şi acum. 
Gândirea asta ar produce o lume a convențiilor şi ierarhiei, 
a formelor exterioare fără substanţă. Aşa-l judecă şi Franke 
pe Confucius: că ar fi fixat idealul poporului său în trecut, 
astfel încât oamenii ajung să străbată istoria cu capul întors 
îndărăt. Confucius ar socoti că adevărata viaţă a popoarelor 
constă într-o echilibrată stare de permanenţă. Că el n-ar 
înţelege că istoria este o mişcare ce nu se opreşte niciodată. 
Şi că pe lângă asta învăţătura sa, care pretinde ca în sânul 
unei omeniri bine orânduite să nu fie niciodată depăşite 
barierele lumii rationale de pe acest tărâm, ar mai fi neglijat 
şi nevoia metafizică naturală a omului. 

Această concepţie despre Confucius e contrazisă de 
aforismele limpezi conservate de tradiţie şi pe care ex- 
punerea noastră le-a pus în evidenţă, considerändu-le in 
ceea ce ni s-a părut a fi extraordinara lor conexiune. E însă 
adevărat că alterările ulterioare ale filosofiei lui Confucius 
justifică în mare măsură această judecată critică, dar care 
nu li se potriveşte nici lui Confucius, nici multor altor 
confucieni. Aceste alterări se prezintă astfel: 

În primul rând: transformarea ideii Unului şi a noncunoaşterii 
în indiferentä metatizică. Confucius se ţine la distanţă de 
încercarea de a gândi absolutul, ca şi de rugăciunea prin care omul 
îi cere ceva Cerului, şi asta în virtutea unei certitudini care 
acţionează din direcţia cuprinzätorului [vom Umgreifenden her], 
certitudine care tace ca atenţia acordată prezentului şi oamenilor 
să fie de neclintit. Păstrând o atitudine senină în faţa morţii şi 
nevränd să cunoască ceea ce oamenii nici nu pot cunoaşte, cl lasă 
ca totul să-şi păstreze caracterul deschis. De îndată însă ce această 
forţă a lui Confucius lipseşte la alţii, scepticismul creşte puternic 
şi totodată şi superstitia necontrolată. Agnosticismul se goleste 
de conţinut, fiind completat în confucianism prin vădite tehnici 
magice şi aşteptări iluzorii. 

În al doilea rând: transformarea impulsului lucid, dar pătimaş 
spre omenie, într-o gândire utilitaristă. Se dezvoltă acum o 
gândire pragmatică pedantă, lipsită de forţa fiinţării umane inde- 
pendente. 

În al treilea rând: transformarea etosului liber — care se 
înţelege pe sine în polaritatea li-urilor şi a ceca ce le cäläuzeste — 
în legalitatea li-urilor. Fără întemeierea lor în ren şi în Unul, i 
ajung să fie simple reglementări ale unor aspecte formale. În timp 
ce pentru Confucius /i reprezintă o forță blândă, ele devin acum 
forme încremenite, legi impuse cu forţa. Ele sunt prelucrate până 
ce ajung să se constituie într-un sistem întortocheat al unei 
multitudini de virtuţi, într-un ansamblu de raporturi fundamentale 
precise între oameni, şi sunt perfecţionate fiind dispuse în grupări 
numărabile. 

În timp ce la origine unitatea dintre rit, drept şi moralitate mai 
însemna — în virtutea faptului că toate erau animate de ren — 
libertate umană, acum fixarea li-urilor devine funestă pentru 
omenie. Căci separarea dintre rit, drept şi normă morală nu s-a 
produs, în schimb însă diversitatea nesfârşită a prescripţiilor e 
redusă la aspectul formal. Acesta era definibil şi în orice caz putea 
fi decis în mod raţional. El nu mai necesita implicarea conştiinţei 

în îndeplinirea acţiunii cerute. Aspectul formal, păstrarea 
aparentelor ajunsese să însemne totul. 

În al patrulea rând: transformarea caracterului deschis al 
gândirii prin care s-a ajuns la dogme ale cunoaşterii teoretice. De 
exemplu, devine obiect de dispută dacă omul e bun sau rău de la 
natură, dacă prin urmare educaţia prin li în general abia mai 
urmează să producă omul ca fiinţă bună, ori dacă nu face decât 
să-i reedifice fiinţa în autenticitatea ci. Confucius nu luasc de fel 
în considerare o asemenea alternativă, ci admitea pentru 
majoritatea oamenilor — cu excepţia pe de-o parte a sfinţilor, iar 
pe de alta a nebunilor, care sunt şi unii şi alţii neschimbători — 
existenţa unei şanse şi a unei libertăţi de mişcare; acum însă teoria 
devenise terenul unor dispute pătimaşe şi după cum se întâmplă 
de obicei, s-a ajuns aici în fundătura unor alternative ale teoriei, 
care pentru un Confucius ar fi fost cu totul neesentiale în raport 
cu acel lucru în care ele erau cuprinse. 

În al cincilea rând: transformarea ştiinţei care pentru Con- 
fucius însemnase o lucrare lăuntrică, într-o învăţătură 
examinabilă, cu întrebări şi răspunsuri. A apărut astfel clasa 
literatilor care nu se distingea prin personalitate, ci prin cele 
învăţate şi ştiute formal, şi ale căror capacităţi erau probate prin 
examenul de şcoală. Felul în care Antichitatea constituise 
odinioară norma asimilării ştiinţei s-a transformat acum, în sensul 
că operele clasice erau studiate iar cărturarul ajunsese autoritatea 
decisivă, esenţială fiind imitarea şi nu asimilarea celor vechi. 
Eruditia e cea care a produs ortodoxia doctrinei. Aceasta şi-a 
pierdut unitatea de legătură cu viaţa în întregul ei. 


Dar toate aceste alterări, oricât de mare le-ar fi fost 
influenţa în istoria chineză, nu s-au desprins cu totul de 
originea lor. Confucius a rămas viu în impulsurile acelor 
iniţiative care au reuşit să-l înnoiască, au reuşit să stră- 
pungă formele încremenite. Ele au confirmat etosul elevat 
şi curajul eroic care reapärcau tot mereu în confucianism. 

In astfel de cazuri Confucius ajungea să fie în opoziţie cu 
confucianismul. Confucius este mai curând prezent ca forţă 
vitală propulsivă, decât în formele stabilizării. O mare per- 
sonalitate a unei astfel de înnoiri a fost Wang Yang Ming 
(1472-1528). 

In decursul acestei dezvoltări persoana lui Confucius 
joacă un mare rol. Privirea e mereu aţintită asupra sa, a 
singurei mari autorităţi existente. În legătură cu influenţa 
exercitată de Confucius asupra discipolilor săi se mai po- 
vesteşte că ei îşi permiteau să critice mult acţiunile sale, dar 
şi că priveau la el în sus ca „la soare şi lună, peste care omul 
nu poate păşi“. La mormântul lui erau aduse jertfe, la 
început încă în cadrul cultului strămoşilor. Mai târziu acolo 
a fost construit un templu. Încă din perioada de sfârşit a 
secolului al II-lea şi de început a secolului I î.H., istoricul 
Ssu Ma Sien scria despre călătoria făcută de el acolo: „M-am 
oprit acolo plin de venerație, aproape nemaiputând să mă 
desprind din acel loc. Au existat pe lume atâţia printi şi 
înţelepţi cu faimă în timpul vieţii, despre care totuşi o dată 
cu moartea lor nu s-a mai auzit nimic. Kong Zi [Confucius] 
a fost un bărbat simplu din popor. Dar învăţătura lui încă 
se mai transmite de zece generaţii încoace. Şi toţi, începând 
cu Fiul Cerului, cu regii şi prinții, îşi cumpănesc hotărârile 
şi îndrumările ţinând seama de maestrul lor. Asta se poate 
numi treapta celei mai înalte sfintenii.” Ulterior, în cinstea 
sa au fost construite temple în întreg imperiul chinez. La 
începutul secolului XX Confucius a fost în mod expres 
zeificat. Ne aflăm în faţa unei ciudate evoluţii în cursul 
căreia Confucius, acest bărbat care n-a vrut să fie nimic 
altceva decât un om şi care ştia că nu era nici măcar un sfânt, 
a ajuns în cele din urmă un zeu. 

IISUS 

Deşi nu-i cu putinţă să prezentăm o imagine stringentă, 
documentată istoric, a lui lisus, el totuşi este inevitabil 
perceptibil ca realitate răzbătând prin vălurile a ceea ce ne-a 
transmis tradiţia. O cercetare exclusiv critic-istorică, lipsită 
de încrederea necesară în privinţa fragmentelor transmise 
şi de îndrăzneala acceptării chiar şi a unor posibile erori, 
n-ar duce decât la dispariţia oricărei realităţi. Sarcina constă 
în aceea, ca pe baza rezultatelor cercetării ca şi a propriului 
mod de a te lăsa pătruns de această realitate să ordonezi 
laolaltă ceea ce este demn de încredere, sau probabil, sau 
fie şi numai posibil, şi să laşi ca de aici să se constituie 
imaginea: Atitudinea fundamentală adoptată într-o astfel 
de expunere o va constitui relația noastră umană cu omul 
lisus. Vrem ca răzbătând prin toate acele văluri să ajungem 
la fenomenul real, la lisus aşa cum a fost el odată, şi la ce a 
făcut şi a spus el. 

1. Vestirea. — Cel mai cert lucru pe care-l ştim cu privire 
la lisus e propoväduirea sa a venirii Impărăţiei lui Dum- 
nezeu, a etosului pregătirii în vederea Împărăției, a 
credinţei ca mântuire. 

a) Sfârşitul lumii şi Împărăţia lui Dumnezeu. — O premisă 
vădită a gândirii şi lucrării lui lisus este aceasta: sfârşitul 
lumii e iminent (Schweitzer, Martin Werner ). Acest sfârşit 

este o catastrola: „Pentrucă în zilele acelea va fi un necaz aşa 
de mare, cum n-a fost de la începutul lumii, pe care a făcut-o 
Dumnezeu, până azi, şi cum nici nu va mai fi vreodată.” 
(Marc. 13,19). “Soarele se va întuneca, luna nu-şi va mai da 
lumina ei, stelele vor cădea din cer.“ (Marc. 13, 24-25). 

Prin aceste aşteptări lisus se situează într-o perspectivă 
tradiţională apocaliptică răspândită în acea vreme. Dar 
pentru el problema se pune într-un mod de o gravitate 
absolută. Sfârşitul lumii e într-adevăr iminent. „Adevărat 
vă spun, că nu va trece neamul acesta până nu se vor 
împlini toate aceste lucruri.“ (Marc. 13, 30). „Unii din cei ce 
stau aici nu vor gusta moartea până nu vor vedea pe Fiul 
Omului venind în Împărăţia Sa.” (Mat. 16, 28.) Trimitändu- 
si ucenicii să vesteascä acest eveniment iminent, lisus le 
spune: „Nu veţi isprăvi de străbătut cetăţile lui Israel până 
va veni Fiul Omului.” [Mat. 10, 23.] Pe lisus nu-l preocupă 
decât prea puţin descrierea grozăviilor evenimentului, aşa 
după cum se întâmplă în literatura din acea perioadă. 
Deoarece însă lisus e în aşteptarea unui sfârşit iminent al 
lumii, el transformă acest sfârşit — considerat de alţii ca 
aparţinând unui viitor îndepărtat — într-un eveniment in- 
exorabil ce-i priveşte în mod direct pe toţi cei ce trăiesc 
acum. În faţa acestui eveniment toate celelalte lucruri îşi 
pierd orice însemnătate. Tot ceea ce un om mai făptuieşte 
de acum înainte va trebui să-şi vădească sensul în faţa 
acestui sfârşit. 

Un astfel de sens e cu putinţă. Căci o dată cu sfârşitul 
lumii vine nu neantul, ci Impärätia lui Dumnezeu. Ea este 
timpul in care doar Dumnezeu singur cârmuieşte. Impä- 
rätia vine irezistibil, fără ca omul să participe la asta în 
vreun fel oarecare, ci numai prin lucrarea lui Dumnezeu. 
Lumea al cărei sfârşit e iminent poate acum să-i devină 
omului indiferentă ca lume, căci vine marea minunätie care 
este Împărăţia lui Dumnezeu. De aici şi vestirea plină de 

bucurie: „Ferice de voi, cari sunteţi săraci, pentru că 
Împărăţia lui Dumnezeu este a voastră!“ [Luc. 6, 20.] Şi: 
„Nu te teme, turmă mică; pentru că Tatăl vostru vă dă cu 
plăcere Împărăţia.” [Luc. 12, 32.] Şi rugăciunea: „Vie 
Impärätia Ta!” Aşadar sfârşitul comportă două aspecte. 
Nu-i doar o ameninţare: sfârşitul lumii, ci este şi 
făgăduinţa: Împărăţia lui Dumnezeu. De aceea starea 
aceasta de spirit cuprinde totodată şi spaima şi jubilarea. 

Vestirea sfârşitului lumii şi a venirii Impärätiei se referă 
la un eveniment cosmic. Dar nu-i un eveniment petrecut în 
lume şi prin care să se nască o nouă lume, ci acel eveniment 
o dată cu care lumea sfârşeşte. E o surpare în istorie prin 
care istoria se încheie. Împărăţia lui Dumnezeu nu-i nici 
lume nici istorie, şi nici tărâmul celălalt al acestei lumi. Este 
cu totul altceva. 

Dar această vestire a Împărăției conţine o ciudată 
dualitate. Împărăţia abia urmează să vină, şi totuşi este de 
pe acum aici. Ceea ce va deveni realitate abia în viitor, s-a 
pus de pe acum în mişcare în lume. Asta ne-o spune pilda 
cu grăuntele de muştar. Aşa cum grăuntele de muştar e cea 
mai mică dintre toate seminţele, dar după ce a crescut e mai 
mare decât zarzavaturile, la fel şi Împărăţia. Asta o spun 
mai ales cuvintele: „lată că Împărăţia lui Dumnezeu este 
înlăuntrul vostru.“ (Luc. 17, 21.) Asta înseamnă: semnele 
Împărăției — lisus, persoana sa, faptele sale, Evanghelia sa 
- se află printre voi. Deci nu Împărăţia a venit de pe acum, 
ci semnele ei, şi anume semnele care îi indică iminenta 
venirii (Dibelius). — Acest înțeles- că în lume există semnele 
— îl are răspunsul lui lisus la întrebarea lui loan Botezătorul: 
Tu eşti Acela care are să vină? lisus nu spune nici da nici 
nu, ci: „Orbii văd, schiopii umblă, leproşii sunt curätiti, 
surzii aud, morţii înviază, şi săracilor li se propoväduieste 
Evanghelia.“ [Luc. 7, 22.] Şi lisus mai spune: „Dar, dacă 

Eu scot dracii cu degetul lui Dumnezeu, Împărăţia lui 
Dumnezeu a ajuns până la voi.” [Luc. 11, 20.] 

Faptele lui lisus, aşa cum le sävärsesc toţi făcătorii de 
minuni, atitudinea sa față de păcătoşi, de cei dispretuiti de 
societate, aşa de pildă faţă de femeile păcătoase, cuvintele 
sale care impresionează sufletul ascultătorilor, toate astea 
au pentru el caracterul de semne şi pilde, şi nu sensul unei 
îndreptări a lumii, a unei reformări a condiţiilor existente. 
Cel care-l vede şi-l aude aflä de la lisus despre venirea 
Împărăției lui Dumnezeu. 

El trăieşte scurta clipă „dintre vremi“, dintre fiintarea în 
lume şi Împărăţia lui Dumnezeu. 

E adevărat că propovăduirea lui lisus îi împărtăşeşte 
omului cele ce se vor întâmpla. Dar el nu-l are în vedere pe 
cel ce doar ar asista cu mâinile încrucişate, nu pe acesta îl 
înştiinţează despre iminenta evenimentului, ci pe omul 
care în această situaţie e pus în faţa luării unei decizii. 
Vestirea sună astfel: „S-a împlinit vremea şi Impărăţia lui 
Dumnezeu este aproape. Pocäiti-vä şi credeţi in Evan- 
ghelie.“ [Marc. 1, 15.] În cerința unei schimbări în atitudinea 
omului, a pocäintei, se află răspunsul la întrebarea: ce 
trebuie să fac atunci când sfârşitul lumii e iminent, ce mai 
are sens să fac? 

Impărăţia nu vine ca mântuire a tuturor. Pentru fiecare 
în parte se pune întrebarea unde va ajunge în decursul 
catastrofei. Căci sfârşitul lumii e totodată şi judecata la care 
Dumnezeu îl primeşte la sine pe om, sau se leapădă de el: 
„Atunci, din doi bărbaţi cari vor fi la câmp, unul va fi luat 
şi altul va fi lăsat.“ [Mat. 24, 40.] Sfârşitul lumii şi judecata 
încă nu s-au împlinit. Dar poate sosi în orice clipă. Vine 
dintr-o dată, precum fulgerul care luminează cerul de la 
marginea de Răsărit şi până la cea de Apus, sau precum 
hoţul la ceas de noapte, sau precum stăpânul care se 
întoarce fără ca slujitorii să se aştepte la asta. „Despre ziua 

aceea şi despre ceasul acela, nu ştie nimeni, ... nici Fiul, ci 
numai Tatăl.“ [Mat. 24, 36.] 

Cei care însă ştiu aceasta trebuie să trăiască astfel încât 
să fie mereu pregătiţi: „Vegheati dar, pentru că nu ştiţi când 
va veni stăpânul casei (...). Temeţi-vă ca nu cumva, venind 
fără veste, să vă găsească dormind.“ [Marc. 13, 35-36.] Şi 
încă ceva mai trebuie ei să facă: să aştepte. Nimic nu poate 
face omul pentru ca Împărăţia să vină. Ea vine de la sine, 
doar prin vrerea lui Dumnezeu. Aşa cum plugarul aşteaptă 
roada, tot astfel şi omul Împărăţia. lar în cele din urmă omul 
mai trebuie să şi vestească toate acestea, — adică predicând, 
să le împărtăşească tuturor şi sfârşitul, şi vestea cea bună, 
pentru ca oamenii să fie mäntuiti. 

b) Etosul. — Când lisus arată ce trebuie să facă omul, aici 
nu avem de-a face cu o etică care să-şi fie sieşi suficientă în 
scopul împlinirii omului în cadrul construcţiei şi ordinii 
fiintärii lumii. Ci dimpotrivă tot ce-i etic se justifică abia ca 
manifestare a voinţei lui Dumnezeu, ca stare de pregătire 
în vederea sfârşitului lumii şi ca semn al Împărăției lui 
Dumnezeu. 

Nimic lumesc nu mai poate avea de la sine vreo 
pondere. „Această lume nu-i decât o punte; păşeşte peste 
ea dar nu-ţi clădi locuinţa acolo“ [Scrieri apocrife, p. 35 — 
după ediţia în traducerea germană a lui Hennecke]. Ce-i 
drept lumea e creaţia lui Dumnezeu şi ca atare nu-i 
reprobabilă. lubirea pentru natură îi e proprie lui lisus aşa 
după cum va fi ea mai târziu şi pentru Francisc de Assisi. 
El nu se atinge de rânduielile oamenilor, ci le subliniază 
valabilitatea. Căsătoria, de exemplu, nu poate fi dezlegată: 
„Ce a împreunat Dumnezeu, omul să nu despartă.“ [Marc. 
10, 9.] Nu trebuie să te răzvrăteşti împotriva autorităţilor: 
„Daţi dar Cezarului ce este al Cezarului, şi lui Dumnezeu 
ce este al lui Dumnezeu.“ [Mat. 22, 21.] Dar tot ce-i fiintare 
în lume parcă a şi dispărut în faţa strălucirii Impärätiei lui 

Dumnezeu. Legăturile întemeiate pe sentimentul de 
pietate, relaţiile de drept, de cultură, sunt nule în faţa 
acestei Impärätii. lisus îşi lasă mama şi fraţii. „Căci oricine 
face voia Tatălui Meu care este în ceruri, acela Imi este frate, 
soră şi mamă.“ [Mat. 12, 50.] Proprietatea e un factor per- 
turbator, de aceea tânărul, care deşi împlineşte toate porun- 
cile totuşi nu se simte încă ajuns la Dumnezeu, e sfătuit să 
vândă şi să-şi împartă întreaga avere săracilor. 

Tot ce-i lumesce ca atare trecător: „Cine dintre voi, chiar 
îngrijorându-se, poate să adauge un cot la lungimea vieţii 
lui?“ [Luc. 12, 25.] „Ajunge zilei necazul ei.“ Dar lumea nu 
merită să-ţi faci griji din pricina ei: „Nu vă îngrijoraţi dar 
de ziua de mâne; căci ziua de mâne se va îngrijora de ea 
însăşi.“ [Mat. 6, 34.] Importantä nu-i decât realitatea din 
Impărăţia lui Dumnezeu: „Nu vă strängeti comori pe pă- 
mânt, unde le mănâncă moliile şi rugina (...); cisträngeti-vä 
comori în cer.” (Mat. 6, 19-20.] 

In ce constă acest lucru care doar el are importanţă? 
Fiecare om se găseşte în faţa unei teribile alternative: să fie 
primit în Împărăţia lui Dumnezeu, ori să fie lepădat. Există 
Dumnezeu şi diavolul, îngerii şi demonii, binele şi răul. 
Pentru orice om se pune problema de a alege calea pe care 
vrea s-o apuce. Fiecare în parte se găseşte în faţa unui 
sau-sau: „Dacă mâna ta te face să cazi în păcat, taie-o; este 
mai bine pentru tine să intri ciung în viaţă, decât să ai două 
mâni, şi să mergi în gheenă.“ [Marc. 9, 43.] „Nici o slugă nu 
poate sluji la doi stăpâni; (...) Nu puteţi sluji lui Dumnezeu 
şi lui Mamona.” [Luc. 16, 13.] Nu există cale de mijloc, 
posibilitate de aranjare, ci doar totul sau nimic. Nu-ţi 
rămâne de făcut decât singurul lucru de care e cu adevărat 
nevoie: să-l urmezi pe Dumnezeu, intrând astfel în veşnicia 
Împărăției lui. 

Supunerea în faţa lui Dumnezeu, care a constituit din- 
totdeauna etosul evreilor, este şi etosul evreului: lisus. Dar 

nu e suficientă doar supunerea exterioară, programabilă, în 
fața anumitor exigente ce se prezintă de parcă ar fi legi 
juridice. E vorba aici de supunerea omului în întreaga sa 
fiinţă, omul împlinind el însuşi din inimă ceea ce înţelege 
că este voia lui Dumnezeu. Căci după cum spune leremia, 
Dumnezeu a scris Legea sa în inima omului. 

Dar care e voinţa lui Dumnezeu? Gândirea noastră 
obişnuită cu raţiunea şi determinarea finită ar dori să 
primească nişte îndrumări, nişte prescriptii în funcţie de 
care să se orienteze. E de parcă raţiunea noastră l-ar întreba 
provocator pe Dumnezeu: ce vrei de la mine? lar când 
auzim poruncile rostite de lisus, porunci care reprezintă 
voia lui Dumnezeu, ne mirăm iarăşi de acel imperativ 
extrem, de acea cerinţă imposibil de îndeplinit în lume. 
Aceste porunci exprimă ceea ce Impărăţia lui Dumnezeu 
poate fi realitate. „Voi fiţi dar desävärsiti, după cum şi Tatăl 
vostru cel ceresc este desăvârşit.” [Mat. 5, 48.] Sunt porunci 
adresate omului care nu-l cunoaşte decât pe Dumnezeu şi 
pe aproapele şi care acţionează de parcă lumea n-ar exista, 
de parcă n-ar exista nici un fel de antinomii ale realităţii ei. 
Aceste imperative — ca şi cum omul nu s-ar mai afla in 
situaţia vremelniciei sale în lume, ca şi cum n-ar mai avea 
misiunea sa de modelare şi înfăptuire a lumii — sunt im- 
perative pentru sfinţi care, ca cetăţeni ai Împărăției Dom- 
nului, le pot urma şi le este îngăduit s-o facă: „Dacă te bate 
cineva peste o falcă, întoarce-i şi pe cealaltă. Dacă îţi ia 
cineva haina cu sila, nu-l opri să-ţi ia şi cămaşa. Oricui îţi 
cere, dă-i; şi celui ce-ţi ia cu sila ale tale, nu i le cere înapoi.“ 
[Luc. 6, 29-30.] 

Sunt mai ales nu imperative ale acţiunii exterioare, ci 
imperative ce pătrund în adâncul sufletului, în însăşi fiinţa 
sa mai înainte chiar de orice făptuire. Sufletul trebuie să fie 
curat. Germenele relei tulburări din ascunzişurile 
sufletului e de pe acum la fel de condamnabil ca şi acţiunea 

exterioară: „Ori şi cine se uită la o femeie, ca s-o poftească, 
a şi preacurvit cu ea în inima lui.“ (Mat. 5, 28.] 

lisus cere din partea omului o fiintare, şi nu făptuirea 
exterioară, aceasta dimpotrivă decurgând tocmai din 
fiintare. Se cere acel lucru, dinlăuntrul căruia omul să vrea, 
dar care lucru în sine totuşi nu poate fi vrut de-a dreptul. 
Acolo unde lucrul există, nimic ce vine din partea lumii nu 
va mai putea tulbura această fiinţare: „Afară din om nu este 
nimic care, intrând în el, să-l poată spurca; dar ce iese din 
om, aceea-l spurcä.” [Marc. 7, 15.] . 

Voia lui Dumnezeu este viaţa Impărăţiei — a trăi ca şi 
cum Împărăţia lui Dumnezeu ar şi fi aici —, a trăi astfel încât 
această viaţă în această lume să fie semnul Împărăției şi, 
mai mult, viaţa însăşi să fie de pe acum realitatea ce se- 
apropie a Impärätiei lui Dumnezeu. 

Etosul lui lisus nu poate fi nicidecum înţeles ca un 
sistem de indicaţii privind modul de a acţiona în lume. 
Principiul nu constă decât în ideea Împărăției lui Dum- 
nezeu, iar acest principiu a fost exprimat de lisus în vechea 
manieră biblică: să-l iubeşti pe Dumnezeu şi pe aproapele 
tău ca pe tine însuţi. Porunca iubirii ţine de vechea religie 
iudaică. „Să iubeşti pe Domnul, Dumnezeul tău, cu toată 
inima ta, cu tot sufletul tău şi cu toată puterea ta.” (Deut. 6, 
5.) „Să iubeşti pe aproapele tău ca pe tine însuţi.“ (Lev. 19, 
18.) „Ce alta cere Domnul de la tine, decât să faci dreptate, 
să iubeşti mila, şi să umbli smerit cu Dumnezeul tău?“ 
(Mih. 6, 8.) Aici lisus nu subliniază vreun aspect nou aşa 
cum o face atunci când compară două lucruri între ele, 
anunțând aceasta prin cuvintele: „Dar Eu vă spun...“,ci de 
data asta preia de-a dreptul vechea tradiţie integrând-o 
Impärätiei lui Dumnezeu, care încă de pe acum se 
manifestă prin realitatea iubirii ca semn al ei. 

O unire mistică cu Dumnezeu, o ieşire ineficace din 
lume — singur printre oameni şi una cu Domnul -, aşa ceva 

n-ar fi o faptă de iubire. De unul singur omul nu se poate 
împărtăşi din Împărăţia Domnului. Important e să ajungă 
acolo împreu nă cu celălalt. Cine-l iubeşte pe Dumnezeu, îşi 
iubeşte şi aproapele. De aceea viaţa dusă în lume se 
împlineşte în viaţa iubirii, care e semnul Împărăției lui 


Dumnezeu. 

lubirea lui Dumnezeu pentru om şi a omului pentru 
aproapele său sunt inseparabile. Iubirea lui Dumnezeu ne 
pătrunde doar ca pe oameni ce iubesc. Iubirea Domnului 
produce în noi iubire. Dacă nu iubim, suntem lepädati. 

Acolo unde s-a desprins de scopul practic imediat şi de 
lume, iubirea a devenit realitate a Împărăției. În acest caz 
ea este nelimitată, absolută. De aici şi cerința cu totul nouă 
şi străină de Vechiul Testament a lui lisus: „Jubiti pe 
vrăjmaşii voştri, faceţi bine celor ce vă urăsc, binecuväntati 
pe cei ce vă blastămă, şi rugati-vä pentru cei ce se poartă 
rău cu voi.” [Luc. 6, 27-28.] 


Aşadar iubirea aceasta nu e un sentiment de iubire în general, 
lipsit de obiect, ci ea pretinde iubirea aproapelui. Dar cine-i 
aproapele? Oricine e aproape de mine în spaţiu şi timp şi care are 
nevoie de mine — şi nu omul care se distinge prin ceva anume, ori 
care se înrudeşte cu mine. Asta o arată pilda bunului samaritean. 
Un om din lerusalim zăcea aproape mort pe drum după ce fusese 
prădat de tâlhari. A trecut pe-acolo un preot, apoi un levit, şi ambii 
şi-au văzut mai departe de drum. Apoi însă l-a zărit un samaritean 
din Samaria cea dispretuitä de lerusalim, i s-a făcut milă de el şi 
l-a îngrijit. „Care dintr'aceşti trei ţi se pare că a dat dovadă că este 
aproapele celui ce căzuse între tâlhari?“ [Luc. 10, 36.] 

Această iubire exclude dorinţa de a stăpâni peste alţii: „Ci 
oricare va vrea să fie mai mare între voi, să fie slujitorul vostru; 
şi ori care va vrea să fie cel dintâi între voi, să fie robul tuturor.“ 
[ Marc. 10, 43-44.] 

În cele din urmă această iubire mai cere şi o dăruire absolută 
faţă de vestirea lui lisus: „Cine iubeşte pe tată, ori pe mamă, mai 
mult decât pe Mine, nu este vrednic de Mine (...). Cine nu-şi ia 
crucea lui, şi nu vine după Mine, nu este vrednic de Mine.“ [Mat. 
10, 37-38.] 


Caracterul absolut al iubirii despre care lisus vorbeşte 
ca semn al Împărăției lui Dumnezeu, nu se împlineşte prin 
aceea că omul respectă nişte legi, că îşi face un plan al său 
ori că îşi manifestă o intenţie. lisus respinge legalitatea 
absolută, dar nu pentru a face ca oamenii să ajungă la 
ilegalităţi, ci pentru a găsi acel punct primordial de spiritul 
căruia, dincolo de orice legalitate, e pătrunsă legea şi din 
care izvorăşte ea. Pentru el legea tradiţională a Vechiului 
Testament e de la sine înţeleasă. N-o atacă de principiu aşa 
cum o va face Pavel mai târziu. Dar împlinirea acestei legi 
e mai prejos de viaţa trăită în supunere faţă de Dumnezeu: 
„Sabatul a fost făcut pentru om, iar nu omul pentru Sabat.“ 
(Marc. 2, 27.] Slujba la templu nu poate compensa 
deficienta morală: „Dacă îţi aduci darul la altar, şi acolo îţi 
aduci aminte că fratele tău are ceva împotriva ta, lasä-ti 
darul acolo înaintea altarului, şi du-te întâi de împacă-te cu 
fratele tău; apoi vino de adu-ti darul.” (Mat. 5, 23-24.] 

Simpla lege în sine nu duce decât la ipocrizie. Cine face 
lucrurile doar pentru a se conforma legii, caută să ascundă 
răul pe care fiinţa lui îl întruchipează cu adevărat. Despre 
cei ce respectă legea, dar au pierdut partea lăuntrică a 
lucrurilor, lisus spune: „Voi lăsaţi porunca lui Dumnezeu, 
şi ţineţi datina aşezată de oameni.“ [Marc. 7, 8.] El le mai 
spune oamenilor şi să se păzească de cărturarii cărora le 
place „să umble în haine lungi, şi să le facă lumea plecăciuni 
prin pieţe“ şi care „umblă după scaunele dintâi în sinagogi, 
şi după locurile dintâi la ospeţe“, care „casele văduvelor le 

secätuiesc, şi fac rugăciuni lungi de ochii lumii“. [Marc. 12, 
38-40.) 

__ Astfel, una din trăsăturile esenţiale ale acestui etos al 
Impärätiei Domnului o reprezintă libertatea cu care 
acţionează lisus. Ea nu se întemeiază pe lege, ci pe iubire. 
Dar iubirea nu nimiceşte nici o lege adevărată, ci o 
interceptează şi o menţine în limite. De aici şi purtarea lui 
lisus care stârnea pretutindeni indignare: el participă la 
ospete; acceptă ca o femeie să risipească mirul pentru a-i 
unge picioarele: „Ea a făcut un lucru frumos faţă de Mine“ 
[Marc. 14, 6]; vorbeşte cu păcătoasele şi o apără pe femeia 
păcătoasă care dovedeşte credinţă, spunând despre ea: 
„Căci a iubit mult“. [Luc. 7, 47.] 

lisus nu a propovăduit o etică nouă, ci a luat etosul biblic 
la fel de în serios, l-a purificat şi esentializat la fel de mult 
după cum avea acesta să se împlinească în faţa lui Dum- 
nezeu in Impärätia lui. El a trăit acest etos fără să mai ţină 
seama de consecinţele sale în lume, căci lumea oricum se şi 
gäseste în faţa sfârşitului ei. 

c) Credința. — Concluzia vestirii este aceasta: credeţi in 
Evanghelie. Se cere credinţă (pistis). E indispensabilă 
pentru ca omul să poată intra în Impärätia lui Dumnezeu. 
Ea este condiţia mântuirii, Şi în sine ea e de pe acum însăşi 
mântuirea. \ 

Numai credintei i se dezväluie venirea Impärätiei. Pri- 
vind norii, oamenii află de venirea ploii, şi privind frunzele 
unui smochin de venirea verii, dar semnele venirii Impärätiei 
lui Dumnezeu ei nu le văd. Adică: n-au credinţă. Adevăratul 
semn e lisus însuşi, faptele şi Evanghelia lui. Dar numai 
credinţa îl vede pe lisus. De aceea: „Ferice de acela pentru 
care Eu nu voi fi un prilej de poticnire.” [Mat. 11, 6.] 

Credinţa e viaţa omului care de pe acum se împărtăşeşte 
din Impärätia lui Dumnezeu. Acestei credinţe i se dăruie 
cel mai de neînțeles lucru: „Toate lucrurile sunt cu putinţă 

celui ce crede!” (Marc. 9, 23.] „Dacă va zice cineva muntelui 
acestuia: «Ridică-te şi aruncă-te în mare», şi nu se va îndoi 
în inima lui, ci va crede că ce zice se va face, va avea lucrul 
cerut.“ [Marc. 11,23.] Când lisus vindecă bolnavii, credinţa 
lor e condiţia ca tämäduirea să reuşească: „Credinţa ta te-a 
tämäduit.” lisus a lucrat prin sugestie, care pretutindeni in 
lume şi la fel şi în ziua de azi poate face să dispară, dar poate 
să şi producă anumite fenomene patologice. Numai cel ce 
„crede“ are parte de un asemenea efect ale cărui limite îi 
sunt cunoscute experienţei noastre psihologic-medicale. 
Dar lisus face mai mult decât făcătorii de minuni lucrând 
prin sugestie: el iartă păcatele. Paralizatului pe care-l 
vindecă îi spune: „Păcatele îţi sunt iertate!“ A spus-o pentru 
că a văzut credinţa bolnavului. L-a vindecat pentru ca 
oamenii să vadă ce poate el face, şi să aibă astfel dovada 
atotputerniciei sale de a ierta păcatele. 

Cel ce crede în Impärätia Domnului ştie: Dumnezeu nu 
i se refuză celui ce-i cere. Nici chiar oamenii nu-l refuză pe 
cel ce-i roagă stăruitor: tatăl nu-i va da fiului înfometat o 
piatră; judecătorul o ajută pe văduvă să-şi obţină dreptul 
ei. Dar cu atât mai mult decât oamenii în răutatea lor ascultă 
Dumnezeu când e rugat: „Cereti, şi vi se va da; căutaţi şi 
veţi găsi; bateti, şi vi se va deschide.“ [Mat. 7, 7.] 

Omul să accepte însă ce i se dăruie ştiind că nu a 
meritat-o: „După ce veţi face tot ce vi s'a poruncit, să ziceti: 
«Suntem nişte robi netrebnici; am făcut ce eram datori să 
facem.»“ [Luc. 17, 10.] 

De aceea omul nu are voie să-i ceară socoteală lui Dum- 
nezeu. Dumnezeu „face să răsară soarele Său peste cei răi 
si peste cei buni, şi dă ploaie peste cei drepţi şi peste cei 
nedrepţi.“ [Mat. 5, 45.] Nu există gând omenesc care să 
poată distruge încrederea, omului nu-i e îngăduit să 
chibzuiască ce ar trebui să se întâmple după dreptate. Totul 
„este cu putinţă la Dumnezeu“. Orice s-ar întâmpla, Dum- 

nezeu ştie de ce se-ntâmplă, iar omul cu credinţă nu va 
descoperi nici chiar în nişte neaşteptate lucruri 
înfricoşătoare ori de-a dreptul de neînțeles vreo pricină 
împotriva lui Dumnezeu. In lisus nu mai există nimic din 
gândurile unui lov. 

Expresia acestei credinţe e rugăciunea „Tatăl nostru”. 
Trei rugäminti sunt aici esenţiale: „vie Împărăţia Ta”: 
Împărăţia lui Dumnezeu reprezintă unirea cu voia Dom- 
nului şi sfârşitul oricărui necaz, o dată cu sfârşitul lumii. — 
„Pâinea noastră cea de toate zilele dä-ne-o nouă astăzi“: 
eliberarea de grija pentru cele lumeşti nu-i posibilă decât 
prin credinţa în Dumnezeu. — „lartă-ne nouă gresalele 
noastre... şi nu ne duce pe noi în ispită“: curățirea de păcate 
este calea ce duce în Impărăţia lui Dumnezeu, eliberarea de 
păcat n-o poate dărui decât Dumnezeu. 

Pentru credinţă, Dumnezeu e totul aflat în toate. Lumea 
în limitarea şi vremelnicia ei nu-i decât semn. Domnul face 
să crească pe câmp crinii, nici o vrabie nu cade pe pământ 
fără voia lui, perii din capul omului sunt numărați. In ciuda 
întrepătrunderii dintre semn şi fiintarea al cărei semn este, 
totuşi caracterul de semn al oricărei fiinţări a lumii constituie 
separarea radicală dintre fiintarea lumii şi Impărăţia lui 
Dumnezeu. Aceea e trecătoare, aceasta este, vine şi rămâne. 

„Credinţă“ e cuvântul ce exprimă raportarea biblică la 
Dumnezeu. Credinţa înseamnă dăruirea absolută în faţa 
voinţei Domnului şi încrederea de nezdruncinat în el. 
„Facă-se voia Ta“ reprezintă în rugăciune expresia acestei 
încrederi. Credinţa înseamnă certitudine cu privire la 
Dumnezeu, certitudinea asupra relaţiei cu el, asupra iubirii 
lui Dumnezeu care-i susţine pe cei ce se roagă. 

Credinţa trebuie să pătrundă fiinţa omului aşa cum 
pătrunde sarea bucatele. Dar credinţa nu-i deloc de la sine 
înţeleasă, ea nu poate fi produsă în mod intenţionat. 
Credinţa însăşi nu se-ntelege pe sine. E şovăielnică şi fra- 

gilă. E falsificată de voinţa de a crede. E un dar şi nu o 
posesiune. „Cred, Doamne! Ajută necredintei mele!“ 
(Marc. 9, 24.) 

d) Felul cum se împărtăşeşte lisus oamenilor. — lisus nu 
propovăduieşte cunoaştere, ci credinţă. Ceea ce vrea el să 
spună îi rămâne ascuns omului necredincios, însă credin- 
ciosului i se dezvăluie — dar nici acestuia în enunturi 
univoce, ci în pilde şi maxime pline de paradoxuri. 

Fiind întrebat de ce vorbeşte în pilde, răspunde: „Vouă 
v'a fost dat să cunoaşteţi tainele Impärätiei lui Dumnezeu, 
dar celorlalţi li se vorbeşte în pilde.“ [Luc. 8, 10.] 

lisus îşi concretizează ideile, îşi formulează plastic gân- 
durile, îşi face cunoscute exigenţele prin anumite porunci. 
Fără de asta n-ar putea exista o comunicare eficientă. Dar tot 
ceea ce se spune în felul acesta atât de direct e încărcat de un 
sens care până la urmă se sustrage unei interpretări raţionale. 

În formulările sale lisus nu se fereşte de contradictia 
logică. Spune de exemplu: „Cine nu este cu Mine, este 
împotriva Mea“ (Mat. 12, 30), şi mai spune şi: „Cine nu este 
împotriva noastră, este pentru noi.“ (Marc. 9, 40.) Sau: „Nu 
vă impotriviti celui ce vă face rău“ [Mat. 5, 39] — şi: „N 'am 
venit să aduc pacea, ci sabia.“ [Mat. 10, 34.] Acolo unde 
totul e semn, principiul contradictiei încetează să mai fie 
valabil. În faţa noastră stă nu un sistem de gândire, ci o 
propovăduire prin semne. 

2. Viaţa lui lisus. — lisus a crescut în Nazaret în Galileea, la 
mama sa Maria, împreună cu patru fraţi şi câteva surori. A 
deprins o meserie. Trebuie să fi beneficiat de o instruire în 
ştiinţa rabinică a Vechiului Testament. O impresie puternică 
i-a făcut sihastrul de la apa Iordanului, loan Botezătorul, cu 
predica sa despre venirea Impärätiei lui Dumnezeu şi despre 
judecata de foc a Domnului, despre pocăință, botez şi iertarea 
păcatelor. lisus a mers la loan spre a fi botezat. De acolo s-a 
dus în deşert. Reîntors, a intrat în viaţa publică pe când avea 

în jur de treizeci de ani, a predicat în sinagogi, i s-a spus rabin, 
a colindat prin Galileea din loc în loc, având strânşi în jurul 
lui o serie de discipoli, a apărut în faţa oamenilor ca 
propoväduitor al sfârşitului lumii şi al Împărăției lui Dum- 
nezeu, ca făcător de minuni care vindeca bolnavi, izgonea 
demonii, reînvia morţii, ca învăţător al unei vieţi supuse doar 
voinţei Domnului, indiferentă faţă de lume, conformându-se 
nelimitat unui etos al iubirii. Rudele lui îl socoteau nebun 
(Marc. 3, 21). 

Din această întreagă perioadă a prezenţei sale publice, 
care poate că nu a durat decât câteva luni, însă cel mult trei 
ani, nu avem o imagine amănunţită decât asupra 
sfârşitului, a patimilor sale până la moarte (30 sau 33 d.H.), 
întâmplate în decurs de câteva zile: mersul la Ierusalim, 
curățirea templului, cina cea de taină, trădarea şi prinderea 
sa, interogatoriile, verdictul sinedriului, decizia lui Pilat 
din Pont, răstignirea, înmormântarea. Lupta lui lăuntrică 
din grădina Ghetsimani, în timp ce toţi discipolii lui dorm, 
mormântul gol, toate acestea le-am asociat până-ntr-atât cu 
realitatea lui lisus, încât abia dacă le mai putem despărţi. 


Întrebarea este: de ce s-a dus Iisus la Ierusalim? Cu el era şi o 
mişcare populară, foarte mulţi se adunaseră în jurul lui. Intrarea 
sa în lerusalim a fost un eveniment. Autorităţile publice erau 
îngrijorate din cauza tulburărilor iscate până atunci şi de alţi 
răzvrătitori ai poporului, tulburări care fuseseră înăbuşite prin 
violenţă. E adevărat că în cazul lui lisus lipseşte orice semn al 
unei activităţi care să urmărească scopul politic al cuceririi puterii 
lumesti. Dar atmosfera în general e de aşa natură, de parcă el ar 
fi vrut ca aici să se decidă ceva. Dar ce? Un răspuns dat de unii a 
fost că în aşteptarea venirii Împărăției lui Dumnezeu, mesajul 
propoväduit în chiar centrul vieţii evreilor, la lerusalim, şi de 
Paşti, trebuia să ajungă pe cât posibil la toţi, spre mântuirea lor. 
Sau alţii au fost de părere că lisus ar fi fost dezamăgit de nevenirea 

stârşitului lumii, că a înţeles (călăuzindu-sc după imaginea 
Robului lui Dumnezeu din Deuteroisaia) că Dumnezeu îi cere 
jertfa pieirii sale trupeşti prin mâna puterilor acestei lumi, pentru 
ca astfel să facă să vină de îndată Împărăţia Domnului, că cl ar fi 
aşteptat această venire până în ultimul său moment si că, încercat 
de o ultimă dezamăgire, a strigat: „Dumnezeul Mcu, Dumnezeul 
Meu, pentruce M'ai părăsit?“ Dar toate acestea nu sunt decât 
presupuneri. Certă e însă activitatea desfăşurată de lisus — venirea 
lui în alai la Ierusalim şi propovăduirea din capitală —, şi de 
asemenea şi apariţia unei mişcări populare. 

Purtarea lui lisus nu-i lipsită de prudenţă. El nu merge orbeşte 
la pieire. Discipolilor le recomandă să fie prudenti: „Eu vă trimit 
ca pe nişte oi în mijlocul lupilor. Fiţi dar înţelepţi ca şerpii, şi fără 
răutate ca porumbeii“ (Mat. 10, 16], şi într-un mod încă şi mai 
decis: „Să nu daţi câinilor lucrurile sfinte, şi să nu aruncaţi 
mărgăritarele voastre înaintea porcilor, ca nu cumva să le calce 
în picioare, şi să se întoarcă să vă rupă.“ [Mat. 7, 6.] lisus a 
călătorit prin Galileea pe cât posibil în taină, atunci când a existat 
primejdia ca el să fie ucis ca şi alţi profeti, din porunca lui Irod 
care era neliniştit. Ajuns la lerusalim nu se lasă atras în capcane. 
Celor care i-au pus întrebarea cu privire la plata birului, vrând 
astfel să-l provoace să ia o atitudine care să-l facă vinovat fie faţă 
de romani, fie faţă de evrei, el le-a răspuns cu înţelepciune, 
referindu-se la chipul întipărit pe monede: „Daţi dar Cezarului ce 
este al Cezarului, şi lui Dumnezeu ce este al lui Dumnezeu.“ 
Deoarece în timpul zilei apărea la Ierusalim în faţa unei mulţimi 
din mijlocul căreia nu cutezau să-l aresteze, au trebuit să-l caute 
noaptea, când el se ascundea în mereu alte locuri. Cum ar fi trebuit 
ca el să procedeze în cazul unei arestări, dacă trebuia cumva opusă 
o rezistenţă, asta nu fusese discutat mai înainte, oricum dis- 
cipolilor aceasta nu le era limpede. lisus ceruse să fie cumpărate 
săbii (Luc. 22, 36-38). Totuşi se lasă arestat fără împotrivire. Un 
discipol trage sabia şi-i taie urechea unuia din zbiri. lisus nu-l 
mustră, dar spune: „Läsati-ı! Până aici!“ (Luc. 22, 51.) 

De câte ori îşi face apariţia în lerusalim, lucrurile se petrec pe 
faţă. Intrarea în Ierusalim se cerc pregătită. Curätirca templului 
de vânzători o întreprinde în virtutea dreptului de conducător al 
comunității religioase iudaice, drept pe carc-l revendică pentru 
sine. Nu există însă claritate juridică în privinţa naturii acestei 
revendicări. Sincdriul îl socotea a fi un rebel împotriva teocraţiei 
evreilor şi un blasfemator. Romanii îl considerau ca pe un posibil 
agitator politic. lisus însuşi a evitat o mărturisire cu privire la cum 
trebuie înțelcasă persoana lui. Doar la sfârşit, după cum ne 
relatează Evangheliile, la întrebarea marelui preot dacă cl este 
Hristosul el a răspuns că da, iar la întrebarea lui Pilat: „Eşti Tu 
Împăratul iudeilor?“ i-a răspuns: „Tu o spui.“ Inscripţia de pe 
cruce dovedeşte că a fost condamnat ca pretendent la domnie. 


Dacă lisus nu a fost un politician activ (n-a fost unul din 
asa-numitii zeloti), dacă nu urmărea o revoluţie socială, şi 
nici nu căuta cu tot dinadinsul martiriul pentru 
mărturisirea credinţei sale, dacă ducea o viaţă în credinţă, 
așteptând dar nu forțând lucrarea Domnului, dacă îi era 
străină orice atitudine demonstrativă, dimpotrivă el 
supunându-se în tot ce făcea voinţei lui Dumnezeu — atunci 
acţiunile sale sunt greu de înţeles. Căci prin violenţă 
(curățirea templului, mişcarea populară) el a stârnit 
violenţa împotriva sa. Cele îndurate de el au fost rezultatul 
faptelor sale. Există aici o caracteristică de luptător pe care 
o învederează şi alte manifestări ale personalităţii sale. 

Constiinta de sine a lui lisus nu-i câtuşi de puţin lim- 
pede. În timpul propovăduirii sale trebuie să fi perceput 
distanţa dintre ceea ce era el însuşi, ce vedea şi ce urmărea, 
şi ceea ce înțelegeau ceilalţi din asta. Oamenii îl urmau 
probabil cu exaltare, în felul lor aveau nevoie de el. A 
trebuit să rabde că ei se ţineau după el, că-l inältau tot mai 
mult deasupra lor. Dar procesul dezvoltării conştiinţei sale 
de sine nu-i clar. Contradictorietatea afirmațiilor nu face 

decât să ne indice că acest proces a existat, şi că poate nici 
nu ajunsese pe deplin la o încheiere. De aceea din natura 
lucrurilor nu reiese cu certitudine, ce a crezut lisus despre 
sine însuşi şi ce a urmărit el. Să ne reamintim de câteva din 
spusele sale. 


Expresiile: „Am venit să...“, sau „Dar Eu vă spun...“ definesc 
conştiinţa chemării sale. Caracterul extraordinar al ființei sale el 
îl exprimă în parabole despre lumină şi foc: „Oare lumina este 
adusă ca să fie pusă supt banitä, sau supt pat? Nu este adusă ca 
să fie pusă în sfeşnic?“ [ Marc. 4, 21.] „Cine este aproape de Mine, 
este aproape de foc, dar cine este departe de Mine, este departe 
de Împărăţie.“ [După ediţia în traducerea germană a lui Hennecke 
din Scrierile apocrife, p. 35.] „Eu am venit să arunc un foc pe 
pământ.“ (Luc. 12, 49.) Dacă indiferența sau disprețul pe care i-l 
arătau cei ce-l cunoşteau mai de mult contrasta puternic cu 
conştiinţa lui de sine, atunci spunea: „Un prooroc nu este dis- 
prețuit decât în patria Lui, între rudele Lui şi în casa Lui“ [Marc 
6, 4] şi se mira de necredinta lor şi de faptul că nu putea săvârşi 
acolo minuni. 

Mai întâi conştiinţa de sine a lui lisus a evoluat ajungând la 
treapta conştiinţei chemării sale, aceea de vestitor al adevărului, 
şi de aici la conştiinţa de a fi profet, iar în cele din urmă a ajuns 
poate la cea de Mesia [Hristos]. Reprezentärile existente în 
proorociri au oferit forma: „Împăratul“ lumesc-divin al vremii 
sfârşitului, cel din neamul lui David; îngerul apărând la sfârşitul 
lumii ca „Fiu al Omului“ în profeția lui Daniel; Robul lui Dum- 
nezeu, mäntuitorul ce pătimeşte, moare, reînvie, din 
Deuteroisaia. Toate aceste reprezentări se întrezăresc în cuvintele 
lui lisus. Cel mai des el se numeşte Fiul Omului: „Vulpile au 
vizuini, şi păsările cerului au cuiburi; dar Fiul Omului n’are 
unde-Si odihni capul.“ (Mat. 8, 20.) Apariţia lui lisus la Ierusalim 
trebuie să fi ascuns ceva ce a făcut posibilă acuzaţia că el ar ridica 

pretenţii la domnie, chiar dacă aceasta răstălmăcea înţelesul pe 
care-l aveau pentru lisus faptele sale. 

S-a considerat oare lisus în mod hotărât drept Mesia? lisus nu 
vroia ca oamenii să vorbească despre el ca despre Mesia. I-a certat 
pe unii care i se adresau numindu-l „fiul lui David“. Există o scenă 
faimoasă, în care lisus întreabă: „«Dar voi... cine ziceti că sunt?» 
Simon Petru, drept răspuns, l-a zis: «Tu eşti Hristosul, Fiul 
Dumnezeului celui viu!» lisus a luat din nou cuvântul, şi i-a zis: 
«Ferice de tine, Simone, fiul lui Iona; fiindcă nu carnea şi sângele 
ţi-a descoperit lucrul acesta, ci Tatăl Meu care este în ceruri.»“ 
[Mat. 16, 16-17.] Şi lisus le-a poruncit în continuare discipolilor 
săi să nu spună nimănui că el e Hristos. Cuvinte ca cele ce 
urmează nu mai au însă tonul spuselor lui lisus, ci de pe acum au 
un caracter teologic: „Nimeni nu cunoaşte deplin pe Fiul, afară 
de Tatăl; tot astfel nimeni nu cunoaşte deplin pe Tatăl, afară de 
Fiul, şi acela căruia vrea Fiul să i-L descopere.“ [Mat. 11, 27.] În 
schimb cuvintele următoare, pe care nici un credincios creştin nu 
le-ar fi putut imagina el însuşi, îi aparţin desigur în mod real: 
„«Pentruce Mă numesti bun?» i-a zis lisus. «Nimeni nu este bun 
decât Unul singur: Dumnezeu.»“ (Marc. 10, 18.) 


Rezultatul este acesta: în totalitatea lor, spusele lui lisus 
îl pun pe cel ce vrea să ştie lucruri precise în faţa unei 
neclaritäti, căci lisus nu s-a fixat asupra unor formule. În 
timpul activităţii sale, el n-a meditat într-un mod definitiv 
asupra persoanei sale. Nici nu trebuie ca el să fi avut o 
conştiinţă de sine definitivă. Din raţiuni dogmatice, 
problema pare să fie greşit pusă. 

In viaţa lui lisus aşa cum ne este povestită în Evanghelii 
apar evenimente, scene şi pasaje de text care sunt pe drept 
cuvânt înţelese de critica istorică ca fiind transpuneri din 
Vechiul Testament. Au fost recunoscute în viaţa lui lisus 
anumite presupuse profeţii, ele fiind cu bunä-credintä 
prezentate drept reale — ca de exemplu cea despre tocmeala 

cu privire la hainele lui lisus [v. loan 19, 24.] În anumite 
cazuri însă metoda critică nu poate stabili în nici un fel cum 
s-au petrecut lucrurile cu adevărat. De exemplu: 

Se crede că lupta cu sine însuşi a lui lisus din grădina 
Ghetsimani n-ar reprezenta relatarea unui observator in- 
teresat de aspectul uman, care să-l fi văzut pe lisus cum 
şovăie, se împotriveşte şi-şi manifestă slăbiciunea (cine, de 
altfel, ar fi putut să vadă, să observe şi să relateze toate 
astea?); dimpotrivă, faptul că aşa s-ar fi petrecut lucrurile 
nu ar constitui decât o invenţie ce urmărea să confirme 
voinţa lui Dumnezeu aşa cum fusese ea revelată în Vechiul 
Testament. lar ultimul strigăt al lui lisus pe cruce: „Dum- 
nezeul Meu, Dumnezeul Meu, pentruce M'ai părăsit?“ ar 
trebui de asemenea interpretat conform acestei metode. 
După moartea lui lisus creştinii au crezut că pot înţelege 
din Vechiul Testament că lisus a fost cutremurat şi că s-ar 
fi jelit, şi că în această situaţie el ar fi căutat şi găsit o 
consolare în rugăciune. In acest caz, ultima sa exclamatie 
„nu este strigătul unui deznădăjduit, ci reprezintă 
începutul Psalmului 22, iar cel ce rosteşte acest Psalm nu se 
răzvrăteşte împotriva lui Dumnezeu, ci trăieşte şi moare 
împăcat cu Dumnezeu“ (Dibelius). 

N-am vrea să renuntäm la ideea că acestor relatări 
tulburătoare le şi corespunde cu adevărat o realitate decât 
numai dacă ar exista contraargumente stringente. Omul 
lisus ne este arătat cu sufletul lui curat şi luptând lăuntric 
cu realităţile neaşteptate. Această luptă lăuntrică nu se 
încheie cu nici o conştiinţă de sine definitivă, cu nici o 
învăţătură dogmatică. In faţa neaşteptatului, a dezamăgirii 
crescânde, în faţa teribilului, lui lisus nu-i rămâne decât 
rugăciunea: „Facă-se voia Ta.” 

3. Intelegerea personalității lui lisus. ~ Ce nu a fost lisus, 
asta se poate spune cu uşurinţă. N-a fost un filosof care să 
gândească metodic şi să-şi construiască ideile în mod sis- 

tematic. N-a fost un reformator social care să elaboreze 
planuri, căci a lăsat lumea să fie după cum era — oricum 
lumea şi ajunsese la capăt de drum. N-a fost un politician 
care să vrea să acționeze transformator şi să reîntemeieze 
statul; nu s-a pronunţat niciodată asupra evenimentelor 
timpului. N-a întemeiat nici un cult religios, căci a par- 
ticipat la cultul iudaic în cadrul comunităţii israelite la fel 
după cum avea s-o mai facă un timp chiar şi comunitatea 
creştină primitivă de după el; n-a botezat pe alţii; n-a creat 
nici o organizaţie, nici o comunitate, nici o Biserică. La 
drept vorbind ce a fost el? 

Putem încerca să-l caracterizăm pe lisus în trei feluri. El 
poate fi cercetat psihologic în realitatea sa individuală; sau 
istoric, într-o conexiune spirituală vastă; sau într-un mod 
esentializat, înlăuntrul propriei sale idei. 

a) Posibile aspecte psihologice. — În Anticrist Nietzsche l-a 
descris pe lisus ca tip psihologic: o capacitate de suferinţă 
şi o reactivitate extreme l-au marcat pe lisus mergând până 
la ultimele consecinţe. Realitatea îi e insuportabilă. Nu vrea 
să fie atins de ea. Semnificaţia ei nu e decât aceea de 
parabolă. De aceea lisus nu mai trăieşte în realitate, ci într-o 
abundență de semne, într-o fiinţare plutind în simboluri si 
incomprehensibilitäti. 


Pentru el moartea naturală nu-i o realitate, nu-i nici o punte, 
ori o trecere. Moartea aparţine şi ea lumii doar aparente, unci lumi 
ce nu slujeşte decât ca semn. 

Orice adversitate, opoziţie, atingere potrivnică din partea 
realităţii îi este insuportabilä. De aceea el nu se impotriveste. 
Cuvintele: „Nu vă impotriviti celui ce vă face rău!“ sunt pentru 
Nietzsche cheia Evangheliei. Prin aceste cuvinte incapacitatea de 
împotrivire e ridicată la rangul de morală. lisus nu se mânie pe 
nimeni, nu dispretuieste pe nimeni; nu-şi apără dreptul, nu 
recurge la justiţia tribunalelor şi nici nu se lasă folosit de aceasta 

(cerința lui: „Să nu jurati nicidecum!“). lansează provocarea 
extremă, lar apoi mai suferă şi alături de cei ce-i fac rău, nu se 
apără, nu-i trage la răspundere pentru ceca ce fac, îi iubeşte. 

lisus nu neagă nimic, nici statul, nici războiul, nici munca, 
Nici societatea, nici lumea. Negarea este pentru el imposibilitatea 
supremă. Nu poate contrazice pe nimeni. Pentru el nu mai există 
antagonisme. Poate simţi compătimire şi să sc întristeze de or- 
birea celor ce nu se află laolaltă cu el în lumină, dar nu poate ridica 
vreo obiectie. 

Numai realitatea lăuntrică este realitate propriu-zisă, ea se 
numeşte viaţă, adevăr, lumină. Împărăţia lui Dumnezeu este o 
stare a inimii. Nu e aşteptată, e pretutindeni prezentă — şi nu-i 
nicăieri. Ea este această beatitudine a practicăni căii vieţii. 
Împărăţia lui Dumnezeu nu se vădeşte prin minuni, nici prin 
răsplată şi fägäduintä, nici prin Scriptură, ci îşi este ei înseşi 
dovada, minunea, răsplata. Dovezile existenţei Împărăției lui 
Dumnezeu sunt luminile lăuntrice, delectările, afirmările de sine 
— toate „dovezi ale puterii“. Problema ce se pune e cum trebuie 
să trăieşti pentru a te simţi ca în cer, pentru a te putea simţi mereu 
divin, copil al lui Dumnezeu. Mântuirea e unica realitate. Restul 
nu-i decât semn spre a putea vorbi despre ea. Condiţia preliminară 
pentru a putea în general spune ceva este aceea că nici un cuvânt 
nu trebuie luat literal. Mântuirea e o credinţă ce nu se formulează 
pe sine şi nici nu poate fi formulată. 

lisus nu-i un erou, nu-i un geniu, mai curând i se potriveşte 
termenul de „idiot“ (folosit de Nietzsche în sens vădit dos- 
toievskian). Pentru Nietzsche, între predicatorul de pe Munte care 
propovăduieşte aceste învățături, şi duşmanul de moarte al 
teologilor şi preotimii, fanaticul ce se avântă la atac, e o con- 
tradictie ireconciliabilă. De aceea, tot ceca ce în Evanghelii nu 
corespunde cu imaginea sa despre lisus, Nieztsche o pune pe 
seama născocirilor comunităţii creştine primitive, angajată în 
lupte si care de aceea avea nevoie de figura unui fondator 
războinic care să-i slujească drept exemplu. 

Interpretarea lui Nietzsche nu va convinge desigur pe 
nimeni. Nu-i suficient să-l vezi pe lisus din perspectiva 
unui Francisc de Assisi. E adevărat că din Evanghelii pot fi 
extrase şi aceste linii de contur. Dar nu sunt singurele. În 
Evanghelii îl întâlnim pe lisus ca pe o forţă elementară, 
exprimată nu mai puţin desluşit în duritatea şi 
agresivitatea ei decât în acele trăsături ale unei bländeti 
nesfârşite. 


În Evanghelii sc spune: „rotindu-şi privirile cu mânie peste 
ci“,— „l-a certat“, — „l-a mustrat“. Căutând zadarnic roade într-un 
smochin îl blestemă să se usuce: „În veac să nu mai mănânce 
nimeni rod din tine!“ [Marc. 11, 14.] De cei care nu împlinesc 
voia Tatălui ceresc, lisus se va lepăda la Judecata de Apoi: „Vă 
spun că nu vă cunosc“, le va porunci să plece din preajma lui. Vor 
fi aruncaţi „în întunerecul de afară: acolo va fi plânsul şi 
scrâşnirea dinţilor.“ [Mat. 25, 30.] Amenintä: „De oricine se va 
lepăda de Mine înaintea oamenilor, Mă voi lepäda şi Eu înaintea 
Tatălui Meu care este în ceruri. Să nu credeţi că am venit s'aduc 
pacea pe pământ; n'am venit să aduc pacea, ci sabia. Căci am 
venit să despart pe fiu de tatăl său, pe fiică de mamä-sa.“ [Mat. 
10, 33-35.] El mustră cetăţile ce nu se pocăiesc: „Vai de tine, 
Horazine!... Vai de tine, Betsaido!... Vă spun că, în ziua 
judecății, va fi mai uşor pentru Tir şi Sidon decât pentru voi.“ 
[Mat. 11, 21-22.] Când Petru se-mpotriveste cuvintelor lui lisus, 
că Fiul Omului va pătimi mult, va muri şi va învia, lisus îl ceartă: 
„Înapoia Mea, Satano!... Gândurile tale nu sunt gândurile lui 
Dumnezeu, ci gânduri de ale oamenilor.“ [Mat. 16, 23.] lisus îi 
goneste pe negutätori din templu cu forţa, cu biciul. 


Nu-i cu putinţă să facem din lisus o figură răbdătoare, 
moale, iubitoare, şi încă şi mai puţin un om surescitabil, 
incapabil de rezistenţă. 

Dualitatea caracteristică a bländetii şi a determinării 
absolute de a lupta se vädeste în felul in care lisus le cere 
oamenilorcredintä. El poate să spună: „Jugul Meu este bun, 
şi sarcina Mea este uşoară” [Mat. 11, 30], dar poate să şi 
ceară imperativ să fie urmat de îndată, fără şovăire şi pe 
deplin. Pe tânărul care mai întâi vrea să-şi îngroape tatăl îl 
ceartă: să lase morţii să-şi îngroape morţii şi să-l urmeze. 
Necredincioşilor le adresează un blestem cu cuvintele lui 
Isaia: „Veţi auzi cu urechile voastre, şi nu veţi înţelege... 
Căci inima acestui popor s'a împietrit.“ [Mat. 13, 14-15.] Îi 
mulţumeşte lui Dumnezeu că a ascuns adevărul de cei 
înţelepţi şi pricepuţi şi că în schimb li l-a descoperit prun- 
cilor. 


Am vrea să ştim cum arăta lisus. În traducerea slavă din Iosif, 
Eisler a dat peste o descriere: lisus era mic de statură, înalt de trei 
coti, cocoşat, avea pielea de culoare închisă, o faţă prelungä, 
sprâncenele îmbinate, părul rar îl purta după obiceiul 
nazarinenilor, barba era firavă. — Descrierea aceasta conținută în 
relatarea istorică este totuşi, în ciuda vechimii ei, foarte 
îndoielnică. Ea aparţine categoriei acelor descrieri fizionomice 
imaginare uzuale în vremea Antichității. Ea este cronologic prima 
din numeroasele descrieri foarte divergente ale fizionomiei lui 
lisus. E greu să te sustragi impresiei lăsate de acele descrieri 
imaginare ce-ar fi putut să coincidă cu realitatea, după cum se 
întâmplă şi în cazul acestei vechi relatări amintite. Mentionez aici 
în mod deosebit şi tablourile cu lisus ale lui Rembrandt, care s-au 
născut din percepțiile avute de pictor în ghetou — expresia lor e 
de o minunată profunzime, plină de forţă şi bländete, stiutoare şi 
încărcată de suferinţă. Elc zugrăvesc un suflet curat. 


b) Aspecte istorice. — lisus reprezintă o apariţie a Antichi- 
tätii târzii, la marginea lumii elenistic-romane. Intr-o epocă 
istorică aflată în lumină, lisus trăieşte abia observat, în 

obscuritate. EI, care nu-i de fel un om calculat, nici nu poate 
aparţine de lumea realistă şi rationalizatä a unei puteri 
calculate. Se înşală în privinţa tuturor realitätilor materiale 
şi va trebui să eşueze sub aspectul fiintärii în lume. 

In comparaţie cu profeţii iudaici arhaici, care-ţi lasă o 
impresie de încremenire, el este adâncit în sine, plin de 
înţelesuri şi mobil. Dacă-l comparăm însă cu lumea elenis- 
tic-romană ce-i era străină, el e arhaic-primordial ca 
începutul dintâi. 


S-a făcut încercarea de a-l înţelege pe lisus ca pe unul din 
tipurile de oameni şi grupuri de oameni agitate de idei religioase 
şi politice, răspândite în vremea sa. S-a spus că ar fi fost un 
reprezentant al mişcării apocaliptice generale din Asia de Sud- 
Vest; că ar fi fost apropiat de acele secte liniştite ce-şi căutau 
mântuirea trăind în curätie şi frätie cum erau esenienii; că s-ar 
situa în rândurile acelor mişcăn populare de pe teritoriul evreilor 
care pe atunci îl tot aşteptau pe Mesia, pe împăratul lor şi 
restauratorul iudaismului; că ar aparţine profeților itineranti 
despre care ne relatează Celsus — nişte oameni care cerşesc prin 
cetăţi, temple şi tabere de război, făcând proorociri, declarând că 
Sunt trimişii lui Dumnezeu, pretinzând că-i salvează pe ceilalţi şi 
blestemându-i când nu li se acordă cinstire; s-a crezut că în el 
existau trăsături ale felului de trai al acelor mestesugari care 
colindau deşertul, trăind senin printre beduini într-o sărăcie 
desăvârşită, şi care asistau ca spectatori, fără să ia parte, la luptele 
dintre beduini, oferind apoi răniților de ambele părţi îngrijiri 
medicale, reuşind să se strecoare în mod paşnic, fără violenţă şi 
împotrivire, de-a dreptul printre rândurile de luptători. 


E posibil ca lisus să aibă câte ceva în comun cu toate 
aceste tipuri. Modul de viaţă şi de gândire al acestora 
prezintă unele categorii în cadrul cărora s-a desfăşurat pe 
undeva şi existenţa lui lisus. Dar chiar şi percepând astfel 

lucrurile, realitatea lui lisus tot va răzbate din toate acestea 
ca un eveniment de o altă semnificaţie şi origine, şi de un 
cu totul alt rang. Figura lui lisus revelează întinderi şi 
profunzimi ce le erau străine acelor tipuri. Toţi cei care au 
apărut în chip de Mesia au fost executaţi şi daţi uitării; nu 
mai erau credibili de vreme ce eşuaseră. Toate acele tipuri 
de oameni agitati de idei religioase s-au pierdut în 
ciudätenii şi lucruri neesentiale. Faptul că asupra lui lisus 
poate cădea o lumină proiectată din direcţia atâtor tipuri 
eterogene între ele, ne dovedeşte că el nu aparţine nici 
unuia dintre ele. 

S-a spus, şi poate pe drept cuvânt, că lisus nu aduce 
nimic nou în tot ce priveşte conţinutul transmisibil al 
învăţăturii sale. El trăieşte în sfera de cunoştinţe a lumii sale 
înconjurătoare, se foloseşte de ideile transmise. Trăieşte cu 
o extraordinară forţă înlăuntrul ideii iudaice a lui Dum- 
nezeu. Nu s-a gândit niciodată să se despartă de această 
credinţă iudaică. Dimpotrivă trăieşte în această credinţă 
precum vechii profeti, în opoziţie cu încremenirea în 
dogme a preotimii. Din punct de vedere istoric este ultimul 
dintre profeţii iudaici. De aceea se şi referă în mod explicit 
şi adeseori la ei. 

Dar chiar şi numai această lume înconjurătoare în care 
trăieşte el face să apară o deosebire între vechii profeti şi 
lisus. Aceia au trăit în statul încă independent al iudeilor şi 
au asistat la pierderea acelui stat. lisus în schimb trăieşte în 
sânul unei teocraţii iudaice dependente din punct de 
vedere politic şi stabilizate de secole încoace. El aparţine 
acelei perioade de cinci sute de ani aflată între perioada de 
independenţă politică a iudeilor şi diaspora definitivă de 
după distrugerea lerusalimului —, aparţine acelor secole în 
care au apărut mulţi dintre psalmii cei mai evlavioşi, sau 
lov. Teocratia iudaică l-a exclus pe lisus din rândurile ei, 
aşa după cum preoțimea din temple încercase s-o facă in 

vremea regilor cu vechii profeti. Cărturarii Legii aflaţi în 
diaspora, care acceptaseră o dată cu canonul ebraic şi pe 
vechii profeţi, nu-l mai puteau însă accepta pe lisus 
deoarece între timp el ajunsese datorită altora în centrul 
unei religii universale. 

Din punct de vedere istoric credinţa în Dumnezeu a lui 
lisus reprezintă una din marile creaţii ale religiei biblice 
iudaice. 


Dumnezeul lui lisus, Dumnezeul Bibliei, nu mai este unul din 
acei zei orientali din care provenise odinioară lehova, şi al cărui 
caracter de cruzime orientală şi poftă de jertfe se pierduseră cu 
încetul în ideea profundă de jertfă a profeților care aveau să-şi 
rostească ultimul lor cuvânt prin lisus. Acest Dumnezeu nu este 
nici una din acele figuri mitice märete prin care devin perceptibile 
forţele elementare ale fiinţării umane, acestea fiind astfel totodată 
potentate şi dirijate — cum ar fi Atena, Apolo şi toţi ceilalţi zei, ci 
este Unul, Cel fără de chip, neconfigurat. Acest Dumnezeu nu-i 
NICI O putere universală pur şi simplu, nici raţiunea universală a 
filosofiei greceşti, ci o persoană care acţionează. Nu este nici acea 
fiintare insondabilă cu care omul aflat în stare de meditaţie ajunge 
într-o uniune mistică, ci este Alteritatea la modul absolut, în care 
poţi crede dar care nu poate fi văzută. EI este transcendenta 
absolută, dinaintea lumii şi în afara ei, Creatorul lumii. În raport 
cu lumea şi oamenii el este voinţa: El o cere, şi lucrul se-ntämplä; 
El porunceste, şi lucrul se face. De neînțeles în hotărârile sale, el 
e obiectul unei desävärsite încrederi, şi supuneri. Este judecătorul 
în faţa căruia omul e dezgolit până în cele mai ascunse gânduri 
ale sale şi căruia trebuie să-i dea socoteală. Este tatăl care iubeşte 
si iartă, în faţa căruia omul se ştie a fi copilul lui Dumnezeu. 
Dumnezeu e bănuitor şi aspru, dar totodată plin de har şi îndurare. 
Stăpânirea şi-o exercită din depărtare, e străin şi inaccesibil; e 
foarte aproape de om, vorbeşte şi cere dinlăuntrul inimii omului. 

E Dumnezeul viu, de care omul se simte pătruns în mod personal, 
şi nu intangibil şi mut ca acea Fiinţă Unică concepută speculativ. 


Cel în care crede lisus e Dumnezeul Vechiului Testa- 
ment; lisus înfăptuieşte vechea religie profetică. lisus e, 
precum leremia, iudeul pur, neîncătuşat de nici un fel de 
legături ale legii, riturilor, cultului, care totuşi nu respinge 
toate aceste forme, ci le aşază sub semnul voinţei prezente 
a lui Dumnezeu. lisus înfăptuieşte încă o dată credinţa 
profetică transmisă de-a lungul veacurilor, care l-a susţinut 
şi pe el şi reuşeşte până în ziua de astăzi să-i mai susţină pe 
oameni. 

c) Esenţa ideii. - Viaţa lui lisus e de parcă ar fi 
străluminată de Divinitate. El este în orice clipă aproape de 
Dumnezeu - pentru el nimic în afară de Dumnezeu şi voia 
lui Dumnezeu nu are vreo însemnătate. Ideea de Dum- 
nezeu e necondiționată, dar criteriile care decurg, din ea 
condiţionează orice alt lucru. De acolo provine şi 
cunoaşterea simplităţii atotîntemeietoare. 

Esenţa acestei credinţe e libertatea. Căci trăind în 
această credinţă ce vorbeşte de Dumnezeu, sufletul aflat în 
cuprinzătorul absolut [schlechthin Umgreifenden] se 
lärgeste. Träind fericirea gi nenorocirile acestei lumi, 
sufletul devine constient de sine. El nu poate fi tinut 
incätusat de ceea ce nu-i decät limitat, nu-i decät lume. 
Forta nesfärsitä a sufletului creste din däruirea sa pe fondul 
unei increderi ce nu mai este comprehensibilä: cäci si in 
starea de cea mai mare moliciune a inimii neintärite, în toiul 
cutremurării nimicitoare, sufletul poate deveni conştient 
de a-şi fi fost dăruit sieşi de Dumnezeu. Când omul are 
credinţă, el ajunge să fie cu adevărat liber. 

Această certitudine a lui lisus în privinţa lui Dumnezeu 
îngăduie o atitudine sufletească ce este în sine incomprehen- 
sibilă. Omul rămâne în lume, participă ca fiintare temporală 

în lume [Zeitdasein], dar netulburat de ea, cuprins cum e de 
tulburarea în faţa unui fond ultim profund care nu mai e 
lumesc. Aflat în lume, el e dincolo de ea. În starea de 
desprindere a fiintärii sale de lume el este cumva — 
nedemonstrabil, neconstatabil, el însuşi îndoindu-se de asta 
încă din clipa în care o spune — independent de lume. 

Această independenţă pe care şi-o păstrează în cufun- 
darea în lume [Welteinsenkung] determină miraculoasa stare 
de detaşare a lui lisus. Pe de-o parte nici lucrurile lumeşti nu 
mai pot ademeni înspre absoluturi limitate [endliche Ab- 
solutheiten], nici cochiliile lumeşti ale ştiinţei înspre ştiinţa 
totală, nici regulile şi legile înspre încremenirea în lucrurile 
calculabile. Aceste seductii eşuează din cauza libertăţii ce 
izvorăşte din certitudinea asupra lui Dumnezeu. Pe de altă 
parte, propria fiinţă e receptivă în faţa lumii, ochiul deschis 
în faţa tuturor realitätilor, şi mai ales a celor ale sufletului 
oamenilor, ale adâncurilor inimii lor, ce nu-i pot ascunde 
nimic clarviziunii lui lisus. 

Când ideea de Dumnezeu, oricât ar fi ea de 
incomprehensibilă, a pătruns în sufletul omului, atunci 
apare acea nelinişte de a nu-l pierde pe Dumnezeu, şi imbol- 
dul neîncetat de a face ceea ce trebuie făcut pentru ca Dum- 
nezeu să nu dispară. De aceea spune lisus: „Ferice de cei cu 
inima curată, căci ei vor vedea pe Dumnezeu!“ [Mat. 5, 8.] 

Dar acum se petrece ceva cu lisus ce nu există în Vechiul 
Testament decât în germene. Gravitatea ideii de Dumnezeu 
duce la lisus la un radicalism deplin. Dumnezeu, care cu 
toate astea nu este pentru lisus o prezenţă întruchipată nici 
în viziuni, şi nici în vocile auzite, poate pune sub semnul 
întrebării absolut totul din lume: lucrurile sunt aduse în 
faţa scaunului său de judecată. Felul în care lisus, în cer- 
titudinea sa asupra lui Dumnezeu, a făcut asta, e 
înfricoşător. Cine e în stare să citească asta în Evangheliile 
sinoptice continuând să se menţină într-o stare netulburată, 

multumit pe mai departe cu existenţa sa, acela e orb. lisus 
a ieşit din cadrul tuturor rânduielilor reale ale lumii. El 
vede că toate rânduielile şi obiceiurile au ajuns fariseice, şi 
indică acea origine dinspre care se produce topirea lor. In 
mod definitiv, nelimitat îi e sustras terenul de sub picioare 
oricărei realităţi lumeşti. Absolut toate rânduielile, 
legăturile pioase, legăturile stabilite prin reglementări, prin 
legi morale rationale, se prăbuşesc. In faţa imperativului de 
a-l urma pe Dumnezeu in Impărăţia lui, toate celelalte 
îndatoriri sunt nule. Munca necesară traiului, jurămintele 
depuse în faţa tribunalelor, apărarea propriilor drepturi, a 
proprietăţii, toate acestea sunt nule. Credinciosul se cuvine 
să moară din cauza puterilor acestei lumi, să piară de pe 
urma suferinţei, a persecuțiilor, maltratärii, injosirii. 
„Nicăieri altundeva nu s-au spus lucruri mai revoluţionare, 
căci tot ceea ce-i îndeobşte valabil e aici tratat ca fiind 
indiferent şi de neluat în seamă.“ (Hegel) 

Deoarece lisus se situează la extrema lumii, este ex- 
ceptia, aici se vădeşte şansa a tot ceea ce raportat la criteriile 
lumii e socotit a fi vrednic de dispreţ, de condiţie joasă, 
bolnav, urât, trebuind eliminat şi exclus prin rânduieli — 
anume şansa fiintärii umane înseşi în orice fel de condiţii. 
lisus atrage luarea-aminte asupra acelui spaţiu unde, ori- 
care i-ar fi eşuarea, omului i se deschide totuşi un cămin. 

lisus astrăpuns stavilele pornind înspre acel loc de unde 
nu doar că tot ce se cheamă lume rămâne în umbră, dar 
locul însuşi nu-i nimic altceva decât lumină şi foc — în pildă 
—, Şi iubire şi Dumnezeu - în realitate. Acest loc, perceput 
ca un loc în lume, nu este în fapt un loc. Raportând la 
criteriile lucrurilor ce aparţin de lume, omul n-ar putea 
decât să-l înţeleagă greşit. Văzut din perspectiva lumii, 
Jocul acesta e o imposibilitate. 

Dacă însă tot ce-i aici origine, centru, coeziune se arată 
în lume prin lisus şi cuvântul său, atunci asta nu se poate 

petrece decât pe cale indirectă. Şi lucrurile se petrec astfel 
încât până şi nebunia din lume va mai trebui cercetată cu 
privire la posibilul adevăr pe care l-ar putea conţine. Ele se 
petrec astfel încât raportate la cognoscibilul raţional, 
acţiunea şi cuvântul apar ambele ca fiind în sine contradic- 
torii. In lisus există lupta, duritatea, alternativa 
necruțătoare, — şi totodată nesfârşita bländete, renunţarea 
la orice luptă, îndurarea cu oricine se simte pierdut. El este 
luptătorul ce provoacă, şi cel ce rabdă în tăcere. 

Radicalismul certitudinii asupra lui Dumnezeu a cunos- 
cut datorită lui lisus o intensificare încă nemaiîntâlnită 
până la el, tocmai prin acea aşteptare a unui sfârşit iminent 
al lumii. În sensul ştiinţei cosmice această iminentä s-a 
dovedit a fi o eroare. Dacă însă realitatea sfârşitului lumii 
rămâne absentă, asta totuşi nu anulează înțelesul ideii 
esenţiale. Fie că lucrul s-ar petrece chiar acum, fie că abia 
după foarte multă vreme — sfârşitul acesta îşi aruncă lumina 
şi umbrele sale, îşi lansează întrebarea sa tuturor lucrurilor, 
cere luarea unei decizii. Eroarea cu privire la actualitatea 
materializată a sfârşitului lumii a făcut ca prin im- 
perativitatea acestei materializări adevărul să iasă la iveală: 
omul trăieşte, în fapt, aflându-se mereu în faţa acelei limite 
extreme pe care necontenit o ascunde de sine. Lumea nu-i 
începutul şi sfârşitul lucrurilor, omul e supus morţii, însăşi 
omenirea nu va dura la nesfârşit. In această situaţie există 
un sau-sau: pentru Dumnezeu, sau împotriva lui Dum- 
nezeu, bine sau rău. lisus îi aminteşte omului de această 
limită extremă. 

De esenţa ideii lui lisus ţine suferinţa — suferinţa cea mai 
îngrozitoare, neîngrădită, fără de limite, care se împlineşte 
în moartea cea mai crâncenă. Cuvintele lui lisus pe cruce: 
„Dumnezeul Meu, Dumnezeul Meu, de ce M'ai päräsit?”, 
care sunt totodată şi cuvintele de început ale Psalmului 22, 
exprimă împreună cu acest psalm o stare de suferinţă 

extremă. Nu e o acceptare răbdătoare a suferinţei, ci un 
strigăt către Dumnezeu, dar e şi credinţa, în plină suferinţă, 
pusă numai în Dumnezeu, în ceea ce este înainte de orice 
lume şi după orice lume. 


În acel psalm ne vorbeşte un om aflat în cea mai mare nevoie: 
Sunt vierme, nu om, ajuns de ocara oamenilor şi disprețuit. Cei 
răi îi dau târcoale. Deschid gura împotriva sa ca leul. „Am ajuns 
ca apa, care se scurge, şi toate oasele mi sc despart; mi s'a făcut 
inima Ca ceara, şi se topeşte înlăuntrul meu.“ I se adresează lui 
Dumnezeu, căci „nimeni nu-mi vine în ajutor“. Dar: „Strig ziua, 
Dumnezeule, şi nu-mi răspunzi.“ În toiul acestei mutenii şi linişti, 
al acestei abandonări în starea de neputinţă, se produce dintr-o 
dată întorsătura: „Totuş Tu eşti Cel Sfânt... În Tine se încredeau 
părinţii noştri.“ [Ps. 22.] Dumnezeu a dat ascultare nefericitilor 
Care au înălţat strigăte către el. Şi poetul altui psalm e încredinţat: 
„Domnul este Păstorul meu: nu voi duce lipsă de nimic. (...) 
Chiar dacă ar fi să umblu prin valea umbrei morţii, nu mă tem de 
niciun rău, căci Tu eşti cu mine.“ [Ps. 23.] 


Esentialä în această naştere a certitudinii asupra lui 
Dumnezeu dintr-o nelimitată conştiinţă a suferinţei e mai 
întâi totala abandonare de sine în faţa suferinţei; mai întâi 
omul se percepe ca vierme, el nu-şi afirmă demnitatea şi 
statornicia sa; apoi are conştiinţa însingurării sale absolute, 
părăsit de popor şi neocrotit înlăuntrul unei idei naţionale 
sau a altor idei de colectivitate; iar în cele din urmă, 
conştiinţa de a fi fost părăsit de Dumnezeu. Nu este posibil 
să irnpingi mai departe suferinţa omului. Din acest punct 
extrem, şi abia de aici, se produce întorsătura: devine 
posibil strigătul adresat lui Dumnezeu, devine posibil să-ţi 
exprimi neputinta de a mai îndura mutenia lui —, apoi însă 
cuvintele: Tu eşti totuşi cel sfânt; şi până la urmă, dacă nu 

poporul atunci cel puţin părinţii: ei s-au încrezut în Dum- 
nezeu; iar la sfârşit — calmul încrederii în temeiul intangibil. 

Această capacitate de suferinţă şi autenticitate a 
suferinţei este unică în istorie. Grozăvia nu-i acceptată 
senin, nu-i suportată răbdător, nu-i ascunsă. Se stăruie 
asupra realităţii suferinţei, e exprimată deschis. Omul 
îndură până la nimicire, când - dinläuntrul incredintärii 
sale că e pierdut şi abandonat - se face simţit acest minim 
al unui fundament care înseamnă apoi totul: Divinitatea. În 
plină mutenie, şi când nimic nu se vede, nimic nu are chip, 
ea totuşi rămâne unica realitate. De tot acest realism absolut 
al grozăviilor nedisimulate ale fiintärii în lume se leagă 
reazemul pe care omul şi-l află în incomprehensibilul ab- 
solut. 

După criteriile unui etos eroic şi stoic, nu există nici o 
„demnitate“ în felul acesta al omului de a se simţi aban- 
donat, mai întâi lipsit de orice reazem lăuntric, şi nici în 
exprimarea acestei stări de abandonare, iar apoi nici în tăria 
reazemului ce se face dintr-o dată simţit ca prin miracol. 
Dar acel alt tip de etos al demnităţii fie că cedează atunci 
când se află în zona unei realităţi extreme, fie că se cufundă 
într-o stare de încremenire neparticipativă. 

lisus reprezintă o culme a capacităţii de a suferi. Trebuie 
cercetată esenţa iudaică de-a lungul veacurilor, pentru a 
putea descoperi esenţa lui Iisus. Dar lisus nu a îndurat in 
mod pasiv. El a acţionat şi prin aceasta şi-a provocat 
suferinţa şi moartea. Suferinţa lui nu este o eşuare arbitrară, 
ci una autentică. In faţa unei lumi ce nu îngăduie decât 
conditionarea, şi al caracterului lumesc al Bisericii (exis- 
tente pe atunci sub forma teocratiei iudaice ce avea să fie 
determinantă pentru Bisericile ulterioare), el îşi expune 
neconditionarea ce-i este proprie. Realitatea sa constă in 
cutezanta de a pune în joc totul pentru împlinirea misiunii 
lui Dumnezeu: spunând adevărul şi trăind în adevăr. Aces- 

ta-i curajul profeților evrei: nu e cel din oglinda faimei unor 
fapte märete, a faimei unei morţi viteze în conştiinţa 
posterităţii, ci curajul omului dovedit exclusiv în faţa lui 
Dumnezeu. In Cruce, realitatea esenţială a veşniciei e 
contemplată în temporalitate. In această structură 
prefigurată, în Cruce, procesul de asigurare a adevărului se 
produce în eşuarea a tot ceea ce înseamnă lume. 

Experienţa iudaică a suferinţei reprezintă un element al 
religiei biblice vechi-testamentare, iar aceasta constituie 
nucleul tuturor religiilor creştine, iudaice, islamice cu abun- 
denta veşmintelor lor istorice, a răstălmăcirilor şi alterărilor 
lor, aşa încât nici una din ele nu poate spune că s-ar afla în 
posesia adevăratei religii biblice, a celei care totuşi susține 
întregul. Nu se poate vorbi propriu-zis despre această religie 
biblică fără a-ţi asuma riscuri. Dar poate că e îngăduit să spui 
următoarele: nu Hristos, această creaţie a comunităţii 
creştine primitive şi a lui Pavel, îi e comun întregii religii 
biblice — la fel de puţin ca şi legea iudaică ori caracterul 
naţional al religiei iudaice şi al multor religii protestante. 
Comună le este ideea de Dumnezeu şi Crucea — asta în 
măsura în care prin lisus se manifestă ultima întruchipare a 
ideii iudaice a Robului lui Dumnezeu ce pătimeşte. 

4. Influenţa exercitată de lisus. — E incomensurabilă. 
Câteva puţine indicii în acest sens: 

a) In timpul vieții influenţa exercitată de el asupra unor 
mici cercuri ca şi asupra mulțimilor de oameni din popor 
ce se strângeau în jurul lui a fost uriaşă. Fariseii, comandan- 
tul roman, duşmani şi prieteni — ei toţi au fost impresionați. 
„Toţi au rămas uimiţi...; plini de frică ziceau: «Azi am 
văzut lucruri nemaipomenite.»” [Luc. 5, 26.] Vorbea ca 
„unul care avea putere, nu cum îi învățau cărturarii lor”. 
(Mat. 7, 29.] Dar se întâmpla şi ca vorbele lui să n-aibă efect 
şi el să fie dezamăgit. 

Cui i se adresa lisus? De principiu fiecăruia care-i ieşea 
în cale. Pentru el toţi oamenii sunt potriviti în acest sens. 
Important nu e decât dacă se produce iluminarea interioară 
datorită căreia credinciosul vede şi iubeşte. Dar lisus are o 
preferinţă pentru cei săraci, ostracizaţi, păcătoşi, deoarece 
sufletul lor e răscolit şi de aceea şi pregătit să primească 
noua credinţă. „Nu cei sănătoşi au trebuintä de doftor, ci 
cei bolnavi. N'am venit să chem la pocăință pe cei 
neprihäniti ci pe cei păcătoşi.” [Luc. 5, 31-32.] „Vamesii şi 
curvele merg înaintea voastră în Impärätia lui Dumnezeu.” 
[Mat. 21, 31.] Cei mai străini îi sunt lui lisus oamenii care se 
simt în siguranţă, la adăpost, cei înrobiţi în lume de 
proprietăţi: „Cât de anevoie este pentru ceice se încred în 
bogății, să intre în Împărăţia lui Dumnezeu!“ [Marc. 10, 24.] 
Nu fariseul sigur de sine, care se roagă: „Dumnezeule, Îţi 
multämesc că nu sunt ca ceilalţi oameni, nrăpăreţi, 
nedrepti, preacurvari sau chiar ca vameşul acesta“, 
ajunge să afle pacea în Dumnezeu, ci dimpotrivă vamesul 
care nu indräznea sä-si ridice privirea la cer, ci se bätea 
peste piept si spunea: „Dumnezeule, ai milä de mine, 
päcätosul!” Pilda fiului pierdut [risipitor] exprimă 
lămuritor ideea lui lisus. 

In peregrinările lui, lisus nu se mulțumea cu cele câteva 
întâlniri întâmplătoare cu oamenii, ci îşi trimitea discipolii 
ca „pescari de oameni”. Ei trebuie să le vestească acestora 
sfârşitul lumii şi Împărăţia lui Dumnezeu. Doar asta trebuie 
să le fie viaţa. Vor cutreiera ţara câte doi şi nu vor lua nimic 
cu ei pe drum in afară de un toiag — nici pâine, nici traistă, 
nici bani la brâu; să se incalte cu sandale, şi să nu îmbrace 
două haine. 

lisus limitează aria propovăduirii lor: „Să nu mergeţi pe 
calea pägänilor...; ci să mergeţi mai de grabă la oile pier- 
dute ale casei lui Israel.” [Mat. 10, 5-6.] Sfârşitul lumii va 

sosi încă mai înainte ca ei să-şi fi terminat propovăduirea 
în țară. 

lisus a putut să-şi dea seama şi de cât de neînsemnat şi 
nesigur este efectul. Sămânţa vestirii cade pe teren rodnic şi 
nerodnic. Unii oameni primesc vestirea cu bucurie, dar efec- 
tul nu ţine decât puţină vreme. Grijile lumii, amăgirea 
bogățiilor şi poftele înăbuşă Cuvântul. Aproape toţi îşi găsesc 
un pretext, ca în pilda celor poftiti la cină. [Luc. 14.] lisus îşi 
exprimă dezamăgirea: a venit în lume şi i-a găsit pe toţi 
cuprinşi de beţie dar pe nimeni însetat, şi astfel a trebuit să 
se ostenească cu fiii oamenilor, căci ei sunt orbi în inimile lor. 
„Mulţi sunt chemaţi, dar puţini sunt aleşi.” [Mat. 22, 14.] 

b) Pe când mai trăia lisus, discipolii credeau împreună 
cu el în Dumnezeu, în Impärätia lui Dumnezeu si în 
sfârşitul lumii. Când lisus a murit ei s-au risipit care încotro. 
Când mai apoi, după scurt timp, se regăsesc iarăşi, li se 
întâmplă ceva care-i va transforma radical. Ei îl văd pe lisus 
înviat. Acum ei nu mai cred doar împreună cu lisus in 
Dumnezeu, după cum o făceau şi mai înainte, ci şi fără lisus 
în Hristos înviat. Asta marchează trecerea de la religia 
omului lisus considerat ca una din figurile religiei iudaice, 
la religia creştină. Aceasta n-a existat cât timp a trăit lisus. 
Cum s-a efectuat trecerea, asta n-o mai ştim. „După moar- 
tea lui lisus creştinismul primitiv se sustrage oricărei 
posibilităţi de observare istorică, adepţii lui Hristos con- 
stituind în această perioadă un fenomen absolut incom- 
prehensibil, oscilând ambiguu între existenţă şi inexistenţă. 
Abia Pavel va introduce creştinismul în sfera istoriei. E o 
iluzie să se considere că religia creştină ar fi început cu lisus 
ca persoană istorică.” (Overbeck .) 

Numai efectul nemijlocit pe care-l avea personalitatea 
lui lisus asupra celor receptivi explică de ce după moartea 
sa, în momentele de primă descumpănire, discipolii au 
procedat la acea grandioasă reinterpretare a execuţiei sale 

mai întâi neintelese de ei — reinterpretare care a întemeiat 
creştinismul. Dar ce este creştinismul? 


Istoriceste, creştinismul c până astăzi un fenomen neincheiat. 
Există desigur în cl un nucleu comun, ca urmare a reintemeierii 
ecleziastice a Occidentului căzut în barbaric, apoi ca urmare a 
pătrunderii în viaţa spirituală a Europei romano-germanice a unor 
elemente idcatice provenind din acea direcţie. Acest nucleu 
comun menţine laolaltă numeroasele Biserici creştine carc s-au 
luptat între ele pe viaţă şi pe moarte, menţine laolaltă credinţa 
dogmatică şi pe eretici, ba până şi pe cei indiferenți care au crescut 
în acest spaţiu. Nu este însă posibil să definim acest ceva comun 
ca fiind „esenţa creştinismului“, pentru ca pe baza unei astfel de 
definiţii să stabilim apoi ce e şi ce nu e creştin. Astfel de 
determinări indică mai degrabă (din punct de vedere al cercetării 
istorice) doar nişte construcţii ideal-tipice din cadrul crestinis- 
mului, ori însă că ele reprezintă dogme diferentiatoare stabilite 
de diferitele Biserici şi grupuri în parte, prin care acestea 
revendică fiecare pentru sine adevăratul creştinism; în acest caz 
am avea aşadar de-a face cu mărturisiri ale unui crez prin care o 
credinţă creştină, ce consideră despre sine că este unica adevărată 
credinţă, se distanțează de alţii care trec drept eretici sau păgâni. 
De aceea, în măsura în care Occidentul e creştin, partea aceasta 
creştină — atunci când nu e uzurpată pentru sine de anumite 
grupuri limitate, de la Biserica romană şi până la secte — 
reprezintă în calitatea sa de creştinism occidental tocmai acea 
religie biblică ce reuneşte în ea toate confesiunile creştine, şi pe 
iudei, şi spiritualitatea celor cu o credinţă nebisericească, ba 
într-un fel sau altul chiar şi pe a necredincioşilor declaraţi. În acest 
caz religia biblică constituie acel întreg netrecut de nimeni cu 
vederea şi a cărui posesie nu poate fi revendicată de nimeni pentru 
sine, care a străbătut mileniile de la Avraam şi până astăzi. De 
aici se nutreşte, alege, îşi extrage elementele ce i se par mai 
însemnate cel ce trăieşte în corelaţie cu religia biblică. Abia o dată 

cu dispariţia tuturor figurilor religiei biblice Occidentul creştin ar 
ajunge la capătul său. 


În cadrul acestei religii biblice lisus reprezintă unul din 
factori, iar asta într-un mod special pentru cei care în con- 
fesiunea lor se referă la lisus ca la Hristos. Dar şi dacă 
pentru această confesiune lisus Hristos e temelia şi centrul 
credinţei, figura sa totuşi nu reprezintă nici chiar pentru 
lumea creştină decât doar un element, şi nu de-a dreptul pe 
întemeietorul creştinismului, care prin lisus singur nu s-ar 
fi născut niciodată. Peste realitatea lui lisus s-au suprapus 
concepţii ce lui îi fuseseră străine. El s-a transformat în 
altceva, dar s-a păstrat mereu şi o rămăşiţă din propria sa 
realitate. 

Influenţa exercitată se cuvine schitatä în două direcţii. 
În primul rând el a fost transformat din lisus în Hristos, 
Dumnezeul-Om, dintr-o realitate omenească într-un obiect 
al credinţei. In al doilea rând în întruchiparea sa de om ela 
fost luat drept model pentru a fi urmat. 


În primul rând: În atitudinea pe care o manifestă discipolii faţă 
de lisus e conţinut şi acel prim pas al trecerii de la credinţa doar 
în propovăduirea lui lisus la credinţa în el. Paşii următori sunt: 
credinţa în el ca Hristos, ca Fiul lui Dumnezeu, ca Dumnezeu el 
însuşi. La capătul drumului se găseşte credinţa în acest Dum- 
nezeu pentru care realitatea sa umană a ajuns fără nici o 
însemnătate cu excepţia a două puncte: că era întrupat, şi că a fost 
răstignit. Caracteristic e faptul că din Credo lipseşte realitatea 
umană a lui lisus. În articolul al doilea e înfăţişată credinţa în Fiul 
lui Dumnezeu Unul Născut, Domnul nostru, întrupat din Duhul 
Sfânt şi născut din Fecioara Maria. După această istorie 
anterioară transcendentalä, din viața sa nu rezultă decât că a 
pătimit sub Ponţiu Pilat, că a fost răstignit, a murit şi a fost 
îngropat. Mai departe ni se înfăţişează privirii iarăşi numai is- 

torisirca transcendentală: s-a coborât la iad, a treia zi a înviat din 
morţi, S-a înălţat la cer unde şade de-a dreapta lui Dumnezeu şi 
de unde va veni iarăşi spre a-i judeca pe vii gi pe morţi. 

Kierkegaard a tras de aici o concluzie. Importantă e numai 
acea unică propoziţie că Dumnezeu a fost în lume şi că a fost 
răstignit. Pentru credinţă e neimportant să cunoască partea 
istorică, reală a lucrurilor. Cercetarea ce are ca obiect Noul 
Testament reprezintă pentru credinţă ceva inutil şi incomodant, 
deoarece credinţa nu se întemeiază pe cunoaşterea unei realităţi 
istorice, stabilite în urma efectuării unor cercetări critice. Nici 
pentru cei care au trăit alături de lisus şi l-au văzut întrupat, care 
îi cunoşteau viaţa, având în faţa lor gesturile, atitudinile, acţiunile, 
vorbele sale, credinţa lor n-a fost determinată şi condiţionată de 
realitate. 

Această credinţă în Hristos nu a fost întemeiată de lisus. Ea a 
apărut după moartea lui. Mai întâi a fost credinţa în Înviere, bazată 
pe viziuni în care Maria din Magdala şi mai multi dintre discipoli 
l-au zărit pe lisus. A urmat apoi transfigurarea morţii ruşinoase 
pe cruce, ea fiind acum privită ca jertfă. În cele din urmă, 
semnificaţia comunităţii creştine a fost întemeiată prin coborârea 
Duhului Sfânt. Realitatea comunităţilor creştine s-a transformat 
în Biserică. Relatarea evanghelică despre Cina cea de taină a 
devenit temelia cultului. Sacramentul Cinei şi-a dobândit forma 
sa abia la capătul unei evoluţii, în timp ce în cazul fondării unui 
cult ea ar fi trebuit să existe încă de la început. „lisus n-a făcut 
din el însuşi un sacrament.“ (von Soden .) 

Aspectele de conţinut ale credinţei — jertfa lui Hristos; 
mântuirea tuturor credincioşilor datorită acestei jertfe, prin care 
Hristos a luat păcatele lor asupra sa, absolvirea prin credinţă; 
Hristos ca a doua persoană a Trinității; Hristos ca logos (raţiunea 
universală), contribuind la crearea lumii, însoțitor al poporului lui 
Israel prin pustie; Biserica în chip de corpus mysticum al lui 
Hristos; Hristos ca al doilea Adam, început istoric al unei noi 
omeniri — toate acestea şi numeroase alte elemente aparţinând 

istorici dogmelor atât de bogată din punct de vedere spiritual, nu 
au nimic de-a face cu lisus. Accasta ce o nouă realitate, extraor- 
dinar de influentă din punct de vedere istoric. 


În al doilea rând: Fără Biserici creştinismul nu s-ar fi putut 
dezvolta în decursul mileniilor. Faptul că în cadrul 
numeroaselor elemente ideatice ale acestei desfăşurări 
lisus însuşi şi-a mai păstrat însemnătatea se explică prin 
existenţa canonului Sfintei Scripturi. Chiar dacă încă şi 
Pavel n-a mai manifestat nici un fel de interes pentru omul 
lisus, totuşi Evangheliile în Noul Testament vorbeau 
despre el. Scrierile acestui canon, împreună cu Vechiul 
Testament, sunt atât de bogate în elemente constitutive 
contradictorii, încât e nepermis să vrei să găseşti undeva 
cheia la Evanghelie, la vestirea lui lisus, la religia biblică. 
Nici lisus însuşi nu constituie cheia. Dar dinlăuntrul 
realităţii sale s-a produs un impuls pretutindeni acolo unde 
apărea ideea de a urma calea lui lisus. 


Din când în când ideea aceasta era înţeleasă în mod radical: a 
urma textual Predica de pe Munte, asta însemnând să nu opui 
într-adevăr nici o rezistenţă, — a urma misiunea vestirii, adică a 
colinda prin ţară doi câte doi fără a avea nimic asupra ta în afară 
de haină, toiag şi sandale, — a urma patimile, adică să-ţi provoci 
tu însuţi suferinţa şi pieirea în lume, prin împlinirea activă a tot 
ceea ce a făcut şi a spus lisus la limita extremă, — martiriul ca 
adevăr. 

Altfel stau lucrurile atunci când se are în vedere urmarea căii 
lui Iisus ca transfigurare a propriilor noastre suferinţe, care în 
decursul vieţii se abat nechemate peste noi. În acest caz patimile 
lui lisus devin un exemplu de cum să suportăm cele mai nedrepte 
şi de neînțeles suferinţe, de cum să nu deznădăjduim în aban- 
donare, de cum să ne aflăm reazemul unic şi ultim în Dumnezeu 
cel aflat la originea tuturor lucrurilor, luând răbdători crucea sa 

asupră-nc. Prin lisus a fost sfinţită până şi cea mai grozavă 
suferinţă. 

Şi iarăşi altfel stau lucrurile cu asumarea căii lui lisus atunci 
când omul acceptă normele exigenţelor morale, — puritatea 
deplină şi sensul iubirii ca voinţă a lui Dumnezeu. Aceasta ne 
impune să întelegem că şi în cel mai bun caz noi tot vom trăi 
experienţa insuficientei noastre morale. 


În cele din urmă mai e posibil şi ca omul să se orienteze 
în funcţie de lisus, fără însă a-i urma calea. lisus ne-a 
demonstrat un fel de viaţă, al cărei sens se credea pe sine 
nu nimicit de eşuarea în lume, ci dimpotrivă confirmat — 
ce-i drept nu în mod univoc, dar ca pe o posibilitate vădită. 
El ne-a demonstrat eliberarea de spaima vieţii prin luarea 
asupra sa a Crucii. A-i asculta vestirea înseamnă a învăţa 
să-ţi păstrezi ochiul deschis asupra nenorocirii absolute din 
lume; vestirea lui împiedică apariţia multumirii de sine, îţi 
aminteşte de o instanţă superioară. Absurditätile din vor- 
bele şi acţiunile sale pot avea un efect eliberator. 

Mulţi oameni înscrişi în sfera religiei biblice au izbutit ca 
prin toate straturile suprapuse să întrevadă în lisus o origine. 
El şi-a exercitat influenţa în ciuda vălurilor sub care a fost 
ascuns încă de scrierile Noului Testament. Căci este el însuşi 
cel care se exprimă prin fiinţa şi vorbele sale. Din con- 
templarea noastră a omului lisus, din vitalitatea sa care s-a 
păstrat până azi izvorăsc aparent inepuizabil noi impulsuri, 
şi asta datorită radicalismului său mereu plin de sens. lisus 
rămâne uriaşa forță opusă creştinismului care a făcut din el 
fundamentul său. El rămâne dinamita ce adeseori până acum 
a mai vrut să sfărâme încremenirile lumeşti ale creştinis- 
mului în Bisericile sale. La el se referă ereticii care îi iau în 
serios radicalismul. 

Un uriaş travaliu de gândire a încercat ca prin inter- 
pretări, noi diferențieri, sistematizări de idei să forţeze 

integrarea torentului de contradicții într-un întreg. Voința 
bisericească de lume şi ordine a încercat — cu succes dar 
totodată şi zadarnic — să înfrâneze forţa explozivă a lui 
lisus, izbutind s-o capteze ca pe un foc spre a-i da efectul 
dorit, dar limitat — până ce focul acesta izbucnea iarăşi din 
timp în timp, pustiitor, tinzând ca o dată cu sfârşitul lumii 
să aducă Impärätia lui Dumnezeu. 


Pentru gândirea dogmatic-ecleziastică şi acțiunea ecleziastică 
exercitată în lume s-au ivit — pornind tocmai de la această origine 
— toate acele dificultăţi deosebite ce n-au putut fi niciodată 
învinse, dar care totodată i-au permis creştinismului şi păstrarea 
vitalitätii sale, au permis în cadrul creştinismului atât caracterul 
său învăluit cât şi formidabila sa autenticitate. 

Dificultăţile au început cu faptul că sfârşitul lumii întârzia să 
se producă. În situaţia nou creată gândirea şi modul de acţiune se 
cereau revizuite (Martin Werner). Practic, locul aşteptatei 
Impärätii a lui Dumnezeu a fost luat de Biserică. lisus, vestitorul 
sfârşitului, devine întemeietorul sacramentului. Dar a integra 
Împărăţia lui Dumnezeu, prin care istoria sfârşeşte, istoriei înseşi 
— asta presupune o modificare de sens. De acum înainte a împlini 
rânduielile omeneşti ale lumii, a produce ştiinţă, literatură, artă, 
o fericire structurată a fiinţării în lume, supunändu-te în acelaşi 
timp şi normelor vestirii întemeiate pe o situatie-limitä, va duce 
la antinomiile insolubile a ceea ce în general e dezbătut sub titlul 
de „Creştinism şi cultură“. Apariţia în această lume, sub forma 
unor imperative, a ceva ce conform intelesului său îi este propriu 
Impärätiei lui Dumnezeu, face să nu mai poată fi percepută o 
unitate convingătoare. 


Perspectiva asupra personalităţii lui lisus şi a 
propovăduirii sale a fost în egală măsură determinată şi 
limitată atât de interesele räzvrätitilor, cât şi de cele dog- 
matic-ecleziastice. Interesul räzvrätitilor e să găsească mo- 

tive de negatie pentru tot ce este în lume, prin care să-şi 
alimenteze distructivele lor impulsuri de putere. Interesul 
gândirii ecleziastic-dogmatice este de a integra elementul 
extrem, care tot mereu răzbeşte în afară, în fondul unui 
adevăr etern, invariabil, al creştinismului. De aceea pentru 
această gândire e de neacceptat să recunoască faptul că 
întârzierea aşteptatului sfârşit al lumii subintelege o 
remodelare a gândirii creştine. 

In ce priveşte cunoştinţele istorice despre lisus, interesul 
religios al credinţei doctrinare se poate situa pe poziţia unui 
scepticism maximal, asta însemnând că într-un spaţiu gol e 
aşezată, în locul realităţii istorice, istoria crezută a mântuirii; 
aceasta nu poate fi în nici un fel supusă unei critici istorice, 
de vreme ce ea nu e empirică, ci transcendentală. Sau poate 
adopta poziţia inversă: adică interesele religiei înţeleg, să 
accepte fără o cercetare istoric-critică prealabilă întreaga is- 
torisire din Evanghelii ca pe o realitate istorică de crezare. În 
primul caz cunoaşterea istorică e respinsă în mod consec- 
vent, în măsura în care rezultatul e indiferent din punct de 
vedere al credinţei. În cel de-al doilea caz cercetarea istoric- 
critică e limitată la chestiuni secundare, pentru că cercetarea 
nu poate nici atinge, nici spori şi nici diminua realitatea 
revelată, empirică, absolut certă, a relatărilor biblice. 

Realitatea istorică a omului lisus, care pentru noi e de o 
atât de mare însemnătate în istoria filosofiei, este lipsită de 
interes din perspectiva religioasă atât a räzvrätitilor cât şi a 
gândirii ecleziastice. 

CONSIDERAŢII DESPRE OAMENII CRUCIALI 


a) Metoda de aplicat în înţelegerea lor. - Din punct de 
vedere metodic înţelegerea lor ne pune în faţa aceleiaşi 
situaţii. Toate textele din care am putut afla ceva despre ei 
au fost scrise abia după moartea lor. Prin compararea tex- 
telor între ele şi a unor analize rafinate, critica filologic- 
istorică a permis stabilirea cu precizie a provenienţei lor din 
izvoare orale deja existente, precum şi aproximarea 
gradului de apropiere sau depărtare de realitatea originară 
a diverselor stratificări din texte. Ea ne indică 
suprapunerile ulterioare a unor legende şi mituri, şi nu 
arareori şi faptul că acestea au fost preluate de altundeva. 
Uneori, rezultatele la care se ajunge sunt aproape absolut 
certe, adeseori ele sunt probabile, iar de cele mai multe ori, 
doar posibile. 

Dar în felul acesta nu se poate obţine o imagine a 
realităţii istorice. Căci din operaţiunea de identificare a 
faptului istoric cert nu rezultă decât un minim neînsemnat 
în sărăcia lui. Figurile acestor mari bărbaţi se sustrag 
cunoaşterii noastre dacă încercăm să pătrundem în 
realitatea lor originară prin procedeul desfolierii de 
straturile suprapuse. Nu există nici o relatare istorică 
demnă de încredere. Aproape fiecare element din cele ce 
ne-au fost transmise de izvoare poate fi pus la îndoială din 
punct de vedere istoric. S-a ajuns în cele din urmă chiar 
până la a pune sub semnul îndoielii însăşi existenţa acestor 
oameni — după cum s-a întâmplat în cazul lui Buddha şi al 
lui lisus —, deoarece această existenţă a lor ar părea că 

dispare cu totul îndărătul a ceea ce e mit şi legendă. Absur- 
ditatea unei astfel de concluzii ne poate face să ne îndoim 
de înseşi metodele criticii. 

Realitatea istorică a acestor mari bărbaţi e perceptibilă, 
iar mai apoi, cu o anume probabilitate, şi cognoscibilă doar 
în extraordinara forţă cu care fiinţa lor s-a exercitat asupra 
mediului în care au trăit, şi în ecoul stârnit de ei în 
posteritate. În măsura în care influenţa exercitată se 
raportează în mod explicit la ei, ea e demonstrabilă. De la 
bun început s-au format anumite imagini despre aceşti 
mari bărbaţi. Ele s-au născut în mintea celor veniţi după ei, 
care se vedeau pe sine ca urmaşi ai acelora. Aceste imagini 
prin ele însele constituie de pe acum o nouă realitate 
istorică. 


Reamintim cum stau lucrurile în cazul lui lisus: cercetătorii 
istoric-critici afirmă: nu putem şti nimic sigur despre viaţa lui 
lisus; Evangheliile au fost scrise pentru a vesti comunităţii 
mesajul credinţei. Ele sunt compilaţii din izvoare, povestiri, 
culegeri de maxime şi pilde, care e adevărat că pornesc de la 
lucruri spuse de lisus, dar care au fost imbogätite şi cu multe 
lucruri pe care, după cum consideră credincioşii, el le-ar fi putut 
spune. Istoria vieții lui lisus în evoluţia ei nu poate fi reconstruită. 

Critica aceasta istorică nu poate fi anulată. Ea nu îngăduie 
simpla acceptare a conţinutului în ansamblu al Evangheliilor 
drept realitate istorică. Vom putea recunoaşte partea ce ţine de 
mit în interpretările date lui lisus şi apărute încă de la început — 
Mesia, Hristos, Kyrios, Fiul lui Dumnezeu —, iar ceea ce ne spune 
loan nu foloseşte decât în mică măsură la formarea unei imagini 
istorice a lui lisus; nu se poate valorifica nimic din ceea ce n-a 
putut fi gândit decât din perspectiva situaţiei ulterioare a apariţiei 
comunităţii şi a Bisericii. Toate acestea reprezintă o nouă realitate 
istorică — dar nu şi pe cea a omului lisus. 

Cu toate astea ne rămâne un domeniu vast al posibilului. 
Numeroase clemente trebuie lăsate deoparte ca aparţinând în mod 
cert de legendă, iar fondul a ceea ce e demn de crezare e redus. 
Dar între aceşti poli sc întinde câmpul larg a ceca ce din punct de 
vedere istoric e posibil, — în mod probabil sau improbabil — să fie 
şi corect. Acesta-i câmpul în carc operează o perspectivă ce-şi 
este siegi evidentă, selectänd după principiul conexiunii interne 
a problematicii şi evenimentelor. 


Ca şi în orice altă epocă se pune şi în a noastră problema 
de a vedea în imaginea oamenilor cruciali realitatea — dar 
în condiţii noi, de alt gen. În ansamblul lor, analizele critice 
ale izvoarelor oferă până la urmă posibilitatea ca privirea 
initiatului să răzbată prin toate aceste documente. Afländu- 
te la izvoare, trebuie să laşi imaginea să crească în tine. 
Celui lipsit de idei preconcepute ea îi va apărea tot mereu 
din nou în faţa ochilor. El are posibilitatea să lase ca această 
realitate să-şi exercite asupra sa efectul nemijlocit, chiar şi 
dacă ea este înceţoşată de elemente ce nu-i sunt constitu- 
tive. Ca şi oamenii altor epoci avem şi noi putinţa să privim 
în mod nemijlocit această realitate, independent de o 
anume credinţă fixată. E adevărat că datorită cercetării 
critice perspectiva noastră va fi condiţionată de un etalon, 
de nişte limite şi premise. Dar pe terenul astfel câştigat 
perspectiva însăşi rămâne totuşi cea originară de tot- 
deauna. Ea nu este demonstrabilă şi nici nu-şi descoperă 
conținuturile printr-un proces deductiv. Parcurgând acum 
drumul invers, perspectiva astfel formată ajunge să 
ghideze cercetarea critică, dar nu în sensul că ar dovedi 
ceva, ci formulând întrebări cu privire la 
demonstrabilitatea unor aspecte. Din îndoiala critică 
asociată cu capacitatea noastră de a ne lăsa sensibilizati de 
izvoare se va naşte oricând şi cutezanta de a ne forma în 
ciuda a toate o imagine despre realitatea istorică. 


179 


Concordonta de metodă în formarea unei perspective 
asupra celor patru nu e anulată de gradele diferite de 
realitate pe care ni se pare că le-am fi atins în fiecare caz în 
parte. Dacă ne punem întrebarea despre care dintre ei ştim 
mai multe lucruri şi într-un mod mai sigur, atunci 
cunoştinţele noastre despre lisus şi Socrate s-ar părea că 
sunt într-o mai mare măsură atestate decât cele despre 
Buddha. Dacă ne punem problema autenticităţii spuselor 
lor, am putea considera cuvintele lui Buddha ca fiind mai 
îndoielnice decât cele ale lui Socrate, lisus şi Confucius. Dar 
în fapt toate sunt îndoielnice. Fiecare din aceste patru figuri 
dobândeşte pentru noi claritatea ei specifică. Dar lumina în 
care ni se dezvăluie această claritate pare să aibă un caracter 
deviant: ea este realist-concretă în cazul lui Socrate; magic- 
transfiguratoare la lisus; operează o tipizare pe calea 
abstractizării magice, în cazul lui Buddha; este luciditate 
luminoasă la Confucius. E poate Socrate mai prezent în 
concretetea sa, şi totodată mai unitar, pentru că ceilalţi trei 
nu şi-au avut un Platon al lor? Sunt oare cuvintele lui lisus 
mai certe pentru că apostolii n-au fost nişte literați care să 
fi plăsmuit în mod deliberat o operă spirituală? 

Simpla critică sfârşeşte prin teza imposibilității 
cunoaşterii. În acest caz e ca şi cum realitatea ar fi dispărut 
cu totul. Dar perspectiva noastră asupra lor se întemeiază 
tocmai pe această realitate. În sprijinul acestei perspective 
se pot aduce următoarele argumente: 

Toate izvoarele le atribuie celor patru înaltul lor rang 
încă înainte de apariţia criticii ştiinţifice. Dar ceea ce de-a 
lungul mileniilor a exercitat o influenţă atât de 
extraordinară asupra atitudinii lăuntrice a oamenilor, are 
de partea sa şi pre-judecata, că acele lucruri au şi existat în 
mod real. E imposibil să credem că din nimicnicia unui om 
s-ar putea naşte imaginea unei märetii care să ne permită 

perceperea unui suflet superior. Originea unei astfel de 
imagini trebuie să fi fost ea însăşi extraordinară. 

Se poate observa că efectul e imediat, apare încă din 
timpul vieţii lor, că el se degajă mai întâi de la omul în carne 
şi oase, şi nu de la o imagine. lar noi înşine suntem pătrunşi 
de realitatea lor, trăind experienţa acestei influenţe indis- 
cutabile pe care ei au exercitat-o. Intensitatea acestei in- 
fluente resimţită de noi încă şi azi este un fapt, care deşi nu 
constituie o dovadă raţională e totuşi un indiciu stringent 
din punct de vedere spiritual. Pe aceşti bărbaţi îi mai putem 
încă vedea în faţa ochilor, pentru că influenţa lor există în 
continuare. 

Cercetarea critică înclină spre teza că ar fi vorba de ceva 
întâmplător. Că n-ar fi existat o măreție iniţială, ci că printr-o 
situaţie întâmplătoare şi prin cumularea în decursul istoriei 
spirituale şi politice ulterioare a unor noi întâmplări, aceste 
nume S-ar fi transformat în nuclee de cristalizare — în sine ele 
nefiind nimic altceva decât nişte simple fire de praf ce-ar fi 
putut fi înlocuite prin oricare altele. Nu aceşti oameni înşişi, 
ci societatea, comunităţile şi Bisericile, forțele spirituale a- 
nonime, oricum altceva decât ei înşişi, au descoperit mai apoi 
în ei, după ce procesul de cristalizare începuse de pe acum 
acel punct fix în jurul căruia puteau fi grupate mituri şi 
substanţe spirituale. Punctul acesta, se consideră, ar fi de- 
venit apoi invizibil în realitatea lui iniţială — şi asta pe drept 
cuvânt, de vreme ce începutul fusese irelevant. 

Unei astfel de teze i se împotriveşte chiar propriul 
nostru mod de percepere a realităţii. În mod vădit e corect 
că istoric vorbind s-au produs nişte transformări extraor- 
dinare ale imaginii lor, suprapuneri şi falsificări, şi că mai 
ales s-au produs şi răstălmăciri cu semnificaţie opusă 
precum şi scăderi ale acestei semnificaţii până la nivelul 
superstitiilor. Esenţială însă rămâne problema dacă în în- 

ceput a fost vorba de un neînsemnat fir de praf ori însă a 
existat un om în toată măreţia lui. 

Poate oare întâmplarea să facă din nimic ceva durabil? 
Posibil ca astfel să stea lucrurile în cazul evenimentelor 
politice, atunci când în decursul unor împrejurări întâm- 
plătoare un om întâmplător poate dobândi practic o putere 
vremelnică, relativă şi exterioară, el rămânând totuşi lipsit 
de un fond al său propriu. Dar un astfel de om nu va putea 
niciodată să exercite o influenţă spirituală în sensul unei 
împliniri umane, nu va putea să creeze ceva durabil. 

Cercetarea critică ne mai învaţă şi că pe aceste mari 
personalităţi le putem privi pe fiecare la rândul ei ca pe unul 
din tipurile umane răspândite în epocă. Astfel Socrate ar 
semăna cu cizmarul Simon ş.a., ori cu sofiştii, Confucius cu 
unul din literatii şi consilierii itineranti, Buddha cu unul din 
numeroşii fondatori de ordine monahale din vremea sa, lisus 
cu unul din evreii ce apăreau in chip de Mesia şi erau apoi 
condamnaţi la moarte. Incadrarea lor în astfel de tipuri e 
instructivă, deoarece ea e corectă din punct de vedere 
sociologic, dar necaracteristică în ce priveşte esenţa acestor 
bărbaţi. Unicitatea istorică a marilor oameni nu devine decât 
încă şi mai evidentă atunci când se încearcă o astfel de 
clasificare a lor. Ei nu pot fi definiţi prin apartenenţa la un 
anume tip uman, ci prin singularitatea şi prin caracterul 
nesubstituibil al fiinţei lor. De ce tocmai Socrate, Buddha, 
lisus şi Confucius au avut o atât de uriaşă influenţă asupra 
omenirii şi nu alţii? Acele câteva lucruri certe stabilite de 
critica istorică nu ne dau posibilitatea să înţelegem asta. 
Aceşti bărbaţi au reuşit ca şi fără să posede putere lumească, 
fără să recurgă la artificiile demagogilor şi sofiştilor, să 
cucerească spiritul oamenilor, induränd şi renunțând ei 
înşişi. Efectul lor se prelungeşte în continuare, împotrivindu- 
se adaosurilor şi răstălmăcirilor de semnificaţie prin care ei 
răzbat tot mereu la suprafaţă, iar reauzirea glasului lor 

originar face ca dinspre ei să pornească impulsurile unor noi 
mişcări. Grandoarea lor se manifestă în faptul că ei nu 
încetează să-şi exercite influenţa. 

Cum trebuie aşadar să procedăm în condiţiile actuale 
pentru a obţine imaginea acestor mari bărbaţi? Premisa este 
ca omul să fi fost pătruns de realitatea lor. Aici nu-i vorba 
de a opune cunoaşterii istorice arbitrarul subiectivitätii, ci 
de a utiliza cunoaşterea istorică la reprezentarea în con- 
cretetea ei a acelei experienţe trăite, fără de care această 
cunoaştere în sine n-ar avea nici un sens. 

La formarea imaginii e necesară controlarea mărturiilor 
care s-au păstrat. Asta se face după următoarele principii: 
după criteriul unor conexiuni obiective izvoarele vor trebui 
grupate într-o construcţie ideal-tipică; ea va convinge prin 
coerenţa ei interioară în măsura în care construcţia ne-a 
reuşit pe baza mărturiilor selectate tocmai în acest scop. — 
Pornind de la astfel de construcţii ideal-tipice, din care se 
lasă alcătuite mai multe pentru descrierea substanţei 
spirituale a marilor bărbaţi, trebuie acum avută în vedere 
polaritatea din cadrul unităţii. Grandoarea lor rezidă şi în 
amploarea contrariilor menținute laolaltă. — O astfel de 
construcţie vizează caracterul lor originar, în opoziţie cu 
denaturările şi rästälmäcirile existente încă de la început în 
masa de informaţii ce ni s-a transmis, şi care ulterior 
năpădesctotul. Aceste denaturări trebuie ele însele prezen- 
tate lămurit şi cu diferitele lor orientări. Originea 
dobândeşte astfel o mai mare claritate prin faptul că acum 
cauza posibilelor alterări e văzută ca existând chiar în 
originea însăşi. Se formează totodată capacitatea de 
respingere a falsei critici de specialitate care ia denaturările 
drept esenţa problemei înseşi. 

Dar cel care încearcă un astfel de demers trebuie să ştie 
că nici o imagine nu poate fi valabilă la modul absolut. Şi 
mai ales: că nu va ajunge niciodată să îndeplinească cu 

adevărat aceste principii ale formării imaginii, atât de uşor 
de enunțat. 

b) De ce tocmai aceştia patru? — Există şi alţii la care ne-am 
putea gândi: Avraam, Moise, Ilie, — Zarathustra, — Isaia, 
leremia, — Mohamed, — Lao Zi, Pitagora. Dar nici unul 
dintre aceştia n-a atins amploarea şi durata influenţei is- 
torice exercitate de cei patru. Singurul care din punct de 
vedere istoric a avut o influenţă comparabilă cu a lor ca 
extindere, Mohamed, nu poate fi comparat cu aceştia în ce 
priveşte profunzimea fiinţei. 

Cei patru nu aparţin nici unui tip uman care să-i 
includă. Istoricitatea, şi prin aceasta unicitatea lor, nu se 
lasă încadrată decât într-o cuprinzătoare istoricitate a 
fiinţării umane, ce se exprimă cât se poate de diferit în 
fiecare dintre ei. Perceperea acestei rădăcini comune a lor 
a devenit posibilă abia de când omenirea a ajuns o unitate 
comunicationalä, iar părţile ei au aflat reciproc de existenţa 
oamenilor lor cruciali. Mai înainte fiecare dintre aceştia 
patru fusese pentru mari părţi din omenire şi singurul, şi 
de fapt aşa a şi rămas întru totul, chiar şi după ce oamenii 
au aflat de existenţa celorlalţi. 

c) Părţi comune ale celor patru şi deosebiri dintre ei. — Aceşti 
oameni au ajuns să dea măsura lucrurilor prin atitudinea, 
faptele, experienţa existenţială şi exigenţele lor, asupra 
cărora îşi îndreaptă de atunci încoace atenţia cei ce 
filosofează atunci când ajung în miezul problemelor lor. 
Cei patru au exercitat, fiecare în domeniul său, cea mai 
mare influenţă asupra filosofiei de mai târziu. Din perspec- 
tiva filosofiei vom atrage aici atenţia asupra următoarelor 
puncte în care se manifestă atât ceea ce le e comun din punct 
de vedere spiritual cât şi totodată deosebirile specifice 
dintre ei: 

1. Sociologic vom constata că în ce priveşte originea lor 
ei aparţin fie celei mai înalte aristocrații (Buddha), fie 

straturilor din popor (Socrate, Confucius, lisus), dar că nici 
unul din ei nu e un dezrădăcinat, ci dimpotrivă, că fiecare 
aparţinea unei colectivităţi şi unei forme de viaţă. 

Psihologic, la toţi patru iese în evidenţă caracterul mas- 
culin. Nu posedau simţ familial, deşi trei dintre ei (Socrate, 
Confucius, Buddha) au fost căsătoriţi (fără însă ca asta să 
joace un rol în viaţa lor). Dar sunt strâns legaţi de elevii şi 
discipolii lor. Atitudinea esențialmente masculină era de 
natură practică, şi nu urmarea voinţei lor ori a vreunui 
principiu oarecare. 

2. Cei patru nu corespund tipului de profet, care se 
caracterizează prin viziuni, extaze, auzirea nemijlocită a 
glasului lui Dumnezeu şi vederea figurii sale, prin mesaj şi 
misiune, prin anumite esențe ale voinţei lui Dumnezeu care 
i-au fost revelate pentru ca el să le vestească oamenilor. Dar 
cei patru au şi ei o latură analogă unor astfel de profeti. Ei 
au conştiinţa că se află în slujba Divinităţii, că au fost 
chemaţi de ea (Socrate, Confucius, lisus) ori că sunt în 
slujba nevoii de mântuire a omului. Dar esenţa ideii pe care 
o vestesc ei n-o datorează revelatiei directe. Ca şi profeţii 
cunosc şi ei singurătatea, reculegerea şi iluminarea în 
meditaţie. Dar ei sunt profeti într-un sens superior: există 
în ei o sfâşiere. Lumea nu este în ordine. Ei trăiesc o trans- 
formare radicală şi le pretind asta şi oamenilor. Sunt 
pătrunşi de ceva, dar nu ştim de ce. Ei exprimă ceva ce 
totuşi nici nu poate fi formulat în chip adecvat. Vorbesc în 
pilde, contradicții dialectice, dau replici în discuţie, fără 
însă a se fixa asupra a ceva. Indică ceea ce trebuie făcut, dar 
în aşa fel încât oamenii să nu poată de-a dreptul pricepe 
asta după principiul unei tehnici axate pe relaţia scop-mij- 
loc, şi încă şi mai puţin ca pe un program al unei noi ordini 
a lumii. Ei răzbat dincolo de obisnuintele omului cele până 
acum de la sine înţelese, dincolo de o gândire la îndemână. 

Creează un spaţiu nou şi noi posibilităţi, şi umplu acest 
spaţiu cu impulsuri ce nu sunt duse nicăieri până la capăt. 

3. „Transformare”. — Nu lucrarea şi substanţa ei sunt 
esentialul, ci o realitate a vieţii ce constituie începutul unei 
schimbări a omului în lume. Cine vrea s-o înţeleagă, trebuie 
el însuşi să treacă printr-o schimbare, — fie printr-o 
renaştere, fie printr-o zguduire a conştiinţei existenţiale, 
printr-o iluminare şi învăţare. Exigentele celor patru nu se 
lasă nicidecum rezumate la nişte indicaţii: premisa 
înţelegerii a ceea ce ei au adus în lume este propria trans- 
formare a celui ce le ascultă vestirea. Această transformare 
înseamnă pentru Socrate progresarea prin gândire, pentru 
Buddha meditaţia şi modul de viaţă corespunzător ei, 
pentru Confucius cultivarea omului care e mai mult decât 
o simplă învăţare, pentru lisus dăruirea întru voinţa lui 
Dumnezeu fără a mai lua în seamă lumea. 

4. Moarte şi suferinţă. — Socrate şi lisus au murit de o 
moarte silnică din cauza puterilor acestei lumi; Buddha a 
găsit calea sa datorită realităţii morţii; Confucius avea 
cunoştinţă de moarte, dar fără să-i atribuie o pondere 
esenţială. Cu toţii se raportează la moarte şi suferinţă ca 
fapt fundamental al existenţei umane. 

Socrate a murit la şaptezeci de ani — matur şi liniştit, cu 
o seninătate netulburată nici de entuziasm, nici de vreo 
rămăşiţă a spaimei provenite din impulsul de viaţă. El 
posedă detaşarea celui ce ştie să moară. A avut parte de 
blânda moarte prin otrăvire cu cucută. Figura lui e lipsită 
de patetismul martiriului. Dar poate că fără această moarte 
n-ar fi ajuns din punct de vedere istoric la statura celui care 
şi-a exercitat influenţa aşa după cum ştim, poate că dis- 
cipolii şi Platon n-ar fi văzut în el acea figură care — abia în 
cutremurarea ce-au resimţit-o aceşti adolescenţi dinaintea 
morţii sale, si care i-a transformat — a început să 
răspândească pentru ei lumina în toată măreţia ei, şi care a 

reuşit mai apoi, în amintirea ce i s-a păstrat, încă să mai 
crească din sine însăşi. 

lisus a murit tânăr pe cruce, la treizeci de ani. A murit 
de o moarte cât se poate de crudă şi umilitoare. Când ne 
uităm la lisus, avem în faţa ochilor întreaga spaimă şi jale 
a morţii silnice. El i s-a împotrivit şi a luat-o asupra sa ca 
voinţă a lui Dumnezeu. Fără această moarte lisus n-ar fi 
devenit Hristosul, Înviatul n-ar fi devenit simbol al 
credinţei. 

Prin felul provocator al morţii lor, prin atitudinea lor în 
faţa morţii, Socrate şi lisus reprezintă răspunsuri la 
întrebarea ce ne-o punem în legătură cu moartea. Occiden- 
tul s-a recunoscut în ei pe sine, pe două căi cu totul 
deosebite între ele: în Socrate ca oglindă a unei detaşări ce 
nu-i acordă însemnătate morţii ca atare, — iar în lisus ca 
oglindă a capacităţii de a muri ce îşi găseşte fundamentul 
transcendentei chiar şi în îndurarea chinurilor supreme. 

Ca realitate istorică, Socrate şi lisus au parcurs o 
evoluţie: ei au devenit imagini primordiale aşa cum au 
existat ele în timpuri străvechi în mit şi poezie. Sub forma 
unor oameni în carne şi oase ele ne aşază în faţa ochilor ceea 
ce putea fi întrezărit mitic în figuri precum Ghilgameş, lov, 
Robul lui Dumnezeu din Deuteroisaia, ori în eroii tragediei 
greceşti. Aspectele lumii reflectate în mit — existenţa e 
suferinţă, a făptui înseamnă să birui suferinţa, dar orice 
făptuire cu adevărat măreaţă trebuie să eşueze — au devenit 
prezente în Socrate şi lisus. Ca nimeni altcineva amândoi 
au zguduit şi înălţat oamenii, Socrate ca filosof care eşuează 
din cauza lumii, lisus în chip de om ce nu-i posibil să existe 
astfel în lume, legat numai de Dumnezeu. 

Suferinta şi ameninţarea morţii îşi au realitatea lor după 
felul şi măsura în care sunt ele concepute: dacă sunt îndurate 
în deznădejde ori suportate cu vitejie, — dacă moartea e aleasă 
drept singura cale de ieşire atunci când demnitatea omului 

a fost încălcată, — dacă suferinţa şi moartea sunt trăite şi 
preschimbate în conştiinţa intricării omului în destin şi vino- 
vätie, fiind astfel mântuite chiar înlăuntrul acestei conştiinţe 
tragice, — dacă sunt îndurate în jelanii neacuzatoare şi cu 
seninătate, precum în China şi India. 

Cruzimea neputinței de a resimti compasiune 
reprezintă starea noastră cotidiană. In jurul nostru se pot 
petrece cele mai îngrozitoare lucruri, făcute de oameni altor 
oameni, — iar noi suntem cuprinşi de milă şi ce-i drept 
încremenim de spaima că lucrurile acestea ne-ar putea lovi 
şi pe noi, dar apoi iarăşi ne azvârlim în vâltoarea existenţei, 
de cele mai multe ori uitând de ele, ascunzându-le de noi 
înşine. lar ceea ce e depărtat în spaţiu şi anonim, aceea nu 
ne face să mai simţim nici măcar milă. 

Nu aceasta a fost atitudinea oamenilor cruciali. Ei nu 
s-au lăsat biruiti ca noi de obişnuita noastră lipsă de imagi- 
nație. Pentru Buddha şi lisus, suferinţa şi moartea 
reprezintă adevărata realitate a fiintärii lumii, pe care au 
depăşit-o prin viaţa, viziunea şi gândirea lor. Ei au expri- 
mat asta într-un fel de neînchipuit: eternă nu-i decât nirvana 
Şi Împărăţia lui Dumnezeu. lar Socrate şi Confucius au 
privit în aşa fel moartea în faţă, încât ea şi-a pierdut 
esentialitatea. 

5. Iubirea duşmanilor. — Pentru aceşti patru oameni 
cruciali iubirea universală de oameni e lipsită de orice 
îngrădiri. Ei îşi pun întrebarea cu privire la o problemă- 
limită: relaţia omului cu duşmanul care-l supune 
nedreptätii. La întrebarea aceasta răspunsurile nu sunt 
identice. Exigenta radicală a iubirii duşmanilor nu se 
găseşte decât la lisus. Cerinta de a răspunde duşmăniei prin 
binefacere se regăseşte şi la Lao Zi. Confucius însă respinge 
această cerinţă a lui Lao Zi. În loc de asta el spune: „Să 
răsplăteşti binefacerea prin binefacere, iar duşmănia după 
dreptate.” Socrate spune (în Kriton): „A răspunde cu răul 

atunci când ai avut de suferit răul, aceasta-i o nedreptate.“ 
„Celui care a îndurat o nedreptate nu-i e îngăduit să facă la 
rândul lui o nedreptate.“ „Oricât de mult ar suferi cineva 
de pe urma altui om, nu-i e îngăduit să-i plătească aceluia 
nedreptatea suferită ori să-i facă vreun rău“, şi nu e 
îngăduit „să te opui răspunzând cu răul“. Socrate e 
conştient de caracterul întru totul neobişnuit ai acestei 
cerinţe: „Intre adepţii acestei convingeri şi adversarii lor nu 
există înţelegere reciprocă, ci în mod inevitabil numai un 
dispreţ reciproc“ (e adevărat că la Xenofon Socrate afirmă 
tocmai contrariul). Buddha propovăduieşte iubirea 
universală ce nu i se opune nici unui rău, îndură lucrurile 
cu nesfârşită bländete şi face bine tuturor vieţuitoarelor. 

6. Problema cu privire la cum se poate scăpa de suferinţă 
şi moarte e totodată şi problema raportării omului la lume. 

Socrate se caută pe sine şi calea sa împreună cu ceilalţi, 
exercitându-şi gândirea în interiorul lumii. Cu interogatiile 
lui împinse până la extrem el trezeşte o certitudine vie, 
reală, care nu se limitează doar la a avea cunoştinţă de ceva. 
El izbuteşte să depăşească lumea fără s-o nege. Socrate 
renunţă la ştiinţa totală, la judecăţi totale, se rezumă la 
nestiinta în care adevărul şi realitatea devin prezente. 

Calea sa e atât de dificilă pentru că alcătuirea noastră 
omenească ar vrea să cunoască ceea ce este obiectiv deter- 
minat, concret perceptibil, obiectiv comunicabil. 

Buddha tinde ca prin cufundare în sine şi o viaţă eliberată 
de lume să atingă nirvana şi să părăsească lumea. Sub 
forma compasiunii, suferinţa i-a fost nesfârşită. A crezut că 
a găsit eliberarea: abolirea în ansamblu a fiintärii în lume, 
dar asta nu printr-o nimicire silnică ce n-ar avea drept 
urmare decât tot numai o nouă fiintare în lume, ci prin 
depăşirea lumii pe calea extinctiei. E renunţarea fără 
violenţă, împlinită în seninătatea sufletului. 

Limita acestei ştiinţe a lui Buddha constă în ingrädirea 
experienţei fiintärii în lume şi prin aceasta a tuturor conti- 
nuturilor spirituale ale sufletului, care fireşte că nu se pot 
dezvolta decât o dată cu intrarea omului în lume. De acest 
aspect se leagă şi îngrădirea acelei compasiuni înseşi, 
deoarece ea nu percepe decât un domeniu îngust al 
posibilităţilor de suferinţă omeneşti, aproape că numai pe 
cele elementar-vitale. Din această cauză lipseşte aici dez- 
voltarea fiinţei umane dobândită prin realizarea ei în lume, 
prin avântul cunoscut de ea ca urmare a configurării unor 
conţinuturi a căror experienţă n-o poţi avea decât fiintänd 
în lume. Dimpotrivă, aici tot ce-i esenţial e cuprins gata 
încheiat în ştiinţă, iar prin faptul că au devenit indiferente, 
virtualităţile lumii sunt practic pierdute. 

Confucius vrea ca prin instruire să facă omul să se 
modeleze pe sine în lume, şi ca această lume să se 
plăsmuiască în ordinea ei prefigurată eternă. Vrea ca în 
condiţiile date de lume să dobândească din ideea fiintärii 
naturale a omului împlinirea acestei idei. Lucrul i se pare 
posibil de obţinut prin faptul că lumea însăşi e aşezată în 
dao, e călăuzită de model, şi nu se orientează doar în funcţie 
de caracterul practic, utilitar al scopurilor fiintärii în lume. 

Limita sa şi nereusita ideii sale despre lume este că în caz 
de nenorocire şi eşec el nu face decât să se jeluiască şi să 
îndure lucrurile cu demnitate, fără însă a resimti zguduirea 
din abis. 

lisus, care străpungând toate rânduielile lumeşti 
împlineşte un radicalism nelimitat, a aşezat totul — fără a 
nega lumea - sub semnul Împărăției lui Dumnezeu de la 
sfârşitul lumii, şi pornind din acest punct a examinat 
lucrurile sub aspectul valorii eterne, ca fiind bune sau rele, 
adevărate sau false. Având în faţă sfârşitul lumii, lisus 
împlineşte răzvrătindu-se etosul absolut în concordanţă cu 
voinţa lui Dumnezeu. 

Limita sa constă în faptul că în acest caz nu mai poate 
exista nici un interes pentru a construi ceva în lume. 

Socrate îşi exercită influenţa prin comunicare liberă, 
neurmând un plan anume, în afara unei şcoli ori instituţii. 
Buddha întemeiază comunitatea monahală pentru a-i des- 
chide calea spre nirvana oricărui om care îndeplineşte con- 
ditia preliminară a realizării unui etos absolut; călugării 
însă care şi-au atins de pe acum țelul îşi vor folosi fiintarea 
în lume, care practic mai continuă încă o vreme, spre a-i 
învăţa ştiinţa eliberatoare pe toţi cei disponibili. Confucius 
înfiinţează o şcoală în scopul instruirii unor oameni de stat 
formaţi din punct de vedere moral care să readucă lumea 
la adevărata ei ordine. lisus vesteşte şi-şi pune discipolii să 
vestească sfârşitul lumii şi Impärätia lui Dumnezeu. 

Cu toţii vor să biruie lumea, unii prin renunţarea la ea, 
ceilalţi prin orânduirea ei, scotänd-o din anarhie şi făcând 
din ea o lume dreaptă. Toţi stau sub semnul unui 
supralumesc. Atitudinea lor în lume, calea de scăpare din 
nenorocire, depăşeşte şi în voinţa lor ordonatoare fapta şi 
chibzuiala omenească, ei fiind călăuziţi de o altă instanţă. 

Schematic putem spune: Socrate păşeşte pe calea 
gândirii în lume ca rațiune a omului; acesta-i drumul ce-l 
caracterizează pe om şi care-i stă în puteri. Buddha 
urmăreşte anularea lumii prin extinctia voinţei de fiintare 
în lume. Confucius urmăreşte devenirea lumii. lisus 
reprezintă starea de criză a lumii. 

7. Invatätura şi propoväduirea. — Toţi patru împărtăşesc 
oamenilor ştiinţa lor. Chemarea pe care o simt, ei o înţeleg 
ca pe misiunea de a lucra asupra oamenilor. les în stradă, 
călătoresc, se află necontenit în contact cu oamenii — sub 
forma discuţiei, ori cel puţin a unor întrebări şi răspunsuri, 
prin învăţătura lor pe care o propovăduiesc ca atare, cu 
unele modificări în funcţie de situaţie. 

Deoarece în cazul tuturor nu e vorba de o simplă ştiinţă 
despre ceva, ci de transformarea ce trebuie să se producă 
prin făptuirea gânditoare lăuntrică, se pune întrebarea cum 
reuşesc ei în general să ajungă la acest lăuntric al sufletului 
celuilalt. Asta se-ntâmplă nu prin dezbateri teoretice, ci pe 
cale practică. Toţi patru au în comun conştiinţa de a se 
adresa celei mai profunde interiorităţi, ce există încă 
înaintea oricărei făptuiri, şi că prin aceasta sunt în legătură 
cu ceva de o valabilitate absolută, cu fiinţarea însăşi, cu 
eternitatea, cu Dumnezeu, cu o ordine ce se dezvăluie în 
imagini primordiale -—sau oricum s-ar mai putea numi acest 
altceva, care prin însuşi faptul că e gândit în felul acesta 
concret (obiectiv), deja nu mai e ceea ce este propriu-zis. 

La întrebarea cine în fond e receptiv la asemenea 
învățături Buddha ne dä răspunsul: „Învățătura îi aparţine 
celui înțelept, şi nu nebunului“, — lisus însă spune: „Lăsaţi 
copilaşii să vină la Mine!” Socrate operează diferențieri, 
daimonul lui îi refuză pe cei nepotriviţi care caută contactul 
cu el. Confucius e atent la înzestrarea omului. lisus li se 
adresează tuturor. 

Să-i comparăm acum pe lisus şi Buddha: vestirea lui 
lisus e în legătură cu mersul lucrurilor determinat de Dum- 
nezeu. Cine merge împreună cu lisus, ajunge la patima 
ce-şi are originea în clipa celei mai teribile decizii. Buddha 
îşi propovăduieşte învăţătura peregrinând şi neactionänd, 
cu o linişte aristocratică, fără a-i îndemna pe alţii, indiferent 
în faţa unei mereu aceleiaşi lumi. lisus se întemeiază pe 
Vechiul Testament, Buddha pe filosofia indiană. lisus cere 
credinţă, Buddha, înţelegerea lucrurilor. 

Să-i comparăm pe lisus şi Socrate: lisus îi învaţă pe 
oameni vestindu-le Evanghelia, Socrate — fortändu-i să 
gândească. lisus cere credinţă, Socrate o dialectică a 
gândirii. lisus lucrează cu o gravitate nemijlocită, Socrate 
pe cale indirectă, apelând şi la ironie. lisus ştie de Impărăţia 

lui Dumnezeu şi de viaţa veşnică, Socrate nu ştie nimic 
sigur despre asta şi lasă ca problema să rămână în suspen- 
sie. Amândoi nu-i dau pace omului. Dar lisus îi vesteşte 
singura cale de urmat, în timp ce Socrate îi lasă libertatea, 
doar amintindu-i mereu de responsabilitatea ce decurge 
din starea de libertate. Ambii exprimă o exigentä supremă, 
dar lisus o face dându-i un conţinut precis, iar Socrate în 
spaţii nedefinite, nelimitat definibile. lisus oferă ceea ce e 
mântuirea. Socrate se constituie în impulsul de a o căuta. 

8. Täcere şi nestiintä. — Cei patru cunosc şi subliniază 
tăcerea. Ei nu trec lucruri sub tăcere, dar adevărul lor cel 
mai profund nu este decât indirect comunicabil, chiar şi 
pentru ei înşişi. De aceea vorbesc în pilde, amutesc uneori, 
refuză în mod categoric să răspundă la întrebări pe care le 
consideră nepotrivite. 

Cu toţii nu manifestă nici un interes nici pentru 
speculatia metafizică, nici pentru ştiinţele naturale. Există 
domenii vaste de care nu vor să ştie. 

In zona de limită decisivă, la toate astea se mai adaugă 
şi nestiinta lor subliniată. Acolo unde nu poate fi dobândită 
cunoaşterea, timpul nu trebuie irosit cu gânduri ineficiente. 
Nici chiar în marile probleme nu-i necesară ştiinţa, dacă de 
ea nu depinde mântuirea sufletului. Există toate acele 
numeroase forme tradiţionale de viaţă şi rânduieli 
moştenite, care îi sunt omului suficiente în lume şi pe care 
el le poate respecta câtă vreme acestea nu ajung să fie în 
contradicţie cu scopul esenţial. 

d) Raportarea noastră la cei patru oameni cruciali. — Cei 
patru n-au fost filosofi, asta în măsura în care ştiinţa le era 
indiferentă, iar filosofia reprezintă un proces de gândire ce 
urmează calea ştiinţelor şi porneşte de la premisa lor. E 
greşit să-l considerăm pe Socrate (în virtutea unei idei a lui 
Aristotel) ca pe fondatorul ştiinţei inductive sau fie chiar şi 
numai ca pe o verigă în evoluţia ştiinţifică. Cei patru nu 

figurează în istoria filosofiei cu nişte poziţii raţionale deter- 
minabile. N-au lăsat opere scrise. Trei dintre ei sunt socotiți 
de mari comunităţi religioase ca fiind întemeietorii lor. 
Acestor comunităţi li se pare absurd să vadă în trimişii lui 
Dumnezeu nişte filosofi. Atunci în ce sens pot fi ei reven- 
dicati şi de filosofie? 

Pentru ei, religia în sensul realităţii cultice şi bisericeşti 
a comunităţilor religioase nu e esenţială. Ei reprezintă o 
realitate istorică, prezentă cu exigenţele ei deopotrivă 
pentru filosofie şi religia bisericească, şi care refuză să se 
lase revendicată în exclusivitate de filosofie ori religie. 
Filosofia poate revendica pentru sine că experienţa trăită 
de aceşti mari bărbaţi şi realitatea lor personală constituie 
pentru ea o sursă de inspiraţie. 

Descoperim la lisus, Buddha, Confucius, la fel şi la 
Socrate, o primordialitate şi viaţa înfruntată pe propriul 
risc, în absenţa unei conexiuni preexistente între acţiunile 
lor. Toţi patru au apărut în chip de oameni cruciali ce dau 
măsura lucrurilor, fără ca totuşi să se propună ei înşişi 
drept model (cu siguranţă că acele cuvinte: „Eu sunt calea, 
adevărul şi viaţa“ din Evanghelia lui loan n-au fost spuse 
de lisus). Dar ei au ajuns astfel de modéle, au marcat un tip 
de fiintare umană, fără ca ceea ce era inepuizabil în ei să fi 
putut fi fixat în mod adecvat prin legi şi ideatii. Şi abia apoi 
imaginea lor a fost transformată până la zeificare. 

Pentru filosofie ei sunt oameni. Ca oameni trebuie ca 
fiecare la rândul său, cu trăsăturile sale specifice de carac- 
ter, să-şi aibă şi limitele corespunzătoare, iar în istoricitatea 
lor ei nu pot dispune de un caracter universal valabil 
pentru toţi oamenii. Ei sunt în fapt mai multi şi nu se pune 
problema ca unul dintre ei să fie valabil în mod exclusiv. 
De aceea ei nici nu au ajuns să fie absolutizati — devenind, 
fiecare în parte, figură unică şi exclusivă, adevăr în sine — 
decât numai acolo unde comunitatea respectivă de credin- 

cioşi le-a transformat imaginea făcând ca ei să piardă carac- 
terul unei fiintäri naturale omeneşti. 

Substanţa acestei realităţi a celor patru oameni cruciali 
o reprezintă experienţa trăită a situaţiei umane fundamen- 
tale şi convingerea dobândită asupra misiunii omului. Ei 
exprimă aceasta. Astfel ajung la acele întrebări-limită 
cărora le dau şi răspunsul. Dar aspectul acesta care le e 
comun, de a fi împlinit posibilităţi umane extreme, nu 
formează o unitate în conţinutul său. Si ei nici nu pot fi 
reuniți în structura unui tot al adevărului. Intre ei există 
legături obiective, deoarece cu toţii trăiesc, pun întrebări şi 
dau răspunsuri în temeiul unor virtualitäti umane — dar 
totodată există şi disparitäti, ei nefiind compatibili într-un 
unic individ care ar încerca eventual să urmeze con- 
comitent toate căile lor. 

Aceasta o au însă în comun: în ei se manifestă experienţa 
trăită şi impulsurile fiintärii umane în situaţii-limită. Ceea 
ce este la ei esenţial, asta va rămâne totdeauna esenţial şi 
pentru filosofie. Realitatea lor şi modul lor de gândire 
demonstrează că cei patru trebuie obligatoriu luaţi în con- 
sideratie din punct de vedere istoric. Ei au devenit izvoare 
ale filosofării şi un imbold la o rezistenţă care abia ea îi face 
pe cei ce rezistă să se clarifice. A rămas până azi o problemă, 
cum ne raportăm filosofic la ei, şi cum se raportează ei între 
ei pentru cel ce-i percepe pe toţi patru, şi de asemenea, care 
e semnificaţia lor în afara religiilor organizate pentru care 
ei reprezintă întemeietorii şi autoritatea supremă. 

Raportarea noastră filosofică la ei este aceasta: suntem 
tulburati de ceea ce au ei în comun, deoarece împreună cu 
ei ne aflăm şi noi în starea fiinţării de om. Nici unul din ei 
nu ne poate fi indiferent. Fiecare din ei e o interogatie ce ni 
se adresează nedându-ne pace. 

Devenim conştienţi de faptul că în realitatea noastră 
proprie nu-l urmăm pe nici unul din ei. Dar percepând 

distanţa dintre gravitatea acestor mari oameni şi caracterul 
îndoielnic al felului în care se desfăşoară propria noastră 
viaţă, vom simţi necesitatea de a găsi în noi seriozitatea ce 
ne este cu putinţă. lar aceşti oameni ce-au dat măsura 
lucrurilor ne vor fi repere, nu modele de imitat. Într-o 
privinţă însă, vom putea — conţinutul rămânând neprecizat 
— să-i urmăm pe toţi concomitent: în tulburarea stârnită de 
exigenta seriozitätii lor. 

Fiecare din cei patru îşi află propria märetie în ceva ce 
nu poate fi comparat cu ce se găseşte în ceilalţi. Socrate şi 
Confucius ne arată căi pe care le putem şi noi urma, chiar 
dacă nu-i vom putea ajunge. Îl urmăm pe Socrate în for- 
mularea interogatiei aflate sub semnul incomprehensibilei 
instanţe supreme, pe drumul gândirii ce făptuieşte lăuntric, 
îl urmăm pe Confucius în împlinirea omeniei naturale. 

lisus şi Buddha sunt altfel prezenţi. Având mereu în 
vedere sfârşitul lumii şi Impärätia lui Dumnezeu, lisus ne 
învaţă etosul cu neputinţă de împlinit în lume al Predicii 
de pe Munte. Buddha ne arată calea ce duce din lume la 
nirvana. Amândoi trăiesc în indiferenţă faţă de lume, în 
temeiul stării-limită în care se înscriu. Practic ei nu sunt 
urmaţi decât de foarte puţini oameni — presupunând că 
aceştia există. 

Nici în cazul lui Socrate şi Confucius de cele mai multe 
ori azi substanţa gândirii lor nu va putea fi şi a noastră, dar 
modul lor de gândire reprezintă o cale pentru noi. In 
schimb la lisus şi Buddha nu doar substanţa, ci şi însăşi 
forma vieţii şi gândirii lor ni se refuză, — ori însă va trebui 
ca omul să opteze pentru ei asumându-şi şi toate con- 
secintele ce decurg de aici, fără de care totul n-ar fi decât 
ceva lipsit de onestitate. Dar întrebarea ce ne-o adresează 
rămâne, ea, de o însemnătate unică pentru noi. Ştim ceea 
ce suntem şi facem abia din perspectiva ce-o dobândim 
asupra noastră înşine stând în umbra lor. 

Presupun că occidentalii care ar căuta să-şi reprezinte 
fără prejudecăţi această problematică ar judeca cu puţine 
excepţii lucrurile în acelaşi mod. Numai neluarea în con- 
siderare a unor puncte esenţiale şi răstălmăcirile ce 
înceţoşează fondul problemei înlesnesc aparenţa unei 
posibilităţi de aderare fundamentală la lisus şi Buddha. Dar 
cu asemenea improbităţi nu poate fi împlinit posibilul 
adevăr al urmării căii acestor bărbaţi singulari. Acolo unde 
calea lor e urmată cu adevărat, faptul îţi impune de-a 
dreptul veneratia. Dar cel ce filosofează trebuie să vadă 
limpede condiţiile pe care le presupune urmarea acestei căi 
precum şi consecinţele ei inevitabile. Abia atunci va putea 
el şti — aflat în situaţiile concrete ale vieţii sale, şi numai 
acolo —, ce face şi ce vrea. 

